
tisak hrvatskog štamparskog zavoda d. d. 



/Svome, rodu 


j$a\ila sam vjenčić divljih uspomena. 
Doli ne povciuišc od vremena novih. 


C ~Mijc vjenčić bojat. nije jizdav sjcjen 


Čedan je, a l 


lje, at tmo-jcr ]e naš. 


U lom je vijencu svaki listale odsjeo 
Ilir sli peja bara. bleujc Ilirkinjc. 

Sto značajem krasi svoje doba. 

med divot-li njijje 
Sto raskojjan kite cjizdavi vam dom. 
cr \Lpntincu tikom dajte njemu iijcsta 
hmed.■^spomen-cvijeća. osušenih juta 


~Nc inećite 


vjcneic moj 


JDuša. koja bude pnbirala po njem . 
Svetim neka čuvstvom roni it startnu. 
























istočnoj Kranjskoj blizu Novog Mjesta na Krki, nedaleko 
od visokih žumberačkih Gorjanaca, koji se prkosnim 
strmim planinama koče između rođene braće Hrvata i Slo¬ 
venaca, udomila se prije više stoljeća razgranjena porodica 
JFuxova (Lisiriski). To bijahu imućni gospodari »purgarske« osrednje 
naobrazbe, Icremen-ljudi slovenske loze i opore ćudi, bistre i pravedne 
duše, vjerni svome caru, U kući je vladala starodavna slovenska tra¬ 
dicija, djedovski običaji i blagozvučni slovenski jezik, dok su se gospo¬ 
dari u saobraćaju s vanjskim svijetom rado služili njemštinom. 

Njihova se imanja širila i razbujavala kao moćna gorska rijeka, 
koja osvaja sveđ nove obale, da se bolje utvrdi. Premda se Fuxovi 
nikad nijesu jagmili za plemstvom, kao njemački njihovi susjedi, ipak 
sc ponosili zasluženim i od cara im podijeljenim povlasticama, što su 
db od starih vremena na svom rodnom zemljištu uživali. Kupovne svoje 
ugovore, u koliko za njih nije dostajala poštena riječ gazdina, obično 
su potvrđivali porodičnim žigom: to bijaše šiljasti trokut poput piramide, 
v sredini inicijali A. F., ispod toga okretna lisica, s desna do piramida 
vita jela, s lijeva bjelogorica kao znak imućtva i snage u šumama i go¬ 
rama. 

Muški se članovi Fuxove porodice bavili ekonomijom na veliko, 
stočarstvom i konjogojstvom, -a njihove žene i kćeri mljekarstvom i pe¬ 
radarstvom, pa je njihovo,gospodarstvo bilo na glasu na daleko kao 
uzorno i vrlo ugledno. Poslije dnevnog napornpg rada našle bi se gazda- 

riče sa svojom družinom oko preslice i kućnog tkalačkog stana, pa ie 
ženska čeljad punila miraznu škrinju svilenom tankom pređom. Takova 
se jedna škrinja čuva i dandanas u porodici. Po starinskom običaju 
pjevale bi tada mome čitava poglavlja iz biblije, dirljive one melodije, 
koje se još i danas glasaju oko rijeke Savinje, između Celja i Mozirja, 
pod čistim krovovima slovenskih splavara. U Fuxovoj se porodici 
iimcigo gajila glazba narodna slovenska kao i umjetnička njemačka, 
udomaćila se ondje kao i kovano srebro i mirisavo platno. Sva ženska 
čeljad unijela je svirati na gitari, pa se pod tim širokim krovom rodila 
mnoga umiljata slovenska pjesma, koju je svježi gorski vjetar nosio 
kao sitno sjemenje u srca vedrih »gorenaca« i »dolmara«. 

Početkom devetnaestog stoljeća otkinuo se iznenada snažan jedan 
odvjetak s Fuxova stabla, mladi Andrija (otac Vatroslava Lisinskoga). 
Prama porodičnom običaju pošao je mladić u svijet, to jest u sjevernije 
austrijske zemlje, pa i u Tirolsku i Bavarsku, da se ondje ogleda u 
gospodarstvu, da okusi ljepote i slasti kulturnih krajeva, pa da se onda 
vrati haran u domaju. U Andrije bijaše nemiran i poduzetan duh, ne¬ 
zasitan i pregnutljiv. Vrativši se svome domu, postade mu ondje pre¬ 
tijesno, odveć priprosto: »pogospodio« se. Energičnom i žilavom svojom 
voljom laskine vjerne sveze, ogluši se svemu dokazivanju i molbama, 
pa se preseli u Hrvatsku, u gizdavi Zagreb. Vruć i neodoljiv nagon za 
Širim djelokrugom, za samostalnim, slobodnim radom, pa i za svjetskom 
kulturom nadjača tradicionu vjernost prama rodnom slovenskom domu. 

To bijaše neočekivan i smion čin, pa ga je porodica, živući vazda 
u snažnoj zadruzi na ponosnoj djedovini, kruto osjetila. Trebalo je dir¬ 
nuti u .zajednički imutak, otcijepiti s rodnog stabla cvatuću jednu granu, 
mlađahnu i krepku. Ta je bol moćno zadrla u sva srca, jer nema go¬ 
tovo naroda slavenskog, u kojega bi vjernost spram domovine bila tako 
žilava i tvrda, pa tako duboko zahvaćala u' korijenje rođene grude, kao 
u naroda slovenskoga. Ta vjernost izbija u inozemstvu ča u trećem 
pokoljenju. 

No Andrija ne bijaše odmetnik. Tek viši i jači porivi natjeraše ga 
a kulturniji Zagreb. Kako bijaše od kuće štedljiv i ekonomičan, smatrao 
je prvom brigom, da jedan dio primljene očevine uloži u solidan dom. 
prijatan i imućtven, da ga očuva od raskošnog plandovanja medu bez¬ 
brižnom hrvatskom vlastelom. Kako svjedoči uščuvani stari originalni 
spis, kupio je Andrija godine 1810. u Ilici oveće zemljište s kućom i to 


nasuprot današnjoj Mesničkoj ulici, bivšoj »Fleischhackergasse«, gdje 
danas stoje kuće br. 33 i 35. 

Namira o toj kupnji glasi: 

»Q u i11 u n g 

iiber ZWOELF TAUSEND GULDEN, welche Herr Andreas 
Fuchs, Haridelsmann von Agram und Herr Thomas Stagl, 
Handelsmann von Verovitic, gemass gescblossenen Contracte 
vom 10. Marz d. J. als die Rate pro I. mo Aprili 1. J. fiir das 
zu Agram erkaufte Haus der Gutsherrschaft Veroczer General- 
Cassa unter heutigen baar und richtig zu meinen Handen erlegt 
haben, und hiemit bestattiget wird. Agram den 1. Aprili 1810. 

V. M.......... . (nečitljivo) 

Director 

und General Cassa Perceptor der hochgrafl, 
Anton Pejachevichischen Gvw. Verocze.« 

Premda je ta kuća stajala usred glavne ulice zagrebačke, ipak je 
po izvanjskom svom licu nalikovala omašnoj vlastelinskoj zgradi na 
selu, koja vanredno visokim svojim krovom nad masivnom prizemnicom 
gleda rekao bi odozgo na čednije svoje susjede. Ta zgrada zauzimala 
je tek jedan dio prostranog zemljišta, pa se odlikovala za ono doba 
dosta velikim prozorima, te dala mjesta čednom jednom dućančiću, u 
kom je slovenski jecian Fuxov rođak prodavao svoju »mješovitu robu«. 
Glavni i veliki ulaz do kuće bijaše kroz široka kolna vrata s jakim kri¬ 
lima od rvrđe jelovine. Ogromno bijaše dvorište, u kom bi često vrvjeli 
snažni konji jakih bedara ! blistave glatke dlake, kao i slovenska tovljena 
marva. Andrija je naime okretnim svojim pa i vjernim slovenskim 
duhom stao plesti nove spone između rođenog kraja i Hrvatske trgo¬ 
vinom blaga, koja se dotada kretala oko sajmova na zagrebačkoj Har¬ 
mici. Iza malo godina udomio se on u Zagrebu posvema, postao građa¬ 
ninom i poznatom ličnošću. 

Tek u jednom pogledu nije ga Zagreb mogao zadovoljiti: tražio 
je uzalud drugaricu marljivu, poniznu i pobožnu, uza to bistru i podu¬ 
zetnu, pa i bogatu, kakove su mu bile slovenske rodice. Bit će da su 
i razne neosnovane predsude zaigrale njegovom maštom, jer se napokon 
odlučio, da potraži slovensku momu. No kratka im bijaše sreća. Iza 
uvije godine stala je mlada žena pobolijevati, a ne žaleći sebe pokraj 

velikog napora u proširenom kućanstvu prilijegala tek na časove, dok 
nije napokon jednog dana za. muževa odsuća izdahnula, a da je kuća 
jedva primijetila nenadanu njenu smrt. Otprhnula s ovog svijeta la 
čedna duša, ta tiha radilica, bez snažnih želja i pretenzija. Iza sebe 
ne bi ostavila gotovo nikakvog traga, da nije rodila Andriji dražesnog 
bucmastog dječarca, Josipa, koji se i bez majčine pomnjive njege raz¬ 
vijao dalje kao jedra slovenska omorika. U kuću Fuxovu kao da ga je 
poslao sam dobar Usud, jer je Josip u kasnijim tegobnim godinama bio 
hranitelj i zaštitnik mladoga Vatroslava Lisinskoga. 

Tri godine iza smrti mlade Slovenke riješi se Andrija po drugi 
put da se oženi. Ali sad već nije mario za praktične zahtjeve, već se 
u zrelim svojim godinama zaljubio, onako na mladenačku, u šesnaest- 
godišnju kćerku zagrebačkog građanina, kućevlasnika i desnog mu 
prijatelja Kovačića. Plavokosa se Anka povratila kući iza kratkotrajnog 
braka s nekim Varaždincem Pečnikom, kojemu je pala kap, a da sa 
■mladenci ni jesu pravo ni udomili. To bijaše tek neprijatan intermezzo, 
težak tmuran oblak, koji u Ankinoj bezazlenoj duši nije bio podoban 
da ostavi trajnu duboku uspomenu, pa je.stoga djevojačka njezina ćud, 
nabožna i poletna, ostala posve netaknuta. Premda je Andrija tada već 
bio premašio četrdesetu, ipak ga je ona i nehotice začarala plemenitim 
svojim dražestima. U nje su bile bajne modre oči, prekrivene tajan¬ 
stvenom nekom sjetom, i prekrasne bijele oduge ruke, Neobičnom 
svojom naobrazbom dotakla se svake umjetnosti, napose glazbene, dok 
je mimo realnog života i svagdanjeg brigovanja prolazila nekim dir¬ 
ljivim nepoimanjem. 

Andrija se uz Anku prometnuo u posve drugoga čovjeka. Dok je 
obdan bio kritičan i vrlo točan trgovac, strog gazda mnogobrojne slu- 
žinčadi, u večer bi on sjedeći u visokom svom naslonjača sjaj učim 
očima pratio svaku kretnju eterične te pojave, slušao čuvstveni njezin 
pjev i čitanje naivnih hrvatskih pjesmica, što ih je ona s osobitim za¬ 
nimanjem skupljala i prepisivala. U rodbinskoj ostavini nalazi se mnoga 
priprosta takova pjesma, zabilježena za Anku od Andrijine ruke, al: 
se ne zna, tko ju je zamislio. Jedna o »tajnoj ljubavi- vrlo je zanimljiva 
zarad starinskog pravopisa i karakterističnog sadržaji. 



(Original) 

Pisma! 

i' 

(Prema današnjem pravopišu) 

Pjesma! 

1. 

Želiš li biti moja, 

Sahrani tajnost tu, 

Da nije želja Tvoja 

Poznata svakomu. 

Xelichli 

sahrani 
da nije 
poznata 

JL i 

biti moja, 

Tajnost tu, 
xelja tvoja 
swakomu. 


2. 

2. 

Zdrugirp utujn Lyubaw 
i tija pribudi, 
u prisesthwu Druxbe 
domene nebudi. 

S drugim utaji ljubav 

I tiha budi ; 

U' prišašću družbe 

Do mene ne budi. 


^ar walya Swit da znade Zar valja svijet da znade 


shto xelyim ja i ti, 

Što želim ja i ti, 

pa Lyubav kad poznadu 

Ra ljubav kad poznadu 

Da Dwore zawisti. 

Da dvore zavisti. 

4. 

4. 

Upital tko na Switu 

Upita. 1' tko na svijetu 

za nashe sastanye, 

Za. naše sastanje, 

u sercu misli silno, 

U srcu misli silno, 

al reci mort da je. 

Al reci, da nije. 

5. 

5. 

Reku 1 ti zlobu koju, 

Reku 1' Ti zlobu koju, 

dasamti Laskatel, 

Da sam Ti laskatelj, 

u sercu misli nije 

U srcu misli, nije, 

al reci mort da je. 

Al' reci, možda je. 

6, 

6. 

Ti svitu budi mila 

Ti svijetu budi mila 

i swakom priatna, 

I svakom prijatna, 

n sercu samo moja 

U srcu samo moja 

prebuđi lyubezna. * 

Budi mi ljubezna. 

U ljubavno raspoloženje sretnoga para unio je život naskoro real¬ 
niju poeziju. Jedva što je minulo godinu dana, njihala je lijepa Anka 
žensko čeljade, Mariju, a dvije i po godine iza toga sinčića Vatroslava, 
kasnijeg prvoga hrvatskog opernog komponista. Iz Matice krštenika 
kod sv. Marka, primio je kasnijih godina izvadak, koji donosimo u 
prilogu. 

Spomenik kume Ane Obermayer, viđene zagrebačke građanke, 
sačuvan je za sva vremena, jer mu je željezna nadgrobna ploča usađena, 
u istočnu stijenu kapelice Sv. Jurja, sva ispisana spornen-riječima o 
vjernoj ljubavi i zahvalnosti. 

Po tadašnjem građanskom običaju krstiše dječarca na sam dan 
njegova rođenja i to pod tamnim svodom visoke kupole stare župne 
crkve. (Lisinski posvetio joj u zreloj svojoj dobi krasnu koralnu kompo¬ 
ziciju u stilu glagolice. Kod prvog i drugog požara crkve spasiše je 
s ostalim inventarom, kod trećeg je izgorjela sa svim skupocjenostima 
crkvenog arhiva.) Bit će da su roditelji požurili krštenje i zaradi toga, 
što je djetešce bilo vanredno nježno, premda dobro razvito, pa se u 
savjesnoj svojoj pobožnosti ne htjedoše ogriješiti o. propise svoje vjere.. 

Mlada majka bijaše odgojena u blagom onom zagrebačkom krš¬ 
ćanskom duhu, koji se nije očitovao u prerevnom bogomoljstvu, već u 
duboko osjećanom zadovoljstvu, što ga je nalazila u izvršivanju vjerskih 
dužnosti, naročito u obdržavanju svetkovina prama starinskim hrvatskim 
običajima, koji su duboko zasijecali u porodični građanski život. 

Andrija je ponio od kuće iz Slovenske oveliku sliku, prikazujući 
patničku glavu »Ecce homo«. Toj slici pripisaše slovenski pređi osobitu 
neku moć, a u kasnijim danima vezale su očajnog Lisinskoga uz nju 
mnoge usrdne uspomene. Ona se još i danas čuva u porodici kano 
rijetka relikvija. 

Uskoro umnožila se dječja družba u Fuxovoj kući pridolaskom 
dvoje slovenskih mališa, Ankice i. Jakova. Ta su djeca iza Andrijine 
sestre Prettner ostala bez hranitelja, a kako je u ono doba radi rod¬ 
binske savjesne odgovornosti svak skrbio za tuđu djecu kao za svoju 
rođenu, to ih je Andrija ča i posinio. Ti mališi kao sitni se pilići ži¬ 
lavim svojim životnim instinktom zgurili pod toplo okrilje ujakovo, ne 
pitajući za legitimnost svojih prava, pa ni onda, kad su cijelim domom 
odjekivale bučne njihove igre i šale.* Čitav bi se dan vrzali po pro¬ 
stranom dvorištu, po velikim i pomno očišćenim stajama, gdje čekahu 



Čitaj ući in Božji pozdrav ! 


Podphani vjerodostojno seiedočim, da su u naliči Kersćc« 
nili župne ■ cerkce „svetoga Marka " u Zagrebu uteme¬ 
ljene, sliedeća upisana: 



Kojega prepisa cielovitosl vlastoručnim podpisom i službenim 
pečatom tcerdim 

U Zagrebu duet).- mieseea i 8 5 3 


-_ ć . 





















'krasni konji i volovi svoje kupce, pa onda pod visokim krovom suša, 
natrpanih mirisavom otavom, te po širokom vrtu, koji je sezao dolje 
■do sajmišta. 

Josip, nazvan Pepi, najstariji dječak u veseloj toj družbici, bdio je 
:nađ tom djecom trojake krvi, vodio ih promišljenom svojom voljom, 
uživajući s njima zajedno očinsku brigu Andrijinu. Ovdje se u Zagrebu 
nastavljao patrijarhalni život slovenski. 

Josipova školska naobrazba nije tekla bez muke, napora i batina. 
Ma da bijaše dječak bistar i okretan u praktičnim poslovima, rođen 
trgovac i gospodar, ipak je školska nauka bila za nj nešto vrlo ne¬ 
prijatno. Bio je vedre ćudi, dobrog srca, vanredno dosjetljiv i praktičan, 
obdaren lakoumnom žicom, a najradije pomogao ocu u razgranjenom 
trgovačkom poslu. Otac je te sposobnosti vrlo cijenio i Josipa poslije 
»četvrte normalke uzeo iz škole, upućujući ga zarana u praktičnu eko¬ 
nomiju i trgovačke poslove. Od malenog sanjara Nacija nije se Andrija 
mogao nadati nikakovoj pomoći, odveć je nalikovao na majku. 

Sestrica Marija i Vatroslav (od milja nazivahu ga za cijelog života 
»Naći«) rijetko bi se među ostalom djecom divlje razmahali. U njih 
bijaše tiha majčina narav, rekao bi obavita svilenom čahuricom. Njih 
su dvoje voljeli mirnije zabavice. Pogotovo otkad se Naciju s nesmotre¬ 
nosti služavkine iščašila nožica, prekrili se baršunasti obrazići malenog 
nesretnika stranom nekom sjetom. Bolesna ta nožica, koja je kasnijeg 
umjetnika teško teretila, možda bi se bila izliječila s vremenom, da su 
roditelji potražili savjesnog liječnika. Po tadanjem uvriježenom običaju, 
pa po nagovoru iskusnih kumova i susjedica stali su stegno mazati koje- 
kakovim domaćim lijekovima, pa se s vremenom zlo izvrglo u gore. 
Zglobovi se upalili, a noga se počela od boka sušiti. Često bi posve 
obamrla, a boli nijesu kasnije nikada posve prestale, već samo na ma¬ 
hove popuštale. 

Kad su Naciju bile tri godine, izgradio mu zagrebački tokarski 
majstor umjetne neke šljake, koje je tek svake druge godine zamijenio 
s duljima, jer je dječak vrlo sporo rastao. Premda su te krupne šljake 
kasnije izmijenili s palicom potpiračom, ipak se jadni taj osjećaj bes¬ 
pomoćnosti zarana uvukao u dječju dušu, vladao u njoj nekom tihom 
sjetom, koja se kasnije tako dirljivo izražavala u svim lirskim kompo¬ 
zicijama, naročito u pjesmama za jedno grlo. Dijete se samo nazvalo 
»bokcem« te je time rekao bi označilo buduću svoju sudbinu. 


Malenu dječju dušu, kojoj prirođenu vedru volju zatomljuje tje¬ 
lesna koja mana, prosjajuje posebno neko svijetlo čarobnim svojim 
sjajem. Ali to izbija samo na mahove, pa onda dječju okolinu začuđuje-- 
i teško^zaDrinjuje, Po Nacijevoj sitnoj duši vrzalo se svijetlo harmonija, 
i čarnih zvukova, kojih se dijete hvatalo nestašnom ručicom iz majčina, 
ljupkog pjevanja i sviranja na gitari. Taj se instrumenat u ono doba 
gajio u svakoj kući, bila otmjena ili priprosta. Blijedi dječarac bajnih, 
majčinih očiju najvolio je sjedjeti posve tiho uz lijepu svoju roditeljku, 
prisloniv svjetlokosu glavicu uz mekane njezine skutove, pa bi slušao,, 
osrkavao i sanjario. 

Na tihim prstima približila bi se tada sestrica Marija, sjela tijesno- 
uz brata, s kojim ju je vezala vruća ljubav i samilost. A tad bi majka 
zapjevala u po glasa starinsku zagorsku kajkavsku pjesmu, ljupku i. 
naivnu bez umjetničke vrijednosti, ali domoljubnoj duši prijatnu i, 
srodnu. U Nacijevu je razgaljenu dušu ulazilo tad prvo osjećanje sla¬ 
venskih motiva, što ih narod stvara i izgrađuje u času ekstaze kao izliv- 
kliktave ili jecave duše. Ili bi opet zapjevala uz gitaru crkvene narodne 
pjesme, koje karakteriše većinom neka dražesna pastirska živahnost i 
obijest s osebujnom izmjenom akcenta i ritma. Dječarac bi duboko- 
osjetio nešto posve blizo i toplo, što mu talasa oko opojene duše. Kad: 
bi pao suton, onda je majka u religioznoj svojoj ekstazi nadovezala po 
koju dirljivu crticu iz sv. pisma ili koji uzvišeni psalam. Njih bi troje 
onda uronili u posebni svoj svijet fantazija i šarolikih iluzija, a to ihi 
je s vremenom udaljilo cd zbiljskog svijeta, od bučne svakidašnjosti. 
trgovačke im kuće. 

Andrija bijaše skroz praktična narav, ali je ipak razabirao i pojmio 
ovo sanjarsko raspoloženje svojih milih. Ta u njegovoj rodbini bilo je 
više takovih glazbenih zanesenjaka. Sjeća se svoga nećaka Mihalja 
Fuchsa, mladoga kapelana, koji je svirao na svim glazbalima, pa je 
svojim kompozitornim pokušajima pobudio u »črnoj školi« toliku, 
pažnju, da ga je biskup htio poslati u Beč na glazbene nauke; ali se to 
nije slagalo sa crkvenim svećeničkim propisima. Pa onda tankoćutni 
Robert Fuchs, čije se ime spominjalo i u »\Viener Musikzeitung«. No 
oba ta nećaka slabašnog tijela i preosjetljivih duša nijesu bili dorasli 
krupnim nasrtajima života. Snažni proljetni vjetrovi digli su sušičave 
te momke s ovog svijeta, pa ih ponijeli u nepovrat. 

Kako je Andrija potekao iz priproste okoline, u kojoj se životni 

interesi i zanimanja kreću jedino oko materijalnog blagostanja, to je 
u novom svom položaju kao zagrebački građanin stao naprezati sve sile, 
da se i on toga domogne, a ženu i djecu svoju smatrao je bićima višeg 
nekog stepena. Bio je presretan, što ovo troje ljubljenih bića može 
živjeti nesmetano lijepim svojim životom, punim sunca i vječne vedrine, 
bez mučnog rada i brigovanja, pa je vazda nastojao, da neumornim 
radom i spretnim spekulacijama cvjetno svoje gnijezdo oplete čvrstim 
granama stalnog imućtva, 

❖ ‘ 

Franceska okupacija Hrvatske početkom devetnaestog vijeka mora 
da je u ženskim dušama ostavila tragove svjetske uljudbe i živahnog 
'traženja više kulture. Hrvatske majke, napose zagrebačke, svom sa 
snagom nastojale, da im kćeri dostignu onaj stepen naobrazbe, kojega 
su manjak na sebi osjećale. Svakako je vrlo čuano, da se nijesu zagn- 
jale i za franceske salonske običaje, već ih je više privlačila solidna 
njemačka uglađenost. U Zagrebu nije tada bilo djevojačke škole, već 
samo malen privatan zavod slabe vrijednosti. Stoga su svoje kćeri 
ponajradlje slale u Graz, u otmjeni zavod Rosalije Pickert. Onamo od¬ 
vede Andrija i malenu Mariju, kad joj je bilo dvanaest godina. 

Taj rastanak sa sestricom bijaše za Nacija prva duboka bol. Vra¬ 
tivši se otac iz Graza našao je mališa u nervoznoj groznici, koja je vrlo 
polagano jenjavala. S dječje osjetljive duše otkinuo se najintimniji dio, 
a to je ostavilo živu ranu. Otada priljubio se Naći još bliže uz majku, 
a i živahni i krepki utjecaj veselih suučenika u dječačkoj školi utišavao 
je na časove bolesničko ovo raspoloženje, pa se dječarac znao kojiput 
veselo razigrati. 

Marijina su pisma odisala zadovoljstvom i srećom. Novi okoliš 
obuzeo je posvema djevojačku dušu. Umne učiteljice, brižna »majka 
Rosalija«, a ponajviše vrlo pomna pouka u glasoviranju i pjevanju po- 
davaše djevojčici mnogo hrane. U zavodu su poučavali vrsni profesori, 
pa se najvještijim učenicama dopuštalo sudjelovanje kod javnih uče¬ 
ničkih koncerata. Marija je sudjelovala već u trećoj godini tamošnjega 
svog boravka. 

Uz općenitu njemačku naobrazbu upijala je malena Hrvatica po¬ 
malo i njemački' duh, pa je time utjecala i na mlađu bracu. Kad se je 
na velike praznike vratila kući, da kasnije opet nastavi nauke, složila su 
djeca za cčev imendan njemačku čestitku, koja je imala po svoj prilici 


odraslog pomagača, jer je pjesma sastavljena u akrostihu, koji je tada 
bio ušao u moau. Pjesma je iskićena kaligrafijom i čednim vjenčićem: 

»Zur 

frohen Feier des 30. November 1833. 
unserm verehrten 
innigst geliebten 

> Vater. 

A » us des Kindes zarten Handen 
N » imm was das Gefiihl dir gibt': 

D » ir, zu dem \vir froh uns vvenden, 

R » eich an Herzen, das dich liebt. 

E » s ist wenig, was. wir geben, 

A » ber Liebe weiht es dir! » 

S » ie soli. ewig dich umschweben, 

F » reude lachle dir stets hier, 

U » nd zur Hoffnung, die hienieden 
C » hristen starket in Gefahr, 

H » ebe dich der Seele Frieden 
S » egen dir im Silberhaar. 

Von seinen dankbarst Ihn verehrenden 
Kindern.« 

Piemda je majka nijetila i nadalje prirođenu joj kajkavštinu, ipak 
se nijedno dijete nije za života otelo njemštini, koja je tada u Hrvatskoj 
dubok korijen uhvatila. Možda se joj Naći ne bi bio podao u tolikoj 
mjeri, da ga nije zaprela Marija njemačkom svojom naobrazbom. Kroz 
sav mu je život sestra bila voditeljica i najtjesnija prijateljica. 

Naskoro se sva školovana mladež'podala njemštini, jer nije bilo 
drugog štiva, osim nekih pučkih izdanja kajkavskih, i to molitvenika 
za neuki puk, koledara i sanovnika. Za pučku školu štampale se čitanke 
napola hrvatske a napola njemačke, kao ljestve do buduće skroz nje¬ 
mačke naobrazbe. U donjim se razredima gimnazije rabile uz njemačke 
knjige i latinske, a tek jedna jedina mršava hrvatska izbacila se iz viših 
razreda, jer pučki jezik ne spada u više škole! 

U ono kritično doba, kad je u Zagrebu domaći rođeni jezik gotovo 
zanijemio, podigao se narodni genij posljednjim očajnim zamahom, 
stao kružiti oko bezazlenih dječačkih glavica, stisnuo ih u složno mlado 












kolo, pripravljajući ih na golemo narodno djelo. Gotovo svakog poje¬ 
dinca obdario je posebnim talentom ili čeličnom voljom, da pomogne 
kod junačkog djela osvješćenja, kad poodraste. 

Kano da ih je sama sudbina skupila u zagrebačkoj gimnaziji, sa¬ 
stali se u njoj kasniji znameniti Ilirci: Ivan Trnski, Aleksa Kavić, Tomo 
Cucuiić, Janko Vardijan, Franjo Gašparić, Škender Fabković i Vatro- 
slav Lisinski, 


Slabunjavo momče od kojih petnaest godina, Naći, kako ga naj¬ 
bliža okolina nazivala, uspinjao se svako jutro kr-oz Mesničku ulicu do 
gimnazije u gornjem gradu. Ispod mlohave ruke zadrhtala bi svaki čas 
palica potpirača. Kad bi^ pala zimska jutrenja magla, pa kad je po 
kaldrmi posula sitno inje, a ovo se zaođjenulo kliskim mrazom, dječak 
bi pod bremenom omašnih knjiga mučno zastenjao. On bi postajkivao, 
ogledavao se plaho, da li ga tko promatra, jer je u njega bila bolna! 
stidljivost sakata čeljadeta. U školi nijesu se mnogo obazirali na nj. 
Naći nije bio delija, da se s njime uhvate u koštac. Drugovi su ga na 
mahove žalili onom dobrocudnošću, koja se budi u mladih snažnih ljudi, 
ali koja ne razumije istinite boli. Najobjesniji momci znali bi mu da¬ 
pače oteti palicu, da se njom posluže kod bučne igre na prostranom 
školskom vrtu. 

Tad bi Naći ostao u razredu posve sam, a to mu je vanredno pri¬ 
jalo. Ta u njega nije bilo preobilja snage, koju bi za odmora morao 
utrošiti. Sva mladenačka svježina pretočila se u njem u prebujan du¬ 
ševan život, nakupila se prerazličitim interesima, koji su šaroliko nicali. 
Škola ne bijaše za Nacija tamnica kao za mnoge njegove drugove, 
premda je pouka tekla vrlo jednolično i sporo, suhoparno, po staroj 
skolastičkoj samostanskoj metodi. Nacija zanimahu gotovo svi pred¬ 
meti, ali mu bijahu najmiliji jezici njemački i latinski, koji su bili u ono 
doba zahvatili sav društveni i uredski život. 

Dječak je tada kušao graditi stihove, nježne i sentimentalne, kako 
ih je mladež voljela zapisivati u spomenare. On je svoje pjesmice vazda 
pred drugovima krio, jedina Marija smjela ih je čitati, jer se i ona 
pjesnikovanjem potajno bavila. 

Dok je Naći polazio četvrti razred gimnazije, dogovarahu se ro¬ 
ditelji s krsnim kumom Obermajerom, koje bi zvanje odabrali za sla¬ 


bašnog mladića. Odlučiše se za učitelja i orguljaša. Po njihovu mišljenju 
bilo je u tome najmanje kretanja i tjelesnog napora, a Naći je i onako 
imao silno nagnuće za glazbom. On se je posljednjih godina ispružio 
kao jadna vrbina šiba, no srce mu ostalo bezazleno kao u djeteta. 
Očevoj se volji ne bi nikada opirao, ni o tome razmišljao. 

U samotnim časovima ipak se u njem podizala sumnja, jesu li ro¬ 
ditelji za nj pravo zvanje odabrali. Hoće li iskrenom voljom učitelje- 
vati. . . ? To mu se činilo nemoguće. Sjetio se mračne školske sobe, 
dobrodušnog starog učitelja s jednim jedinim klimavim zubom u ustima. 
U ljevici je vazda držao zvonce, pa njime mirio nestašnu djecu, kad bi 
mu ponestalo daha. Obuka je tekla vrlo sporo. Po čitave dane vježbali su 
kaligrafiju, kao jedan od najvažnijih predmeta, jer se po lijepom pismu 
sudio čovjek i njegova naobrazba. Ostali su se pak predmeti učili po¬ 
najviše u monotonim stihovima, u klimavom ritmu, koji bi u Nacijevo 
osjetljivo uho neugodno zadirali. Po deset bi puta znao cijeli razred u 
zboru ponavljati: 

»Willst du Amerikas Ufer ergreifen, 

so musst den Atlantischen Ocean quer du durchstreifenG 
ili: 

»Martin Luther war ein boser Wicht, 
der nicht fiir das wahre Christentum ficht!« 

Dobri bi stari učitelj međutim od prevelikog napora dremuckao, 
pa glavom po taktu od navade klimao. Naći ne mogaše sebi toga 
čovjeka zamisliti, da je ikada mogao biti mlad, da je u njega bila po¬ 
letna duša, već da je samo neki stroj, koji se vrlo pravilno kreće. 

Ali kad bi Naći pritvorio oči, pa kao kroz velo gledao istoga starca, 
kako za nedjeljne mise sjedi kod orgulja, tad bi se jadna ta pojava 
smjesta promijenila. Kad su se iz kandila uzdizale tople maglice, pa su 
ispod visokog svodišta u tankim naslagama lelijale oko staračke glave, 
njegovu bi čupavu srebrolikh kosu zavile svijetlom aureolom. Oštri 
patnički profil tada bi se umekšao, pa je uz prostotu ruha poprimio 
neki apostolski lik, na kojem bi pored silnih zvukova orgulja prosjai- 
vala neka unutarnja sreća. 

Tad bi Naći svoje sanje raspredao dalje. Gledao je na istom 
mjestu samoga sebe. Kakogod bi u njegovoj duši klicalo i jecalo, tako 
su njegovi prsti prebirali po tipkama, iz njih mamili živu pjesmu nje¬ 
gove duše. Općinstvo bi ga pobožno slušalo, možda i s njime■ jednako 

osjećalo, a tad bi se zajedničke njihove misli od visoke kupole odbijale 
u harmoničnom odjeku. To bi morao da bude prekrasan užitak, čista 
sreća, možda upravo onakova, kakovu on u glazbi vazda traži, pa radi 
toga ne može naći potpunog zadovoljstva. 

Vrativši se jednog dana sa nedjeljne školske mise, nađe u 
gostinskoj sobi uz oca staroga orguljaša Reischila. Otac je sjedio u 
crnom svom kožnatom naslonjaču, što mu ga je brižna žena obložila 
jastucima. Od nekog je doba stao pobolijevati, ginuti, a da dobri pri¬ 
jatelji nijesu mogli dokučiti pravoga razloga. Pobratim zagorski župnik, 
koji je i Nadjevu nožicu raznim travkama liječio, savjetovao je ocu, 
neka se kani masnih jela, jer mu se po svoj prilici razlile, žuč. Neka 
traži lijeka u domaćem crnom vinu sti gračanskih sunčanih humaka, pa 
će mu odlanuti. 

Kao svi kremen-ljudi, koji ne znadu za drugu bol van za tjelesnu 
ozledu, nije Andrija mario za to, premda se primicao šezdesetoj godini. 
Na starinskom orahovu stolu stajao i danas kao svake nedjelje pladanj 
sa bocom domaće šljivovice i vitkim izbrušenim čašicama. Anita je 
češće prolazila sobom nečujnim korakom, pa bi čaše nadopunjavala. 
Po običaju dolazili bi nedjeljom pred podne stari prijatelji i susjedi, 
vraćajući se sa svojim ženama sa velike pjevane mise, da usput kod 
prijatelja popiju koju čašicu. Žene bi se žurile kući i pripasale bijelu 
pregaču, da prigledaju obilatom nedjeljnom ručku. 

Kad je Naći stupio u sobu i po običaju oca poljubio u ruku, shvatio 
je smjesta, o čem se radi. Otac ga je svečanim načinom prikazao or- 
guljašu, koji će ga poučavati. »Ponajprije, mili sinko, nastoj, da dobrim 
uspjehom svršiš svih šest razreda gimnazije, a zatim kreni učiteljskom 
stazom«. 

Naći nije znao što da odgovori. Krojila se njegova budućnost a 
da ni sam nije bio o tome na čistu, »Hoću, tata«, — izlanuo je preko srca, 

U ljudi istančanih osjećaja neka je čudna pojava, da se na prvi 
mah ne mogu zagrijati za čovjeka neprijatne spoljašnjosti. Neka 
estetska potreba duše traži vazda harmoniju crta, pa ako i ne odgovara 
pravilima ljepote, mora barem da je prosjajuje nešto dobro i plemenito. 
U Raischila nije Naći mogao toga naći. Pouka ga od prvog dana nije 
mogla zadovoljiti. Momčić je žeđao za time, da primi jezgrovitu i te¬ 
meljitu nauku, jer je od naravi tomu naginjao, a pogotovo u glazbi, koja 
je bila za nj misterij ljepote i sreće. Kad je on majstora salijetao pre- 


raznim pitanjima o teoriji, ovaj mu nije htio udovoljiti. Naći nije se 
usudio, da svoje prigovore iznese pred oca, pa je čekao nestrpljivo na 

Mariju, koja se imala "Somala vratiti iz Graza, a da ih više ne ostavi. 

• 

Marijin se povratak pripravljao u kući čitavim preokretom. 
Trgovčić »mješovite robe« morade se iseliti, njegove se đućanske pro¬ 
storije pregradile za oveću gostinsku sobu, u koju će smjestiti i novi. 
glasovir, što ga je otac u Grazu naručio. Prostor pred kućom, što se 
doticao Iličkog druma, bio je prekopan, nagnojen i preudešen u pri¬ 
jatan cvjetnjak sa brojnim staklenim krugljama na šarenim motkama.. 
Otac se je pomnjivo spremao na daleki put do Steinbrucka, otkuda 
kreće željeznica prema sjeveru. Domaći kolar i sedlar popravljali su 
njegova kola sa širokim sjedalima i velikim kovčezima ispod njih, sa 
sigurnim krovom od jake volovske kože i sa golemim kotačima. »Čitav 
bi svijet s njima mogao obići«, hvalio se majstor kolar. »I sam cesar n. 
Beču lagodno bi se u njima njihao«, dometne sedlar i naheri svoju 
kapicu. 

Otac je sretno dospio do Steinbrucka, odmarajući se jedan dan kod 
■prijatelja u Sevnici. Jedva što je čekao po dana, evo i Marije že¬ 
ljeznicom iz Graza u pratnji otmjene institutske učiteljice, koja je 
obično pratila djevojke, jer žensko čeljade ne može samo putovati. 

A tada ona prispije kući, a iza nje na dugačkim teretnim kolima 
novi glasovir. Čitavo čudovište! Tri i po rita dugačko, s tipkama od 
prave slonove kosti. Sva se Ilica sjatila da prigleda i pripomogne kod 
istovarivanja te nemani. 

Marija se od lanjskih praznika znatno promijenila. Vitka i nježna, 
od trpkog štajerskog uzđuha nešto rumenija, ali inače još tiša, još 
ozbiljnija. Velike modre oči, bistre i povjerljive, pune dobrote i bla¬ 
gosti, odavale su i nutarnju ljepotu. 

Široki joj skuti, dobrahno nabrani, sezali su do gležanja prekri¬ 
vajući stidno strojne npžice u sivim cipelicama sa visokim petama, a 
zavezanima unakrst crnim vrpcama. Struk joj bijaše prema modi gotovo- 
predugačak, priljubio.se tijesno k svježem mladom tijelu, zadirući 
donjim šiljkom u duboke nabore suknje. Široki rukavi, otvoreni do 
lakta, nastavljali se odozdo valovitim muselinom, koji je bijele ruke 
milovao. Ramena su joj bila obično razgaljena, a po njima padali su 

umjetno poredani plavi uvojci, isprepleteni baršunastom crnom vrpcom 
Zaista malena princesa! ” 

Roditelji gledali su djevojku jedva zatomljenim udivljenjem, a 

iNatiiHe^t ,8Pe r 0 ^’ Št ° ^ niCZinU naobrazbu utrošio. 
Aacpu se sestra pncmjala nekako tuda, odveć otmjena dama pa se 

za prve zajedničke večeri osjećao vrlo neprijatno. Da li je još isti nje 

?;;; v,e ? r K 0i d ; užica ’ ie naručiu “*« U „ j oi : 

ii " *" ' d ” iie ru8a '*' <* "~W* • d. „ii. 

Foslije večeri otprati je majka u njezinu sobicu, čitave je dane 
ra maja ov je redila i kitila, namjestila oko postelje bijele oro- 

tanke d0maĆC Pređe ' POd *** i°i — -tila bijelu 
r-on iu P °/ rOZOrnlCi POredaIa ružmarin i žarku oelar- 

J .,'^0 zidovima prijatne slike i silhuete rođaka i prijateljica. 

im je zapalila plamecak u crvenoj čašici ispred slike Majke Božje 
jei je danas bila subota. Naposljetku donijela je na lopatici živu že- 

zinTd'iT 't minSaV ° m b0r0ViC0m ’ Pa »obicu iskadila, e bi se nje¬ 
no dijete u rođenom svom domu osjećalo toplo i voljko 

s-livenu 1 ’* ^ P& v0 ^icu, kod kuće 

IM ™' P Ttl na ° gledala 58 krUg ° m 1 PreSretn ° uzdahnula: 
Mamice mila, kako je doma lijepo!« 

oči f| k : iU i e gan f° Zagrlila 1 Zagledala se sv °joj kćerci duboko u 
oci. Je li to ,os uvijek malena njezina Marija čistog srca, pobožne ne- 

oka jane duše . . . ? Djetinje modre oči odgovorile su na to nijemo pi¬ 
tanje prostodusno, a majčica se primirila i rekla: »Dobro mi došla 

r a ; a n B ° 8 ' da Se 0pet snađe ?' u priprostom svom domu . . . 
iNe bih zelija, da nas opet ostaviš!« 

št Maid , S V tSne podrb tuvale, nije obično pred djecom izricala sve, 
o ,o, je brižnom dušom znalo prostrujati. Prekrstila je ganuto čisto 
evo djevojačko ćelo, kćerka ju toplo poljubila u ruku, a onda ode, da 
ne oda vruće svoje ljubavi. Jedva što je zakrenula širokim posvojenim 
hodnikom, pokuca netko plaho na Marijina vrata. Djevojka se lecne. 

JeS1 0na Ža je očekivala, željkovala vruće da 

’° Š rf raS POraZgOVOri - ali P«ve na samu. Njegova plahost 
kod njezina dolaska, uporna šutnja kod večere, dok su ostali razdragano 

mjenjrvak njeci, sve ,u je to ljuto zabrinulo. Ona poskoči do vrata 
pa ih rastvori: »Naći! mili moj brate!« 

»Sestrice moja!« 

Ona dohvati brata objema rukama, kako ga je znala oprezno vo¬ 
diti malenoga, dok ga je učila sakatom nožicom stupati. Istom onom 
kretnjom, nekim odsjevom prirođenog materinskog nagona. Tada ga. 
posadi na maleni starinski rokoko-đivan pa ga zagrli. Dugo, dugo, nije 
nijedno od njih bilo podobno da progovori. Kako su od naravi bili 
šutljivi, prijalo im je, da se nađu jedno uz drugo posve blizu, posve 
toplo, a da ne treba trošiti riječi, U Nacijevoj glavici šumjelo, brujalo 
i klicalo: Ostala je ista! Ostala je jedina vjerna moja sestrica! — Ali 
onda je kritično premjeri. Nešto se ipak u njoj promijenilo: Nešto po¬ 
sebno žensko, što on ne može nikako dokučiti. Nešto onako, kako bi 
rekao, sigurno, odraslo, a ipak — povjerljivo. O da, posve povjerljivo! Om 
je nije izgubio! — A napokon stali čavrljati. Tek malo pomalo otkrile se 
duše, jedna pred drugom. Nijedna nije imala što da skriva, ali svaka 
misao, svaka nevina željica bila im važna i prevažna. 

Marija kao i dosada vazda se osjećala starijom i zrelijom, pa je 
svog brata i njegove goleme muke zarad nespretnog učitelja glazbe 
smjesta dokučila. I ako ju je boravak u Gracu u mnogočem promijenio, 
otvorio joj nov vidik u svijet i ljudske ćudi, ipak joj je srce ostalo u 
domovini svom ljubavlju i sa svim nježnim sponama. Njezina spolja- 
šnjost, otmjene kretnje, umno i promišljeno izražavanje misli, sve su 
tc bile nove odlike, što su istančale prirođenu joj ćud, koja se po 
majci vazda uzdizala nad običajnu purgarsku prostotu. 

One se večeri Naći dugo nije mogao otkinuti od sestrice. Njezina 
blizina, dodir blagih njezinih ruku, kad bi mu pogladila svijetle pra- 
move, sve'ga je silno usrećavalo i oduševljavalo. Mirni romon njezinih 
riječi osvajao ga kao jutrena svježina šume, koja bi mu hladila uzrujano 
rosno čelo. Besvijesno ljubio je Mariju sentimentalnom svojom dušom 
ne kao rođenu sestru, već kao drugo svoje »ja«, koje se je u njoj od- 
sijevalo. Ta hormonija njihovih duša s vremenom se gotovo splinula u 
jedno mišljenje, jedno osjećanje. Čudna njihova sličnost u spoljašnjostt 
mora da je imala duboko svoje značenje. Uza svu rodbinsku povjerljivost 
vladao se spram nje vrlo viteški, s mnogo poštovanja, ali se opet uz 
nju prislanjao svom svojom nestalnošću i nesigurnošću,'u čemu. mu je 
ona bila jak potporanj za cio život. Ovo gotovo bolesno obožavanje 
sestrice nije ga ostavilo ni u muževnoj dobi. 

Bez Marijine zamisli, bez posebnih njezinih zahtjeva ušao je u 





patrijarhalni hrvatski taj dom ipak neki novi duh. Njihov život, koji je 
dotada tekao lagodno između svagdanjih događaja, poprimao je sada 
pomalo novo značenje, viši interes, naročito oko glazbe i moderne 
knjige, oko domorodnih događaja i prvih naprezanja Ilira. Naoko 
tiha i čedna djevica nije se zadovoljila jedino malenim kućnim poslo¬ 
vima i ručnim radom, već se velikim zanimanjem ogledavala Širom, 
sravnjivala i zamjećivala smjesta, koliko joj. je domovina zaostala za 
svjetskom prosvjetom i napretkom. Djevojačka joj duša nije svoje 
sumnje i opažanja nikome otkrivala, jer joj se to činilo preuzetno, ali 
kad bi došli Nacijevi drugovi, da im on koju zgodnu njemačku pjesmicu 
»u muziku stavi«, ona bi se vrlo rado razgovarala s odebelim niskim 
Ivanom Trnskim, koji bijaše neobično poletne duše, onda s rječitim 
Škenderom Fabkovićem, koji se spremao za preparandiju, da bude uči¬ 
teljem i vođom hrvatske mladeži, i s Aleksom Kavićem, koji je kovao 
^zgodne kajkavske pjesmice. Jednog dana donijeli su Naciju kajkavski 
jedan kuplet, možda prvi po njemačkom uzoru, neka ga stavi u kajđe, 
da ga oni pjevaju na »veselici« u »građanskom strelištu« (Streljani).' 
Autorska je slava pripadala njima zajedno. Pjesmica je glasila: 

1 . 

»Čudno živu varoštjani 
I pametjom diče se, 

A ja velim, da moždjani 
Nim po glavi verte se. 

Ta ni čuti »dragi brate«, 

»Bog na pomoć!« »Ostaj s Bogom!« 

Nek kak konji draplju s nogom, 

A to znači, »Kak su kaj?« 

A to znači, »Kak su kaj?« 

2 , 

Od gospode mnogi u kmici 
Stoprom idu na obed, 

Vnog je čerlen na vulici, 

A v posteli žut i bled. 

Aia lepog gospodarstva, 

Svakoj moraš reč freylica, 

Sramota je bit devica, 

Jer to nije gospodski, 

Jer to nije gospodski! 

3. 

Ljubav mere po cekinih, 

Priateljziwa prez nih ni, 

Gdo niš nema duge čini, 

Ter je nigdar ne plati, 

Gdo zna dobro tu meštriju, 

Od mode se čovek zove, 

A1 mene bi slave ove 
Čak do groba bilo sram, 

Čak do groba bilo sram.« 

Da li je Nadjev pokus u komponiranju te pjesmice uspio, ne mo¬ 
žemo danas znati. Svakako nije bio osobit, inače bi ga Marija bila spre¬ 
mila, Možda je i sama u tom kompozitornom pokušavanju sudjelovala. 
Ona bi rado sjela posve povjerljivo u sredinu tih mladića, pa zažarenih 
obraza slušala njihovo pričanje o narodnom propagatoru dr. Gaju, o 
otmjenom grofu Draškoviću, o muzičaru kajkavskih napjeva Ferdi’ Li- 
vadić-Wiesneru u Samoboru. A tada bi u ženskoj njezinoj duši poput 
molitve ozvanjalo: »Još Hrvatska ni propala, dok mi živimo!« I ako je 
pričanje zanosnih dječaka smatrala izlivom budnih im duša, ipak se 
naumice tješila: Možda će ta odlična gospoda ipak nešto postići! Možda 
će s vremenom ipak uspjeti, da siromašnom hrvatskom jeziku pribave 
neko dostojnije mjesto u krugu kulturnih naroda! Ali kad će to biti. . . ? 

Za Nacijevu zapretanu dušu značio je Marijin povratak neko novo 
objavljenje. Sestra ga je odvela do prekrasnog svog modernog glaso¬ 
vira, pa ga je stala svojim blagim načinom temeljito poučavati u glazbi. 
Time mu procvao na sestrina usta nov život. Otkrivali se pred njim 
glazbeni misteriji. On je doduše trebao više vodstva no pouke, jer niie 
bilo za njega nikakovih poteškoća, napredovao lako i sigurno sa žarkim 
zanosom i silnom zahvalnošću spram sestre, Njenim zagovorom prešao 
je Naći u ruke vrsnog orguljaša i učitelja na muškoj"preparandiji, Sojke. 
Ali se otada odveć bavio glazbom, tako da su mu lijepe svjedodžbe na 
gimnaziji stale nazadovati. 

Glazba ga otuđila otada još više od spoljašnjeg svijeta i ljudi, pa 

i od samih drugova. Kako je bio vičan, da svoje djetinjstvo pa i mo- 
maštvo zarad bolesne noge provodi ponajviše u očinskom domu, uz sa- 
milosne žene iste krvi, to se i čitavo njegovo mišljenje, njegov način 
života stao njima prilagođivati. U momačkoj svojoj dobi, dok kod mla¬ 
dića sve kipi žarkom osjećajnošću, vrelom željom za životom i njegovim 
zavodljivim čarima, u Nacija je sva ćutilnost duboko drijemala što od 
slabašne krvi, što od jednostranog odgoja i navika. Sanljive fantazije i 
iluzije o životu, kako ih rađa momačka vruća krvca, splele bi se u njega 
u harmonije sentimentalne glazbe. U tome je nalazio mladić najprirodniji 
izražaj prepune i prebogate svoje duše, pa i svu utjehu. Kao da je neka 
viša moć bdjela nad njime, da se neobični talenat ne izgubi, ne okalja, 
već da stupa čistom stazom prema svome usavršivanju. Nad čitavom 
njegovom pojavom utjelovio se dah čistoće i velebnog glazbenog duha. 
To se odražavalo u njegovoj spoljašnjosti, u kretnjama, u modulaciji 
grla; sve bijaše odveć mekano, odveć žensko. Uza to je ostala njegova 
narav skroz pasivna, donekle spora i troma, bez odlučne volje, bez mu¬ 
ževnih poriva. 

Orguljaš Sojka nađe u svog učenika toliko glazbenog dara, da je 
isprosio u roditelja, neka ga više ne sile na učiteljevanje, već da ga 
pošlju u Preg na konservatorij. Tomu je najviše prinijela Marija, koja 
je bila svijesna, da mu je sama priroda odredila taj put života. Dan na 
dan provodili bi njih dvoje najljepše svoje časove uz glasovit, gdje bi 
mu ona tumačila ljepote i dubinu njemačke klasične glazbe, dok bi ga 
Sojka pripravljao pomnjivo u teoriji, pa i donekle u harmoniji. Za sla¬ 
bašnu nogu bijaše uporaba pedala velika muka. Tad je dosjetljivi do¬ 
maći stolar izgradio neke vrste šljake sa dvjema limenim izdubinama, 
koje su ovite remenjem sezale tik ispod koljena, pa ih je Naći obično 
nosio, a da to nitko nije primjećivao. To mu je podalo siguran čvrst 
potporanj. 

Sad bi Nad za vrijeme nedjeljne školske mise često zamijenio bo- 
ležljivoga orguljaša sv. Katarine. Starinske orgulje s istrošenim mijehom, 
koje bi vazda glasno škripale i jecale, uzalud su očekivale temeljit po¬ 
pravak. Ispod Nacijevih produhovljenih ruku nekako bi se ukrotile. 
Momak je često svirao mimo strogi crkveni stil, posebnim bi načinom 
satkao neobične modulacije, kojih umjetnička crkvena glazba u nas tada 
još nije poznavala. To bijahu prvi samonikli motivi, reminiscence na 
hrvatsku seljačku pjesmu, kako su mu iz najnježnijeg djetinjstva u 

srcu ostale. Ali bi izlazili nekim prijekornim molom, koji je ostao za 
sva vremena glavna značajka njegovih kompozicija. 

A tada su za nj nastajali oni časovi, kako ih je sebi nekoć-snatreći 
zamišljao. Za vrijeme orguljanja, dok bi u preludiranju ovako za¬ 
stranio, gledali su ga u čudu profesori i đaci i slušali zaneseno, kuda ih 
to blijedo momče vodi, čime ih to opaja. On bi se onda u beskrajnoj 
ekstazi otkinuo posvema od svijeta, u dubokoj pobožnosti snažno raz¬ 
vezao registre, pa bi tada začuo glas Gospodnji, koji mu odgovara na 
vrući njegov vapaj ... 

Gotovo još više omilio mu glasovir, na kojem je nalazio toliko mo¬ 
gućnosti za izražavanje višeglasnih temata kao pripravu za orkestralne 
radnje. Inače mu nije podavao velike važnosti, pa se ni kasnije nikad 
nije trudio, da glasovirsku dionicu kao pratnju pjeva pomno izradi. 
Najvolio bi pratiti sestru, kad je zvonkim svojim dobro iškolovanim 
glasom pjevala. Njih oboje bi se tada često tronuti pitali: »Zašto naš' 
hrvatski jezik nema tako uglađenih kompozicija kao njemački i fran- 
ceski ? « 

U tihim časovima zabasao bi on gotovo stidno među neuke domaće 
pjesmice, pa bi ih Kušao harmonizirati, dok ih je sestrica tihano pjevala. 
Tad bi znao reći: »Svojim sam bistrim razumom kod umjetne glazbe, 
ali ludo srce ne može da se otkine od svojega!« 

Život u Fuchsovoj kući nastavljao se s nekim promjenama, koje 
su se Nacijeve sanjarske ćudi jedva dotakle. Pokćerka Anka Prettner, 
jedra slovenska jabuka, udala se za čestitog knjigovežu u »Seidenspinn- 
gasse«, kasnijoj Preradovićevoj ulici. (Narod je bio privikao njemačkim 
imenima ulica, pa ih je ća i slavni magistrat u svojim spisima i na¬ 
crtima njemački bilježio.) Brat pak Jakov pošao u svijet, da se tamo 
ogleda i opskrbi. Oboje ove slovenske djece bilo je mnogo krepčije 
krvi, jednostavnijih životnih zahtjeva, pa se bez unutarnjeg kidanja u 
životu dobro snašlo. 

Pepi je ostao kod kuće i zamjenjivao u svakom poslu oca, koji se 
već jedva pridizao. Poradi toga moradoše Fuchsovi napustiti sve veće 
trgovačke poslove, kupovanje konja i blaga na veliko. Tada urediše u 
svom dvorištu mesnicu, u kojoj je veseli Pepi mišićavim svojim rukama 
sjekao meso za zagrebačke građane. 

Marija je međutim dosegla one godine djevojaštva, u kojima se 
imade ispuniti prirodno njezino određenje. Ona je o tome vrlo rijetko 

maštala.. Riješivši se zavodske stege, našla je kod kuće svu slobodicu 
i udobnu. Jedmo bi joj zasjeklo u srce, kad bi gledala oca, kako očito 
gme, r majku, što bi uz njega sjedjela, pa mu sv. pismo ili njemačku 
knpgu čitala. I majčica stala je blijedjeti. Kako ona svojih boli nije 
nikada otkrivala već sve nijemo patila, to su se jedino modre njezine 
oci ispod umornih vjedja zastrle i obložile sjetom. 

Za toplih dana otkinuta bi se Marija od njih, pa bi. pohrlila u vri 
da se nadise trpke svježine, što je izbijala iz bujnih greda i natopljene 
crne zemlje. Tad bi sjela pod staru mirisavu dunju sa debelim kvrgastim 
granama! pahuljastim lišćem, pa se najvoljela zadupsti u knjižicu nje¬ 
mačkih lirskih pjesama. Kad je sunce titravim zrakama sve smjelije po¬ 
igravalo oko svježe njene pojave, oko razgaljenih ramena i zaobljenih 
lakata, p a ih milovalo, tad bi se Marija odveć ugrijala pa i njezina 
mašta Da se tome otme, skočila bi do plota susjednog vrta, pa bi za- 
viknula: »Stano, čuj, Stano!« 

Na susjedna vratašca bi tad ispalo garavo djevojče, Stana Werne- 
rova, kćerka krznarova, po ocu Slovenka, a po materi Ličanka. Susjedi 
su se od starine lijepo pazili, kumstvom se tijesno zbližili, a otkad je 
erner kupio kuću ispod Fuchsove, sve su brige zajedno nosili. Djeca 
su un gotovo zajedno odrasla, premda je Stani bilo. pet godina više nego 
ariji. zavodu u Grazu bile su djevojke zajedno tek jednu godinu. 
Stanara nemirna krv, neobuzdana ćud i izraziti nagon za nevezanom 
prirodnoscu mjesu se mogli prilagoditi zavodskom zaptu. Odveć samo¬ 
stalna njezina narav vazda se opirala svim sponama. 

Mimo tadanji običaj djevojačke posvemašnje ovisnosti odabrala 
je ona sebi pristalog i umnog momka, Vjekoslava Lipovčića, sudbeno* 
činovnika, ali zbog mršave plaće nijesu se jošte mogli uzeti, pa su če¬ 
kali već treću godinu. 

Vijoglava ta djevojka danas je neprestano draškala Mariju sta¬ 
sitim nekim momkom, koji bi pod večer stidno obilazio Fuchsovu kuću, 
ne bi li gdje uhvatio Marijinu sjenu. Ova ga je dobro poznavala, premda' 
mjesu jošte izmijenili nijedne riječi; ali kod nedjeljne mise znali bi se 
njihovi pogledi sukobiti, pa bi oboje preplašeno poniknulo, uhvativši se 
Kod teškog grijeha, što mole bez sabranosti. 

Taj mpmak bijaše Franjo Weigelhofer, rodom iz Graza, a bio je 
namješten u najodličnijoj zagrebačkoj željeznariji imućnoga Pavla 
Hatza na uglu Harmice (od 1868. Jelačićev trg). Mladić je bio svijestan, 

da. usprkos svome pomnjivom njemačkom odgoju nije vrijedan da po¬ 
digne oči do otmjene djevice. Zato je tiho u srcu čeznuo za njom, u 
svojoj dokolici pjevao joj pjesme i čekao vjerno i pouzdano, da će ga 
jednom koje čudo dovesti do željene mete. 

Marija nije pred prijateljicom odala toplog svog zanimanja za 
ljepušnog mladića, koji joj se sviđao bolje od sviju ostalih. Kako ie 
Stana danas odviše peckala i draškala, Marija je zažarenu glavicu 
sagnula duboko nad knjigom. Najednom baci joj djevojka u krilo ruži¬ 
čast listić, zapečaćen žarkim crvenim srcem, probušenim zlatnom stre¬ 
licom, pa joj dovikne obijesno: »Evo čitaj! To ti šalje on!« 

Djevojka se živo lecne. Stana ju je nagim svojim laktima uhvatila 
oko vrata, živo je izljubila pa se nestašnim hihotanjem zavukla za 
vrtna vratašca i obijesno njima zalupila, 

Marija ustane i zadrhta. Onda pridigne ružičasto pisamce, turne 
ga u njedra i ode zamišljeno u kuću. Bilo joj je, kano da stupa po me¬ 
kanim oblačićima. Prvi ljubavni listić! . , . Dašto od njega! od koga li? 

T.ekar kasno u večer, kad se je zavukla u svoju sobicu, otvori pi¬ 
samce, pa ga stade čitati: 

»An Marie. 

Von der Agramer Madchen allen 
Hat nur MARIE mir gefallen, 

MARIE ist mein Stern, mein Gliick, 

Ob ich wache, ob ich traume, 

Schwebt durch nah' und ferne Raume 
Stets nur sie vor meinem Blick, 

MARIE flusteri jede Linde, 

Leis’ bewegt vom Hauch der Win.de, 

MARIE tont der Waldgesang, 

MARIE murmelt jede Quelle 
Und des Baches Silberwelle, 

MARIE ruft der Homer Klang, 

Wunderbar ist mir geschehen, 

Seit ich MARIE hab' gesehen, 

Lacht die Welt mich sehoner an. 

r reundJiche Gestalten ziehen 
Und die dtistern Nebel fliehen, 

Holder Scherz und Frohsinn nah'n. 

Liebentflammt in diesen Hainen 
Mich mit MARIEN zu Vereinen, 

Ist der heissen Sehnsucht Ziel. 

Um es schneller zu erringen, 

Leih ' mir, Amor, Pfeil und Schwingen, 
Du, Apoll, dein Saitenspiel. 


Fr. W. 

Godine 1837. spremao se Nad, da položi gimnazijsku maturu, pa 
da onda Krene na konservatorij u Prag. Roditelji privolješe na to tim 
radije sto su mu svi profesori priznavali neobičnu darovitost, duševnu 
zrelost i osobito glazbeno shvaćanje. I sami su drugovi maturanti slutili, 
^ se u tihom, prečednom drugu krije neki posebni genij, kojega do¬ 


duše nijesu pravo shvaćali, al su ga osjećali u Nacijevoj blizini, na¬ 
ročito u predivnom orguljanju. 

Vatreni kolovođa »nadobudne mladeži«, maturant Ivan Ternski, 
koji bi idealne svoje pjesmice potpisivao »Ilir iz Horvatske«, odlikovao 
je druga Fuksa svakom prilikom, jer se pouzdano nadao, da će taj 
jednom upotpuniti kitu ilirskih glazbotvoraca, štono su se u ono doba 
stali javljati. Kako se u stihovima i napjevima pokazivalo vrlo malo 
istinitih talenata, mnoga se mlada duša osjećala dužnom, da prinese 
Svoj obol na žrtvenik narodne prosvjete. Kao neka tajna sila, koja se 
pripravlja kroz stoljeća, drijemala je hrvatska narodna svijest ispod 
mukotrpne zemljice dugo, vrlo dugo, dok nije pribrala silnu snagu i 
našla odvažne apostole, da se onda jednim mahom ražbukti. Bez toga 
odlučnog zamaha ne bi ilirska ideja zahvatila svom snagom tolike kru¬ 
gove širom slavenskog juga, ne bi bila istupila tako mlada i zamamna, 
ne bi zavladala kao sjajna zvijezda »Danica«. 

Prilog k »Narodnim novinama ilirskim«, koje je vrlo spretno ure¬ 
đivao dr. Ljudevit Gaj, udomio se pod imenom »Danice ilirske« u svakoj 
.rodoljubnoj kući. Bilo je doduše teško slijediti njezin književni jezik i 
pravopis, koji se u početku češće mijenjao, dok se nije napokon ustalio 
■štokavski govor i novi organički pravopis. U toj se »Danici® štampala i 
mnoga vrlo čedna pjesma, što doduše nije ni iz daleka dosegla razinu 
Ivana Mažuranića, Vraza, Demetra, Mihanovića, Rakovca, ali u ono 
doba trebalo je manje talenta nego žarkog osjećaja; trebalo je naročito 
zanosnih težnja za ostvarenje novih ideja. Ovim idealnim oružjem ka¬ 
nili su ilirski vođe da pobude mar u čitalačkom općinstvu, pa da mu 
s vremenom dokažu, kako se može i u hrvatskom jeziku pisati i pjevati. 

U Fuksovoj kući našla je svaka nova stečevina živahan odjek, pa bi 
se »Danica« čitala posebnom pažnjom. Poslije večere, koju bi majka 
Anka dijelila, čim bi pao mrak, ostala bi sva porodica na okupu oko 
okruglog starinskog stola. Otac bi sjedio u dubokom svom naslonjaču 
,s visokim zaslonom, sav zagrnut mekanim gunjevima, pod nogama mu 
vrući crepovi, koje je majka svaki čas vadila iz ogromne trbušaste peti. 
Marija bi za to vrijeme pomno bdila nad očevom lulom. Kadgod se 
vatra u njoj gušila, djevojka bi je t. zv. kresivom opet potpalila. Majka 
bi opet uhvatila svoju preslicu, omotanu blistavim domaćim lanom, jer 
je bila sramota, da ženske ruke u krilu počivaju. 

Jedini Josip morao bi uvečer ostaviti kuću, pa se rasvijetljenim 

svojim »lampašem« žurio do » Jagerhorna«, gdje su ga čekali znanci i 
tigovci. Ondje se utanačivale narudžbe, raspitkivali se o sajmovima u 
Karlovcu i Varaždinu, premda se ponajviše trgovalo sa Velikom Go- 
ricom. 

Naći i Marija ostali bi uvečer ponajviše uz roditelje. Uljanica na 
vitkom mjedenom stalku blago je svoje svijetlo širila ispod zelenog 
zaklona išaranog ružama i gorskim predjelima, pa je svojim titravim 
svijetlim kolobarom zahvaćala uzani krug, dok bi sve ostalo tonulo u 
prijatnom sumraku. Neki bi mutni sjaj padao tada na obje plavokose 
glavice. Što bi se zamišljeni otac dublje u njih zagledavao, to mu se 
bolesničkom zamućenom vidu više pričinjalo, da se nedužne te glavice 
sve vise zbližuju, tr svojoj se čudnoj sličnosti u dva posve jednaka 
obličja stapaju, a oko njih kao da treperi svetačka patnička aureola. 
Bilo neko priviđenje ... 

Tada bi im Marija zvonkim svojim grlom čitala »Danicu«, pa se ' 
mnogo trudila, da naglasak što prirodnije iznese, premda joj je uho 
naginjalo po majci staroj zagorskoj kajkavštini, a po ocu sličnomu slo¬ 
venskomu narječju. Svi su je slušali nekim ponosom i tihim ushitom, 
jer se zaista pokazivalo, da hrvatski jezik riječju i duhom snažno na¬ 
preduje. Jedne ih se večeri duboko dojmila priprosta pjesmica pod 
imenom »Pervenac« od Dragoile Vočinčićeve, pseudonim Ilirke iz Vo- 
cma. U ono su se doba rado pjesnici krili pod sličnim imenima, ozna¬ 
čivši naprosto kraj, gdje im je zanesena duša prve plahe stihove 
pjevala. 

Marija je čitala gotovo pjevajući : 

»Ružice, oj ružice zelene! 

Kuda ste mi, kuda ste milene? 

Da bi si ja, da bi si ja mala 
Mali venčac iz vas plesti znala. 

. Kada pojdem malena i mlada 
U planine, kuda reka pada, 

Kuda pada niz sterme pećine, 

Niz pećine moje domovine. 

Gdeno Vile, gdeno naše Vile 
Kolo vode, Ilirkinje mile, 


Tamo pojdem, u kolu ću stati, 

Pervi put ću u njem poigrati. 

Ružice, oj ružice zelene, 

Kuda ste mi, kuda ste milene? 

Da bi si ja, da bi si ja mala 
Mali venčac iz vas plesti znala. 

Ja bih si ga u košiću splela 
I med vile pevajući letela. 

Jadno vreme! Kada traje zima, 

Koja cvetjah i ružicah nima. 

Kako ću sad bez ikakvog cvita 
Pojt u družtva vilinska čestita? 

O jur znadem, znam što tamo traže: 

Što se rečjom i sa sercem slaže.« 

Djevojka je utihnula. Svi su bili razdragani ne znajući, zašto ih 
te priproste riječi tako doboko diraju. Kano da te stihove nije ispisalo 
•ljudsko pero, već da je zapjevalo neuko pastirče u kliktavoj svojoj 
slobodi na nepreglednoj slavonskoj ravni. Dugo su svi šutjeli. Jedino 
cvrčak iza stare goleme peći stao dizati sitni svoj glasić, a onda se 
snažno raspjevao. 

Najednom zalaje na dvorištu kudronja. Teška kućna vrata za- 
škrinu, a na pragu se pojave susjedi i kumovi Wernerovi, koji su u 
posljednje doba sve češće dolazili, da pozabave milog bolesnika. 
Krznar Werner ponio je dugačku svoju lulu, jer se uz nju dalo naj- 
prijatnije čavrljati. Iza kuma unišla njegova žena, lijepa Ličanka vi¬ 
soka, bijela čela i guste crne kose, što ju je do ušiju nategla u dvd 
stroga glatka prama. Na podlaktici počivala joj preslica, bez koje nije 
ona nikome pošla na domjenak. Iza roditelja ukazala se nasmijana 
Stana, koja se za nekoliko dana imala vjenčati. 

»Hvaljen Isus! Dobar večer!« zagrmi dobroćudni kum Werner iz 
snažnih širokih prsiju. 

»Na sve vijeke!« — odvrate mu u zboru, a mladež poskoči, da 
starijim izljubi ruke. Onda svi prijatno posjedaju, pa razvežu običajni 
svagdanji razgovor. Kako nije mladeži priličilo, da u prisustvu sta- 

rij ih progovori bez upita, u Stane bi kipjela svaka žilica od dosade 
i nestrpljivosti, pa bi svaki čas ispod stola zadirkivala nožicom. Ako 
joj se Marija nije htjela odazvati, stala ona Nacija drpati za rukav. 
Oni se smjesta razumjeli, pa nečujno pošli u gostinsku sobu do novog 
glasovira. Kroz pritvorena vrata dotalasao je đomala Staniin 
krepki pjev: 

»Ukraj puta rasle sitne vrbice, 

Pomakni se, dušo, k meni mrvice, 

O . . j, o .. j, dušo, o . . j ! ... 

Nije to bila jedna od onih umjetničkih pjesama, koje bi koncert- 
r.om dvoranom uz burno povlađivanje ozvanjale, već vjerna stara lička 
pjesma, koju nije nitko zapisao ni riječima ni kajdama, nego je samo 
žagorila u spominjanju na čistim usnama majke Ličanke, kad je ma¬ 
lenu Stanu uspavljivala. Drevna ona pjesma, čista kano lička hrid, 
šarolika kano cvjetnati zobunčić. 

Nacija je danas obuzelo posebno neko dirljivo raspoloženje, koje 
se rodilo, dok je sestrica čitala »Pervenac«, a pod dojmom Stanine 
pjesme sve se većma razgaralo. Ovladalo njime ujedno silno nezado¬ 
voljstvo sa svom umjetničkom poezijom u pjesmi i glazbi. On osjeti 
snažnije no ikada, kako mu je teško da se otkine od ove jedine čiste 
i prirodne muzike, koja ga toliko osvaja. No on će.morati ubuduće da 
pregne svim silama, da zaplovi onom srtrujom, koja vrijedi kao umjet¬ 
nička. Duša mu je otada kolebala između dva idola. Kako je pak bio 
premlad i prečedan, da bi se pouzdao u vlastite svoje osjećaje, u zdravi 
svoj sud, silom bi ih zabacio. Traci slobodne misli, koji se pred njim 
na mahove razotkrivali, opet bi se naskoro zastrli. 

Naći se poslije takovih časova nebeskog objavljenja osjećao silno 
nesretniin. U njegovoj bi se duši tada sve uskomešalo, pa bi jadan 
klonuo sav slomljen i uništen. A zatim bi ozbiljno posumnjao o glaz¬ 
benim svojim sposobnostima. I nastala bi najtragičnija duševna borba, 
spor između misli i volje. Doista, njemački klasici, talijanski melos 
treba da mu budu uzorom *i putokazom. Ta i sami Česi, narod naj¬ 
sjajnijih glazbenih odlika, slijede jedino ove struje. Priprostoj se¬ 
ljačkoj pjesmi, bez klasične prošlosti i dostojnog ruha, nema mjesta 
u umjetnosti. 


Jednog jutra nađoše oca u postelji mrtva. Ležao je nauznak, posve 
spokojno, jamačno nije bilo ni samrtne borbe, ni mučhog opiranja. 
Bio je za svog života pravednik, pa je čistim srcem pošao Bogu na 
istinu. Stari Werner, u čijoj se kući upravo spremali svatovi, dohrlio 
prvi. On je našao Anku i Mariju u posvemašnjem nepoimanju goleme 
za njih nesreće. Obje su žene čučale uz milog pokojnika, drhturile i 
zurile napeto u ugasle oči, ne bi li opet progledale, Naći je stajao do 
prozora, grčio se od jada, a stotinu mu nesretnih misli presijecalo 
mozgom. Strani hladni život sjeo na njihov prag, pa ih ovdje čekao. 
A on, odrasli sin, majčino buduće ufanje, stoji pustoruk, kano veliko 
bespomoćno dijete, Jao !... 

Werner je na hodniku s Pepijem izmijenio nekoliko važnih riječi 
c pogrebu, pa se onda žurio, da sve dostojno izvede. Pepi je pak 
stupio zabrinutim srcem među mile mu očajne duše. Sve troje uprli 
su. suzne oči u njega, Mladić priprost, vrijedan radnik; hod mu miran 
i odmjeren, a u svakoj mu kretnji neka prirodna sigurnost i pro¬ 
mišljena odlučnost. Tvrdo mu se čelo rijetko mrštilo, tek danas se 
ovilo, iskrenom tugom. 

Bez ijedne riječi klekne pred milenog oca, izmoli usrdno »Oče¬ 
naš«, a tada poljubi hladnu desnicu, koja mu je za života pokazivala 
vazda čestiti put. Iz nje prima on danas skrb za troje nejakih stvorova, 
što se ovdje savijaju u boli, koje neka nikada ne saznadu za surovu, 
trijeznu borbu života. Pepijeve su usne podrhtavale u zagušenom 
plaču, dok je ocu nijemo zadao tvrdu vjeru, da tih milih duša nikad 
ostaviti ne će, pa makar ga stajalo i vlastite sreće. 

Pepi nije smagao lijepih riječi, stoga nije prekinuo šutnje. Iz¬ 
ljubio se srdačno s Ankom, koja ga je vazda ljubila kano rođena mati, 
zagrlio zatim Mariju i Nacija, koji se pred njim gotovo zastidio. On 
je naime iz bratovih odlučnih pogleda odgonenuo, što je U toj pri¬ 
prostoj zlatnoj duši progovorilo. 

Pepiju je u tim teškim časovima porasla snaga. On ustane svečano 
i reče: »Ne bojte se, mili moji! Dok je u mene života i snage, nema! 
za vas nevolje! I dragi će nam Bog pomoći!« 

On je stajao pred njima kao isklesan kip od tvrda granita, iz 
kojeg izbija vječna prasnaga, ali onda se brzo udaljio, jer se svoje pre¬ 
moći zastidio. 

Domala dođe gospođa Mare Wernera. Ne pitajući, ne nudeći se 
nikome, preuzela je za danas kućanstvo u svoje ruke, da poštedi Anku 
u golemoj njezinoj žalosti. Zatražila je ključeve od smočnice i po¬ 
druma, da im dom ne ostane bez svagdanjeg poretka, dok njime toliko ša¬ 
renog svijeta prolazi. Odredila služavci prigotovi janje ručka i večere, 
izvagnula zob i kukuruz .za konje i sitnu živad, uredila sa slugom go¬ 
stinsku sobu, u kojoj će postaviti odar. Sve je to vršila rtiirno i pro¬ 
mišljeno, bez ijedne suvišne nagle kretnje, stisnutih usnica i ozbiljnog 
pronicavog pogleda. Nije kukala za premilim kumom, već svoju žalost 
nosila duboko u njedrima kao prava lička žena. 

Naskoro su prispjele stare žene, koje su imale mrtvaca umiti 
i preobući. Ali nitko živ nije smio dirati u nj, dok ga nije pregledao 
mrtvozor, Napokon je došao i taj čovjek, po zanatu brico. Razgalio je 
Andrijine grudi, prisluškivao mu srce, pipao mu bilo, pa onda pom¬ 
njivo počešljanom glavom mudro kimao. Zatim je iz njedara izvukao 
perce, pa je njime draškao pokojnika ispod nosa i pazuha. Onda je 
zahtijevao svijeću i pečatnog voska, pa puštao, da mu kaplje na želudac. 
Kako se nije Andrija ni sad trgnuo, to u njega zaista već nije moglo 
biti ni trunka života. Brico se ogledao u krugu, kao liječnik, u koga 
svi upiru oči, odmahnuo rukom veleći: »Gotov je!« i ostavio kuću pri¬ 
mivši plaću u srebru i bocu domaće rakije, Gospa Mare iznijela je tada. 
kumovo svečano crno ruho od čvrstog štajerskog sukna, u kojem se on 
prije jedno dvadeset godina vjenčao. On se vazda radovao, kako će za 
koju godinu u njem opet stupiti pred oltar pa lijepoj svojoj Anki na. 
plave uvojke staviti srebrni vjeiičić. Međutim mu je sada to odijelo slu¬ 
žilo za onaj put, »kud za vazda gre se«. 

Zvonar sv. Marka donio je crne zavjese i vela, što ih crkva upo¬ 
trebljava na veliki petak, pa je vještom rukom postavio visok odar, 
kao za svečani Requiem, .zatim škropionicu sa srebrnim škropilom, 
pa i veliko raspelo. Bogati zagrebački željeznar, Pavao Hatz, poslao 
je međutim svog momka u štajerski Gradac, da brzo dopremi lijes 
cd prave kovine. 

Mnoge ženske ruke vršile su oko odra. nježne, malene dužnosti, »Do¬ 
stavljale svoje oleandre, razno šareno cvijeće u loncima i teške sre¬ 
brne svijećnjake sa debelim voštanicama. Mlade su djevojke plele 
vijence, ogrnule ih crnim velom, pa ih ovjesile naokolo po zidovima. 
Domaći tapetar iz Duge ulice i sedlar iz Vlaške ulice resili su i kitili 

mrtvačka kola po svome ukusu, jer će biti svečani sprovod, kako ga 
svijet rijetko pamti. 

Pred kućom skupila se čitava’ gomila prostoga puka, ponajviše 
žena i djece, diveći se uz glasne primjedbe svakoj stvari, što se u kuću 
nosila. Majka Anka i Marija savile se u duboku korotu, koja je svijetle 
njihove pojave još jače isticala, Glave su po domaćem običaju obložile 
svilenom crnom koprenom, koju udovica treba da nosi kroz čitavu go¬ 
dinu korote. Anka je nije nikad više odložila. 

A tad su one morale poći u blagovaonu, da primaju znance. Gospa 
Mare priredila je staru šljivovicu, a za žene slatku rakiju. Prijateljice 
su pak i susjede poslale sitnih kolačića i medenjaka. Time se napunio 
čitav hrastov stol, za kojim je otac tek pred malo dana zadovoljno 
sjedio. Otmjena gospoda, malograđani i obrtnici, svaki je došao da se 
pokloni gospi Anki, a svaki je nastojao, da u spomen čestitog sugra¬ 
đanina ispriča lijep koji čin iz njegova života. Bogataši i plemići su 
pak poručili, da će na sprovod poslati paradna svoja kola. 

Tad uniđe na vrata neobično krupan, visok čovjek, dostojanstven- 
i ozbiljan, To bijaše uvažena ličnost, Pavao Hatz, gradski zastupnik, 
bogat vlasnik mnogih zemljišta i kuća, pa i najveće željeznarije u vla¬ 
stitoj kući na Harmici, Pročelje svoje dvokatnice okitio je nasred krova 
velikim željeznim »Merkurom«, neka svijet znade, da mu je to željezo 
poštenim radom donijelo mnogo zlata i svakojakog imućtva. Gospodin 
je Hatz danas poveo sobom svoga miljenika, mladog Franju Weigel- 
hofera, koji je od nekog doba upravljao njegovom trgovinom, a on se 
odmarao u svojim vinogradima u Bukovcu i Sv. Duhu, gdje je posadio 
rijetke plemenite voćke. 

Kad je gospodin Hatz unišao, svijet se ispred njega rasklanjao od 
velikog poštovanja, a on je pristupio k domaćici. Mladi Franjo slijedio 
ga je dršćući na čitavom tijelu, jer je danas stupio prvi put u milu tu 
kuću, koju su njegovi pogledi tek izvana milovali. Gospodin se Hatz 
prema tome gradio nevještim, ali je ipak dobro znao za tu tihu, posto¬ 
janu ljubav, isto kao i majka Anka. Hatz je rado uhvatio tu zgodu, da 
mladića uvede u kuću, dok je ova pristupačna svakomu strancu, a da 
se njegovim dolaskom ne može povrijediti ničija osjetljivost niti stid. 

Hatz poljubi domaćicu u ruku a poslije običajnih- sažalnih fraza 
reče značajnim pogledom: »Mila gospo,' taj mladić, što vam ga danas 
prikazujem, osjeća za vrijednu vašu porodicu vrlo toplo nagnuće. On 

će biti presretan, ako mu date prilike, da vam u tim teškim danima 
pokorno služi. Odavna sam želio, da vam ga dovedem u vaš lijepi dom, 
pa mi stoga oprostite, ako se to slučajno dešava u takovom ža¬ 
losnom času«. 

Majka Anka i Naći pružili su mladiću ruke, ali Hatzove su ih se 
riječi danas malo dojmile, jer im je duboka tuga zastrla vid i bistro 
mišljenje. Marija pak, ugledavši mladića iznenada u rođenoj kući, za¬ 
drhtala silno, a srce joj zakucalo sve do grla. Ona se zavuče pod du¬ 
boki posvođeni prozor, pa sjede iza bijele zavjese, sva iznemogla u 
mekom slatkom i tjeskobnom uzbuđenju. 

Franjo ju je opazio, čim je unišao, ali nije znao, kako da se mi¬ 
ljenici svoga srca približi. Napokon je ipak stao pred nju, duboko se 
naklonio i u velikoj smetnji nekoliko sažalnih riječi izustio, 

A onda su se sastale njihove ruke plaho i nježno kao prvo bojaž¬ 
ljivo milovanje. Jedva su se opet rastale. Dvije se mlade duše zagledale 
prviput izbliza, dugo i ljubopitno, kao da se još nikad vidjele nijesa. 
Marija se prva trgla iz svoje plahosti. Puna soba stranog svijeta, na¬ 
okolo sve mrmori i žugori, pozdravlja se, raspitkuje i odgovara, hoda 
amo tamo, svak zaposlen i zabavljen, U toj se vrevi zavukla Marijina 
ljuta bol za ocem u najdublji kutić djetinjeg joj srca, pa se sa svakim 
razgovarala mirno 1 i sabrano. Ali sada pred mladićem, koji eto prvi put 
pred njom stoji, dok ga njezina mašta gleda u sijaset preraznih pri¬ 
lika, osjećala je mahom, da između njih dvoje odavna nema ništa 
sirano, da odavna žive istim, ili bar sličnim mislima i nadama. 

Svijetla se njezina glavica s plavim odugačkim uvojcima izdizala 
iz crne haljine i tananog prozirnog vela kao blijed ljiljan. A kad su se 
isplakane njezine modre oči uzdigle k njemu i dirljivim ga titranjem 
plaho gledale, tad bi Franjo bio- najvolio, da smije kleknuti pred nju, 
pred Madonu, koje lice nije vrijedan da gleda, 

Marija mu je tad bistrije pogledala u oči, naslađivala se njegovom 
muževnošću, zdravom zagasitom puti, lijepom valovitom crnom kosom, 
žarkim tamnim očima, nad kojima se vijugali lukovi gustih obrva, pa 
se usred čela sastali nekim demonskim snažnim potezom. 

Što da govore? Čemu? .,. Nijedno nije našlo zgodnih riječi. Oboje 
je osjećalo, da su doista dužni raspresti neki razgovor, jer to učtivost 
zahtijeva. No umjesto riječi sve ih je preko volje sililo na smiješak 

blažene sreće, koji je u današnjoj tuzi bio posve neumjestan. Ali ga 
ipak nijesu mogli zatomiti, 

Besvijesno sagibale im se glave sve bliže i bliže. Bila neka neodo¬ 
ljiva snaga, neko lagodno, slatko strujanje, neko milovanje, koje ih je 
zavilo. Napokon su ipak našli nekoliko običajnih fraza: 

»Koliko li svijeta! Dolaze li tako čitav dan?« 

»Jest«, — dahnula je djevojka, 

»To mora da vas silno umara!« 

»Da!« 

Što od stida, što od prevelike sreće opet umukoše. Jedino oči nijesu 
mogle da se otkinu. U dugom, vječnom pogledu sastale im se čiste, 
mlade duše, da se sjedine, pa su besvijesno i nečujno progovorile: 

— Ljubo moja! ,.. 

— Mili moj!.,, 

Tad se Marija silom prene. Tihim grlom stala mu pričati o ocu, 
o mnogim njegovim plemenitim nakanama sa Nacijem, kako joj je milo 
čuti, da ga svako preko groba štuje i hvali, Franjo je pratio svaku nje¬ 
zinu riječ nježnim, povjerljivim pogledom, pa se djevojci odjednom 
pričinilo, kano da ju sam dobri otac k tomu mladiću vodi, u njegov 
naručaj 1 P°d njegovo okrilje. Ta nenadana misao toliko ju je raz¬ 
nježila, da nije više mogla suspreći suza, Ali to ne bijaše gorko ridanje, 
već izliv ženske preosjetljivosti. Za oproštaj poljubio ju je Franjo u 
ruku, sigurnim, dugim cjelovom, a u duši mu zabljesnula nada, slatka 
i čarna. 

Tada su ih pridošlice rastavili. Mladić je nastojao, da se neopaženo 
udalji, jer ne bi bio podoban, da ičim pomuti presjajnu sliku, što ju je 
danas okom uhvatio. Naročito je gledao, da izmakne gazdi Hatzu, koji 
bi ga smjesta ispitivao. »Što da mu kaže?« .... 

/ 

* 

Grad Zagreb imao je tada šest groblja, U njima su se njegovi sta¬ 
novnici dijelili po staležima ća i u vječnim svojim počivalištima. Gornji 
grad, sijelo plemića i gospode od varmeđe i magistrata, imali su otmjeno 
svoje groblje s lijepom kapelicom sv. Jurja iznad Nove Vesi, Za ne¬ 
djeljnih popodneva voljeli su Zagrepčani onamo polaziti na šetnju, da 
se nagledaju ponosnih spomenika, isklesanih od bijela kamena sa či¬ 
tavim anđeoskim pojavama ili tužnim djevicama, što bi mili grob 





kitile kamenitim cvijećem, pa onda željeznih spomenika, visokih i vitkih 
kao kapelice, načičkanh bogatom pazlatom, a cd vrha do zemlje ispi¬ 
sanih tužnim njemačkim pjesmama. 

Trgovci i građani donjega grada sazdali su sebi groblje na istočnom 
brežuljku kod sv. Roka, dok je seljački i radnički narod najvolio po¬ 
čivati kod sv. Duha, Vlaškouličanci pak, koji su od pamtivijeka od 
ostalog grada bili odijeljeni, na poseban svoj patrijarhalni način živjeli 
i zasebnu svoju politiku vodili, imali su i posebno svoje groblje u La- 
šćini nedaleko od crkve sv, Petra, Do njih su počivali Židovi, a bilo je 
još i spomenika iz turskih vremena. Siromašne one duše, koje nijesu 
pripadale nijednom građanskom staležu, dobile su od grada trajni svoj 
domak na Žaverskom obronku (iznad današnje »Zvijezde«) na t; zv, 
» Armenfriedhof u«, 

Andrija je prema svome staležu spadao pod sv. Rok. Kum Werner, 
koji je smjesta preuzeo skrbništvo nad porodicom, pripravljao je 
pogreb prema domaćem građanskom običaju. Svi cehovi, njima na čelu 
mesarski, zatim stolarski, kolarski, opančarski, kotlarski, loncarski, čo- 
harski, g'umbarski, tkalački, zlatarski itd, sudjelovali su u dugačkoj 
povorci sa prerazličitim starinskim svojim cehovskim barjacima. 

Iza dugačkog reda gospode i građana stupala je .odmjerenim ko¬ 
rakom »Tuga«. Bila je to visoka, vitka djevojka, sva zavita u crninu, 
a bijele šu joj razgaljene ruke lomile utrnutu voštanicu, znak ugaslog 
života, dok joj se vrlo dugačka raspletena plava kosa ispod crnog vela 
blijeskala u jesenskom suncu kao ostarjelo potamnjelo zlato. 

Iza nje stupale su »Uspomene«, tri mlade djevojke u bjelini, ovjen¬ 
čane svježim bijelim cvijećem, a svaka je od njih nosila po jedan crveni 
jastuk. Na prvom Andrijin slovenski molitvenik i bijele njegove ruka¬ 
vice, na drugom svježa naranča usred vjenčića ružmarina,, a na trećem 
dvije patamnjele kolajne, što mu. ih je nekoć za Napoleonovih vre¬ 
mena sam general na junačka mu' prsa prikopčio. Njeg. ekscelenca g. 
Aleksandar Alagović, biskup zagrebački, poslao je četiri svoja vranca 
iz plemenite madžarske ergele, da čestitog i vrlo pobožnog građanina 
isprate na počinak. Tužnoj je pak udovici poslao pastirski svoj bla¬ 
goslov. 

Kad je sjajna ta šarena povorka krenula kroz Ilicu, nagrne narod, 
da se iz omašne košare domogne debele voštanice. Ovu je trebalo za¬ 

paliti, pa cijelim putem svijetlo podržavati, dok se nije nad pokojnikom 
zagrnula zemlja. 

Dok je Pepi iskrenim zadovoljstvom sve te pripreme pratio, jer se 
poštenim svojim ocem i preko groba ponosio, to su Anka i njezina djeca 
neizrecivo teško patili. Čitav su dan morali stajati na bilježi, primali 
strani svijet, od kojeg su se dosada vazda rado klonili. Kad su im iz 
kuće odnijeli miloga oca i zaštitnika, pa opet u domu sve utihnulo, pri- 
.činilo im se, kao da se kod njih pustošilo, kao da nijesu više gospodari 
na svojem, Svako se od njih zavukao u svoj kutić u potpunoj klonulosti 
i iznemoglosti. 

Za osam se dana obavljalo u susjedstvu Stanino vjenčanje sa 
mladim sucem Vjekoslavom Lipovčićem. Sve se ondje izvelo tiho i 
skromno, da se kod Fuchsovih.jedva primijetilo. Majka Anka bila im 
je za taj nježni'obzir vazda zahvalna, U večer, kada su kola došla po 
mladence, a Stana se živahnim riječima, od rođenog svog doma opra¬ 
štala, otvorilo se u Fuchsovoj kući malo okance, a plavokosa glavica 
provirivala. S one strane ceste gledala su kroz mrak isto tako čeznut¬ 
ljivo žarka dva crna oka ispod vijugastih snažnih obrva .... 

Za nekoliko dana navratio se kum Werner u Fuchsovu kuću. Bilo 
je nekim svečanim načinom, kao da je svaku riječ pomnjivo pripravio, 
A ipak nije jadan.znao, kako će pred tim siroticama razotkriti kritični 
njihov položaj. Nitko živ ne bi bio pomislio, da je očeva bolest uzdr¬ 
mala lijepo imućtvo. Ni sam kum Werner nije dosada o tome bio na 
čistu, jer je Andrija jedan jedini put pred njime spomenuo svoje brige 
i bojazni. U kući se nije našla nijedna trgovačka knjiga, jer se u ono 
doba obično samo pamtilo sve, što je važno. 

Ovdje su se nekoć sastale dvije imovine. Oveću svotu ponio je An¬ 
drija iz Kranjske, premda se u tamošnje zemljište nije smjelo dirati, 
jer je bila rodbinska zajednica. Miraz, što ga je Anka donijela u kuću, 
■pripadao je samo njoj i rođenoj joj djeci, dok bi Pepi ostao kratkih 
.lukava, da nije posljednjih godina napornim radom uzdržavao čitavu 
.porodicu, pa i. bolesnog oca, a time stekao oveće pravo. Kao svi pravi 
purgari plašili su su Fuchsovi fiškala, suda i ostavinske rasprave. U 
velikoj svojoj rodbinskoj ljubavi nijesu ni htjeli, da itko bude pri¬ 
kraćen. Tad se kum Werner dosjeti, da će najbolje biti, da im zet Li- 
povčić sudi po srcu i umu. 

No prije no-što se je mladi sudac mogao ■ prihvatiti posla, istupi 




pred njega Pepi odlučnom riječi: »Ja sam u kući najstarija muška 
glava. Svojim sam rukama dokazao, da sam vrstan hraniti porodicu, 
pa tako neka ostane i nadalje. Dok se Marija ne uda, dok Naći ne svrši 
škole, ostat ćemo zajedno! A inače dijelite, kako znate!« 

Kad je došlo do dijeljenja, pokaže se, da je kuća prezadužena. 

Ni to nije moglo da smuti Pepijevu odluku. Bilo mu je tada tekar jedno 
dvadeset i tri godine, ali snagom i vedrom voljom nadmašio je mnogog 
zagrebačkog gospodičića. Kadgod bi se sjetio svoje zakletve, ćutio je 
ponos, što je blagopokojnom ocu održao svoju vjeru. A tad bi upr'o 
sve misli, sve sile, kako bi svoj posao razgranio, da svojim milima pri- , 

bavi udoban život. j 

On je bio svijestan, da je na mlada svoja pleća navalio pretežak 
teret, ali se vazda pouzdavao u neobičnu svoju snagu i u Božju pomoć. 

Jedino kad bi prolazio Vlaškom ulicom, kud bi ga poslovi često vodili, 
pa kad bi ondje na nekom niskom prozoru iza šarenih lonaca cvijeća 
ugledao tkalčevu kćerku Ljubicu, od muke bi mu zastao dah i na ma¬ 
hove obuzela ga duboka sjeta. Ljubica bila je bijela i rumena kao ja¬ 
buka petrovača, a Pepi bi je bio od srca rado ubrao, pa na široke svoje 
grudi privinuo. Ali zakletva! , ,, 

Naciju je tada bilo osamnaest godina. Preokret u kući nekako ga 

je preko noći razbistrio. Ove je godine upravo svršio maturu, pa je 
za nj počeo nov život. On je silno žalio Pepi ja, jer mu se činilo posve 
nepravedno, da taj dobri mladić čitav teret za uzdržavanje porodice 
posve sam prti. Stoga odluči jednog dana, da ne će poći u Prag, već 
će se upisati u zagrebačku pravoslovnu akademiju, pa da će se negdje 
smiriti u činovničkoj službi. '■ 

Oklijevao je vrlo dugo, dok mu nakana nije napokon dozrela. 

Znao je, da će time ražalostiti majku i Mariju, al se ipak povjerio 
sestri, neka mu pomogne. Napokon su odlučili, neka Naći nastavi stu¬ 
dije, a uz to neka se bavi izučavanjem glazbe, koliko mu dostaje vre¬ 
mena. Marija će ga i nadalje poučavati u glasoviranju, dok će harmoniju 
i komponiranje učiti kod Wiesner-Morgensterna, koji je bio na glasu 
kao vrstan skladatelj i učitelj viših glazbenih nauka. 

Ankina mirna duša nije znala za strastvene osjećaje, ni za duboke i 

radosti ni boli. Vruća joj njezina pobožnost pomogla, da se naskoro j 

pridigne, pa je već za koji dan opet marno brigovala za svoje kućanstvo. | 

I ostali su nastojali, da »poleg Božje mudre volje« ne očajavaju, već 

se svako trudio, da svoje potrebe stegne na najmanju mjeru. Svako je 
od njih nosio u srcu po jednu veliku čeznutljivu bol, ali su nastojali, 
da je u sebi tiho čuvaju, e da ne bi ražalostili mile bližnje, 

U večer bi opet mila majka kao i prije zapalila plamečak ispod 
starinske slovenske slike »Ecce homo«, svi bi posjedali oko orahova 
stola, uljanica ih blago obasjavala, a Marija bi im čitala iz očeva sv. 
pisma. Iako im nijesu duše uvijek bile sabrane, premda im se u srcima 
koji čas poizdizale čarne želje, ipak su se stalnim ufanjem pouzdavali 
u dragoga Boga, neka „ ih vodi, neka riješi zagonetku buduće nji¬ 
hove sreće. 


Učitelj više glazbene nauke, Wiesner pl. Morgenstern, kojemu se 
Naći kanio obratiti, bijaše priznat virtuoz, a ujedno i jedan od prvih 
kontrapunktista u monarhiji. Rodio se od njemačkih roditelja u Celju, 
pa se za Napoleonova pohoda sklonio u Samobor. Ondje ga upozna 
grof Erdody pa ga odabra za tajnika poradi prelijepog pisma, što je 
tada kod plemića bilo vrlo »slaba strana«. Ponajviše pak primamila 
je grofa Wiesnerova odlična glazbena sprema, jednaka na glasovira 
kao i na drvenim i limenim nastrojima. 

Za oštroumnog tog Nijemca bijaše boravak u Erdody-jevu 
dvorcu tek nužna jedna stepenica do materijalne i umjetničke neod- 
visnosti, Budnim je okom_pratio općenitu situaciju, upoznao zaneseno 
raspoloženje Iliraca, živahno kretanje oko probuđivanja narodne 
svijesti, naročito s pomoću pjesme i glazbe, U ono je upravo doba naj¬ 
viši crkveni dostojanstvenik, biskup Vrhovac, posebnom poslanicom 
pozvao svećenstvo, neka u narodu skuplja starinske kajkavske pjesme, 
da ne zamru, nego da iznova uskrsnu za zlatna usta ilirske omladine. 

Kod svečane jedne gozbe u grofovu domu približi se Wiesner- 
Morgenstern prijaznomu biskupu, odsvira mu nekoliko pie<;a na glaso¬ 
viru i fruli, pa time steče »najvišu« pažnju, Iza po godine zauzeo je 
spretni Nijemac odlično mjesto koralista u prvostolnoj crkvi u Zagrebu. 

Pokraj tolikih mladih zanesenjaka, koji su se podali pjesniko- 
vanju i komponiranju bez ikakove umjetničke spreme, postade 
Wiesner-Morgenstern naskoro uvaženi autoritet, koji je odličnim 
znanjem i objektivnom kritikom bdio nad glazbenim ukusom, da ne 
zastrani. Time je stekao potpuno pouzdanje izobraženih hrvatskih pri- 

■ jatelja glazbe. Ovi se nijesu dali huškati protiv »gizdavog Nijemca;, 
već su ga svakom, prilikom tražili, da ih podučava, da im domorođne 
pjesme udesi za više grla, da melodije harmonizira, ili njihove skladbe 
instrumentira. 

Jednoga je dana Naći, koji se sada nije više pisao Ignac već Va- 
troslav, ali za prijatelje i rodbinu za sav svoj život ostao »Naći«, po¬ 
kucao na vrata starinske dvokatnice u Dugoj ulici, da potraži pouke i 
savjeta u majstora Wiesner-Morgensterna. Krepko, osorno »Herein« 
dozva mladića unutra. On se našao usred prijatne sobe, prenatrpane 
stalcima i pretincima, na kojima su počivale omašne knjižurine, dosto¬ 
janstvene i mnogo upotrebljavane, u koricama od debele svinjske kože. 
Po stolu bile su porazbacane partiture i glazbene skice, u sredini stajala 
omašna tintarnica, pokraj nje kalež sa pijeskom za posipavanje, a oko 
nje mnoštvo zašiljenih guščjih pera, kao da je preko sobe preletjelo 
.jato bijelih gusaka. 

Po zidovima visjeli su poredani u točnoj simetriji starinski po- 
žutjeli bakr opisi, portreti Handla, Pergolesa, Palestrine, Orlanda Lassa, 
a nad glasovirom markantna glava »oca Baclia« i uvaženog mu sina 
Hristiana, koji je u svoje doba umjetnošću gotovo oca zasjenio. Između 
slika bijahu poredana starinska glazbala, rijetki jedan Rebeli, Trum- 
' scheit. Viola d’ amour, vitka lutnja, kratka harfa Louis 16 . i dražestan 
jedan virginal, najstariji oblik glasovira. Čitava soba odavala je čudnovat 
zadah po burmutu i nekoj zasićenoj toplini, kano da se ovdje vrlo 
j'ijetko zrači. 

Prislonjen do prozora stajao je Wiesner Morgenstern, impozantna 
osoba širokih prsiju, u dugačkom kantorskom kaputu tamno-smeđe 
boje, sa širokom bijelom ogrlicom, kojoj su se mekani nabori stisnuli 
oko mesnatoga podvoljka, gdje ju je svilena crna maramica skupila u 
umjetan čvor. Na maestrovoj glavi počivala crna baršunasta čepića sa 
.svilenom kitom, koja se oko masnih ušiju ljuljala, pa se ispod nje raz- 
mahali odugački sijedi čuperci. Maestro bijaše tip njemačkog muzičara. 

Kao da’je vičan primati ovake plahe momčiće, obrati se bez oko¬ 
lišanja na došljaka: »Was gibt's, Junge?« 

Vatroslava se ta glazbena atmosfera vanredno ugodno dojmila i 
naskoro ga oslobodila prirođene plahosti. Čudio se sam odvažnim 
svojim riječima, kojima je ponosnomu maestru prozborio, umolivši ga, 
da ga poučava u harmoniji i kontrapunktu. 

»Kann er denn iiberhaupt schon etwas? Bei welchem Meister hat 
er das Klavierspiel gelernt?« 

Ovo je nenadano pitanje Vatroslava nekako zbunilo. »Kod moje 
sestre! Ona je vrlo vješta, jer je učila u Grazu kod jednog profesora 
konservatorija.« 

»Wollen horen«, — majstorov se lijevi kutić usnice porugljivo na¬ 
krivio, — »wie weit die Weisheit der Schwester reicht ! . , , Setze er 
sich ans Klavier und spiele er mir etwas vor! Welcher ist denn eigentlich 
sein Lieblingsmeister?« 

»Haydn!« 

»Haydn.,.? Hm!« promrsi starina očitim zadovoljstvom i pot¬ 
praši velikim uživanjem oširoke nosnice burmutom, »Lass er’s horen!« 

Momak sjedne do tananog »Tafelklaviera«, pa se zamisli. On ne bi 
znao reći, čime ga toliko privlači upravo ovaj njemački skladatelj sla¬ 
venskog podrijetla. No činilo mu se,, kao da se taj velikan približava 
istom onom glazbenom idealu, što ga je i on maljušan u svom srcu 
nosio; ni veličanstven, ni heroičan, već iskreno izražavanje pobožne 
duše u slavu Božju i na radost ljudsku, bez taštine, bez ambicija, da 
svijet zadivi i osvoji. 

Možda je Vatroslava privlačila i Haydnova priprosta čista duša, 
koja je ča u najozbiljnije svoje kompozicije, kao u veliki »Requiem« 
i u »Missa solemnis«, unijela toliko vedrine, kao da na nju padaju ši¬ 
roki pramovi proljetnog sunca. Koliko se i to Haydnu uzelo za zlo, 
vidi se po tome, što je bečki knez-nadbiskup grof Hohenwart zabranio 
izvedbu jedne Haydnove mise, jer je »komponistu kod stvaranja odveć 
živahno u grudima poskakivalo srce«. 

Umjetnička okolina u prijatnoj starinskoj sobi obuzimala mladića 
pomalo nekom maglovitom opojnošću. Vanredno raspoložen izvađao 
je s potpunim glazbenim razumijevanjem rječiti allegro sonate, impo¬ 
zantni adagio, zatim prpošni menuet i vrlo temperamentni finale s me¬ 
lodijom na široko razvedenom. Prema ličnom svom shvaćanju istaknuo 
je svaki isprepleteni motiv markantnim nuanciranjem. Pričinilo mu se, 
kao da čitava ta muzička okolina s njime diše, da u njoj krv ključa 
istim ritmom kao u njegovim napetim žilama, 

Odugački gipki prsti, tek naoko prenježni i slabašni, prebirali su 
po požutjelim tipkama" gotovo besvijesno, bez napora, bez ikakvog ho¬ 
timičnog naprezanja, pod jakim utjecajima glazbenih misli. Proširene 

zjenice bistrih modrih očiju zagledale se u dostojanstvenu sliku »oca 
Bacha« s prkosnim usnicama i dugačkom allonge-vlasuljom. Gotovo 
se pričinilo, kao da mu strogi leipciški kantor Thomasove crkve stavlja 
svoj dugački kažiprst na nemirno mlađahno srce, koje se u svojim 
snovima tako daleko zanosilo, 

A tad umuknu posljednji akordi u primirljivom duru, 

»Hm«, zakašljuca maestro i pomakne svoju čepiću na lijevo uho. 
Zatim potraži komadić partiturnog papira, zabilježi na nj nekoliko lakih 
motiva i upita; »Konnte er mir das harmonisieren?« 

»Možda«, uzvrati Vatroslav, a obrazi mu se živo zažare. 

»Blamiere er sich aber nicht! Lasse er sich Zeit!« 

Vatroslav pregleda pomnjivo skicu, sjedne do velikog stola pa se 
zadube u posao, Wiesner je međutim nastavio svoj posao, kopiranje 
partiture, pa bi koji čas nježno k sebi privinuo odebelog crnog mačka, 
koji mu se umiljavao oko šije i ramena. Onda bi opet omašne svoje 
naočare s debelim rubovima od crne kosti maknuo navrh čela, pa bi 
se zamišljeno zagledao u to neobično momče. 

Naći je nečujno u duši gunđao melodiju, da joj nađe karakter. 
Domala je našao oprečnu melodiju istoga stila, prepleo ih u dvoglasnom 
kontrapunktu, u valovitom izmjenjivanju, u kome bi čas jedna čas druga 
glavnu temu prihvatila, A tad mu se činilo, da taj jedini pokušaj nije 
dostatan, da bi se maestrova skica još drugačije dala izraditi; stoga ju 
je uzeo obrađivati i na drugi način, te ju popratio poput melodije sa 
zvučnim akordima, arpegiranima kao u harfe, 

Wiesner pristupi bliže, pregleda kritički taj posao, ispravi neka 
mjesta, što su se kosila sa strogim pravilima harmonije. Napokon reče: 
»Nicht schlecht! Aber Schulle fehlt! Also ,, . wir konnen mit dem Un- 
terrichte bald beginnen. Die Stunden werden aber voraus bezahlt, Hat 
er die Mittel dazu?« 

To pitanje bijaše kao neka vrlo neprijatna disharmonija, koja je 
osjetljivo zadrla u divan sklad momentanog raspoloženja. Mladić je 
naprosto kimnuo glavom, a tim se maestro očito zadovoljio. Kao da 
ga njegova nazočnost nimalo više ne zanima, nastavio je starina svoj 
posao oko kopiranja, ne obazirući se ni na duboki naklon. Tek kad je 
momak ostavio sobu, podbočivši se na svoju krupnu palicu, lecnuo se 
maestro. Nepravilan ritam u Vatroslavovu stupanju svojim je topotom 
smetao osjetljivu uhu starog kontrapunktista ., . 





Otada bi dolazio gotovo redovito kroz više godina svake sedmice 
po jedanput. Starina ga uveo u strogi njemački glazbeni stil, sa dife¬ 
renciranim njegovim osebinama, koji je vladao tamo od Bacha i 
Handla pa sve do najnovijeg doba. Ta ukočena njemačka šablona nije 
mogla mladiću ući u volju. Učitelj nije imao osjećaja, kojim bi trebao 
slavensku glazbenu ćut voditi, već se konzervativnim svojim nazorima 
hvatao jedino teorije, stare i prokušane. Za njega bijaše to sveta tra¬ 
dicija, koje ne bi nitko smio narušiti. 

Vatroslav se podavao tom studiju svom marljivošću i prirođenom 
savjesnošću. Trudio se s velikim zanimanjem oko rješavanja zamršenih 
glazbenih problema. Što mu nije bilo smjesta jasno, mučilo bi ga do 
kasne noći. Uz tu teoriju uvela ga Marija pomalo u potpuno razumije¬ 
vanje glazbenih velikana i tumačila mu ljepote i finese njemačke od¬ 
lične glazbe. Ostala mu je do rane svoje smrti najboljom i najtanko- 
ćutnijom učiteljicom, 

Prvi Vatroslavovi samostalni pokušaji u komponiranju nosili su 
poradi toga izrazito obilježje njemačke škole i njezina duha. Ali 
mladić bijaše vazda potišten i sam sa sobom vrlo nezadovoljan. Nje¬ 
mačka glazbena nauka ostalr je za nj samo vanjski utjecaj, posve ne- 
proćućen, a da nije nalazila odziva u duši njegovoj. 

Što je dalje kročio, to su mu u duši nastajale sve veće protivštine. 
Dojmovi pučke hrvatske glazbe bili se udubli u njem, kao vječno neko 
svijetlo, koje nikada ne gasne. Oni su se često javljali kao stidan raz¬ 
govor siromašnog stvora, ali s tolikom toplinom i intenzivnošću, da ih 
njemački presjajni elementi nijesu mogli istisnuti. 

Tankim svojim oćutom kušao je tada da izgradi narodni umjet¬ 
nički napjev, ali mu nije polazilo za rukom, pa bi svaki takov pokušaj 
smjesta uništio. Tad se utekao majci, s koje je usta u najranijem dje¬ 
tinjstvu naučio svetu zagorsku pjesmu ljubiti i štovati. No majku je 
vezao zavjet, da iza očeve smrti nikad više ne dira u gitaru i ne pjeva. 
Lijepo to njezino glazbalo, koje je nekoć djecu opajalo, visjelo je do 
glasovira ostavljeno i zapušteno, dok nije pukla struna za strunom. 

U tom nejasnom uzaludnom traženju i pokušavanju bez unu¬ 
trašnjeg udovoljenja našao se Vatroslav kao da je ostavljen cd Boga. 
Kao da vruća njegova molitva ne dopire do nebesa, nego luta po zemlji 
bez snage i toplote, poput niza biser-krunice, kojoj se nit raskinula, a 
zrnca se rastepla ... 

U listopadu zapisao se Naći u filozofiju i time svukao za vazda 
dječački svoj haljetak i prenaivnu svoju čut. Otada bi se jedino kod 
njemačkih pisama i dokumenata potpisivao »Ignatz Fuchs« (staru orto¬ 
grafiju »Fux« promijenili su u »Fuchs«, a kasnije u »Fuks«), Sada se 
volio potpisivati Vatroslav Fuchs. 

Najednom se našao u kolu mladih akademičara, koji bijahu za¬ 
grijani ilirskom idejom. U tom bučnom društvu nije se mogao lako 
snaći, jer je bilo protivno njegovim težnjama, mirnom naučnom radu 
i skromnom životu, kojemu je bio iz djetinjstva privikao. Patriotsko gi¬ 
banje, što je zahvaćalo pomalo i šire krugove, palo je na Nadjevu dušu 
najprirodnijim odsjevom, vrućom željom za narodnom glazbom. Kad 
"je drugovima napokon uspjelo, da ga primame u svoje kolo, izvanjski 
su ga događaji stali doduše zanimati, no mnogo više kao prijateljskog 
posmatrača, negoli kao sudionika njihove momačke mašte i žarkog 
naprezanja. 

Jedne su ga večeri poveli sobom na književno-patriotski sastanak 
kod grofa Janka Draškovića na uglu Poštanske i Kazališne ulice (Opa¬ 
tička ulica br. 29., financijalno ravnateljstvo). Vatroslav se ondje našao 
po prvi put pod starim feudalnim krovom. To ga obuzelo nekim ča¬ 
robnim maštanjem, kano da taj čas proživljava jedno poglavlje iz vi¬ 
teškog romana starih vremena. 

Prostrani, saloni sa visokim gotskim prozorima bijahu obloženi de¬ 
belim perzijskim sagovima, lašteni pod bio je sastavljen od raznobojnih 
. daščica u čudnoj ornamentici, teške portiere oko vrata od debele ora¬ 
hovine, baršunaste tamne zavjese oko dubokih posvođenih prozora, 
a sitni rokoko-stolići i stoci na tananim vijugastim nožicama, obloženi 
čistim zlatom. Usred svakoga salona visio je sa stropa stakleni veneci¬ 
janski svjetionik sa bezbrojnim prizmama, u kojima bi se svijetlo vo- 
■štanica u tisuću šara lomilo. Do zida visjelo je kućno zvonce, kojega 
je žica bila privezana uz debelo pozlaćeno uže sa svilenim resama. 

Po potamnjelim zidovima sa fantastičkom slikarijom prošlih vre¬ 
mena redali su se portreti junačkih Draškovićevih predaka, odličnih vi¬ 
tezova, svećenika ili lijepih gospođa napudranih glava, u ukočenoj 
svečanoj pozi, ali vrlo bezazlenih očiju, malo ispupčanih kao u zrelih 
višanja, dok im se na usnama odražavao posve konvencionalan 
smiješak. Ovdje bijaše slika hrvatskoga bana Ivana baruna Draško 1 - 







vića, pobožnog mu nećaka Gašpara, koji je oko g. 1670. polučio na¬ 
slov grofa za se, za svoje bratiće i za . sedam divnih sestara. Ovdje 
ih je naslikano samo šest, jer je sedma, Cecilija, prema porodičnom 
zavjetu pošla u samostan Klarisa i bila im prva abatisa. Uz sliku grofa 
Gašpara i žene mu Veronike smješkala se prelijepa mlada glavica je¬ 
dine im kćerke Euzebije, supruge hrvatskoga bana Nikole Zrinjskoga, 
praunuka sigetskog junaka. 

Između ovih uspomena slavne porodične prošlosti kretali se.-iz¬ 
vježbani sluge u niskim cipelama s omašnim kopčama i bijelim čara¬ 
pama, u žutim livrejama sa velikim srebrnim pucetima a na njima 
sa grofovskim grbom. Brzim tihim koracima prolazili bi sobama ne¬ 
pomičnih lica, pa bi se klanjali učtivo uz tiho šuštanje odijela. 

Do pisaćeg stola dočekivao je mlade akademičare duševni vođa 
narodnog osvješćenja grof Janko Drašković od Trakošćana, c. kr. ko- 
rncrnik i poklisar »ilirskih Slavjana kraljevine Horvatske, Slavonije 
i Dalmatinske na saboru ugarskom i horvatskom«. Otkad je on g. 1836, 
ispjevao prekrasnu budnicu u petnaest kitica pod imenom »Mladeži 
ilirskoj«, priznao je pred svijetom, da od domaćeg podmlatka mnogo 
cčekuje. 

Grof Janko Drašković bijaše u kolu hrvatskih bol jara neobična 
pojava: visok, suhonjav, neobično plastičnog čela, pronicavih umnih 
očiju, isticao se vrlo uspravnim držanjem, gospodskim mirnim kret¬ 
njama, prirodnom elegancijom i tanko izobraženim navikama. Savr¬ 
šeni grandsegnieur. Primičući k očima lorgnet na tankom zlatnom dr- 
ž'alcu pozdravio bi svakog gosta ljubaznim smiješkom, ali izrazito 
njegovo dostojanstvo prisililo bi došljaka posve nesvijesno, da mu se 
duboko pokloni. 

Grof Janko rodio se u Zagrebu, koji mu. je nada sve omilio. Svr¬ 
šivši u Beču filozofiju pošao je poput sviju predaka u cesarsku voj¬ 
ničku službu, pa je uz Laudona vojevao i kod Beograda. Kao bogati 
njegovi plemićki vršnjaci boravio je i on za mlađih dana često u ino¬ 
zemstvu, sad uz odličnu svoju suprugu Franjicu rođ, Kulmer, sad opet 
u pratnji svog komornika i mladog tajnika. On je najvolio Pariz i umjet¬ 
ničke stare talijanske gradove sa bogatim arhitektonskim spomenicima 
i gradnjama iz doba renesance, gdje je umjetničko nagnuće nalazilo 
mnogo podražaja. Usred raskoši svjetske kulture odjednom bi se znao 
sjetiti tužne svoje malene domovine, koja čami u tmini i neznanju, a 





tad bi ga na mahove zahvatilo toliko čeznuće, da bi smjesta odredio: 
»Sutra putujemo u Zagreb!« 

Grofov sluga privikao se odavna tim nenadanim odlukama, pa bi 
smjesta spremio kovčege i vreće i naručio poštansku diližansu, jer je 
znao, da to nijesu tek prolazni hiri, već tvrda odluka, koje grof ne bi 
nikada porekao. On se nije u domovinu nikada vraćao pustoruk. Bilo 
da je nosio nove ideje za kulturni koji pothvat, bilo da je naumio 
žrtvovati oveću svotu za boljak narodnoga procvata, vazda je darivao 
kneževskim raskošnim porivom. Duhovitim svojim retoričkim darom i 
vještim perom znao je svoju okolinu oduševiti i predobiti. On je vazda 
pokazivao nove putove, kojima treba da krenu oni, koji imaju njegove 
ideje ostvariti. A kad je sve pomno pripravio, opet bi ga iznenada ne¬ 
stalo, da izmakne slavi i zahvali, 

Grof Drašković živio je često u Rečici, ali bi se vrlo rado svraćao 
u Zagreb. Za njegova boravka u glavnom gradu razmahao bi se u nje¬ 
govoj palači vrlo nemiran život. Plesovi, »the dansant«, maskerade, 
prerazne zabave za plemićke porodice i uglednike, redali se tada u 
kratkom razmaku. Tom je prilikom grof neodoljivim svojim kava- 
lirskim načinom unesao u naše aristokratske krugove svježu ideju Ili- 
rizma, što mu je i potpuno uspjelo. Mnogi su ga rado slijedili na toj 
novoj čarobnoj stazi, to je za njih bila neka dražesna »nova moda«, 
pa su se stali u društvenom saobraćaju pomalo služiti i ilirskim 
frazama. 

Otkad je grof Janko ostario, volio je jedino još ozbiljne zajed¬ 
ničke večeri uz poznate pokretače Ilirizma, uz mlade pjesnike, glazbe¬ 
nike i akademsku mladež. Svaki mu je od tih dobro došao. Pa i danas 
osjećao se u tom krugu vrlo voljko, bio je sjajne volje. 

Dragutin Rakovac, ilirski pjesnik i suradnik »Narodnih novina 
ilirskih«, prikazao je grofu nekoliko poznatih mladića, pa i Vatroslava 
Fuchsa, »vrlo ozbiljna mladića, koji se razumije i u muziku«, Vatroslav 
se jedva usudio da prihvati pomnjivo gojenu desnicu sa omašnim pe- 
čatnim prstenom na tankom kažiprstu. Čim se desila prva prilika, po¬ 
vukao se do visokog prozora, iza debelog svilenog zastora, gdje je 
našao prijatno mjesto, odakle je za čitave večeri nesmetano mogao 
pratiti živahno kretanje došljaka, 

Na tim književno-patriotskim večerima želio je grof Janko da čuje 
na usta pjesnika najnovije njihove ilirske pjesme, crtice, priče i ras- 

pravice, što ih je zanesena mladež prema najnovijim Babukićevim gra¬ 
matičkim oblicima sastavljala. Tu se našle krupne protivštine između 
»slavonske štokavštine« i hrvatske kajkavštine, dok su još veće -po¬ 
teškoće izbijale u naglašivanju. Malene lijepe pokušaje primao bi 
rado dr. Ljudevit Gaj, pa bi ih u svom tjedniku »Danici ilirskoj« 
štampao. Ta on je jedva smagao prikladno štivo, vazda je morao pa- 
birčiti po stranim ponajviše sjeverno-slavenskim knjigama i časo¬ 
pisima. 

Danas se u Draškovićevoj palači sastao lijep broj hrvatskih umnika. 
Osim Rakovca bijahu ovdje slavist Babukić, nježni slovenski lirik 
Stanko Vraz, svršeni medicinar i pjesnik dr. Dimitrije Demeter, zatim 
skladatelj Gajeve »Još Horvatska ni propala« vedri Wiesner-Livadić 
Samoborski, koji je svojim napjevima oduševljavao staro i mlado; a 
osim tih zrelih muževa bilo je i nešto mladeži domorodne krvi. 

Pjesnik, koji bi svoje djelce čitao, postavio bi se na estradu, uz¬ 
dignutu na tri stepenice, prekrivenu crvenim baršunastim sagom, pa bi 
ondje predavao ili deklamirao. Svi su ga slušali usrdnom željom, neka 
mu rad uspije, da bude malen prinos domaćoj mršavoj literaturi. Nitko 
nije oštro kritizirao, već je svako tražio, da iz malenoga toga pokušaja 
izbije po koju lijepu misao, koju je vrijedno zabilježiti. 

Prvi je danas bio na redu maleni Ivan Trnski, rodom iz Bano¬ 
vine, koji je učio u Grazu. Da hrvatski narod upozna s njemačkim kla¬ 
sicima, uzeo je sebi zadaćom, da prevodi Schillerove balade, koje su 
svojom sentimentalnošću, čistim idealizmom i slobodnjačkim preg¬ 
nućem odgovarale tadašnjem ukusu. Svaka ih je građanska kuća čitala 
u originalu, a tomu je trebalo naći protulijeka. Stihovi Trnskoga, bilo 
izvorni ili prevedeni, odavali su velik mar mladog rodoljuba. Danas 
je recitirao svoj prevod »Rukavice«, povijesti od Schillera, i time 
ubrao mnogo hvale. 

Drugi po redu bio je Ljudevit pl, Farkaš, s pohrvaćenim imenom 
Vukotinović, prvi anakreontski ilirski pjesnik i grofov bivši jurat na 
saboru u Požunu. Taj ga je vrlo volio, odlikovao ga očinskim svojim 
prijateljstvom, a kasnije poglavito na njegovu ponuku primio -pred¬ 
sjedništvo ilirske čitaonice u Zagrebu, za kojom su naskoro nikle 
jednake u Karlovcu, Varaždinu, pa i »Narodni kasino« u Križevcima, 

Vukotinović, rodom Križevčanin iz plemićke porodice, čiji je brat 
Šišman, septemvir, bio neko vrijeme intendantom narodnog hrv. ka- 

zališta, bijaše vitak mladić prelijepih modrih očiju s bezazlenim umi¬ 
ljatim smiješkom oko sočnih usana. Dok je ljubavne svoje pjesmice 
deklamirao, što su bile prožete prirodnom dražesti i vedrinom, padali 
bi mu svijetli uvojci na lijepe oči, pa su ih zasjenjivali nekom slatkom 
elegičnom tugom. Kraj književnog tadašnjeg siromaštva dobro su Gaju 
došle i njegove novele i crtice, kojima se mladić s vremenom dovinuo 
do imena prvog hrvatskog beletrista i jednog od ponajboljih feljtonista, 
Vukotinović obuče bijele svoje rukavice, uspne se na estradu, za¬ 
gleda se naokolo po dvorani, a tad mu se pogled zaustavi pun tihe lju¬ 
bavi na grofovom licu. Taj mu namigne, a mladić počne: 

STANAK ZA CERNOOKU. 

Stanak sam ti napravio, 

Cerncoko mila; 

Ne bi li ga pogledati 
Sada izvoljila? 

Nije soba pozlatjena 
Duga i široka, 

Samo da će u njoj stati: 

Ja i Cernooka. 

Ljubav verna je kod vratah 
Nježnost kod obloka, 

Njome vazdan u sobici: 

Ja i Cernooka. 

Okol' stanka krasnih ružah 
Kitica visoka, 

A u stanku celovajuć: 

Ja i Cernooka, 

Trista belih golubicah 
Guču tam po krovu, 

A po vertu se slavići 
Milovajuć zovu. • 

U sobici ogledala 
Četir’ istinita: 

Naše oči, u njih svaki 
Do dna duše čita. 

Sladak celov nas probudi, 

Kada jutro zori; 

Sladak celov nas uniha, 

Kad se noć odtvori, 

A na sverhi* pod zemlicom 
Jamica duboka, 

U njoj složno spavajući: 

Ja i Cernooka. 

Pod konac slalo je mladićevo grlo žalovito treperiti, valja da je 
stihove ispjevao u času, kad su mu gotovo sami navirali iz srca. On je 
polagano sišao s .estrade, dok mu je raznježena mladež burno odobra¬ 
vala. Sijedi grof Janko, koji je bio prevalio već i šezdesetu, gledao je 
u svog miljenika vlažnim očima, U njegovoj se mašti probudile čarne 
uspomene, koje su se zavile u neku prijatnu tugu i odricanje. Nije bio 
vrstan da izrekne ijednu riječ, već je milom juratu usrdno pružio obje 
ruke, a taj ih ganuto izljubio, 

U Vatroslava je svaka žilica podrhtavala. Melodija dražesnih sti¬ 
hova podavala mu se posebnim ritmom, onim istim, što je vazda kušao, 
da ga u glazbi izrazi. Brzom je rukom nekoliko takta nabacio na papir, 
da uhvati rijetki taj ugođaj. Pričinilo mu se, da će napokon ipak naći 
pravo rješenje, ako svakom prigodom prisluškuje prirodnom glasu 
hrvatske pjesme, bila ona seoska ili umjetna. Možda bi on u toj inspi¬ 
raciji bio ispjevao prvi svoj zaista hrvatski napjev, da ga nije prekinuo 
novi prizor. 

U taj čas najavi sluga dr. Ljudevita Gaja, Svačije se oko nato za- 
kresilo, sviju se usta nasmiješila od zadovoljstva i radoznalosti. U dvo- 
ranu stupi čovjek vrlo prijatne i otmjene spoljašnjosti, estetskih 
kretnja, vrlo odmjerenog hoda kao u ljudi, koji svakim korakom mo¬ 
raju da omjere i svaki svoj čin. Pogled iz tamnih očiju bijaše mu miran, 

* Konac. 

sabran, produhovljen, a ipak umekšan nekim slavenskim blagim od¬ 
razom dobrote. Unišavši u salon, nakloni se pred grofom sa mnogo 
poštovanja, ali bez ikakve poniznosti. 

Ovaj mu pođe nekoliko koračaj a u susret i zagrli ga toplo: »Da ste 
mi zdravo, spectabilis! Vašu smo odsutnost teško osjećali! Treba da i 
vi čujete najnovije pjesme naše mladeži, pa da ih svojom kompeten¬ 
cijom prosudite!« 

»Illustrissimus ih je valjda već izvolio ocijeniti«, odvrati doktor 
Gaj uz vrlo učtiv smiješak, pa: se pred grofom lako nakloni. 

Domaćina smjesti odličnog došljaka do sebe na desno u udoban 
naslonjač od mekanog baršuna. Kako je žarko svijetlo sa venecijanskog 
svjetionika padalo izravno na Gajevo visoko čelo sa tamnim čupercima, 
tc su gotovo svi primijetili, da se ovo ovjenčalo nekom teškom brigom 
ili tugom. Bili su vični, da gledaju u nj s mnogo ufanja, pouzdavali se 
u svakoj borbi u njegovu žilavost i postojanost, kojom je provodio ve¬ 
liko narodno djelo, premda mu se rado podmetao kamen smutnje. Na 
bečkom dvoru bio je »persona grata«, a to je mnogo značilo. 

U dra. Gaja bila je tajanstvena moć velikog informatora. Kad bi 
se on uz snažnu svoju duhovitu riječ u kolu mladeži digao, a pogled 
mu nekuda segnuo u nedoglednost, svi bi osjetili divsko njegovo 
pregnuće. U čvrstoj ga je falangi opasao bedem ilirstva: ozbiljni Ba- 
bukić, zanosni pjesnik Rakovac, plemenita helenska duša dr. Demeter, 
čelični Kurelac, zanosni župnik Pavao Stoos, vatreni borac Ivan Ku- 
kuljević, genijalni pjesnik Ivan Mažuranić i dr., a oko ovih čitava hr¬ 
vatska omladina, No svu brigu i odgovornost za veliki ilirski pokret 
uzeo je na se Ljudevit Gaj, koji je snovao,, da provede bratstvo sviju 
slavenskih plemena na jugu, pa da po mogućnosti zbliži njihova na¬ 
rječja i stvori jedinstveni književni jezik. 

Prema netočnoj historiji držao je Gaj kao i gotovo svi Ilirci, da 
južnoslavenska plemena potječu od onog ilirskog naroda, koji je u 
drevna vremena nastavao balkanski poluotok i koji je govorio »lingua 
illyrica«. To da je bilo stablo kasnijih Hrvata, Srba i Slovenaca. Po¬ 
gotovo kad je Nap oleon pod konac 18, vijeka osnovao kraljevinu Ili¬ 
riju oko Jadranskoga mora, mislio je Gaj prema Vitezoviću i nekim 
drugim povjesničarima, da su Iliri bili pređi južnih Slavena. 

U Vukotinovićevu domu na Kapucinskom trgu stvorila se osnova, 
da se domaći jezik ima širiti izdavanjem dnevnika, pa su tako nastale 

»Narodne novine ilirske«, koje su se kasnije pod silu prekrstile u »Na¬ 
rodne novine horvatskp«. Njih je neko vrijeme uređivao Dragutin Ra¬ 
kovac, dok je Gaj posvećivao najveću pažnju nedjeljnom prilogu »Da¬ 
nici ilirskoj«. To bijaše prvi vanjski znak hrvatskoga preporoda. 

Nad tim pokretom bdila je velikodušna ruka grofa Janka Draško- 
vića. On se je već godine 1832, tako zagrijao za ilirsku ideju, da je na¬ 
pisao glasovitu svoju »Disertaciju iliti razgovor gospodi poklisarom sa¬ 
borskim«. Ta rasprava bijaše od zamašne važnosti za čitavi hrvatski po¬ 
litički život, U njoj su iznesene po prvi put političke ideje na modernoj 
narodnoj osnovci, Drašković je u njoj tražio »Veliku Iliriju«, naime po¬ 
litičku cjelinu Hrvatske, Slavonije, Dalmacije, Vojne Krajine, Rijeke 
i Bosne, a kraljevom milošću neka im se pripoji Kranjska, Štajerska i 
Koruška. U toj jedinstvenoj državi neka u kraljevo ime vrši vrhovnu 
vlast ban, a tu vlast neka ovaj steče narodnom voljom i povjerenjem. 
Tom disertacijom prekinuo je Drašković predaju o samovladi latinskog 
jezika u javnom životu, jer je to bila prva politička brošura, napisana 
ilirskim, i. j. štokavskim narječjem. Grof Drašković našao je za odvažni 
svoj pokušaj naskoro radostan odziv, kadno je 11, studenoga 1832. 
potkapetan kraljevine general Rukavina u saboru prvi put progovorio 
hrvatskim jezikom. 

Ta disertacija nije doduše tada donijela drugoga ploda, jer je la¬ 
tinski jezik ostao do. 1847. na snazi, ali je utvrdila slavu grofova imena 
i pobudila pozornost i povjerenje kod čeških i ruskih političara i jeziko¬ 
slovaca. 

Premda se je grofova krvca s vremenom prilično smirila, ipak mu 
je ostala tanka osjećajnost za sva idealna narodna nastojanja, U krugu 
ilirske mladeži nalazio je najprijatnije svoje časove, Zaronjivao je u 
njihove nakane i smjele pothvate, a velikaškim svojim imenom znao im 
je pribaviti poštovanja i u stranim višim krugovima. Tada se osnovalo 
»Društvo prijatelja izobraženosti ilirske«, iz čijeg je krila kasnije nikla 
»Matica ilirska«, zatim »Naredni muzej«, »Gospodarsko društvo« itd. 
Svakomu je takovom zavodu bio Drašković prvim predsjednikom, dok 
se oko realiziranja ponajviše trudio Gaj uz pomoć svojih drugova. 

Prožet iskrenim zanimanjem obrati se domaćina ove večeri Ljude¬ 
vitu Gaju: »Što nam dobra danas nosite, dragi spectabilis? Zacijelo 
nešto novo?« 

Gaj se nasmiješi: »I te kako novo! Javljaju nam se Slovaci! Po- 

zdravljaju iskrenim veseljem našu misao o uzajamnosti svekolike sla¬ 
venske braće. Ujedno nam šalju neke svoje slovačke narodne pjesme 
u hrvatskom prevodu svoga pjesnika i učitelja Štura, da ih štampamo 
u »Danici«, - 

»Živjeli Slovaci!« — zaori dvoranom. 

Tad će grof Drašković: »Spectabilis, ne biste li nam izvoljeli proči¬ 
tati te pjesme? Vrlo bi nas'zanimale!« 

Dr, Gaj stane pretraživati džepove, ali utaman. »Nažalost, nijesam 
ih ponio. Čitav sam se dan zadržao u štamparnici, radeći s Babukićem, 
Možda su pjesme u tebe, Babukiću?« 

Šutljivi jezikoslovac odmahne glavom. Bio je kao obično zauzet 
vrlo ozbiljnim mislima, pa ne bi ni danas bio došao amo, da ga nije 
toliko zanimalo pjesničko nastojanje mlađarije, u koju se i on mnogo 
pouzdavao. 

Gaj nastavi: »Trudimo se, al nijesmo jošte na čistu, kako da našu 
kajkavštinu privežemo uz slavonsku štokavštinu. Dok brat brata ne ra¬ 
zumije, ne može ni njegove knjige da čita. Treba da to ozbiljno promi¬ 
slimo, a tomu nam treba pomoći vas sviju, koji ste dosada š nama sno¬ 
vali i gradili. A drugo je pitanje: bismo li pristali uz našu braću Srbije 
i njihovu ćirilicu ili ne?! Prijatelj Andrija Brlić drži, da ćirilsk.o pismo, 
kojim se služe braća Srbiji, Rusi i Bugari, narodnom našem jeziku naj¬ 
bolje odgovara.« 

»A što mislite vi o tome?« neobično živahno upita stari grof, 

Gaj nije smjesta odgovorio, al će iznenada Rakov ac: »Mi ni¬ 
jesmo dosada o tome uvjereni! To bi značilo naš puk opteretiti trećim 
pismom. Zašto da Ilir napusti lijepu svoju latinicu, u kojoj čita jedinu 
svoju utjehu, molitvenik i koledar? Ili da ostavi gotiku, koja mu nje¬ 
mačkim štivom obrazuje um?« 

Nato se javi Gaj, kojemu su se usnice prkosno nabrale: »O tome 
treba, da se izjavi svaki umni Ilirac, a onda ćemo tek pristupiti 
k djelu!« 

»Ja se pak bojim, — primijeti grof, — da bismo se ćirilicom ogra¬ 
dili protiv kulturnog zapada visokim bedemom! Što više, puk bi se od 
nas odbio! ... A još ga nijesmo ni predobili! Isto kao ni ženski svijet!.',. 
Rec’te i vi svoju, dragi Babukiću!« 

Ni grof Drašković nije bio vrstan, da šutljivog slavista izmami iz 
njegove rezerve, Babukić je dublje nego itko drugi osjećao, od 

kolikog je zamašaja ova odluka za budućnost naroda. U nazočnosti to¬ 
likih ilirskih prerazličitih duša nije bio sklon da o tome raspravlja, pa 
je odvratio udvorno ali odrešito: »Tako zamašno pitanje ne da se na 
brzu ruku raščistiti!« 

I opet će živahni Rakovac: »Zar nijesmo svome puku već zadali 
dosta poteškoća, dok smo ga sklonili na novi pravopis? Pratio, nas je 
dirljivim pouzdanjem kroz sve stadije lutanja i traženja.,, a sad da 
ga iznova izmučimo novotarijom, o potrebi koje ni sami nijesmo još 
uvjereni?! . , . Svak je dosada pisao svojim pravopisom kroz stotine 
godina, pa ga uza nj veže čitava ljubljena tradicija. Dalmatinac 
pisao je prema talijanštini, Hrvat prema madžarskom načinu, Štajerac 
i Kranjac prema njemštini. Svak je od njih nama za lj.ubav morao da 
popusti, a sad... da ih opet silimo na, promjenu? ,. , Puk nije tako 
okretan kao učen čovjek. U njegovoj se duši svaka misao vrlo polagano 
premeće! Izgubit će u nas povjerenje, čim opazi našu nestalnost, našu 
lakomislenu igra s narodnom svetinjom!« 

Rakovčeve su se sanjive zjenice širom rastvorile, kao da gleda u 
tmurnu budućnost. Crna svilena brada trzala se oko finih usana, a ruke 
se besvijesno sklopile kao na vrelu molitvu, Vatroslav ga je gledao iz 
svoga skrovišta kao mladog prekrasnog genija, srodna njegovoj duši, 
koji ne će da vrši drage zadaće, nego da od milog svog naroda otklanja 
tmurne brige i oblake, pa hoće da krilatom svojom pjesmom razdraga 
i razveseli svakog Hrvata, 

Svi su gledali izvjedljivo u zažareno pjesnikovo lice. A on, kad je 
već jednom progovorio, htjede da izrekne sve, što mu je bilo na duši, 
pa nastavi: »Nama nedostaje nešto drugo! Riječi, riječi, gospodo! Dajte 
nam riječi, izraza, usavršujte naš siromašni jezik! Naš poštovani dr. 
Gaj neka nastavi u »Danici« započeto vrlo potrebito djelo »Slovar 
manje razumljivih reči«, koje je tako lijepo započeo. Pa da onda vi¬ 
dite, kako ćemo se lijepo sporazumjeti, makar jedan pisao kajkavski, 
drugi štokavski, ovaj latinicom, onaj ćirilicom, U duhu, u mislima ćemo 
se lako sporazumjeti, kad budemo znali jasno izražavati svoje misli«. 

Odjednom se prene Babukić: »Eto, u tome se slažemo! Zato je naš 
Gaj u »Danici« ostavio uz štokavštinu i kajkavštinu, narječje ikavsko 
uz ekavsko i ijekavsko. Time se naš narod približava i uzajamno upo¬ 
znaje, dok se napokon na prirodan način ne složi i ujedini.« 

Gaj mu dobaci vrlo zahvalan pogled. Helenski gorostas dr, Demeter 

zanjiha glavom: »Otkuda riječi, kad ih u narodu nema? Zar da ih ku¬ 
jemo? Gdje nema kulture, nema ni kulturnih izraza!... Treba da taj 
posao na.prtimo našemu Kurelcu! On će ih ipak negdje naći! Ili će ih 
pozajmiti u Rusa!« 

Svi se srdačno nasmijali, jer je Kurelac već bio poznat kao vatren 
pristalica staroslavenskih oblika. On je za to našao malo razumijevanja, 
premda su ga svi voljeli poradi vanredne njegove čednosti. 

Demeter nastavi: »Lako Srbljima! Oni imaju svoga Vuka Karadžića, 
a narodna junačka pjesma čitav im je jezični slovar!« 

Iznenada zavikne Gaj: »A kraj svoje ćirilice znadu se služiti i la¬ 
tinicom, koja im je most do zapadne prosvjete! Nedavno mi se javila 
srpska jedna žena, kneginjica An’ka Obrenovićeva, koja mi je poslala 
latinskim pismom neki svoj prevod iz njemačkoga. Ali joj je članak 
krcat njemačkim izrazima, dašto u zagradi. Nijesu ni Srbiji još na meti!« 

Rakovac dometne smiješeći se: »Ja bih na tvojem mjestu štampao 
taj članak sa svim njemačkim izrazima! ... To je zaista zanimljivo, da 
se je i srpska žena dala na suradnju u jezičnoj našoj borbi!« A onda 
uzdahne nekom zavidnošću: »Sretne li Srbije!« 

Grof ovo je oko zabljesnulo. On pridigne glavu, prekosi živim po¬ 
gledom prijatno svoje društvo i reče vrlo značajnim naglaskom: »Jesu 
ii naše gospođe krive, što se još ne javljaju u »Danici?« Jesmo li ih 
ikada pozvali na suradnju? . . . Koja bi, osim odvažne Karlovčanke, 
Dragojle Jarnevićeve, našla toliko smjelosti, da se nama javno pri¬ 
druži? ... A ipak smo uvjereni, da se u njihovu šutljivom tabernakulu 
krije po koja čuvstvena pjesmica! ,. .« 

Te su se obzirne riječi galantnoga grofa svakoga dojmile, osobito 
Stanka Vraza, Svak je rado slušao toga Slovenca, jer je kajkavština 
s njegovih usana izvirala zvonkom slovenskom modulacijom. Lijepi taj 
pjesnik, ljubimac sentimentalnih Ilirka, bio je vrsniji nego itko, da od¬ 
govori na osjetljivo to pitanje, »I te kako lijepo pjevaju! ,. . Ali samo 
tajni ključić ljubavi, koji otvara njihova srca, razvezuje im kojiput i 
plahi njihov govor! Usudio bih se gotovo da ustvrdim, da u većine naših 
Ilirka imade pjesničkog dara! Ali tko je za to dosada mario?« 

Grof se spusti dublje u svoj naslonjač, prekrije rukom visoko na¬ 
brano čelo, a svi su oko njega šutjeli. U svačijoj duši kao da su stale 
ključati nove misli. Dvoranom kao da prolazi tihi šum vremena ,, , 

Napokon izvadi on iz njedara malen rukopis, išaran sitnim slovima 

i počne nekim svečanim tonom, kao da na njegova usta progovara sud¬ 
bina domovine: »Evo, mili prijatelji! Štogod mi srce vruće želi i od 
naših Ilirka očekuje, to sam zapisao u ovoj knjižici, koju kanim štampom 
izdati. No . .. nemojte mi zamjeriti, napisao sam ju — njemački! .,. « 
Mnogi se neugodno lecnuli. Grofovo je pozorno oko to smjesta 
primijetilo, stoga nastavi jasnim glasom: »Bi li naše gospođe posegle 
za tom knjižicom, da sam ju napisao pučkim domaćim jezikom? 
Sumnjam! , . . Al' ju nije napisao grof Janko, velikaš i veliki obožavatelj 
gospođa, već Ilir Drašković, koji od njih još vrlo mnogo očekuje, 
zahtijeva, da sudjeluju u našoj narodnoj borbi! ... Na četrdeset i osam 
stranica predočujem im našu prošlost, o slavi koje one ništa ne znadu, 
pa onda naše književne i društvene potrebe. Budim ih i pozivljem, neka 
se ponose svojim rodom, neka se osvijeste, pa neka pristanu uz nas, 
da nas svojom ljubavi i razumijevanjem jačaju i krijepe, da u borbi ne 
smalakšemo!« 

Neki se odvažiše, da grofa umole: »Illustrissime! ne biste li se 
udostojili, da nam pročitate bar nekoliko stranica?« 

Grof odmahne rukom: »Još ne! To je prevažan korak! , . , Možda 
sam bio i odveć smion!« 

Na to će Gaj: »Uzalud se otimate, illustrissime! Naše su duše danas 
tako razbuđene, da nam se ne smijete okrutno ustezati! Zaista, čemu 
da u tuđini tražimo saveznika, dok nam najmiliji i najvjerniji sjedi uz 
toplo ognjište? Naša ruka treba samo da posegne za njim!« 

Grof nastavi mirnije: »Pravo rekoste, spectabilis! Nijesam smio 
razbuditi vašu radoznalost!« 

»A naslov knjižice?« 

»Naslov., . Sudite sami, da li je umjestan! »Ein Wort an Illiriens 
bochherzige Tochter iiber die altere Geschichte und neueste Regenera- 
tion ihres Vaterlandes«, 

»Prekrasno«! — zaviknu neki mladići. 

»Poznato vam je«, nastavi grof Drašković, »da nijesam obišao svijeta 
slijepih očiju. Svuda, bilo- u Parizu, Londonu, Rimu, svuda sam u 
otmjenom salonu našao umne žene, oko kojih bi se kupili učenjaci, 
crkveni dostojanstvenici, političari, pjesnici i muzičari, Svak bi od tih 
žena otmjenog duha primao pobude i moralne pomoći, Tad sam po¬ 
mislio na naše gospođe ... i srce bi mi zaplakalo . . ,« 

»Ali ih ne smijemo koriti«, nastavi grof, »njihov je život dosada 

tekao, kako smo im ga mi odredili! . , . Mi smo se zadovoljili njihovim 
ludovanjem i vjernošću, njihovom ljepotom i njemačkom uljudbom! 
Kad sam s vremenom upoznao čeličnu radljivost našeg Ilirca, pomislio 
sam, kakova ce tek biti Ilirka, kad ju jednom probudimo . .. Ako joj je 
srce vruće, dok ljubi, kojim li će žarom tek onda planuti, kad uzljubi 
svoj jezik i svoju domovinu! . Na tu svetu zadaću moramo ih pomnjivo 
pripravljati, da ne promašimo! S početka ne će možda uz nas pristati, 
što od stida, što od uvriježenih predrasuda. One su odveć zadojene 
njemačkom knjigom i uljudbom, ali pravi Ilir ne smije se plašiti nika- 
kovih poteškoća, Predobiti naše Ilirke znači postaviti najsigurniji temelj 
sretnoj budućnosti Hrvatske. Kad naše kćeri jednom uzljube ilirski 
svoj jezik,^ kad budu čitale svoju knjigu, onda će na mekanom svom 
krilu odnjihati novo pleme, ilirske sinove i kćeri,« 

Grof je Drašković u toploj svojoj uzbuđenosti ustao, pa je sada 
stajao usred salona, zanesenim pogledom zurio u budućnost, gdje izilazi 
nova nada, zvijezda roda ilirskoga. 

Oko njega poniknule su glave, kao da su primile novo svoje po¬ 
svećenje. Grof je završio sav dršćući: »Al' sad vas molim, ne tražite 
danas više! Neka mila naša mladež zapjeva koju pjesmu, da se pri¬ 
mirimo i okrijepimo!« 

Sluge, što su odavna zavirivali, požurili se sada, pa se kao maleno 
jato po salonu nečujno rastrčali, noseći na velikim srebrnim pladnjima 
razne hladne zakuske, crnu kavu i pelinkovca. Dvoranom je sada 
strujalo toplo raspoloženje, a mladež nije više mogla da- miruje. 

Domaćina namigne Wiesner-Livadiću: »Naprijed, prijatelju, ovjen¬ 
čajte nam lijepu današnju večer domorodnom pjesmom! Evo, mladež 
vas već nestrpljivo čeka!« 

»U zao čas, illustrissime, ranjena mi je ruka. Kako da ih pratim 
na glasoviru? ,. . Možda znade koji od vas?.. . . A ja ću vam dirigi¬ 
rati! , . , Al’ gle, nema ni nota!« 

Svi se stali ogledavati neodlučno, zabrinuto. Tad poskoči Stanko 
Vraz: »Ako ste pjesme upamtili, ne treba vam nota! No gdje nam je 
naš maleni prijatelj Vatroslav Lisinski? ... On će vam naći lijeka!« 

Vatroslav protrne. Čitavo je ovo veće prosuatrio, gotovo i na se 
zaboravio. Po prvi put se opajala osjetljiva duša na svijetlim patriotskim 
idejama, oduševljavala se svakim govorom domorodaca. Patriotizam! 
Ta krilata riječ, koja mu je dosada bila gotovo nemila, jer se vezala 

uz poznate glasne iskaze, odjednom je u njegovoj duši našla odjeka. 
Bilo mu je da zaplače. Sav opojen besvijesno se bio zgurio u svom ku- 
tiću, slijedio sliku za slikom. Tad ga odjedared Vrazove riječi nemilo 
trgnu, a ujedno i uznemire. 

Silom moradoše ga dovesti do glasovira, postupajući s njime kao 
sa plahim dječarcem. Tako se je Vatroslav našao u punom svijetlu dvo¬ 
rane, usred odličnika, pa se s mukom uspravio. Tad začuje Draškovićev 
glas: »Ne boj se, momče, nijesi u koncertnoj dvorani. Ne će te nitko 
strogo suditi! Samo naprijed!« 

Te riječi kao da su Vatroslava ujele u dušu. Probudio se u njem 
očajni ponos, a time mu je porasla i volja. Sjedne do glasovira i za¬ 
metne kratak preludij. Livadić je međutim svrstao pjevače, odabrao 
za prvu pie<pu Vukotinovićevu »Nek se hrusti šaka mala«, koju je on 
uglazbio, a zatim su zaredale: »Zaspal Janko pod jablankom«, »Dole- 
tiše kukavice«, a naposljetku najmilija im himna »Još Horvatska nij 
propala«. 

Prateći zborni pjev stao je Vatroslav improvizirati zgodnu har¬ 
monizaciju. Ona nije odgovarala običajnoj, koju su udesili naši sklada¬ 
telji, ali je svojom invencijom izazvala veliko zanimanje, a u dirigenta 
iskren ushit. Livadić je tu mladenačku sanjarsku glavicu uhvatio objema 
dlanovima: »Ma reci mi, sinko, gdje si se ti dosada krio? . .. Ne ćeš 
mi više uteći! U tebe je sva sila osjećaja za narodnu muziku. Ti si 
našao onaj pravi put, što ga odavna, tražim. Moraš me naskoro pohoditi 
u starom mojem orlovom gnijezdu u Samoboru, da se sprijateljimo!« 

Tad istupi mladi Križevčanin Ognjan pl. Štriga, poznat po pre¬ 
krasnom svom baritonu. On stavi na Vatroslavovo rame snažnu svoju 
desnicu: »Ne ćemo ga više pustiti s vida! Ne će on sav svoj život pro¬ 
voditi u zapećku, pa se maziti oko majčinih skuta!« 

Vatroslav se jadno nasmiješio. Pristupila su sada k njemu razna 
lica, ispitivaii ga koješta, sipali na nj prvo cvijeće slave, Ali se to 
njega nije dojmilo toliko, koliko čitava ona maglovita atmosfera, pro¬ 
tkana kliktavim ushitom razgaljenih srdaca. Odjednom je osjetio vruću 
'želju, da i on danas prinese lijepoj zabavi. U dobar ga čas umoliše, da 
im nešto zasvira. 

Svi su opet posjedali, a on se podao časovitom snatrenju. Obuzela 
ga neka unutarnja sunčana vedrina, intimna i mirna, a glasovir ju je 
izražavao u melodičnom fantaziranju: Mlada še duša našla na širokoj 

poljani, tamo negdje oko savske obale. Voda talasa u lagodnom ritmu, 
tjera čamac ribara, koji se snažno raspjevaju, dok im obijesni guščari 
i malene nasmijane guščarice s obale u pravilnom dvopjevu odgovaraju. 
1 ad je sunce stalo pomalo tonu.ti iza zapadnih bregova, preko poljana 
struji večernji umirni povjetarac, sva priroda liježe u tajnovite neod¬ 
ređene šare, a zemlja izbija prijatnu toplinu... Posljednji su akordi 
zamirali u isprekidanom nježnom pianisimu, kao tiho disanje umornih 

stvorova.Vatroslavove su bijele ruke počivale na tipkama još i 

dalje, u nekoj slatkoj iznemoglosti. 

U salonu je zavladala duboka tišina. Narodna je duša ovdje pro¬ 
govorila u prvim svojim plahim drhtajima. To je svak osjetio. Pod tim 
dojmom oprostili su se od domaćine, pa se mirno razišli. 

Kad se je Vatroslav pred grofom duboko naklonio, odmjeri ovaj 
slabašni mu uzrast, a u oku mu nešto vlažno zacaklilo. On poljubi 
momka u čelo i reče: »Hvala Ti, sinko, mi ćemo se češće vidjeti!« 

Pred palačom složili su se mladići, da uz pjev domorodnih' bud¬ 
nica krenu kroz Mesničku ulicu u donji grad, Vatroslav im se silom 
oteo veleći, da će posve polagano za njima, al je onda zakrenuo go¬ 
spodskom ulicom, mimo stari toranj, pa na istočnoj strani Griča sjeo 
na staru pognutu klupu, te se zagledao u mirnu noć. 

Na istoku je drijemao stari potamnjeli toranj katedrale, blizu njega 
tvrda kula Bakačeva, odakle se vukle bijele ceste, što se u tromoj mje¬ 
sečini blijeskale, kao da su posute srebrnim šljunkom. Starinske kuće, ' 
na koje su sjeli visoki krovovi, kao da će ih poklopiti teškom svojom 
kapom, tvrdo su spavale. Onkraj Save plamsalo je kroz noćne maglice 
nemirno svijetlo sa ciganskih ognjišta. 

Mekana mladićeva duša osjetila je svu milotu rodnog, kraja, ali 
i svu njegovu bespomoćnu slabašnost, kao da čeka, hoće Ii ga snažni 
sinci na svojim rukama dignuti iz prostote i siromaštva. Iz mlade se 
duše izvijala vruća molitva, neka joj dobri Bog dade snage i znanja, da 
svojom umjetnošću jednom pomogne procvatu domovine. Današnja joj 
je večer razotkrila svrhu budućeg života. 

Kad je Vatroslav silazio niz široke izglcdane stepenice, što su za¬ 
premale gotovo čitavu širinu Bregovite ulice, izdaleka je dopirala do 
njega snažna pjesma mladih Ilira, slaveći pobjedu nad mrtvilom. 

Jednoga se dana k Fuchsovima svratila Stana, pristala žena suca 
Lipovčića, koja je od nekoliko mjeseci na svom krilu njihala rumeno 
čedo, plavokosu Kloticu, kasniju Vatroslavovu darovitu učenicu. Došla 
je, da najavi posjet Franje Weigelhofera, koji kani isprositi Mariju. 
Svi su ukućani odavna slutili, da mu je ona od svega srca sklona, ali 
kako je stalna njezina ljubav, za to nije znao ni sam Vatroslav, jer iu 
je sestra u djevojačkoj stidljivosti pomnjivo krila. 

Vatroslav, je upravo vrlo dobrim uspjehom svršio filozofiju, pa se 
upisao u pravoslovlje, jer je bio željan temeljite naobrazbe. Poznavao 
je tada već hrvatski, njemački, franceski i latinski jezik, a ponešto češki 
i ruski, pa se pouzdano nadao, da će postići unosnu službu, koja će 
njega i milu majku obezbijediti. Pred očima mu je lebdjela vedra i mirna 
budućnost: Marija udomljena, Josip riješen sviju porodičnih obveza, 
mila majka u sinovu domu, gdje će ju on maziti i čuvati od svake osku¬ 
dice. Čitavu će pak svoju dokolicu posvetiti glazbi, od koje se već ne bi 
mogao odbiti ni za koju cijenu. 

U nedjelju prije podne došao je zaista Weigelhofer, odjenuvši se 
svečanim crnim ruhom, a u ruci mu bila kita svježih bijelih ruža. Majka 
Anka dočekala ga je u gostinskoj sobi, opasavši svilenu svoju pre¬ 
gaču, koja bi joj služila jedino kod svečanih zgoda. Oni su se bili već 
odavna bliže upoznali, jer je Franjo majčinim dopuštenjem nju i Ma¬ 
riju češće pratio kući sa nedjeljne mise, ali samo do praga, nikad dalje, 
da ne bude zloglasnog ogovaranja. Kad je Marija bez ijedne riječi ta¬ 
nanu svoju ruku stavila u pouzdanu snažnu desnicu, razlilo se po svim 
srcima toplo raspoloženje, utješljivo i primirljivo. 

Poslije zajedničkog ručka pozove Josip mladoga vjerenika u po- 
krajnu sobu, gdje su se zajedno s kumom Wernerom posavjetovali 
o imućtvenim prilikama. Franjo je izjavio, da bi doduše mogao pre¬ 
uzeti staru trgovinu Hatzovu, ali bi ga kroz mnoge godine teretile znatne 
obveze. U Marijinu pak domu neka ne bude mjesta brizi i strahu. Stoga 
je pozvao u pomoć starijeg svog brata Weichhardta iz Graza, a taj je 
rado pristao, da se zajednička njihova očevina uloži u osnutak mo-r 
derne željeznarije. 

Josip mu je na to priznao, da se je odlučio na veliku žrtvu, 
kojom želi Mariju obezbijediti. Za koji dan potpisat će kupoprodajni 

ugovor s fiškalom sestara sv. Vinka, koje žele kupiti donju polovinu 
Fuchsova prostranog zemljišta, da na njem sagrade crkvu, samostan, 
bolnicu i djevojačku školu. Izgradnja će doduše trajati više godina, 
ali je za grad Zagreb od prijeke nužde. Otkad je naime car Josip II, 
otjerao iz Zagreba sestre Klarise (1786.), nema više u njem djevo¬ 
jačke škole. 

Prodajom tog dijela Fuchsova zemljišta raskinula se ponosna oče¬ 
vina; plodne one njive, koje su porodicu vjerno hranile, dođoše u druge 
ruke. Brazda za brazdom, bujna i sočna, nizala se u velikoj širini od 
Iličkog druma kraj Savske ceste sve do poljane, na kojem se marvinski 
sajmovi obdržavali (Sveučilišni trg). Očeve su ih marne ruke nekoć 
uzorale. Josip nije nikome odao, koliko mu srce za time krvari. Kroz 
čitavi niz godina obrađivao je s tolikom ljubavlju tu svoju grudu, pa se 
uz nju bio priljubio priprostom vjernošću i zahvalnim srcem. 

Za tri mjeseca obavilo se vjenčanje, po majčinoj želji posve 
tiho i skromno. Po starom običaju imućne građanske kuće gizdava se 
je porodična škrinja napunila mirisavim platnom. Na domaćem tka¬ 
lačkom stanu isprele su i satkale marljive ženske ruke sve, što nevjesti 
u mladom domu treba, jedino tanane košulje i rupčiće naručili su- u 
glasovitoj tvornici Rumburškoj. Majka i Marija isplele su i bijele pa¬ 
mučne i končane čarape, pa izradile- još i bezbroj sitnica za ukras 
stana. Djevojačka oprema bijaše tada najveća dika i ponos če¬ 
stite kuće. 

Stari Fuchsov prijatelj na Savskoj cesti, stolar Dijaneš, izrađivao 
je posoblje, komad po komad, oblagao ga mahagonijem i intarsijskim 
uresom. Po Andrijinoj narudžbi počeo je majstor u ono rano doba, 
kad se mala Marija s Nacijem još rado verala po njegovoj radionici 
loveći ispod blanje vijugavu ostružinu, kojom su se djeca onda kitila, 

Marijinu svadbenu haljinu izradio je majstor Rauch, Taj se je nekoć 
doselio iz Štajerske, kao i većina zagrebačkih obrtnika njemačkog 
imena. Rauch bijaše krojač na glasu. Znao je u jednoj minuti sašiti tri 
rifa tkanine, ako bi uz njega bila bočica domaće rakije i napunjena 
burmutica. S obzirom na osjetljive svijetle tkanine služio se samo bi¬ 
jelim »Schneebergerom«, Ovaj put stvorio je spretni majstor divno 
remek-djelo, tananu haljinu od bijela batista, vrlo široku i valovitu, 
opšivenu svu sitnim volančićima, što ih je obrubio srebrnom žicom, 
pa se sva blijeskala kao proljetna rosa. Nevjestin pojas, kojemu se u 

ono doba podavalo osobito simbolično značenje, satkala je vjerna 
Stana na ručnom svom malenom stanu. 

Vjenčanje se je obavilo u ranu zoru u prijatnoj staroj kapelici sv. 
Križa na Kipnom trgu. Ta je crkvica Zagrepčanima bila osobito mila 
radi prastarih svetih relikvija, što su se ondje čuvale, A tad uvede 
Franjo milokrvnu svoju nevjestu u gospodski svoj dom. 

Odlaskom Marijinim nastade u kući mrzovoljna tišina. Svuda je 
izbijala sjena, koja je tužno podsjećala na umilno to biće. Prvih dana 
slala je majka za njom mnoge one bezvrijedne sitnice, uz koje se dje¬ 
vojačko srce bilo priljubilo, neka mu sada dočarava blizinu očinskog 
doma. Tako odnesoše i lijepi njezin novi glasovir, a bratu ostade stari, 
što su ga bili na tavanu spremili. 

Vatroslav je iza sestrina odlaska zapao u istu onu nepojmljivu 
krizu, kao nekoć iza prvoga njezina putovanja u Graz. Po čitave je 
sate znao sjediti u pustoj njezinoj sobici, kud je postavio i svoj gla¬ 
sovir. Pritvorenih bi očiju prisluškivao šuštanju njezinih haljina, pa bi 
je svuda tražio bolnim čeznućem i zapadao gotovo u paroksizam. U 
svom očaju sjeo bi tad uz glasovir, u tihanom bi fantaziranju milovao 
tipke, po kojima su nekoć za djetinjstva vitki njezini prsti prebirali, a 
tad bi mu se duša gušila u neizrecivom vaju, u beznadnom odricanju. 
U toj ekstazi osjetio bi tanane te ruke, koje su običavale gladiti svijetle 
njegove pramove, a kad bi uzdigao zamućen pogled, zagledao se u 
posve slično lice — majčino. 

Često je zalazio k Mariji, Stanovala je u Ilici broj 7, u kući pravo¬ 
slavne općine, nazvanoj »Griechisches Gebaude«, Na desno do glavnog 
ulaza bijaše željeznarija, moderna i prostrana sa dva izloga, a na lijevo 
u prvom spratu veliki stan od pet soba. Našao je sestru po* običaju 
spokojnu i zadovoljnu, a u očima joj se sjalo blaženstvo ispunjenih 
želja. 

On bi sjeo uz nju, tijesno i povjerljivo, držao njezine ruke u svo¬ 
jima i. slušao, kako mu stidljivo priča o novom životu i o Franjinoj 
dobroti. Tada bi uporno šutio. Pa da je i progovorio, ne bi znao reći, 
što ga toliko muči. Sestra mu se nije ni u čem otuđila, postigla je 
životni svoj cilj, čemu se i on raduje, Vatroslav nije bio svijestan, da 
je svemu tomu kriva jedino žalovita njegova narav, skroz pasivna, ne¬ 
stalna, bez samosvijesti i energije, koja svuda traži uporišta i koja 
svaki čas zapada u beskorisno sanjarenje. Ako je pak mislio, da ipak 

koji put čini, što hoće, morao je kasnije primijetiti, da ga nešto ne¬ 
viđeno odostraga gura i nemilice tjera naprijed na rad i svagdanje 
dužnosti, 

Marijin pronicavi ženski nagon borio se vazda s tom bratovom 
mlitavošću. Često ga je nagovarala, neka potraži veselo mladenačko 
društvo, da mu duša ojača i da se razvedri, pa onda neka prione što 
bliže uz trijeznog i praktičnog. Nijemca Wiesner-Morgensterna. 

Brat je njezine želje vazda rado ispunjavao, a k staromu kontra- 
punktistu je i onako najvolio zalaziti. Ovaj mu je jednom prilikom 
iskreno priznao, da je u njega našao neobičan dar, koji se jedino još 
nije oslobodio do samostalnog poleta, Bodrio ga je, da ostane kod 
akademskih svojih studija, jer odlična naobrazba koristit će mu kasnije 
kod stvaranja umjetničkih djela. 

U sadanjim Vatroslavovim kompozicijama našao se tu i tamo po 
koji originalni motiv, pa i narodan, ali i premnogo trivijalnosti, dosta 
nespretnosti u izražavanju, I ako je tanko njegovo glazbeno uho pri¬ 
sluškivalo narodnom pjevu puka, ipak u zagrebačkoj okolici nije našao 
nenatrunjenih pučkih pjesama. Povrh toga se je u prvim svojim kom¬ 
pozicijama toliko zanio za vokalnim djelom, da je posve zanemarivao 
glasovirsku pratnju, „ 

Wiesner-Morgenstern pratio je najtoplijim zanimanjem prirodni 
taj razvitak, ali ga je ipak odveć sapinjao u okove i upućivao mladića 
na njemačke uzorne klasike i talijanski operni stil. Često nije bio za¬ 
dovoljan tim pokušajima, ali je ipak osjetio, da se ovdje krije poseban 
genij, koji pogdjekada izmiče iz učiteljevih ruku. U takovim časovima 
nije ni sam starina bio sa sobom na čistu, stresao glavom, odmahnuo 
rukom i primijetio: »Pa napokon, sinko, radi kako ti duša pjeva! No 
ipak je glavno, da mi se ne ogriješiš o pravila harmonije!« 

v * 

Mjeseca travnja 1838. prirediše Ilirci prvi svoj narodni koncert 
»kanoti na predvečerje blagdana od rodjenja Nj. Veličanstva našega 
premilostivoga cara i kralja Ferdinanda, na korist naše poplavom od 
Dunava u nesreću veržene deržavne bratje ugarske u ovdješnem teatru 
obderžavane. Predislovje, složeno od g. Ivana Mažuranića, govorio 
g. Roxandić. Onda slede muzikalni predmeti«, 

»Varoški teater« nije još nikada doživio slične slave. Ulomci iz 
opere »Norme«, »Zauberflote«,- »Majdane«, pjevali su se prvi put u 

ilirskom prevodu, a na usta odličnih plemića i mladih plemkinja: Si- 
donije grofinje Erdody, Milice grofinje Keglević, Vilhelmine pl. Mi- 
singer i Dragojle grofice Sermage, Orkestrom i zborom ravnao je 
Kirschhofer, »samoigrač kod ovdješnjeg skladboglasnosti družtva fil- 
harmoničkog«, što ga je složio Wxesner-Morgenstern, t. j. preustrojio 
iž prvog hrvatskog seksteta znamenitog gitarista Padovca. 

»Zatim je pjevana«, piše »Danica ilirska«, »od gori spomenutoga 
plemenitoga zbora sa sprovadjanjem svega mnogobrojnoga obćinstva 
narodna ilirska pjesma »Bože živi našeg kralja«,. Ovaj pervi od visoko 
plemenitih gospojah u duhu ilirske narodnosti uredjeni koncert biaše 
od sve nazočne gospode toliko radi dvostruke već u naslovu naspome- 
nute sverhe koliko radi ovdje još nikada nečuvene slasti narodnoga 
jezika u višjoj muziki s neizmernim uznešenjem primljen, i probudio 
je kod mnogih sasvim nove pomisli o vrednosti isto čistoga ilirskoga 
narečja i nove domorodne želje.« 

Najveće začuđenje probudio je pak čudan pojav, da su se 
»umne djevice plemenitoga staleža« stavile u službu dobrotvornosti, 
te »junački svladale prirodjenu žensku stidljivost 'i pjevale na očigled 
mužkoga i svakojakoga sveta. A da one znadu, kako se ilirske reči 
u njihovih krasnih usnah prelevaju, dvojimo da bi ikad u drugom je¬ 
ziku pevale«. 

Na taj smioni pothvat mogle su se odlučiti jedino djevojke viso¬ 
koga roda, do kojih ne dopire sumnja i malograđanski zlobni jezici,. 
Ali se one ipak ne bi bile odlučile na to, da ih nije u dno duše dir¬ 
nula knjižica grofa Janka Draškovića »An Illiriens Tofchter.. .«„ 
Hrvatski plemići bijahu doduše u svako doba narodne vođe, ali nji¬ 
hove su se žene i kćeri ipak krile u starim svojim dvorovima. Tele 
mnogo slavljeni grof Janko delikatnom svojom kavalirštinom i biranom 
njemštinom svoga djelca mogao je u njima probuditi nove žice. Čita¬ 
jući zaigrala je u tih gospođa ponajprije mašta, da će jednoličan njihov 
život poprimiti novo značenje i zanimljivu promjenu. Kako je svaki 
njihov plahi pothvat našao muško okrilje, to su one postale sve to 
smjelije, pa je u osjetljivim njihovim srcima s vremenom procvala 
iskrena domorodna čut i stalna ljubav za novi narodni duh. 

Draškovićeva se knjižica odsada čitala svuda, u palači kao i u gra¬ 
đanskoj kući; svakoj je ženi i djevojci odjeknuo u srcu plameni poziv, 
svakoj je prijao galantni stil i grofovo pouzdanje u žensku snagu. 


Vatroslav Lišinsi:i ^ 

»Kako to« — piše grof Drašković — »da upravo velikodušne žene 
naše zemlje, gdje su ugledale sunce života, za jezik svoga riaroda tako 
slabo mare? Bez sumnje nije tomu nitko drugi kriv, nego mi muškarci. 
Time, što smo latinski uveli kao poslovni i dikasterijalni jezik u ve¬ 
likom dijelu Ilirske, prepustili smo naš materinji jezik tek narodu, a 
tako je morao lijepi naš spol ljubicu, što skromno ukraj puta cvate, 
materinji jezik, pustiti s vida, dok su gotovo bile prinuždene, da iž 
strane književnosti traže hranu za svoj duh, jer nažalost u domovini 
mogu malo ili ništa naći.« 

»Otuda dolazi, mile ljepotice, da inozemstvo vrlo dobro pozna¬ 
jete, ali da zapravo ne -znate, od kojega naroda potječete. Ime »Ili¬ 
rija« mora da Vam je čudno, premda se pod ovim imenom u klasičriftr; 
djelima staroga vijeka, kao u analima sviju vijekova, dapače, u našim 
zakonodavnim djelima, razumijevaju svi Jugoslaveni. No kako je 
moglo drugačije i da bude, kad su gotovo sva spomenuta vrela zapi¬ 
sana, u latinskom jeziku, koji vam nikad nije bio pristupačan?« 

A onda svršava grof svoj uvod: »Ne sumnjam, kad pročitate ove 
listiće, da ćete se primiti domorodnog rada s onom svetom srdačnošću, 
koja je svojina tankoćutnih Vaših srdaca. Ne ćete htjeti da zaostanete 
iza žena drugih naobraženih naroda, u najuzvišenijem čuvstvu, u lju¬ 
bavi za domovinu, nego ćete posvjedočiti radom, da ste vrijedne kćeri 
najstarije loze onoga plemena, koje vuče svoje ime od riječi 
»SLAVA«- 

U isto vrijeme ispjevao je Nikola Zdenčaj, kasniji »vrhovne zagre¬ 
bačke vanneđije veliki župan« poletnu svoju odu »Na poklon svim 
pravim Ilirkam«, a uz njega su se mladi pjesnici natjecali,- da umi¬ 
ljatim sonetima pozdrave milokrvne svoje nove saveznike. Stariji se 
čestiti ljudi krstili i snebivali od čuda, pobojavali su se zarad kolegi¬ 
jalnog druženja djevica sa mladićima. Oni su naime bili vični slijediti 
staru hrvatsku riječ: Momku jakost, djevi krepost pristoji. 

Teške njihove brige rastjerao je naskoro vrijedni pop Đorđe Ni- 
kolajević, koji je za ilirske mladiće napisao djelce: »Spasonosna knji¬ 
žica, kako treba mladić da se izobrazi u pravilah čednosti, blagopristoj- 
nosti, dužnostih spram sladkih roditeljah, bratje i sestarah i Bega, da se 
nikomu nezameri, i kako.se s današnim svetom ima deržati.« Tu je knji¬ 
žicu svaki čestiti mladić uza se nosio, zahvalnim srcem iz nje crpao 



pravila pristojnosti, da se pred svijetom, naročito pred gospođama, 
:ne osramoti, „ . 

Svim time bijaše posijana prva široka brazda narodne sjetve, 
al na tako krepkom tlu, da je to moralo pogodovati hrvatskoj misli 
i razvitku zanemarene knjige. Stoga se od godine'1840. ilirski osvit 
postepeno primicao k, svome zenitu. Zanos pojedinaca kao i čitavih 
skupina stao je svijetlim idejama graditi kulu, na kojoj se je sjajio 
■grb »Danice ilirske«. 

Idealni župnik. pokupski, Pavao Stoos, čija se preosjetljiva duša 
iasnije zavila u melankoliju i sumrak, ispjevao je žarku onu pjesmu 
: »Poziv u kolo ilirsko« sa značajnim početkom: 



U ilirsko kolo, mili, 

Vratite se srodni puci, 

Sto su ^stari gvoždjem bili 
Nek su duhom sad unuci! .... 

Na čelu-pjesme, što je obuhvatala 44 kitice, dizao se ilirski grb 
»Danica ilirska«. Rodoljubi su ga našli na starom hrvatskom novcu 
za vrijeme Arpadovića kao i u grbu grada Zagreba. Ta zvijezda od 
šest tlakova nosila je sada imena: Horvati, Slavonci, Dalmatini, Du¬ 
brovčani, Istrijanci, Korušci, Kranjci, Štajerci, Medjumurci, Podunavci, 
Bačvani, Banatjani, a u srcu joj bijaše lozinka: »Bog pomozi k našoj 
slozi!« Ispod zvijezde širio se polumjesec s imenima onih južnih pravo¬ 
slavnih Slavena, što su čamili pod turskim handžarom: Srbiji, Bošnjaci, 
Cernogorci, Hercegovci, Bugari. 

Kad je »Danica ilirska« objelodanila Stoosovu pjesmu uz novi 
ilirski grb, nasta silno komešanje i oduševljenje. Pod novim ovim 

stijegom svako se mlado srce ugrijalo, a staro se osvježilo. Drevni sla¬ 
vonski grad Požega^ u kom je kao_ u svoj Slavoniji madžarski i latinski 
jezik zavladao među činovništvom i vlastelom, prenuo se lavljim za¬ 
mahom i uhvatio objeručke svetu novu zvijezdu nade i sloge. Neke ta¬ 
mošnje rodoljubne žene, probuđene knjižicom Draškovićevom i pje¬ 
smama Dragojle Jarneviceve, primile se novog posla. Stale su sre¬ 
brnom tananom žicom izrađivati ilirsku zvijezdu, neka se svako ilirsko 
srce njome okiti. Tada se taj grb sloge i nade nosio kao pribodača, u 
zapučku, kao ures na čalmi ispod gizdave perjanice, žene i djevojke 
kao privjesak minđuša ili na zlatnom lančiću oko Vrata, a od jakog 
prosrebrenog lima navrh barjaka i kao kopče na surkama. 

Ilirsko komešanje dojmilo se naskoro i zagrebačkoga biskupa i' 
banskog namjesnika dr. Jurja Haulika, rodom Slovaka, koj: je tada 
svome kleru izdao pastirsko pismo: »..-.Neka svaki nastoji, da se u 
narodu podignu narodne učionice. Neka se nitko ne boji, da će onda 
puk sa svojim staležem nezadovoljan biti ili svojini poglavarom ne¬ 
pokoran, ako nauči čitati i pisati.« Velikim svojim biskupskim doho¬ 
cima stao je Haulik snažno podupirati sve narodne potrebe, podignuo 
i prvo hrvatsko dobrotvorno društvo »Pjestovalište«. On je s .vremenom 
stekao toliki popularitet u građanstvu, da se o prigodi njegova pre- 
minuća čitav Zagreb, naročito školska mladež i žene zavili u korotu,. 

Međutim se i Austrijanci u Beču stali zanimati za čudno gibanje 
na jugu »na turskoj granici«. Najednom su počele u bečkom nekom 
časopisu izlaziti u njemačkom prevodu »Ilirske narodne pripovijesti«.. 
Sabrao ih je prijatelj Slavena, Ivan Nep. Vogl, koji je te priče slušao 
iz ustiju nekog Slavonca Petra Tomaševića. Austrija se tada krstila 
od čuda, kolike li bujne fantazije u tog »divljeg naroda«.. U Beču su i 
i mnogi mladi Hrvati crpali višu znanost, premda ih je velik broj rado 
polazio u Požun, kud bi naši poklisari išli na »državno spravište«. 
Tamo se među Hrvatima i Slovacima razvijao živahan narodni duh, 
kojemu je stajala u opreci madžarska mladež, pa je dolazilo i do oz¬ 
biljnih kreševa. 

Uz Ilire iz Hrvatske priljubio se svom dušom slovenski lirski, 
pjesnik Stanko Vraz, kasniji »pohrvaćeni Sloven», kako ga je Prešern, 
jedan od slovenskih književnih vođa, nazivao. Ali ga je krivo sudio. 
Vrazaje bila presvojila ilirska ideja u širokom njezinu značenju,,koje 
obuhvata sve Slavene. No kako je Zagreb bio gnijezdo, pravo ishodište 


te ideje, to mu se taj stari kulturni grad na jugu činio i najpodesnijim 
mjestom, odakle se uspješno može širiti i razgranjivati svaka kulturna 
misao. Od čitavoga toga pokreta, kojemu je bila glavna svrha prosvjetno 
ujedinjenje, naročito stvaranje jedinstvenog narodnog jezika, zanimala 
je Vraza ponajviše narodna poezija sviju slavenskih ogranaka. Propu- 
tovavši mnoge slavenske krajeve monarhije, sabrao je to sakriveno 
blago uz napjeve, pa ih izdao štampom pod naslovom »Narodne pesmi 
ilirske«, sakupljene u Štajerskoj, Kranjskoj, Koruškoj i na zapadnoj 
strani Ugarske. 

Znameniti taj glazbeni diletant tankim je svojim uhom i glazbenom 
spremom osjetio sve osebujnosti narodnog ritma, pa je mnoge pjesme 
stavio u note i dodao im originalne riječi. To bijaše prije Kuhača prva 
oveća zbirka jugoslavenskih narodnih pjesama. Ujedno je Vraz spremio 
za štampu prvi svezak svojih » Djulabija « (u Turaka znači đulabija 
“plemenitu vrstu crvenih slatkih jabuka), pa ih je nudio na prodaju pod 
istu čednu cijenu kao Vukotinović svoju liriku, trideset krajcara u 
srebru. Nad svim tim književnim izdanjima bdila je sveđer darežljiva 
ruka Draškovićeva. 

I stari grad Sisak, koji je kroz stoljeća prigibao šiju pod turskim 
gospodstvom, pa zato posve zanijemio, iznenada se prenuo. Načelnik 
sisački, vrijedni gazda Lovrić, trudio se toplom riječi, da građane 
digne iz mrtvila. Kad su tamošnjoj mladeži dospjela u ruke Deme- 
trova »Dramatska pokušenja« sa plamenim predgovorom, tad je ona 
prije Zagreba podigla »Ilirsko kazalište«, u kom se žarkom ljubavi 
odigrao Kukuljevićev »Juran i Sofija« sa glazbom Livadića, »Ilira iz 
Samobora«. Nato su Siščane pozvali u Zagreb na gostovanje. 

Iza njihova prikazivanja u zagrebačkom »varošicom teatru« za¬ 
mislio se zagrebački direktor teatra, Bornstein, ne bi li se i u Zagrebu 
moglo osnovati stalno kazalište u narodnom duhu. Dosada se je hr¬ 
vatska riječ javljala na pozornici kao rijetka gošća, bilo kao prevod 
koje talijanske operne arije, ili kao pjesma budnica u međučinu. Pod 
inicijativom dra. Demetra stavio je tada Bornstein slijedeći poziv u 
»Danicu«: 

». . . . Pa zar ne bi bilo moguće, ovdi u glavnom gradu kraljevine 
Horvatske, u središću stare Velike Ilirije, gde se toliki muževi neumerlih 
zaslugah glede materinskog svog jezika kupe, podobnoga što utemeljiti 
kao Čehi i barem pokusiti, da se narodni ilirski teater uvede? U ov- 


dašnjem teatralskom družtvu ima više Slavjanah (Čehah i Poljakah),, 
koji bi kao i ja, sudeiovati kadri bili, da se dakle nadje samo sedam do 
osam ljubitelj ah umetnosti, koji bi sposobni ali i zaneseni za ovu domo- 
rodnu stvar bili, to mogli bi, budući da teatra uresah, odela, kora i or¬ 
kestra već imamo, sreću pokušati, mogli bi domorodni koi predmet: 
n. pr, zaslužnoga Kukuljevića lepu dramu »Juran i Sofija« za pervo 
prikazivanje odabrati 

Međutim se Gaj odvažio na odulje putovanje, da kao predstavnik: 
Ilirstva živom riječi propovijeda novo evanđelje. To evanđelje bilo je- 
jasno i kratko: narodno jedinstvo, priznanje materinskog jezika, sla¬ 
venska sloga. U Hrvatskoj, napose u Zagrebu i Zagorju, naišao je: 
njegov apostolat na velik i oduševljen odziv. Mladež je listom grnula 
pod Gajevu zastavu i svuda se javljalo žarko uzbuđenje i' nesebična, 
požrtvovnost za narodnu stvar. Za Hrvatskom se skoro povede i Sla¬ 
vonija, koja se rado, u koliko nije bila otuđena, hvatala u ilirsko kolo... 
A za ovom ne htjede zaostati ni Bosna, koja je zaslugom mlađih Fra¬ 
njevaca objeručke prigrlila Gajevu misao o narodnom jedinstvu i go¬ 
spodstvu materinskoga jezika. Samo Dalmacija kao da je oklijevala,, 
da se pridruži' ilirskom pokretu. Zato se Gaj zaputio onamo, da raz¬ 
budi duhove i rasplamti srca za narodne ideale. Poznato je, kakovo-- 
je slavlje slavio u slavnom Dubrovniku i po ostaloj Dalmaciji. Tada je 
i u kolijevci Hrvatstva stala svitati zora narodnog preporoda. No Gaj 
nije mirovao poslije prvih tih uspjeha. Malo zatim krene na put u pro¬ 
svjetna središta slavenska, da tamošnje narodne prvake i glasovite uče¬ 
njake uputi o težnjama ilirskoga pokreta. Ali tu je bio slabije sreće.. 
Svuda su ga doduše lijepo primili i počast mu iskazali, ali to je bilo 
više radi ličnog poznanstva ili njegova ugleda, nego zbog zajedničkih 
slavenskih interesa. U Petrogradu, Moskvi, Varsavi, pa i u samom: 
Pragu morao se na žalost uvjeriti, da samo odabrani pojedinci imaju 
smisla za slavensku zajednicu. Među tim rijetkim duhovima bijahu u 
prvom redu dva umna Slovaka, Jan Kolar, pjesnik i filozof, pak pro¬ 
fesor Pavao Josip Šafarik, sveslavenski učenjak, u kojega su svi upirali 
oči, kao u najmjerodavnijega učitelja, 

. Od sviju slavenskih plemena • priljubili su se Ilircima najtoplije- 
Slovaci iz zapadne Ugarske. Njihova su srca od ilirskog pokreta oče¬ 
kivala čudesa, koja će i njima donijeti slobddu jezika i narodnosti.. 
Svoje velebne snove i žudnje izražavali su u dirljivim narodnim pje¬ 


smama, koje bi glavni njihov predstavnik, učitelj i profesor Štur u Po- 
žunu, glavnom žarištu slovaštva, prevodio na hrvatski i slao »Danici 
Ilirskoj«. U tim pjesmama jeca, narodna duša u ranjenoj svojoj dubini: 

NITRA. 

I. Nitra, mila Nitra, ti visoka Nitra, 

Gđe su oni čaši, u kih si ti cvit'la? 

Nitra, mila Nitra, ti slovačka mati! 

Kad pozriem na te, moram zaplakati. 

Ti si bila negda svih deržavah glava, 

U kih teče Dunaj, Visla i Moraval 

II. Ti si bila stanje kralja Svatopluka, 

Kada tu vladaše njeg’va moćna ruka, 

Ti si bila sveto mesto Metodovo, 

Kad tu našim otcem kaza božje slovo. 

Sada tvoja slava zakopana leži, 

Tako vrgme menja, tako svet taj beži! 

Hrvatsko bratstvo sa požunskim prvacima podržavao je kroz dugo 
vremena duhoviti mladi Bogoslav Šuiek, koji se je kasnije preselio u 
Zagreb i postao najodličniji publicist, prirodoslovac i stvaralac naj¬ 
boljeg njemačko-hrvatskog rječnika. 

Međutim je Gajeva »Ilirska novinarnica« na Kapucinskom trgu 
neumorno štampala novine, koledare i razne knjige prerazličite vri¬ 
jednosti. Ilirski se književnici nijesu mogli lake ruke oprostiti od utje¬ 
caja njemačkog i latinskog, pa su se vodile i ljute jezične borbe. N) 
sami glavni predstavnici nijesu se u početku u znanstvenim ili poli¬ 
tičkim raspravama znali služiti novom štokavštinom, već bi svaki čas 
zapadali u latinštinu, a u društvenom saobraćaju u njemštinu. 

Domaći je jezik svejednako čekao na savjesnog slavista, koji bi 
u»nio na narodnom temelju izgraditi književni jezik. Još sveudilj morao 
je Ilirac sebi priznavati, da bez njemštine nema uljudbe, a time je pre¬ 
porodno naprezanje ostalo još uvijek sentimentalno. 

Draškovićeve i Gajeve ideje o preporodu zahvatile su naravno 
tek obrazovane slojeve, onaj uži krug, koji se je ozbiljno bavio knjigom 
i naukom. Tužna Hrvatska bijaše još uvijek politički raskomadana, 


osamljena, od srodnih zemalja otuđena, pa nije marila ni za svoj 
jezik, ni za narodnost. Svud se živjelo u nekoj mukloj neizvjesnosti, 
u tihom nekom strahu, jer je ljudima propast sjedila gotovo za šijom. 
Trebalo ja zato rosne, živahne pjesme, ognjenih junačkih napjeva, što 
ulaze u srca kao žarka ljetna zraka, da rastopi i najledenije duhove. 

Tad se pojavi u horu »narodni pjevač« Alberto pl, Štriga. Rodio 
se u Križevcima od oca županijskog fiškala i majke Cecilije. Novim 
svojim domorodnim mislima povukao je domala u svoje kolo čitavu kri- 
ževačku omladinu, pa i same svoje roditelje i živahnu sestru. Matildu, 
kasniju Miholićku, koja bijaše majka zagrebačkog profesora Stanka 
Miholića. Materinji im je jezik bio čista štokavština, pa se u njihovu 
domu čitali pjesnici s potpunim umjetničkim shvaćanjem. 

Kad je g. 1848. narodni ban Josip Jelačić obredao drevne hr¬ 
vatske gradove i sela, pa došao-i u Križevce, slijedili su ga za petama 
strani plaćeni špijuni. Matilda pl. Štriga nalazila se tada u onoj noćnoj 
djevojačkoj straži mladih plemkinja, što su sa sabljom u ruci čuvale prag 
banova konaka. Bile su uvjerene, da nema zločinca, koji ne bi pred 
takovom svetom stražom uzmaknuo. U blizini tih djevojaka dremuc¬ 
kala je u udobnoj plemićkoj kočijj dična gospođa Amalija Bubanović 
kao garde-dame. Djevojke su pak čuvale svoga bana vjerno do rane 
zore, stupajući gore dolje u paradnom koraku, izmjenjujući se tek svaku 
drugu uru. To bijaše dragovoljna žrtva hrvatskog ženskog gosto¬ 
primstva. 

Otkad je Štriga polazio u Zagrebu filozofiju, oživjela je čitava 
gradska okolica. On bi sa svojim drugovima pošao u šume i livade, da 
ih uči »po naški« pjevati. Divnim svojim snažnim baritonom zapjevao 
bi mladić starinske pučke napjeve; pa bi na pastirski način zavlačio, 
da bi šume i gore odjekivale. Otada‘bi prolazila muška mladež i 
gradskim ulicama pjevajući. Svaki bi Ilir zastao pred njima ganuta srca, 
a mnogi bi i skinuo kapu. Naskoro su i u kućama ozvanjala djevojačka 
grla u mladenačkoj svježini i bezbrižnosti, a u crkvama se budile-stare 
nabožne pjesme, ponajviše zagorske. Tad bi mladež zastala češće isp»d 
prozora slavnih svojih vođa, pa bi im se pjesmom klanjali. Pod oknom 
pak miljenice zastrujala bi u mjesečini stidna ljubavna pjesma uz 
umilne akorde gitare. 

Jedno predvečerje, dok je vani harala silna oluja, lomila i drveće 
i kidala crepovlje sa krovova i zvonika, uklonio joj se Štriga u 

Euchsovu kuću. Kad je zastao na pragu, gorostas u prkosnoj mlade¬ 
načkoj ljepoti, a oko idealne mu glave odugački uvojci, zasjala je 
upravo munja i zaurlala grmljavina, pa se zatravljenom Vatroslavu 
pričinilo, kao da je pred njega stupio sam slavenski bog Peruii. Ne¬ 
odoljivom ga snagom vazda nešto privlačilo k junačkoj toj prikazi, 
koja mu se nedavno kod grofa Draškovića prvi put približila. Otvorene 
rane mlade duše bile su sklone, da se dadu cijeliti od ruke, koja mu do¬ 
nosi nov poziv. U njegovu su se životu opet jednom javile vile-suđe- 
nice, pa je kasnijih godina znao govoriti: »Štriga je sudbina mog 
života!« 

Došljak zagrli Vatroslava kolegijalno: »Došao sam, da iskupim 
zadanu svoju riječ. Ti moraš u naše kolo! Svi te željno čekamo! . 
Vila pjevačica, što je odavna umukla ispred gizdave tuđe pjesme, po¬ 
zvala nas, da mlađahnim svojim grlom probudimo i osvijestimo mrtve 
duše, da uznesemo narodnost hrvatsku, pokazujući joj pogibao, u koju 
je zapala, da svladamo predsude i da se opremo sebičnosti«. 

»Od mog grla slabe vam pomoći«, nasmiješi se Vatroslav. 

»AT od glazbene tvoje vještine, kojom ćeš nas voditi, i od tvoje 
ruke, koja će nam pjesmom ravnati! Ti ćeš.bit naš musikdirektor!« 

Vatroslav se prepane: »Zar ja? ... U mene nema nikakove vještine. 
Tek sam početnik!« 

»I mi smo tek početnici«, odvrati tvrdokorno Štriga. »A i čitav 
naš pothvat je tek u začetku!« Snažna se desnica spusti na krhko rame. 
»Ne ćeš nam uteći! Mi te trebamo!« 

Iz tog energičnog mladića izbijala je neka tajnovita nadmoć, ne¬ 
dokučiva ona prasnaga provokatornih duhova, kojima rodi svako ve¬ 
liko doba, da se njima služi kao najjačim oružjem. Njima se ne može 
nitko oteti, a kamoli Vatroslavova sanena ćut. Neodlučno odvrati on 
Štrigi: »Ako misliš ... da vam mogu služiti . . . pristajem od srca!« 

»Evala«, — zagrmi Štriga. Porukovaše se snažno i sklopiše kobno 
prijateljstvo za čitav život. 

Sad je došao red na Vatroslava, da u narodni vijenac uplete prve 
svoje ruže. 

* 

U prvoj polovini četrdesetih godina uskrsavalo je pomalo ilirsko 
doba u glazbi. U »varoškom teatru« kao i na sjajnim zabavama u »gra¬ 
đanskom strelištu« ozvanjale su ilirske pjesme i potpuri i između či- 

nova u talijanskim operama, što su se najvećim dijelom još uvijek pje¬ 
vale njemački. Kao što je Ilirstvo stvorilo mnogo rodoljubnih pjesnika,., 
tako je sada i u glazbi procvjetao po koji izredni talenat: t, zv. 
»Kiinstlerbaron« Karlo Prandau, koji je svojim »Jelačić-maršom« ras¬ 
paljivao vojničke duhove; zatim tužni Ivan Padovec, izumitelj gitare 
na deset struna, s kojom je obredao Beč, Munchen,, London i svu Italiju, 
a napokon životario od godišnje potpore od ciglih 50. for. i umr'o 
ostavljen u najvećoj bijedi. Još tužniji bijaše udes fratra Fortunata 
Pintarića, koji je u Međumurju skupljao starinske nabožne pjesjme 
pa ih složio u veliko djelo »Crkvena lira«, ali je poslije nagle njegove 
smrti služilo lajicima za omotni papir. 

Bolje su sreće bili plamenf napjevi Rusanovi, Juratovićev »Veliki 
Requiem«, koji je stekao na bečkom konservatoriju prvu nagradu, a u 
isto doba je Čačković-Vrhovinski predivnim svojim frulanjem iznenadio 
bavarski dvor. Ali majka Ilirija nije jošte marila za to oruđe,* »koje 
probija i najtvrđi led«, prepustila je glazbene svoje sinove nemilom 
udesu, pa su naskoro pali u zaborav kao i zanimljive njihove kom¬ 
pozicije. 

Međutim je majstor Kirschhofer u Zagrebu zauzeo dirigentsku 
stolicu, a Wiesner-Morgenstern preudesio Padovčev sekstet, sastojeći 
se od gudaša i frulaša, postavivši se na čelo društva, iz kojega se kas¬ 
nije razvio glazbeni zavod. 

Jedini Nestor hrvatske umjetničke pjesme i. j. njemačkog glazbenog 
stila uz hrvatske riječi, Ferdo Wiesner-Livadić, koji je slavensku ideju 
u glazbi pokrenuo, uživao je rijetku zadovoljštinu, da su mu se kroz sav 
život klanjali u ljubavi i poštovanju odličnici jednako kao i narod, svi 
ga rado pohađali u gostoljubivom njegovu domu u Samoboru. Najpo¬ 
pularnija davorija »Još Horvatska nij’ propala« po Gajevim riječima a 
prema prvim taktovima poljske budnice u njegovu se je srcu probudila 
pa sve Ilire na noge digla. Prvi poticaj, da stvori hrvatsku umjetnu 
pjesmu, primio je od svoje žene, Katice Preisinger, rodom iz Graza, 
koja ga je vazda oduševljavala. Livađiću je doduše nedostajala duboka 
glazbena inteligencija, koja je plamsala u Vraza i Lisinskoga, on nije 
imao bistrog osjećaja za narodnu pjesmu, jer je prema njemačkom 
stilu stvarao tehnički zamršene kompozicije; ali je o tom nedostatku 
bio potpuno svijestan, pa je znao reći: »To su pokušaji jednog natura- 
lista. Možebit da će koj drugi mlajši, nadareniji i sretniji kod ove sva¬ 


kako za izobraženje naroda potrebite sverhe nas sviuh najželniji cieli 
sa zasluženim priznanjem svega slavjanskoga svieta sretno doseći«. 

Međutim je u svoj čednosti i tišini procvalo 1840. prvo ilirsko pje¬ 
vačko društvo, dok je duhovna mladež u »crnoj školi« već od 1835- 
imala svoje. Štriga, koji bijaše Vatroslavov drug na filozofskom fakul¬ 
tetu, sazvao je neke večeri sastanak na »Gričkim Goricama«. Ondje se * 
skupili osim akademičara nekoliko juratoša, književnika, pjesnika, i. 
drugih mladića, a u svih bijaše svježe grlo i toplo srce. Bistrim su duhom 
spoznali veliku važnost domorodne pjesme, pa su se predali Štrigi sa 
svim povjerenjem i potpunom odanošću. 

Od toga dana zalazila je živahna družba u tihu šumu Tuškanačku f . 
koje se kultura još nije dotakla, pa je svako drvce raslo u nesputanoj 
prirodnoj ljepoti. Zeleno svodovlje starih stabala služilo im za krov 
pokusne dvorane, odrubljeni stari bukvini panjevi za sjedala, bujna ži¬ 
vica za stalke nota, a božje bi sunašce kroz grane titralo, treperilo ljupko 
i obasjavalo svojim čarnim zrakama prostranu zelenu dvoranu. 

Tu i tamo posjedali bi pjevači neiskusnih mladih srdaca, dok je 
nijema sudba nad mnogom glavom kružila, navješćujući buduću krvnu 
žrtvu. U svim bijaše svijetla nada u »Veliku Iliriju«, kojoj su bili vjerna 
djeca. Stoga i njihova zanosna pjesma postade naskoro živim trobojnim, 
stijegom, koji se uzvijao do neba. 

Usred kruga stajao Štriga, silnik u snažnoj ljepoti, prožet jednom 
mišlju, da pjesmom probudi narod, da ga jača i oduševi za trajni otpor 
protiv stranog jezika. Taj mladić nije znao za slavenski sentimentalitet,. 
ali je vojevao njime, da narod spase. U njega bijaše nešto posve po¬ 
zitivno, tvrdo i bezobzirno. On nije mario za osjećaj individua. Svaka 
ilirska duša bijaše za njega mač, koji mora da pomogne, e bi pod 
snažnim udarcima padali bedemi predrasuda i tlačenja. 

Iz tog kruga digla se po koja snažna glava. Divnim tenorom osobite 
mekoće očaravao je akademičar Pihler, a zvonkim baritonom Aleksa 
Kavić, pjesnik-diletant i kasniji juratoš u Požunu. Vječitim svojim hu¬ 
morom i zgodnim dosjetkama ^pabavljao je družbu ‘maleni Škender 
Fabković, preparand i kasniji učitelj na učiteljskoj školi u Zagrebu,, 
originalni pedagog, koji je mimo školsku disciplinu svu djecu smatrao- 
svojom rođenom, pa iz škole stvorio prijatan dom uz nevezanu slobodu 
misli i govora, 

K ovima se pridružio elegantni zagorski vlastelin juratoš Paja- 

:nović, koji je u srpnju 1845. dopao teških rana. Naskoro pridošao i 
-Stanko Vraz. Premda su u njega bila »slaba prsa«, kobna njegova bolest, 
ipak je strastveno ljubio pjev i »tanec«. Uz njega bi obično sjeo duhoviti 
Kamilo pl. Wiesner-Livadić, sin Ferde. Svršivši akademiju u Pragu i 
Dresdenu vratio se po očevoj želji kući, da ustaljenim svojim znanjem 
koristi domovini. U njega bijaše divan bas, kao u dubokog zvona naj¬ 
plemenitije smjese. Tek od nedavna vježbao se u guđenju viole, da 
njome prati jednoglasni, a naskoro dvo i troglasni pjev svojih drugova. 

Usred junačkog tog kola sjedio bi maljušni »musikdirektor« Vatro- 
slav, kano dvanaestgodišnji Isus među snažnim učenjacima, Bljedilo 
njegova lica i modrina prelijepih očiju ispod zelenog su refleksa stabala 
•odavali nešto svetačko, djevičanski čisto. S usana mu se točila ushićena 
riječ o narodnoj pjesmi, o drevnim samoniklim njenim ljepotama, a 
zaboravivši na čas okolinu, misli bi mu se zaodjenule u ekstatičan 
pjesnički govor. Zatim bi tumačio počela glazbene teorije, note i ritam. 
Često bi ga prekidao temperamentni Štriga, ne mogavši se obuzdati, pa 
bi junačio družbu na »gromko« pjevanje. 

U tuškanačkoj tišini, gdje je odasvuda lagodno lepršalo, zujalo i 
lahorilo novim životom, sve je Vatroslava opajalo nepoznatom snagom, 
•podizalo u njem krepku samosvijest i ponos, a duša mu udisavala uz 
šumsku svježinu potpunu slobodu. I ako je bio najslabiji i najnježniji, 
ipak su svi bili očarani njegovim bićem, naslućujući i u njem neki pro¬ 
ročanski duh, koji im progovara na blijeda usta patničke te pojave. 

Jednog popodneva, kad su se poslije pokusa svi razišli, ostali su 
u šumi na samu Vraz, Štriga i Vatroslav. Danas je mlađahni zbor bio 
pjevao s tolikom vještinom i sigurnošću, s tolikim iskrenim uživanjem, 
-da je ovoj trojici bilo naprosto nemoguće, da se tome čaru smjesta 
otmu, pa da se vrate u gradsku buku. 

Oni su pošli do onog proplanka navrh Tuškanca, odakle se širi 
krugom predivan pogled na Zagrebačka brda, na jasne crte Okića i na 
srebrnu vijugastu vrpcu titrave Save. Bilo je ljetno predvečerje, a 
sunce igralo u žarkim mnogostrukim |p-ama. Mladići legli u travu, pa 
se tromo ispružili, jer ih je odasvuda draškala ljetna omara, vitki batići 
ivančice i crvene metlice divlje kiselice, dok bi ljetne mušice, tanane 
kao časovita misao, u njih prponšo dirkale. 

Vraz i Vatroslav zurili preda se pritvorenih očiju, uživali u tišini 
i žedno usrkavali lagodnost i bezbrižnost toga časa. Jedini Štriga ne 

mogaše se posve smiriti. Neumorni njegov duh neprestano je snovao ii 
kovao. Govorio je drugovima koješta, što treba pokrenuti i poduzeti,, 
no ona dvojica nijesu ga pravo ni slušali. 

Štriga se naglo uspravi: »Reci mi, Naći, zašto se ti još uvijek pišeš, 
njemačkim imenom Ignatz Fuks? Toga si se trebao odavna okaniti!« 

Vatroslava je to pitanje silno iznenadilo. On porumeni i reče: »Pa 
to je ime časno i meni milo! Nosili su ga slovenski moji pređi, a još i. 
danas ga nosi mila moja majka!« 

»No da, al' nisi li ti nikada pomislio na to, da bi svijet po tom imenu 
mogao suditi o podrijetlu i narodnom tvojem osjećanju?« 

Vatroslava oblije rumen mlaz. »Ra zar da se radi neosnovane- 
sumnje iznevjerim svojem imenu? , .. Da slijedim modu? . .. Kao što 
grofovi Vojkovići, sadašnji Vojkfy i neki drugi? ... Ja sam čovjek 
građanskog kova!« 

»Kod njih su drugačiji, možda politički motivi ... Ti se ugledaj u 
našeg milog Ilirca Vrkotinovića! Bi li vatrenom pjesniku danas jošte 
pristajalo plemensko njegovo ime Farkaš? ... A je li se on rodu izne¬ 
vjerio? Zar ga Križevčani ne kuju u zvijezde? ... I te kako!« 1 

Vatroslav okrene glavu polagano prema prijatelju Stanku Vrazu.. 
Njihove se srodne duše odavna splinule u zajedničko osjećanje. Vjerno, 
ih prijateljstvo vezalo sve do rane njihove smrti. 

Vraz bijaše potomak slovenske seljačke porodice, pa je prijateljevu 
preosjetljivost potpuno razumio,. On je osjetio nijemi taj pogled, koji je- 
na njem drhtao tražeći pomoći, pa se zamislio. Tad reče melodioznim 
svojim donekle prekrivenim glasom: . 

»Čuj me, prijatelju! ne ću da ti savjetujem! Možda bismo kasnije 
oba požalili! No taj put se sa Štrigom zaista slažem! ... Ti si naš 
glazbeni vođa ... No, no, ne brani se, zaista je tako! ... Ne laskam £ 
Tvoja je narodna misija možda veća, no što ju danas itko od nas sluti- 
Da ti je ime ikoje druge narodnosti, no što jest, ne bi ti nitko savjeto¬ 
vao, da se pohrvatiš. Ali ono će se možda kasnije mnogo spominjati, 
možda će ga zabilježiti i historija . . .« 

Sva se trojica slatko nasmijali. Ni sam Vraz nije vjerovao u svoje 
riječi. 

Tad će Vatroslav: »Nemoj tako! To su pretašte misli!« 

Nato poskoči Štriga i stane živo mahati rukama: »Čujte, . . . kako bi 
bilo »Lisovski« . . . ili »Lisjanski«? . . . Ne, ne, to miriše na poljsku, a 

-i si naše gore list. . . Stante, stante , . , eto -, . . našao sam . , . »Li-sin-ski!« 
Eto, brate, kako to prijatno zvuči: »Lisinski!« He?« 

Vraz se nasmiješi. »Doista, vrlo prijatno!« 

Štriga nastavi: »A sad ćemo maknuti za uvijek i glupo tvoje dje- 
■čačko ime »Naći«! Ignatz! ni to ne valja! Da si mi se zvao jedino »Vatro- 
slav«. Jesi li čuo? Vatroslav, koji u nama uspiruje svetu vatru ilirske 
pjesme! Sama ti je sudba to ime dodijelila!« • 

Ovaj šapne zamišljeno: »Vatroslav Lisinski! Zaista melodiozno... 
a i čista mu je ritmika!« No svejednako ga nešto u srcu zaboljelo, kano 
da ruši svetinju, koja mu je u djetinjstvu mila-i predraga bila. 

Štriga stane po poljskom cvijeću nemilosrdno tapkati pa zapljesne 
živo: »Ti naš Naći, nijesi dakle više Naći, već naš vrijedni Vatroslav 
Lisinski! Pa basta!« 

Prijatelji živo zagrliše i izljubiše milog prekrštenika, koji je stajao 
zamišljen i neodlučan, kao obično u velikim časovima. Slegao rame¬ 
nima, pa se zagledao u zalazeće sunce. Ono nije više pržilo ni žarilo, 
upokojilo se. Tuškanačko'm livadom prolahorilo nešto svježe, što oži- 
vljuje i hrabri, što nemirnoj duši daje nade i pokoja. 

Lisinski oćuti u tom času ponovo, kako su mu potrebni ovi prija¬ 
telji. Oni se za njega bore i njime gotovo vladaju, a on se može na njih 
osloniti pouzdano kao na svoju krepku štaku, što ga kroz sav život vodi. 
On u tome nije nalazio ništa, što bi ga ponizivalo, već mu je ta misao 
davala sigurnosti i utjehe. 

Dok su sva trojica silazila po širokoj cesti, jer se Lisinski ne bi 
mogao verati po kvrgastim puteljcima, svak se zadubao u svoje misli, 
ali su se nijemo slagali u tome, da Lisinski imade zaista narodnu misiju. 
Za Štrigu je on bio skupocjeno sredstvo za svrhe narodne propagande, 
koje Treba iskoristiti. Njegova ljubav za slabašnog muzičara bila je 
iskrena j požrtvovna, ali lih zarad velikoga blaga, što on u sebi krije. 

Vrazovo prijateljstvo bijaše naprotiv posve lično, On je našao ti 
Lisinskoga najnježniju i najmiliju svoju umjetnost, muziku, pa se tomu 
divio pjesničkom svojom dušom i velikim svojim zanimanjem za tra¬ 
diciju narodne glazbe. Ali on je jednako zavolio i kao čovjek čestitog 
i umnog mladića prenježnih osjećaja, pa se za njega vječito pobojavao. 
Kadgod -bi Štriga poslije burnog kojeg vanjskog uspjeha Lisinskoga 
silio, da se što naglijim tempom svome cilju približi, tad bi blijeda 
pjesnikova ruka odvraćala i otklanjala od njega prenagli napor. 


Putem kroz drvored ispod platana, dok su se približavali »gra¬ 
đanskom strelišću«, zagrli Štriga iznova prijatelja pa reče: 

»Čuj, Naći, hej, Vatroslave, još mi je nešto na duši! , . , Znaš, da 
naš dični Gaj putuje Dalmacijom, koju hoće da predobije za ilirsku 
ideju. Na tom putu najtvrđa je kula Ragusa, sad joj kažu Dubrovnik. 
Tamo su ga, hvala dičnom Bogu, primili kao kneza svih Ilira. Kod 
sjajne gozbe u otmjenom domu Budmanićevu svaki ga je gost, rođeni 
pjesnik, pozdravio vlastitom svojom pjesmom. A sad će naš Gaj skoro 
krenuti kući. Pavao Stoos ispjevao mu u slavu divnu pjesmu, koja će 
cijeli Zagreb oduševiti, A ti ćeš, mili naš Lisinski, tu pjesmu u muziku 
staviti. Mi ćemo je pjevati, da će ti srce od veselja u grudima poska¬ 
kivati!« 

Vatroslavu zastane dah. »Što luduješ? . . .« Za tu svečanu zgodu? 
Tu su drugi glazbenici, vještiji i iskusniji! . . . Podaj pjesmu Livadiću!« 

»Ne ću!« zagrmi Štriga. »Ne budi vazda malodušan! Zar nema u 
tebe baš nikakove ambicije, da se proslaviš? Nikakovog ponosa? . , .« 

Zatim,izvuče iz džepa listić, pa stane zvonkim svojim glasom čitati: 

»Iz Zagorja od prastara 
Čeha, Leha, Meha grada, 

Zvezdo! kom se lčpa ’tvara 
Svim ilirskim vilam nada. 

Sretno došla s puta tvoga- 
Dalmatinskih od planinah, 

Gdje Ilirah starih sloga i 

Bjaše slava svih Slovinah. - 

Štriga je pjesmu recitirao tolikim muzikalnim ritmom, da je Li- 
sinskome već i u uhu zvonila. Kako je bio uvjeren, da mu je svaki 
otpor uzaludan, cijelim je putem šutio, pa se u tu smjelu osnovu za¬ 
mislio, 

Štriga ga svaki čas prekosio pogledom i čekao, dok se osjetljivi 
mladić smiri. Trajalo mu predugo, pa htjede nastaviti, ali ga prekine 
Vraz: »Čuj me, Vatroslave! Znam, da ne,ideš za slavom, niti za ne- 
umrlošću! Tebi je muzika svrha i cilj života! Tvoj je glazbeni genij 
zaista dar Božji! ... Ti si zato dužan, da ga primiš zahvalnim srcem, 
pa da ga i slijediš! Neka ti je to dragovoljna žrtva, najidealnija za 
spas domovine!« 



Lisinskome se zasuze oči. On poljubi prijatelja tiho i dugo, a tad 
izlane preko srca: »Hoću!« ... 

Prva ova njegova kompozicija, što je izašla na javu, pobudila je u 
Iiiraca silno oduševljenje. Od dana u dan rastao je u Tuškancu broj 
mlađahnih grla, što su po sluhu vježbali pjesmu, a banda u »Strelišću« 
pod dirigiranjem Morgensterna, koji je i orkestralnu dionicu pri¬ 
redio, marljivo ih pratila. 

8. srpnja 1842., kad su pjevači stali pod Gajeve prozore u Gos¬ 
podskoj ulici, praćeni od plamtećih bakalja, što su ih nosili tisuće na¬ 
roda, uznesla se pjesma nebu pod oblake, da je čitavi Zagreb od ganuća 
uzdrhtao. . ' 

Ilirski je vođa živo izljubio Lisinskoga, pa mu je rekao značajne 
riječi: »U kolebajućoj lađi padne samo onaj, koji mirno stoji, a ne 
onaj, koji se giblje! Ne pusti, sinko, vile umjetnice, koja te toli ljupko 
za ruku primila!« 

Kasnije se domislio Dimitrije Demeter, da bi ta pjesma prigodnica,. 
koja se sada svuda pjevala, opet utihnuti mogla, a na štetu preljupke 
melodije. Da je otme zaboravu, stvorio je pod dojmom toga napjeva 
nove riječi »Prosto zrakom ptica leti«. Time je kasnije postala slo¬ 
bodnjačkom himnom, hrvatskom marseillaisom. 


U posljednjoj godini filozofije našao se Lisinski na raskršću svog 
života. Dvije staze, obje jednako zamamljive, njegovu su dušu opčarale 
i dozivale ga; svaka je od njih tražila, da njome bezuvjetno krene. 
Jedna bijaše glazba, a druga činovnička karijera, da opskrbi majku. 
Prva ga je osvajala svom opojnošću i neiskazanim blaženstvom, ali druga 
ga takodjer uhvatila na dnu njegova bića, u zanosnoj djetinjoj ljubavi 
spram roditeljice. Misao, da će joj moći povratiti vlastito ognjište, na¬ 
platiti joj svu ljubav i nijeme velike žrtve, da će ponosno za nju raditi, 
pa joj dobitak u milo njeno krilo sipati, ta ga je misao u dubokoj 
dobroti zavila u svijetle vizije, da nije ni časka kolebao. 

Velikim marom svladao je akademske svoje nauke, polagao ispite 
odličnim uspjehom, o čem su sačuvane dvije svjedodžbe u propisanom 
latinskom jeziku. U prvom učevnom godištu pravoslovlja 1841.-2. po¬ 
lučio je ove redove: 

Iz općenite statistike evropskih država.P rvl red 

Iz statistike austrijske rnonarkije. * 

Iz ugarskog rudarskog prava.® 

Iz narodnog prava.. ■ • ' 

Iz ugarskog javnog prava . . . 5 

Iz ćudoređa .. 


U drugom učevnom godištu pravoslovlja 1841.-2,, kad je bio na¬ 
vršio 19. svoju godinu, polučio je svjedodžbu, koju donosimo u prilogu 

(str, 81.) 

U prevodu glasi ta svjedodžba: 

Iz ugarskog građanskog,prava i kurijalnog stila prvi led 


Iz ugarskog kaznenog prava ...■■■■ 

Iz političke znanosti. 

Iz političke ekonomije. 

Iz financijalne znanosti. 

Iz trgovačko-mjenbeog prava. Ugarske . . . ■ 


Iz ćudoređa.P™ red s preporukom 

Sa spisima suglasno: 

Dr. Pavao Muh i ć v. r, 
ravnatelj pravoslovne akademije,); 

Latinski originali tih svjedodžba pohranjeni su u sveučilišnoj knjiž¬ 
nici u Zagrebu. . . . 

Kad je Vatroslav konačno ostavio akademiju, pobrinula se mila 

prijateljica Stana, da mu po svome mužu Lipovčiću, koji je bio dosegao 
mjesto prisjedmka banskog stola, pribavi službu privremenog prislusmka. 
Bilo je doduše mjesto besplatno, ali je bilo izgleda za promaknuće, koje 
ie odgovaralo Vatroslavovoj stručnoj naobrazbi. 

Iste godine iznenadio je Lisinski svoga dobrotvora čestitkom, ko,u 
je prema tadanjem ukusu sam ispjevao i dolično opremio. To je opet 
jedan od slabašnih pokušaja onog doba, kad je gotovo svaki mladić 
pjesme kovao. Originalna knjižica kaligrafirana od ruke Lismskoga 

nalazi se u sveučilišnoj knjižnici u Zagrebu. , 

Tanka ta knjižica od -crvena ripsa, iscifrana baršunastim arabes- 
kama, uvezana je od vrlo vješte ruke, možda od samoga Lismskoga. 
Prva stranica nosi iznutra naslov i posvetu u pedantnoj kaligrafiji. 

ISKRICA LJUBAVI 

BLAGORODNOMU I VISOKO UČENOMU 
GOSPODINU GOSPODINU 

VfiKOSLAVU LIPOVČIĆU 

Presvetle Tabule Banske PROTOKOLISTI i Varaždin¬ 
ske Varnregje Sudbenog stola Prisedniku 
k 

SVETKOVINI GODOVNOJ 
dana* 21, Lipnja 1842, 
spevana 
PO 

Lisinski- 
u 

Pesničtva slišaocu 
u 

Zagrebu. 

Naličje naslovne strane u položenom pismu od ruke Lisinskoga 
nosi ove retke: 

, Vekoslave, živi mili, 

Vek u blage sreće krili. 

V, Lisinski, 

Zoro lepa, zoro bčla, 

Zlatnim stubom nebo uresi. 

Zrak objavi, Dan donesi, 

Hodi vedra, hod' vesela 
I današnji god proslavi, 

Gundulić, 

Na trećoj su strani zapisane četiri kitice: 

Prispeć k svarsi noćno kolo 
Jasnih zvezdah svetla odviše 
Blagdan svemu svetu okolo 
Jur Carica objaviše. 

Zaštitnice, dragi, mio 
Slavskoj venčac u dubravi, 

U kom sam ti ja savio 
Primi sada u ljubavi. 

Znajuć u njem niši da nije 
Krome vrućeg plama svito, 

Ki mi za Te šarce grije 
Zboreći Ti istinito: 

Da u krilu blage sreće 
Ti provadjaš život sveta — 

I kud rodno cvati cvetje 
Da gre putem mnoga leta; 

Na četvrto; stranici nastavlja: 

I znaj, sinja da će mora, 

Prie, pučina suva biti, 

I da će se gusta gora 
U raj divni pretvoriti: 

Nego li će ljubav moja 
Prestat čine Tve slaviti, 

Nek li će spomen tvoja 
Grudi moje ostaviti 

Pače kad Te zakon smarti 
Sej ostavit svet. prisili, 

I u grob Te svali otparti 
O, ja ću Ti tada mili 

U znak sladke uspomene 
I zahvale dužne Tebi 
1 Plesti vence neuvene 

I slat vruće molbe k nebi!!! 

Živio . .. ! 

Lipovčić bijaše duboko ganut, pa je te retke rado čitao još i onda 
ad je slabašnog pjesnika već daleko preživio. On ga je uveo u ured 
anskog stola, smjestio ga u malenu sobicu, kuda nije sunce nikada 


dopiralo, ali kako nije bilo prijatnijeg mjesta, to se je Vatroslav za¬ 
dovoljnog srca nastanio, pa se primio suhoparnog posla svim marom.. 
Za njega nije nigdje bilo dosade, jer ga je svuda i vazda tješila 
glazba. 

Muzičnu svoju nadarenost nije nikada smatrao genij alnošću. Bio 
je donekle svijestan, da se njegove kompozicije u mnogočem razlikuju 
od pokušaja ostale ilirske braće, ali bio je i na cistu, da ni on još nije 
zagudio pravom narodnom žicom, U tome mu je bio najvrsniji kritik 
prijatelj Vraz, Ovaj je prvi i jedini slutio, kolika se glazbena snaga 
u tom krhkom tijelu razvija. 

z.a vrijeme posljednjih filozofskih studija kao i u oskudnoj dnev- 
nicarskoj sobici nastale su ipak neke znatnije kompozicije, koje nijesu 
bile tek ishitrene, već pomno izrađene. Jedna od ponajboljih bijaše 
barcarola »Ojj talasi, mili ajte« po pjesmi prijana Trnskoga za : ecino 
grlo i glasovir. Kad ju je Štriga jedne večeri u međučinu u kazalištu 
pjevao, odjeven u mornarsko ruho, zaorilo je gledalištem tako gromko 
klicanje, da se jedva utišalo. Kasnije je Lisinski tu pjesmu preradio 
za muška četiri gila, pa su ju plemićka gospoda na svečanom jednom 
koncertu pjevala. 

Tad se pojavi u Zagrebu »oberiajtnant« Bogunović od Brodske 
regimente, U njega bijaše posebna vještina za priređivanje plesova. 
Kao što je nekoć Čeh, imenom Rath, glasoviti majstor plesa, donio u 
Pariš »polku«, pa se odanle širila po cijelom svijetu, tako je Bogu¬ 
nović donio u Zagreb »slavonsko kolo« misleći, da će njime mlade 
Ilire usrećiti, a lijepi taj narodni ples po svim slavenskim zemljama 
raširiti, A’i gie, nasta ljuta borba. Stariji ljudi, napose protivnici novo¬ 
tarija, okrstili su taj ples »Barentanz«, spočitavali mu prostotu i jedno¬ 
ličnost i nazivali ga »novo bezumno čudo Iliromanije«, Poradi te po¬ 
razne kritike starijih možda bi »kola« naskoro iz salona nestalo. Ali 
se najednom odvažila malena Ilirka, grofinja Sidonija Erdodv, koja 
je tada brojila tekar četrnaest godina, pa kod velike »narodne večerne 
zabave družtva domorodaca« (1842.) zaigrala kolo sa svojim drugo¬ 
vima i dražicama, pa ga i sama vodila. 

»Kolo« se tada sastojalo samo od dva lika. Kako nije bilo zgodne 
glazbene pratnje, to je društvo umolilo Lisinskoga, neka je priredi. Na 
taj način nastalo je njegovo »slavonsko kolo«, a kasnije i hrvatsko. 
Za -tu istu svečanu večer skladao je u čast domaćice, generalice Si- 


munić. »valcer«. Glazbena mu je vrijednost osrednja, ali je ipak odu- ' 
ševila društvo, pa su akademičari malenoga »musikdirektora« digli na 
ramena te ga nosili po dvorani, premda se on očajno opirao, 

Prama izričitoj želji nekih juratoša, priređivača javnih zabava, 
skladao je tada »Annentanze«, posvećene visoko rođenoj gospođi Ani 
pl, Paravićevoj rođ. Vojkffy. Čedna ta bilježnica, ispisana pedantnom 
rukom Lisinskoga, našla je mjesto, u »gradskom muzeju«. Mnogo vise 
temperamenta pokazao je skladatelj u valcerima »Samo napred«, kop 
po Kuhačevu sudu podsjećaju na bečkog kralja valcera, Straussa, ah 

je ovaj obradio taj motiv mnogo kasnije. 

Jedne večeri osvoji Lisinskoga žarka pjesma Tome Blažeka »Dusi, 
koji rod svoj ljube«. Tad je sjeo u vrt pod istu onu granatu dunju, gdje 
je nekoć Marija prvo svoje ljubavno pisamce čitala. Stvarajući napjev 
u noćnoj tišini, navirala mu melodija iz svježeg vrutka unutarnjeg pre- 
obilja pa se zaoblila do tople domorodne pjesme. Bez ijednog ju ,e 
ispravka predao svome narodu, a kako je to bio trenutačan izliv, pjesma 
je svuda i svakoga zanijela, munjevitom se hitrinom širila po sunčanoj 
Slavoniji, gdje su je mome primijenile srodnoj svojo, »Seto sam se 

gore dolje«. , , ... . 

Stanko Vraz je u tim pjesmama našao mnogo vise od ostalih pri- 

; a t e lja glazbe Lisin.koga velećri -Piesme Usinsko.e pokažu,« kol.ko 
imade miline i njebnos« nai jezik, i kako je prikladan također , za 

očitovanje junačkih i muževnih misli.« „ . 

Odjedared nalazio se maleni musikdirektor u središtu pažnje i 
sveopćih simpatija, pa bi možda bio zapao u tešku smutnju glede 
svoga budućeg poziva, da ga od toga nije odvraćao poseban momenat. 
Spoljašnji uspjeh i bučna slava nijesu ga nikada mogli ugnjati, mjes« 
mu donijeli ni tračka svijetla. Stvarajući pod glazbenim nadahnućem 
Lisinski je osjećao, kako se odvaja od realnosti, matenje, bez o,e 
umjetnik nikoje druge struke ne može da izvede djelo. U njem se tada 
utvrdila slutnja, da se komponist približava Najvišem, Najsvetijem, 
što ljudska duša dokučiti može. Na tom putu uživao je najciscu ra os , 
najveći ushit duše; stoga je bio sretan jedino u stvaranju, a nikad u 
konačnom spoljašnjem uspjehu. 

Pod jesen god. 1842. dosjetiše se Iliri, da je upravo minulo šest 
stotina godina, otkako je Hrvatska s iscrpenih ramena Evrope skinula 
krvavi jaram Mongola i Tatara, a Zagreb od zahvalnog kralja dobio 
slobodu i znatne povlastice. Stoga se obratiše rodoljubi na čitavi narod 
ilirski, da ga pozovu na dičnu proslavu te obljetnice: 

». . . Priatelji narodnoga izobraženja obvezani su veoma slav¬ 
nom magistratu grada Zagreba, što je on parvi uveo svečanosti 
u našu domovinu: On bo je, kako smo to već prie u naših listovih 
objavili, jednodušno opredelio, da se ima slaviti šestolčtna uspo¬ 
mena važne godine 1242,, u kojoj je glavni grad horvatski Zagreb 
. od zahvalnoga kralja Bele IIII. na slobodni kraljevski varoš-*, 
podignut.« 

»Strašna ona doba, kad se je divji i okrutni aziatski narod 
Mongolah i Tatarah parvi put u Europi pojavio, morala bi u do¬ 
godovštini svih Slavenah karvavimi slovi naznačena biti, jer ni¬ 
jedan narod na svetu, prie ni posle, nije toliko pretarpio niti to¬ 
liko žartvovao za obću prosvetu i slobodu svojih narodah, koliko 
naši praotci u ono doba. Uspomena groznih bojevah kod Kalke 
u Ruskoj, kod Lignice u Poljskoj, kod Olomuca u Moravskoj, i 
kod Grobnika u Harvatskoj morala bi svakoga čoveka, koi bolja 
ćutjenja u parsih nosi, dirnuti do plača, Slavena pako, koi na ona 
vremena pomisli, napuniti udivljenjem i ushitjenjem, što su njegovi 
praotci ipak odoliti mogli onomu silnomu narodu, koj je ćelom 
Aziom zavladao i Europi s uništenjem pretio.« 

»Horvati, Slavonci i Dalmatini najviše su k uništenju ovih 
nakazah doprineli, i tom prilikom zadobili s.u hrabrostju svojom 
najlepša svoja prava i najobširnie sloboštine od kralja Bele IIII., 
koga su gostovito u svojoj zemlji primili i na Grobničkom polju 
vratili mu već otetu krunu i razvaljenoj daržavi ugarskoj ne samo 
uništenjem njezinih porušiteljah, nego takodjer zlatom i naselbi- 
nami podpomogli.« 

»Stanovnici grada Zagreba izkazali su se takodjer u ono 
užasno vreme vernostju i hrabrostju svojom i pretarpeli mnogo 
za kralja, veru, dom i slobodu. Usled česa po sretnom povratku 
kralja Bele u Ugarsku, zadobiše oni od svojega zahvalnoga i mi¬ 
lostivoga vladaoca zlatni list gradjanske slobode . . .« 



Na t-aj način stekao je Zagreb časno ime »slobodni i kr. varoš 
Zagreb«. Historija svoga roda i doma bila je tada malo korire poznata. 
Izobražena mladež i učena gospoda poznavali su bolje Tacita, Homera, 
Vergilija, grčku i rimsku povijest, negoli dogodovštinu svoje domo¬ 
vine, A sada je pobudom ovog proglasa, što ga je donijela »Danica 
ilirska«, poraslo u svakom srcu silno ganuće »do plača«, žaleći svoje 
pradjedove, i »suze radosnice« radi njihova junaštva, koje je zasjenilo 
i. sam grčki heroizam. K ilirskom rodoljublju pridružio se sada i ilirski 
ponos, i time je čitava ta epoha postigla vrhunac svojega sjaja. 

Helenski pjesnik blagoz-vučnih stihova, .dr. Dimitrije Demeter, 
ispjevao i izdao je upravo u ono vrijeme svoju velepjesan »Grobničko 
polje«, U četrnaest slika i divnim prikazivanjem junaštva opjevao je 
veličajnu pobjedu Hrvata nad Tatarima, koje je vodio krvoločni Baku- 
Han, dok se živinska njihova snaga nije napokon skršila u »ilirskom 
primorju« na Grobničkom polju. Ondje su bile bačene kocke sudbe, 
kojom se ugarsko-hrvatska. kruna imala za uvijek uništiti, a Evropa 
barbarskim tim plemenom poplaviti. Ilirski su pradjedovi besprimjer¬ 
nom svojom snagom i srčanošću sudbinu Evrope spasili! 

Ova divna epska pjesan izašla je u prvom dijelu novog ilirskog 
časopisa »Kolo«, članci za književnost, umjetnost i narodni život«, što 
su ga pokrenuli odlični suradnici Dragutin Rakovac, Stanko Vraz i 
Ljudevit Vukotinović. 

Demeter je stari varoš Zagreb proslavio ovim riječima: 

»Ti pak grade, kom u ognju od ljubavi 
Prema kralju, prema, otačbini 
Ded izgori, Ti pokaži čini 
Iz pepela toga, da si''Feniks pravi.« • 

Uspomena na junačka djela 1 pradjed'ova svezala je sada sve slo¬ 
jeve pučanstva u jedno kolo, jer je bila želja zajednička, da se stari 
Zagreb prvi put pred cijelim svijetom ponosno digne i u klicavoj ra¬ 
dosti pokaže kao vrijedan potomak slavnih pređa. 

Dok su obrazovani staleži pripravljali programe svečanosti, go¬ 
vore, mjesne posvetnice, primanje gostiju, u čem su im iskusni ljudi 
pomagali, koji su prošli svijetom, dotle se cehovske ruke odavna mar¬ 
ljivo micale, da mili svoj Zagreb i časne njegove stanovnike dostojno 
opreme i okite. 



Medičari i voštari pošli čak u Sisak i Petrinju, da nakupuju dosta 
loja, pa onda lijevali prerazne sitne svijeće lojenice i pleli fitilje 
za uljene malene lampice, što su ih oblagali. crvenim papirom. Treba 
da bude jošte neviđena i bajna rasvjeta grada, 

Zidari marno popravljali i iznova ličili gospodske kuće, a narod 
u dobijem gradu, i Vlaškoj ulici, — grad je bio razdijeljen na tri juris¬ 
dikcije — zasukao rukave, krečio i mazao pročelja svojih kuća, da se 
stari Zagreb u malo dana gotovo pomladio. Vješti su pak knjigoveže 
sa nekojim domorocima vrele krvi pripravljali transparente, koje će 
svijet zadiviti svojim lijepim slikama i napisima. 

I čohari i gumbari imali su posla dan i noć. Starija su doduše go¬ 
spoda, što bi polazila u Požun i pred kralja u Beč, imala svoje sve¬ 
čano odijelo po kroju madžarskih velmoža. No akademičari i juratoši 
ne htjedoše za njima zaostati, pa je trebalo na brzu ruku prirediti 
odijelo crno i prostrano kao u madžarske plemićke mladeži, pa sve 
bogato prošiti gajtanima i resama. 

Gradski se panduri imali pouzdano nadati, da će na svečani dan 
osvanuti u novom narodnom odijelu. Dosada su nosili kao isluženi voj¬ 
nici svak svoju uniformu, koju bi ponio kući iz regimente, a bila je 
zaista istrošena i izblijedjela, pa i od preraznih boja i krojeva kao hi¬ 
storijski muzej, Varoški su oci svoj dvanaestorici na broju naručili 
modre uniforme po kroju Jelačićeve regimente i dali okititi glave vi¬ 
sokim crnim tulcima, što su ih presvukli voštanim platnom. Zatim su 
ih opasali dugačkim teškim sabljama, pa se vrijedni gradski panduri 
osjećali, kao da su oficiri, i prema tome 'udesili dostojanstven svoj hod 
i držanje. 

Međutim su marne majke i milokrvne kćeri pripravljale sjajne' 
svoje haljine za svečani ples. Trebalo je strpljivom rukom na hiljade 
sitnih rubića i šavova izraditi, ali je mladima tekao posao od ruke 
spretno i veselo, jer bi pri tom uvezle slatke i tašte nade, hoće li se 
vojno približiti, hoće li ljupku koju riječ prišapnuti . . .? 

U predvečerje 12. rujna objavila je pucnjava mužara sa »Grad¬ 
skog brijega«, da je proslava »Šestoletne svečanosti« započela. Na taj 
je znak stao Zagreb čarnim svijetlom odsijevati: užigala se svjećica 
za svjećicom, kao što se u sutonu na vedrom nebu javlja zvjezdica za 
zvjezdicom. 

Najraskošnije okitio se ponosni gornji grad sa starinskim domo- 

viraa svojih plemića. Prema gradskom »Plan der koni'gl. Freystadt 
Agrara in Croatien im Jahre 1845.« nosile su sve ulice njemačka imena, 
velikom iscifranom gotikom tako nejasno ispisana, da ih je narod teško 
pamtio, pa ih sam sebi domaćim imenom prekrstio. Tri velika požara, što 
su posljednjih stoljeća u gradu pustošila, poštedila su ponajviše samo 
tvrde starinske kule, kao »Popov turen« od god. 1260., Kamenita vrata, 
nazvana »Steinthor« sa čudotvornom kapelicom sv. Marije iz 16. sto¬ 
ljeća i drevni habernik, nazvan »Feuerthurm« na Gričkim goricama. 
Poradi toga nema nijedna starinska plemićka kuća izrazita i jedinstvena 
građevnog stila, jer se poslije svakoga požar«^moralo krpati i dogra¬ 
đivati. ' ■ 

Ponosno se danas okitila i zasjala u čarnom svijetlu prostrana pa¬ 
lača grofa Janka Draškovića na uglu »Theatergasse«, zatim starinska 
odugačka kuća kasnijeg bana Jelačića, na uglu »Banusgasse« (Kaza¬ 
lišna ulica) i kapucinskej a njoj nasuprot originalni dom veselog i va¬ 
trenog rodoljuba Jurice grofa Oršića s visokim doksatom na tri kata, 
okićenim grbom grofova Oršića i Vojkfy-a sa tri krune, a ispod njih 
hrabra desnica s mačem. Na uglu »Prevendargasse« (Lisinskova ulica) 
i »Fleischhauergasse« rasvijetili se skupocjenim antičnim girandolima i 
masivnim svjećnjacima prozori tihog otmjenog doma baruna Raucha, 
a Gajeva kuća na uglu »Herrengasse« i »Trommelgasse« (Vitezovićeva 
ulica) sva se u bjelini, svijetlu i cvijeću prikazala. 

Veliko je udivljenje pobudila varoška kuća. Bila je gotovo posuta 
plamtećim svjećicama, a na prozorima prvoga kata prikazali se za¬ 
čuđenom općinstvu dva velika transparenta sa slikama »sretno vlada- 
jućeg« kralja i cara Ferdinanda V. i kralja Bele IIII. 

Južna strana na Gričkim goricama ukazala se kao cjelovit visoki 
gorući bedem, iz kojega se neslomivom snagom uzdiže sijedi »ha¬ 
bernik«, Njemu je pripadao velik dio današnje slave, jer je jedina živa 
usoomena iz vremena mongolskih pustošenja po Zagrebu, Iako je bolno 
jecao i stenjao pod tatarskim handžarima, ipak ga nisu mogli oboriti, 
jer je sagrađen na vječna vremena. Sitno' njegovo zvonce »lotršćak«, 
koje je najprije bilo na tornju »varoške kuće«, otrgnula je tada pogana 
ruka, pa ga je bacila u duboki greben, ne bi li zašutilo za uvijek. Ali 
vjerne su ga ruke opet našle, a kako je to milo zvonce tom prigodom 
puklo, purgari su ga odnijeli u staru ljevaonicu g. .1457,, rastopiše ga 
i iznova sališe. Pomlađeni i ojačani »lotršćak«, nazvan. »Lumpen- 





glockerl«, smjestiše sada na toranj »habernik«, pa je on opet porugljivo> 
ozvanjao i prijetio se zakasnjelom građaninu, što se usred mraka, u 
ruci sa lampašem, svome domu žurio. 

Usred »habernika« sjao se one večeri golemi natpis »Jubileum«, 
okružen sa stotinu svjećica, a navrh prkosne glave sjajila se ilirska 
zvijezda Danica s mladim mjesecem, kao znak mlade rodoljubne misli. 
Razdragani građani, što bi se oko milog starog znanca gurali, čitali su 
s ganućem posvećenu pjesmu od čestitog građanina Heržića, što se 
je ispod »Jubileja« krijesila. 

»Ostanak je ova jošte stena 
Od onoga preslavnoga vremena 
Evropu Horvat kad izbavi, 

To neka ga k novoj bodri slavi.« 

Na istočnoj se strani šetališta širila »kr. akademija naukah« (gornjo¬ 
gradska gimnazija) i sjala u bezbrojnim titravim plamečcima daleko 
preko juga, kao da žarkim svojim svijetlom širi krasnu hrvatsku' pro¬ 
svjetu.* 

I neki uvaženi građani pobudili su transparentima na svojim ku¬ 
ćama opće zanimanje. Tako »slovolevac« Župan ( kasniji nakladnik 
akademije). U nekoliko zbitih redaka objavio je čitavo historijsko zna¬ 
čenje toga dana: 

1242. 


Tatari porušitelji ugarske kraljevine. 

Od Harvatah na Grobničkom polju potučeni. 

Ugarska Tatarom oteta i proteranom kralju Beli IIII. 
velikodušno poklonena. 

Zagreb slobodnim gradom po kralju Beli očitovan. 

Kako su transparenti na kućama odlične gospode najvećim dijelom, 
latinske i njemačke napise nosili, to je silan ushit i glasno klicanje po¬ 
budila hrvatska pjesma na kući žarkog rodoljuba Gavra Jakopovića 


Kao bajno sunce s istoka pozdravljao je Zagrepčane u plamenom svi¬ 
jetlu stari toranj katedrale na četiri ugla, što ga je sagradio god. 1091. ugarski 
kralj Ladislaiv, kad. je zagrebačku biskupiju utemeljilo. 

{oca uvaženog zagrebačkog liječnika Bogdana Jakopovićaj, Bile su 
dvije ploče, Prva je nosila ilirski grb i riječi upisane starinskom gla- 
golicom: 

Kreposti platja ne mine, 

Na drugoj pak ploči u modernom latinskom pismu: 

Oj Zagrebe, beli grade, 

Beli, dok svet bude stao, 

Belio se i penjao, 

Jer s hrabrosti tve vrag pade.« 

Čitave gomile ljudstva valjale se polagano kroz Dugu ulicu u 
■donji grad, gdje je i stara Ilica s prerazličitim svojim kućama, većinom 
prizemnima, svečanim se ruhom obložila i prema prilikama svojih 
vlasnika dostojno se rasvijetlila. Bajan bijaše pogled na Harmicu. To 
je ime poteklo od madžarske riječi »harmincz«, a značilo je »trideset- 
nicu«, »Dreissigstzoll«, što su je građani imali kao porez plaćati. Iako 
su Ilirci često prosvjedovali protiv tog stranog imena glavnog im trga, 
ipak su ga pridržali sve do godine 1866., kadno su na njem narodnom 
svojem banu Jelačiću postavili gizdav spomenik i tim imenom ga 
prozvali. 

Čim se posve zamračilo, stala, je »gradska banda« pred magistratom 
rodoljubne pjesme svirati i praćena mnogobrojnim građanima mnoge 
ulice obredala. Ugledna su gospoda sa svojih prozora slušali i pozdrav¬ 
ljali prolazeći narod i glazbu sa »Vivat«, Pjevale se i svirale što pučke 
pjesme, koje je Štriga u Zagrebu širio, što opet lijepe umjetne popijevke 
Livadićeve, Lisinskove i Rusanove, koje su u srcu Iliraca čvrstu klicu 
uhvatile. 

Sutradan u ranu zoru objavio je tutanj topova, da se svečanost 
nastavlja. »Varoška vojska« postavila se sa svojom bandom pred ma¬ 
gistratom i pratila dolazak ugledne gospode u gradsku vijećnicu, Ve¬ 
liki varoški bilježnik Bedeković pročitao je kraj širom otvorenih vrata 
i prozora u latinskom jeziku sadržaj »Zlatopečatnice« ili »bulla aurea«, 
kojom kralj Bela IIII. varošu Zagrebu poklanja sloboštinu za sva vre¬ 
mena. Snažno grlo preštimanoga gospodina velikoga bilježnika zvu¬ 
čalo je na daleko i široko. 

Narod vičan slušati nerazumljiv mu jezik dikasterijalni, popraćao 
je čitanje dobrodušnim »Živio!« Ali najednom nasta komešanje. U ve¬ 


liku dvoranu stupe svečano tri oficira-građanina, da u ime prevrijednoga. 
građanstva zagrebačkoga umole slavni magistrat, neka se ta drevna 
povelja pročita još jednom na materinjem jeziku. »Malo tko lazumije 
latinski, a ipak se te sloboštine tiču najviše građana, stoga žele oni sa¬ 
držaj »bule aure-e« točno saznati.» 

- Junačke te riječi popratilo je općinstvo gromkim klicanjem, koje; 
se jedva utišalo. Ali opće poštovani varoški sudac gosp. Štajdaher 
našao se u silnoj neprilici; to više, što je baš on bio pokrenuo misao, 
da se stvori hrvatska terminologija uredovnog jezika, pa se tim poslom 
mnogo mučio i znojio. 

On je junačkim riječima pozdravio smjele poslanike naroda i 
priznao, da su u potpunom pravu. No »bulla aurea« ima predugačak, 
tekst, a da bi ju ikoja ilirska učena glava na brzu ruku mogla prevesti. 
On će međutim nastojati, da se varoški magistrat odluči na taj veliki 
posao, pa će se onda prevod štampati i u hiljade primjeraka zagre¬ 
bačkom građanstvu kao uspomena na taj slavni današnji dan besplatno, 
dijeliti. Općina je bila vična, da klasične njegove lijepe govore s naj¬ 
većim pouzdanjem prima, pa je stoga preštimanoga svoga varoškoga 
suca s velikim klicanjem pozdravila. 

Tad se slavni magistrat i svi govornici otpute na svečanu misu u 
župnu crkvu sv. Marka, Da se ta časna crkva nije od starih vremena ob¬ 
ložila tvrdim oklopom potamnjelog kamenja, od kojeg je svaku gro- 
madu po osam volova u gornji grad vuklo, ne bi-ni ona odavna na tom 
mjestu stajala. Nijedna pogana ruka, ni najstrahovitiji požar nije ju. 
mogao do temelja porušiti, ali je već više puta bila do nutrine teško ■ 
oštećena. 

Ovdje se danas pjevala divna misa Haydnova nazvana »Nelson- 
messe«, a mnogočasni varoški prebendar gosp. Ignac Vrbanić iznenadio 
je odlično općinstvo prodikom na narodnom jeziku, što je svakoga du¬ 
boko dirnulo, jer se dotada samo propovijedi za puk i gospođe u do¬ 
maćem jeziku držale. 

U dva sata popodne sastalo se oko 200 gostiju, što ih je varoški 
magistrat pozvao na svečan objed u veliku svoju dvoranu u varoškom 
teatru. Bila su tu najodličnija gospoda s ove i s one strane Drave, mnoga 
historijska imena, što su ovjenčana neumrlom slavom; Mnogi je nosio 
madžarsko plemićko ime potvrđeno po samom nesretnom kralju 
Beli IIII. 


Bilo je sjajnih jela i svečanih zdravica, a svaku bi popratila puc¬ 
njava mužara i glasno klicanje naroda pred varoškim teatrom. Silan 
ushit i oduševljeno burno klicanje popratilo je domorodni proslov, što 
ga je ispjevao i deklamirao jedan od ilirskih vođa, pjesnik Ivan Ku- 
kuljević-Šakcinski. On oijaše jedan od rijetkih neustrašivih bo¬ 
raca za narodna prava, navlastito za narodni jezik. Često puta i odveć 
glasan, odveć smion, ali time je sebi pribavio ugled i popularnost u 
svim slojevima. Tvrdokornim i nepopustljivim nastojanjem njegovim 
stekli su Hrvati god, 1847, željkovano priznanje i uvedenje hrvatskog 
jezika u sve urede i škole. 

Treći se dan zaključila svečanost sa »sjajnim građanskim balom« 
u krasno urešenim dvoranama varoškog teatra. Onamo je bilo pozvano 
do hiljadu gostiju. Sad je napokon i mladež došla do svojega prava, 
pa je igranjem narodnog kola, pjevanjem zborova i zanosnim nazdravi- 
4 čama dala oduška vrućem svom domoljublju. 

Na tribini, udešenoj za velmože, sjedio je uz dra. Gaja stari grof 
Janko Drašković, Tjelesne su ga sile već pomalo ostavljale, ali mu 
danas pred očima pukla slika, koju je toliko godina u srcu nosio i 
svakim svojim djelom žrtvujući sav svoj imutak k zbilji primicao: Hr¬ 
vatska probuđena, jezik materinji u svim ustima, ća i u žena! Opet 
mu iz srca izvirala pjesma kao nekoć za snažnih "mladih dana, pa ju je 
zabilježio u svoju knjižicu: 

»Ako se Vi znanjem uresite, 

Činom, voljom duše nakitite, 

Ter starinsko zbudite poštenje; 

Uzdajte se! jerbo kad spasenje 
Svemu svetu blagi Bog odluči, 

Neće niti da V a s dugo muči.« 

Poslije sjajne proslave drevnoga varoša ostala- je neka junačka 
uzbuđenost duhova, koja se nije više umirila. U županijskom spravišću 
dolazilo do raznih trvenja, koja su obje protivničke stranke do ! krvi 
upalile. Jedino diplomatskim taktom biskupa Haulika se zapriječilo, 
da nije došlo do ozbiljnih sukoba. 

Za Ilirce bijaše časovit grozan poraz, što je car i kralj Ferdinand I. 
otpisom, od 18, januara 1843. zabranio ime ilirsko za novine, javne 

spise, škole i javne rasprave. Gajeve »Narodne novine, ilirske« morale 
se. prekrstiti u »horvatske«, a isto tako i »Danica« dobi naslov tro- 
jedne kraljevine. Uz njih štampala se u Gajevoj tiskarnici » K. k. 
Agramer politische Zeitung« s neovisnim političkim programom. 

Na bečkom se dvoru našlo ljudi, koji su ilirska nastojanja stali 
izvraćati i tumačiti tako, da su za hegemoniju monarhije vanredno 
opasna. Stoga se svim mogućim sredstvima podupirala struja, koja je 
išla za tim, da se u Hrvatskoj u javnim poslovima uvede madžarski 
jezik. U tim tjeskobnim časovima istupio je Dragutin Rakovac s vrsnim 
svojim djelcem' »Mali katekizam za velike ljude«, u kojem je posve 
jasno zastupao i tumačio ilirsko ime i pravo domaćeg jezika. 

»Hrvati i Slavonci ne će primiti madžarski jezik već za to, što se 
od starine služe latinskim, pa u tom jeziku imadu napisane sve svoje 
spise. Ako bi već do toga došlo, da bi se morali odreći latinskog je¬ 
zika, volimo za naše poslove uvesti svima razumljivi ilirski jezik, nego 
narodu nerazumljivi madžarski. Ilirima, a ne isključivo Hrvatima, zo¬ 
vemo se za to, jer hoćemo da imamo literaturu, a znamo, da tri hr¬ 
vatske varmeđe sa granicom hrvatskom, ne mogu imati literature. 
Dakle literatura treba da se protegne na ostalu braću po krvi i jeziku, 
naime na Slavonce, Dalmatince, Srbije, Kranjce, riječju sve jugo¬ 
zapadne Slavene . , 

Zabrinuti Ilirci sastajali su se svake večeri u svojoj čitaonici do 
Kamenitih vrata u starinskoj kući D6m6torfyevoj, da vijećaju, kojim 
bi se načinom oduprli užasnom nasrtaju na njihov jezik i slobodu. Tad 
se odvaži sijedi grof Janko. Drašković na junački korak, da usprkos 
svojoj staračkoj bolesti ide u Beč pred kralja, pa da izmoli, neka se 
zabrana ilirskog jezika ukine. Nitko od hrvatskih plemića nije bio tako 
vješt i podesan, da tu tešku zadaću izvrši, jer je grof uvjerljivim svojim 
govorom i otmjenom pojavom gotovo svuda osvajao duhove. 

Na bečkom dvoru su Draškovića primili doduše vrlo prijazno, 
ali mu ipak bijaše sav trud ualudan. Protivna stranka t. zv. horvatsko- 
madžarska, ili kako ju je narod zvao »madžaronska«, imala je više 
ugleda i moći poradi prijateljskih i rodbinskih sveza oko prijestolja 
i u Pešti. Njima je bila doznačena zadaća, da pobiju, pače, ako je mo¬ 
guće, da iskorijene Ilirstvo. Kao protivni tabor ilirskoj »Čitaonici« 
uredili su oni u Zagrebu u kući grofa Arnadea (prirodoslovni muzeji 
svoj »horvatsko-mađžarski kasino«. 

To čvršće svezali su se sada Ilirci u osviješćeno kolo, a uz njih su 
rado pristali mnogi plemići a i.svećenstvo, koje je time mislilo ujedno 
braniti i katolicizam od protestanata. U ožujku istupila je ilirska 
stranka po prvi put u županijskom spravišću i izvojštila golemi triumf. 

Vođa madžaronske stranke Antun Daniel Josipovich, komes turo¬ 
poljski, koji bijaše preođan Ugarskoj i njezinu plemstvu, doveo je na 
spravišće oko 2000 turopoljskih seoskih plemića, da narodnjake za¬ 
straše svojim pištoljama, sabljama, puškama, štapovima, sjekirama, 
željeznim maljevima i kosama. U svome latinskom govoru rekao je 
Josipovich, da se Turopolje smatra neodvisnim od zagrebačke župa¬ 
nije, da priznaje samo jednoga višega gospodara i prijatelja, a to su 
Ugri, Međutim je barun Levin Rauch, kasniji hrvatski ban, nadopu¬ 
njavao taj govor, navalio na Ilirce s premnogim objedama, a mladoj 
njihovoj stranci doviknuo, da je njihov vođa, Ljudevit Gaj, »nesretnim 
mozgom obdaren«. 

Došlo je do sve žešćih prepiraka, a napokon i do tučnjave. 
Ban Kaller’nije se od neprilike znao snaći. Radi svoje pohlepe i ku- 
kavštine nije u Hrvatskoj uživao nikakovih simpatija, pa se nije mogao 
nadati ničijem prijateljstvu, ni vjernosti. U kritičnim bi časovima sav • 
blijeu i zastrašen stajao pred moćnim komesom, koji je nad njime po 
volji zapovijedao, ali se i ljuto bojao ilirskih pesnica, da mu ne poruše 
i zapale banske dvore. 

To se spravišće svršilo krvavim bojem, u kojem su sudjelovali 
i najmlađi Ilirci, đaci iz »Črne škole«. Otada se nije borba vodila 
jedino za očuvanje domaćeg jezika i njegova širenja, već pod stijegom 

političkih razmirica razdvojene jeđnokrvne braće. 

Međutim je građanski život u Zagrebu tekao nesmetano svojim 
običajnim tokom. Žene i djevojke pratile su što uzbuđenjem, što sa 
strahom sve događaje posljednjeg vremena, šaputale i drhtale, što 
će se iz toga izleći. Sada bi se češće sastajale, da se porazgovore i o 
mnogočem posavjetuju. Starije bi gospođe ponijele vitke svoje preslice, 
dok bi mlađe iz najtanjeg konca plele bijele čarape, vezale narukvice 
i Ižmce od zlaćane ili garave kose mile koje pokojnice, ili bi pak 
duhankese i novčarke protkivale šarenim biser-cvij'ećem. Domaćica 
bi ih nudila kavom i sitnim domaćim kolačima, a stare 1 se gospođe 


darivale jetkim burmutom. Ta je navika ušla toliko u običaj, da su se 
s vremenom izlegle čitave »šnupfpartije«, kod kojih se je dalo uz 
veselo kihanje prijatno čavrljati. 

Jedan od glavnih razgovora kretao se oko »loto-kolekture«. 
Čitav Zagreb, pa i druga oveća mjesta pomahnitala su za igrom na 
loteriji. Na tri broja, što su se obično vadila iz sanovnika, stavljale 
se često oveće svote, pa i čitava prištednja. Onda se najvećom na- 
petosću očekivala srijeda, odnosno petak, kad su se u glavnoj trafici 
izvješali brojevi, što su bih izvučeni u Beču, Pragu ili Brnu, 

Mariji, sestri Lisinskoga, nalagale su građanske .dužnosti, da ta¬ 
kođer u svom domu priredi »južine« za gospođe svoga staleža. Bilo 
joj je isprva vrlo mučno, jer nije nikad bila sklona društvu. Ali Stana 
Lipovčićka pomagala joj je energičnim svojim načinom i uplivala u 
toliko, da su se gošće bar trudile, da kod Marijinih južina umjesto 
ispraznog naklapanja razviju ozbiljniji razgovor. Marija je nastojala, 
da ih što više zagrije za glazbu, a kako je u ono doba svaka žena i dje¬ 
vojka, pa i mnoga sluškinja svirala na gitari, a neke i na glasoviru, to 
su Marijine južine naskoro nalazile dobar glas i veliko zanimanje.' 

Njezinom pobudom stale su se gospođe zanimati i za podupiranje 
zagrebačkih siromaha i nesretnika. U svakoj se je građanskoj kući 
petkom mijesio kruh za cijelu sedmicu, a odsada bi domaćice dobra 
srca drvenom lopaticom'zagrabile nešto dublje u mirisavu škrinju na 
tri odjela, pa uz pobožnu riječ namijenile omašan hljeb i onome, koji 
oskudijeva. 

Po Marijinoj uputi ne bi se taj kruh dijelio komegod. Svaka je 
kuća imala stalne svoje siromahe, koji su bili dostojni pomoći. Prema 
slabim svojim silama i sposobnostima morali su tad za uzvrat u vrtu 
svoje dobročinke pljeviti, sjemenje čistiti, perje čehati, čarape pot- 
pletaii, od starog platna čupati šarpiju za čišćenje rana itd. Time se 
u svakog siromaha podizao ponos, jer nije primao milostinje, već za¬ 
služen kruh. 

„ Stana i® imala svoj dom u jednokatnici, nazvanoj »Diana- 

bađ«, koso nasuprot Marijinu stanu. Prijateljice su se znale dogova¬ 
rati priprostim “telegrafom, služeći se bijelom maramicom, koju bi na 
razne načine razapele u oknu. Lipovčić bijaše sada već predstojnikom 
Lismskomu, pa se trudio, kako bi mladiću za marljivi njegov rad na¬ 
maknuo j dostojnu plaću. Dvije je već godine služio besplatno kod 

V a tresla v Usmsfci 7 

sudbenog stola, a da nije mogao naći boljeg uspjeha van pohvalu za 
spretni svoj rad. Tada mu Stana povjeri kćerčicu svoju Klotildu, neka 
je poučava u glasovi ranju. Djevojčici bilo je tekar šest godina, al je 
u nje bilo zanimanje za glazbu neobično razvito, Lisinski se dao na taj 
posao najnježnijim marom, pa se i sam divio, kako se u tog plavo¬ 
kosog pupoljka pomalo rascvjetava majčina glazbena duša. 

Staninom su pobudom prizvale s vremenom i druge imućne po¬ 
rodice mladog majstora, da im poučava kćeri, i na taj je način ušao 
u zagrebačko društvo i tu se nekako ugrijao. , N i 

Marija je na;voljela -sjedjeti uz kolijevku svog prvorpđenčeta 
Tonke, kasnije udate Cvijić. Trajalo je više sedmica, dok se pridigla j 

od slaboće, jer joj se u kritičnom času gotovo prekinula nit života. 

Po majčinu osvjedočenju spasila ju je drevna čudotvorna slika »Ecce 
homo«, što ju je pobožna mati donijela, da kćerku spase, Franjo je 
pak u kobnom času pohrlio k redovnicama, sestrama Korduli i An¬ 
đeli, da se mole za spas najmilijeg mu stvora. 

Mlada se majka pomalo pridizala, ali je na njezinoj blijedoj po¬ 
javi ostao žig smrti. Nalikovala je na eterični tip s onog svijeta, a 
sličnost s bratom bivala sve znatnija, U njih bijahu i čudnovate ruke 
neobično dugih, vitkih prstiju, a kad bi po glasoviru prebirale, tad 
se izdaleka činilo, kano da se po njem njišu ljiljani. 

Marija je jamačno slutila, da joj je odmjeren kratak vijek, jer ga 
je htjela iskoristiti sa mnogo ljubavi i pažnje za milenu svoju porodicu. 

Svoje je djetešce njegovala svetom brigom, pjevala mu tiho hrvatske - 
uspavanke ili mu svirala Mendelsohnove slađahne pjesme, 

Franju'su međutim stale mučiti teške brige. Njegova se je trgo¬ 
vina pred svijetom prikazivala vrlo otmjenom i imućnom, ali nije no¬ 
sila toliko, da bi podmirila potrebe kućapstva i otplate bratu Weich- 
hardtu. Marija nije poznavala razumne štednje; to je bilo njezinoj 
naravi posve protivno, pa nije marila za vrijednost zlata, kao ni njezin 
brat. Stoga ih je život koji put iznenadio okrutnom zbiljom u onom 
času, kad su to najmanje očekivali. Nitko živ nije slutio, kako se 
Franjo u besanim noćima od teških briga previja, jer je sve svoje 
velike neprilike pomnjivo krio. 

Ni Lisinski nije bio upućen u te tihe borbe, pa kadgod bi se našao 
u nevolji, vazda se obraćao na plemenitoga šurjaka. Napornu službu 
u tmurnoj uredskoj sobici stao je mladić teško osjećati, ali nada, da 

će jednom opskrbiti majku, olakšavala mu je sve muke. Po njegovu 
mišljenju trebao je jedino da prebrodi još nekoliko godina, a onda ih 
čekaju svijetla vremena u prijatnom domu. Stoga je radio marno i 
vršio sve svoje dosadne dužnosti vrlo dušno. Koji put bi usred reša- 
vanja spisa navirali zamamljivi glazbeni motivi, ali on bi ih tjerao 
od sebe kao zle napasti. Prva je zato godina njegova službovanja u 
glazbenim radnjama bila najmršavija. Ipak je morao s vremenom 
svojoj muzici donekle popustiti, jer mu se javljala sve tvrdokornije, pa 
je otada nosio uza se bilježnicu, u kojoj bi lijepe motive smjesta za¬ 
bilježio. 

Godina 1844. rodila je nekim vrlo lijepim radovima, naročito 
kompozicijama za četiri muška grla. Neke su postale i popularne 
kao: »Vrijeme je već, zadnja je već doba«, »Putnik strani hoda putem--, 
prevod Trnskoga »Tam gdje stoji gradić bijeli« i najpopularnija »Pre¬ 
divo je prela«. 

Prijatelj Vraz budnim je okom nad njim bdio i s ushićenjem za¬ 
mijetio, da je mladi skadatelj stao slijediti ritam i intervale pučke 
narodne pjesme. Po njegovu se kritičnom sudu narodna umjetnička 
glazba sastojala u tome, da se pučki pjev ne oponaša, nego da umjet¬ 
nik s narodom jednako osjeća, s njime jednako diše. 

* 

Jednog popodneva poslije pjevačkog pokusa navratio se Lisinski 
k Mariji, gdje je obično nalazio i majku. Obje su žene -opazile, da je 
vrlo potišten. 

Marija mu reče prijazno: »Je 1', Naći, što ti je sjelo na dušu? 
Ajde pričaj, bit će ti laglje!« 

Majka ga pogleda zabrinuto, misleći, da bi mogao uzrujati sestru, 
koja je bila vrlo slabašna, otkad je pod srcem drugo čedo nosila, pa 
dometne brzo: »Čemu da se -za nj brineš? Naći je muškarac, neka 
nosi sam brige!« - • 

Ali Marija nije popuštala: »Nut, mali moj brate, što'je?« 

Lisinski izlane gotovo očajno: »Štriga'me sili, da stvorim ilirsku 
operu!« • 

Svi su se zagledali osupnuti, U taj par bane na vrata Stana i za- 
vikne običajnim živahnim tonom: »Operu! Naći! Operu,..?! 

On se spusti u niski naslonjač, noge su mu klecale, sav je drhtao.. 
Podlaktio se, prekrio rukama blijedi obraz i šaptao: »Da, operu!« 

Majka ga gledala napeto: »A ti, sinko?« 

»Ja, majčice...?« slegne on nevoljko ramenima i uzdahne: »Ja 
tomu nijesam naprosto dorastao!...« A tad nastavi neobično uzbu¬ 
đeno: »Poslije prvih mojih malenih uspjeha, poslije tolike dobrote i 
obzira, kojim su ilirska gospoda i gospođe slabe moje pokušaje pri¬ 
mali, pa me dalje bodrili, bilo bi upravo nezahvalno, gotovo podlo, 
da ih darujem slabim jednim djelom pod imenom „opere”. To je umjet¬ 
ničko djelo, koje moje sposobnosti daleko nadmašuje. Za Boga miloga, 
opera, to nije šala!« ^ 

Marija upita: »A kako to Štriga sebi zamišlja? Gdje mu je libreto, 
pjevači, veliki orkestar? A što će na to reći tvoj učitelj Morgenstera? 

Lisinski slegne ramenima: »Ne bih se ni usudio, da ga upitan*! 
On bi me otjerao! Sad smo tekar svršili nauku o harmoniji, počeli 
kontrapunkt i nauku o komponiranju, onda još treba da upoznam 
orkestralna glazbala i njihove zvukovne osobine, grla pjevača, zatim 
nauku o instrumentaciji, napokon treba da studiram uzorne partiture 
talijanskih opera ... Ludo je, upravo ludo, što Štriga od mene traži! 
— Na oči mu navirale žive suze. 

Svi su šutili. Tad će Stana: »Štriga nije uradio ludo! Sad je doba 
smionih čina i odvažnih pothvata. Ta pomisli, Naći, na silni svoj 
uspjeh sa Gajevom pozdravnom pjesmom. Tisuću si dobrih Iliraca 
razdragao i ojunački! To ne će oni zaboraviti, doklegod svijet stoji! 
Pa onda lijepa tvoja barkarola ,,0j talasi!” Sjećaš li se nezaboravne 
one večeri u teatru, kad ju je Štriga božanstvenim duhom pjevao? . . . 
Tvoju je braću dragi Bog obdario snažnim grlom i jakom pesnicom, 
ali tebi je dao još više! I u silovitog Turčina ima tjelesne jačine, ali 
rijetki su u narodu talenti. Tvoje pjesme koriste domovini više od 
topova i bajuneta, zato si ti od Boga odabrani ilirski apostol muzike... 
Treba da to cijeniš i da se u svoju snagu pouzdaš!« 

Marija je gledala uporno u brata, a majka brisala suze. On se pak 
s udivijenjem zagledao u lijepu gospođu Stanu, koja mu je sada stala 
nježno gladiti mekane pramove i htjela ga primiriti. Stajala je pred 
njim ilirska žena i mati, sva zadahnuta domorodnim žarom i velikom: 
ženskom dobrotom. Svaka njezina misao išla je za tim, da vrši duž¬ 
nosti, što ih domovina od Ilirke traži. 


Ljuta je njegova tjeskoba stala jenjavati, U Staninim je riječima 
našao podboda, kojega mu je u svakom ozbiljnom času trebalo. Stao 
je mirnije promišljavati i reče: »Operu stvoriti ipak nije laka stvar! Do¬ 
duše . . . Štriga misli, da ne mora biti opera velikog stila, već samo kon- 
certno djelo. Nekoliko arija solista, recitativa, na koncu čina četvero- 
pjev, nešto zborova, a k tomu pratnja na glasoviru ili nekoliko gudača 
i frulaša iz našeg glazbenog društva. Pa onda ... on misli, da se ne 
mora izvađati u teatru, gdje je odveć oštra kritika, nego kod našeg 
dobrotvornog prijatelja preštimanog gospodina Zengevala, comesa 
episcopalis, koji mi je vanredno sklon«. 

»A libreto?« upita Marija. 

»Libreto? Štriga se je za njega pobrinuo. On je našemu drugu, 
pjevaču Janku Caru, ispričao neki događaj, koji se nekom njegovu 
znancu desio, pa ga je fantastički iskitio, da mu poda karakter opernog 
libreta. Car je posao već i dovršio. 

»Poznaš li sadržaj?« — upita opet Marija. 

Pročitali smo ga kod pjevačkog pokusa. Naslov je operi »Ljubav 
i zloba«, a svima se vrlo sviđa. Neki ilirski juratoš zaljubio se u djevojku 
plemićkog roda, al mu ju drugi hoće da otme. Dolazi do ljutih borba, 
zamršaja, kleveta, prevara i zlobe svake ruke. No ljubavnik ne popušta, 
dqk se napokon sa miljenicom svoga srca ne sjedini. .. Ima zaista dosta 
dramatske snage, pa i prilike za ilirske napjeve, ali. . .« 

Marija prekine brata: »Čuj, Naći, reci nam po istini i savjesti, 
osjećaš li ti, da je u tebe dosta odlučne volje, da se odvažiš i da; da 
kraja izvedeš ozbiljno djelo... Ako Štriga od tebe ne traži operu ta¬ 
lijanskog stila, za koju treba vrlo mnogo vještine i savršene spreme, 
onda je ta stvar mnogo laglja, no što si je isprva prikazao. Možda bi 
to bio čedan pokušaj, da li se uopće u ilirskom duhu i jeziku dade stvo¬ 
riti opera, ili nešto slično! Ilirci kao i Česi zavide Rusima za njihova 
Glinku! Da nas ti daruješ ilirskom operom, to bi bilo zaista nešto uz¬ 
višeno!« 

Lisinski se duboko zamisli, Marija nastavi zarumenjelih obraza: 

Pomislimo, kolike su goleme pobjede odvažni Ilirci u posljednjih deset 
godina izvojštili! Jesmo li se ikada nadali, da će ta šačica oduševljenih 
srdaca rasplamtjeti tolika slavenska plemena? To je uspjelo dušama 
tvrde vjere u svoju svetu snagu. Danas ne smijemo prezati ni pred 
jednim smionim pokušajem!« 

Stana je živo zagrli. »Oj ti moja bijela golubice! Bodri ga, tjeraj* 
vidiš, da nikada ne vjeruje u sebe. Bez tebe i bez Štrige ne bi on ni 
koraka naprijed!« 

Marija reče na to ganuto: »Krhka ti je stvar takova umjetnička 
duša! Ako ona u sebi ne osjeća poziva na novo djelo, Uzalud svaki 
savjet.. . A1 pazi, Stano, on će se osvijestiti. Ja ću bdjeti nad njim, još 
pomnije negoli dosada, još ću ga strože kritizirati, možda će mu djelo 
uspjeti! U njega je toliko bogato vrelo melodija, toliko invencije ... pa 
onda . . . nad mojim dobrim Nacijem bdije i Bog! ,. .« 

Lisinski je pogleda pun ljubavi i šapne: »Ti ćeš mi pomoći?«. 

Ona će mu smiješeći: »Zar ti još treba pomoći? Ti bi već odavna 
morao biti mnogo samostalniji. Nijesmo više djeca kao nekoć, kad sl 
krio glavicu u moje krilo, da ne čuješ grmljavine. Tebi je već dvadeset 
i pet godina! 

»Bih li se zaista odvažio?« 

»Mili moj sinko«, progovori napokon majka, »tko bi znao, možda 
je to božja sveta volja. On ne bi zaista dopustio, da svijet od tebe traži 
više, no što ćeš smoći!« 

Lisinski se nagne duboko nad majčinu ruku, pa je toplo poljubi: 
»Kako Bog dao, majčice!« 

Tad ode u pokrajnu sobu, sjedne do glasovira, pa se na njem ras¬ 
pjeva, Svi su ga slušali s ljubavlju, ali Marija je razumjela i svaku nje¬ 
govu glazbenu misao. Pjevao je u svojim fantazijama o velikoj svojoj 
čežnji, o dalekom cilju umjetnosti, koji je tako nedostiživ, da mu se na 
najnižoj stepenici u skrušenoj poniznosti klečeći klanja. Plačući pjeva 
, glazbenom Parnasu svoj slavospjev, jer je u suzama sretan, sretniji negoli 
u smijehu ... 

A tad je počeo stvarati prvu svoju operu »Ljubav i zlobu«. Radio 
je u fizičnim patnjama, bez jakih umjetničkih impresija, koje umjetnika 
sile na stvaranje, bez teoretske sigurnosti, bez uvjerenja, da je u njega 
dozrela umjetnička sposobnost. Neki je tajni strah njegovom mišlju 
ovladao, u njem, vječito uspirivao »dužnost« i »narodnu žrtvu«. »Ljubav 
i zloba« jest djelo jadnog roba, koji se kida u svojoj savjesnosti i od¬ 
govornosti, koji hoće bolje nego što može. Lisinski bi kasnije koji put 
uzdahnuo: »Uboga moja prva opera!« 

Narod stvara katkada veća i trajnija djela s pomoću lakokrilog za¬ 
nosa neiskusne mladeži, negoli promišljenošću zrelih muževa. Ilirski 
pjevači, napose Štriga, imali su na umu, da treba složiti hrvatsku operu, 
koja će duhove milozvučnom popijevkom razdragati, a svijetu pokazati, 
da je ilirski jezik podesan i za ozbiljne umjetničke svrhe. Gotovo 
besvijesno položili su time prvi temeljni kamen za domaću operu na 
slavenskom jugu.- 

Za tadanje književne i glazbene prilike bila je ideja presmjela i 
preuranjena, ali je kao rodoljubno sredstvo pala narodu u dobar čas u 
krilo. U tome leži historijska važnost prve opere Lisinskoga, toga prvog• 
glazbeno-dramskog ilirskog pokušaja. Kako ju je Lisinski skladao pod 
pritiskom tuđe želje, to ide upravo glavna zasluga Štrigu, koji 
je prikazivanje njezino silnim žrtvama omogućio. 

On je tada već bio svršio filozofiju. Neko je vrijeme bio juratoš u 
Požunu, gdje je zastupao Josipu groficu Oršić. Uza svakog su tada 
zastupnika bila po jedan do dva jurata, mladi plemići, što su ih županije 
odredile, da budu uz narodne vođe u tu svrhu, da se u Požunu upo- 
znadu s političkim životom. 

Štriga se je ondje upoznao s idealnim Slovakom Šturom, pa se uz 
slovačku pjesmu ondje orila i ilirska, a radi tega je katkada došlo do 
tučnjave s madžarskim juratošima. Tada je ban Haller opozvao Štrigu, 
imenovao ga kancelistom zemaljskog arhiva u Zagrebu, i to uz vrlo 
čednu plaćicu. Mladić je svejednako bio žarke volje, budio i bodrio, 
svuda, stajao na bilježi, pripravljao koncerte, dobrovoljne predstave, 
na kojima je predivni njegov bariton izazivao bure oduševljenja. 

Najteža mu ja sada bila briga, da bdije nad Lisinskim, da ne smalakše 
u preteškom svom pothvatu. Bilo je za mladića zaista premučno breme. 
Od g. 1842, služio je još uvijek besplatno, a kako nije htio da sa svojih 
dvadeset i šest godina bude na teret dobrom Josipu i majci, prehranjivao 
se poučavanjem u glasovirapju i pjevanju. Često bi kasno uvečer sav iz¬ 
mučen sjeo da komponira, Da nije u njega bilo toliko neiscrpljiva bo¬ 
gatstva melodija i toplih želja, da prijatelje ne razočara, nikad ne bi 
bio svršio tu operu. 

Sam libreto zadavao mu sto muka. Janko Car kolebao je, kao ve¬ 
ćina domaćih pjesnika, između kajkavskog i štokavskog akcenta, povrh 
toga nedostajala je stihovima poletna snaga, kratkoća i lirička nježnost, 

a čitava se radnja kretala u najjednostavnijim prizorima, bez efekta i 
raznolikosti. 

Unatoč svemu tome dovršio je Lisinski prvi čin za tri mjeseca, pa 
ga prama čednom svom znanju i instrumentirao, Svom iskrenošću pri¬ 
znao je prijateljima, da nije stalan, je li mu pokušaj uspio. Stoga su- 
umolili Frasinelli-a, tenora talijanske opere, što je u Zagrebu gostovala, |g 

neka u međučinu komedije »Sieben Uhr« pred općinstvom otpjeva ,j 

ariju »Ali ona opet moja mora biti«. Općinstvo je time bilo silno raz¬ 
dragano, pa je svoje odobravanje burno očitovalo. 

Mnogo dublji dojam proizveo je Štriga, kad je u međučinu »Don 
Juana« ispjevao ariju iz drugog čina »Ljubavi i zlobe : »Da me mila bi 
ljubila«. Okitivši se raskošnim narodnim odijelom, nastupio je kao 
osvajač, čijoj lavljoj pojavi i zamaljivom grlu nije nitko mogao odoljeti. 

Sedamnaest su ga puta izazvali, a kritika je tada pisala: »Gospodin 
pčvaiac, nadaren od naravi bistrim krepkim, milozvučnim glasom, koj on 1 T 

po pravdah umetnosti izobraziti nije propustio, i sada varhu toga prekra¬ 
snom našom narodnom odećom nakitjen, tako je slušaoce uzhitio, da je na 
svestrano zahtevanje pesmu opetovati morao«. No da mu je pjesma 
ponajviše dirala u rodoljubne žice, očitovalo se u ovim recima: »Kao 
što s jedne strane pozornost ova, koju su domorodni stanovnici Zagreba 
i ovom prigodom prama narodnoj umetnosti izrazili, na čast im služi 
i jasno dokazuje, da se ljubav napram narodnosti širom širi; isto tako 
izvire odatle sveta dužnost za sve, kojim je stalo do narodne slave, da 
svetu onu iskru rodoljubja goje i njeguju, i da stanovnikom ovdašnjim 
naskoro nekakvu potpunu kazalištem zabavu priprave«. 

Pod jesen 1844. mjesec dana iza sjajnog prvog uspjeha prirediše 
pjevači-dobrovoljci, kako se društvo sada nazivalo, muzikaino-đeklania- 
tornu zabavu u građanskom strelištu. Ovaj put su se mladići odvažili, 
da nasnube grofinju Sidoniju Erdody, koja je međutim pošla za plemića 
Rubida, e bi im pjevala neke arije iz partije »Ljubice«, glavne sopran- 
dionice iz nove opere, pa i nekoliko dvopjeva sa Štrigoni, Divno iško- 
lano- njezino g'rlo, otmjena i svježa njezina pojava, zanijeli su općinstvo 
do »rajskog uživanja«. Kritika je tad završila s vrućom molbom: »Oj 
da bi htela prevredna ova domorodka za predstavljanje ove opere se 
zauzeti i sudjelovati, tad bi se začelo još ove zime predstavljala! Za¬ 
hvalni bi domorodci kovali onda njezino ime i njezino rodoljubje u 
zvezdel« 

Slušajući izvađanje opernih svojih napjeva strogim kritičnim 
uhom, uvjerio se Lisinski, da ga ne smije zavesti općeniti zanos. One su 
naime večeri izbili mnogi nedostaci, pa je odlučio, da u ovom ruhu ne 
će nikako da preda djelo javnosti. Gotovo dvije sedmice nosio je to 
svt>je nezadovoljstvo tiho u grudima, a da se nije mogao odlučiti, da 
razočara Štrigu. Najbliži mu pak prijatelj Stanko Vraz boravio je tada 
u Bistrici, pa se Lisinski morao odvažiti, da tu stvar sam na čistac iz¬ 
vede. 

Čuvši ga Štriga silno je planuo, od srdžbe zaplakao, bjesnio i bučao, 
pa svu krivnju na jadnoga muzičara svalio. Kako nije umio prosuditi 
tehniku djela, bilo mu je jedino do vanjskog uspjeha, a taj je bio pre- 
sjajan, kudgod su ozvanjale skladbe Lisinskoga. 

Vraćajući se jedne večeri preko promenade sretnu oba druga 
dr. Demetra. Štrigi sune u glavu misao; slavni pjesnik »Grobničkog 
polja« i pisac »Dramatskih pokušenja« znao bi možda pomoći, jer se je 
Lisinski odlučno branio, da djelo dalje izrađuje na osnovi tog manj¬ 
kavog libreta. Demetar je bio smjesta pripravan, jer se i on sam zgražao 
nad nespretnim stihovima. Za mjesec dana preradio je prvi čin, a drugi 
morade posve nanovo ispjevati. Prema tome morade komponist i nove 
pjevače dionice stvarati, pa je neke, što su se već i na koncertima pje¬ 
vale, nemilosrdno izbacio. ‘ 

Opera se pomalo približavala svome utjelovljenju. Orkestar se sa¬ 
stojao od građanske bande i nekojih vrsnih profesora i diletanata, zbo¬ 
rovi od članova pjevačkog društva i mnogih prijatelja ilirske glazbe.' 
Za ženski su se zbor združile kćeri otmjenijih porodica, među njima i 
kasnija vjerenica Lisinskoga sa starijim svojim sestrama. Sve su za 
volju domorodne opere svladale svoj stid i bojažljivost pred zloglasnim 
kazališnim kulisama. Grofice supruge Janka Draškovića i Jurice Oršića 
stroge su im bile »pridvorne gospođe«. 

Desilo se slučajno, da je mladi ljekarnički asistent Stoger, kasnije 
pohrvaćeni Stazić, rodom iz Budima, gdje je živio među Hrvatima i 
Srbima, došao amo iz Bjelovara, da se svježim svojim tenorom ponudi 
kazalištu. Bio je prirodan pjevač, bez glazbene naobrazbe. Kako je Li¬ 
sinski nekoć Štrigino grlo izobrazio, tako se sada s oduševljenjem podao 
školovanju visokog tenora svijetlog timbra. Stazić bio je bez ikakovih 
materijalnih sredstava, a kako Štriga toga dragocjenog ptića nije htio 
pustiti iz ruku, to se je odlučio, da ga uzme na svoju brigu, dijeleći 

s njime sobicu i krušac. Osim toga uzeo je jadni »mecena« predujam 
na dvomjesečnu plaću. 

Kad je Stazić velikim trudom svladao počela umjetnog pjeva i do¬ 
nekle upoznao teoriju, započeli su pokusi solista u Marijinu stanu. Ona 
ih je velikom' strpljivošću na glasoviru pratila, istančanim glazbenim 
ukusom pomagala i savjetovala. Otkad je bila majkom garavog dječarca 
Franje, očito je ojačala, pa se svom voljom podala mučnom korepe- 
tiranju. 

U Stazića, momka od dvadeset godina, bila je velika mana, silna 
prirođena plahost. Ta ga nije ostavila ni onda, kad su ga kasnijih go¬ 
dina slavili na dvorskoj operi u Beču, Pragu, Pešti, Parizu, Madridu i 
Bukareštu. Marija se za njega vrlo pobojala, pa mu je savjetovala, neka 
prije premiere nastupi u koncertnoj dvorani s istim svojim opernim 
napjevima, da se predstavi općinstvu i da se donekle riješi treme. 

Za to se naskoro našla prilika. Koncem veljače 1845, nastradao je 
od silne poplave slovački narod u Oravskoj županiji. Štriga se dosjeti, 
da u svrhu brze bratske pomoći priredi »monstre-koncert« u Streljani,, 
ti kojem bi sudjelovali članovi glazbenog zavoda i vojnička glazba. Tom 
prilikom neka općinstvo sudi o Staziću. Mladenačkom smionošću po¬ 
kucali su i na feudalna vrata grofice Erdody-Rubido, da ona, premda 
je plemićkog' roda, stupi na »kazališne daske«, a prije toga da pjeva 
»Ljubicu« i na koncertu. 

Kritika je o toj večeri pisala: »U nekom smislu može se ova za¬ 
bava smatrati kao kušnja ili ogled narodne napomenute opere. Buđuć 
da je ovaj pokus toli za rukom pošao i toli jasno talente i včštinu mladih 
naših umetnika i umetnica posvedočio, nimalo ne sumnjamo o sjajnom 
uspjehu iste opere, i zato već sada pozorne činimo sve rodoljube i na 
cvu pervu u svojoj svarsi narodnu nasladu. Bože daj, da nam bar 
doleti! ... Glasa se, da će nam skoro u dio pasti veselje čuti ćelu operu 
»Ljubav i zloba« od g, Lisinskoga, .(parvu u našem jeziku i po rodjenom 
Harvatu sastavljenu), ako se plemenita gospoja Rubido-Erdody neuz- 
tegne u njoj sudjelovati. Nedvojimo, da će ona svomu narodu, prama 
kojemu toliku ljubav goji, tu žartvu rado prineti, koj će ju za to u zvezde 
kovali!...« 

U Lisinskoga rodi se neki novi osjećaj. Uzljubio je svoju »si¬ 
romašnu operu«, premda ju je uvijek nazivao »nedonoščetom«. Kako su 
napjevi u novom dotjeranom ruhu svu kritiku i glazbene stručnjake 


posve zadovoljili, to je mimo svoju čednost stao vjerovati u njezinu 
valjanost, a da nije posvema promašio. Zajedno sa Štrigom počeo je- 
praviti nacrte za prizore i slike, opredijelio glazbene stavke, kako se 
imadu uvrstiti, a da instrumentacija bude potpunija i bujnija, umolile 
Wiesner-Morgensterna, neka im bude vođa i pomagač. 

Nakon vrlo nepriličnog cjenjkanja i konačnoga uglavljenja ođ- 
rediše, da će mu isplatiti honorar kod predaje dogotovljene partiture. 
Lisinski je međutim opet daleko napredovao, jedino nije znao za sla¬ 
venski operni stil, jer ga još nije bilo. Odatle je potekla i njegova ne¬ 
sigurnost, jer je nailazio na slabe strane, labavosti, a kritičnim je duhom 
razabirao, da bi se mnoga mjesta dala savršenije izraziti Kod instru- 
mentiranja s Morgensternom došlo je zato do čestih nesuglasica, pa je 
trebalo mnogo prijegora, jer starina nije htio ni zere da popusti od 
njemačkog svog ukusa. 

Vrijeme je naglo odmicalo, općinstvo svom napetošću čekalo, a 
Štriga od nestrpljivosti izgarao. Dirljivom je požrtvovnošću pripravljao 
sve u tančine, namaknuo sredstva, utrošio posljednje svoje pare, za¬ 
dužio se preko glave. Kod posljednjeg pokusa u kazalištu stajali su 
Marija i Vatroslav pred nevjerojatnim čudom, što Štrigina tvrdokorna 
volja može postići. 

Premiera bila je urečena za svršetak sezone, posljednji dan mje¬ 
seca srpnja, kadno jednim mahom prekine svu radost kobni dan 29 . 
srpnja 1845., dan bijesnih strijela i nedužno prolivene krvi. 

Ban hrvatski, grof Franjo Haller de Hallerkeo iz Szent Pala, bivši: 
komornik ugarskog palatina Josipa, odredio je restauraciju ili obnovu 
županijskog najvišeg činovništva. Konačna pobjeda narodne (ilirske) 
"ili pak horvatsko-madžarske stranke imala je odlučiti o sudbini Hrvatske 
i njenoga jezika. Obje su stranke s vremenom porasle do jake moći, ali 
i međusobne žive mržnje, a ipak su obje bile prožete uvjerenjem, da 
idu pravim putem, koji će slabašnu domovinu usrećiti i umiriti. U po¬ 
litičkom programu bili su posve oprečnih nazora. 

Tako zvana »horvatsko-madžaronska« ili zapravo stranka starijih 
plemića branila je starinu s aristokratskim uređenjem, spojenu sa 
znatnim povlasticama i kmetstvom. Njoj bijaše jak oslon trajna sveza 
s Ugarskom. Ona je zapravo išla za ukinućem hrvatske municipalne 
samostalnosti i za madžarizacijom svoga naroda. Time je dospjela u 

jaku protimbu s mladom demokratskom strankom pod vodstvom Draš- 
kovićevim i Gajevim, Koja je u tijesnoj svezi i zajedničkoj upravi 
s Ugarskom nazrijevala glavnu zapreku razvoju narddnih težnja i od- 
važno branila pravo materinskog jezika. Kad je ova stranka odabrala 
sebi novo geslo pod tuđim imenom ilirskim, mjesto domaćega hrvatskog, 
jamačno mje slutila, da je time zapala u najveću svoju pogrješku. To 
je ime prostom puku bilo strano, a vladi sumnjivo, jer da u sebi krije 
misao sveslavenske zajednice. 

Taj stranački razdor zavukao se kao žilav crv i. u same porodice 
iste krvi, rastavljao oca od naprednog sina i narušavao potrijarhalni 
ugled i mir rođenog doma. Pa i braća .od jedne matere često su bili 
oprečnog mišljenja, pa se pridružili protivničkim taborima. Korteširalo 
se ljuto, žestoko, nesavjesno do krajnosti. 

S takovom nakanom dođe jednog dana mađžaronski korteš Franjo 
Pogledić u pohode k turopoljskom seoskom plemiću, čija se zadruga 
ponosila starinskim svojim poveljama i posebnim plemenskim svojim 
grbom. Seljak je učenog gospodina slušao i šutio, svoju lulu mirno 
pušio i malim očima lukavo žmirkao. Kad se korteš dostatno uznojio, 
upita ga Turopoljac: »Čuju, gospon, a kaj im je po pravici Dragutin 
Pogledić, koji je sada u Jamnici?« 

Franjo se Pogledić osupne i reče smeteno: »Brat mi je, rođeni brati« 
Seljak potegne zamišljeno iz odugačke svoje lule, da su mu se 
nosnice voljko nadimale, a tada reče polagano: »Znaju, gospon, nihov 
brat županijski notariuš, su nam tu politiku čisto drugač ispekli. Mi 
znamo sad, koga imamo birati, pa i za kaj! . ... Dragi gospon, čast im, 
ah kad nemreju ni rođenoga brata nagovoriti, da bude ž nimi, bormeš 
ne buju ni mene!« — i okrene mu leđa, kao da ga više i ne vidi. 

Vođe t. zv. madžaronske plemićke stranke bijahu stari grofovi: 
Josip Nepomuk Erdody, Aleksandar grof Drašković, sinovac Jankov, 
barun Levin Rauch i zloglasni turopoljski komeš Danijel Antun Jo- 
sipović, koji je predobio za se čitavo turopoljsko seosko plemstvo time, 
što mu je kazao, da Ilirci idu za ukinućem plemićkih njihovih sloboština. 
Time je danomice rasla mržnja Turopoljaca protiv pomlađenog Zagreba, 
Na velikogoričkoj skupštini izjavio je komeš u ime seljačkih plemića, 
da oni doduše žele da sačuvaju svoju hrvatsku narodnost, no ako bt 
došlo do toga, da se s njome moraju da rastanu, onda svakako vole da 

budu Madžari, negoli Iliri, Nato su zaviknuli Turopoljci: »Mi smo Hor- 
vati«, ali im je Vukotinović odvratio: »Vi ste kanton madžarski!« 

U županijskom spravištu mjeseca maja pripravljali su Ilirci tlo za 
srpanjsku restauraciju. Tad je ustao neustrašivi mladi Ivan Kuku- 
ljević, pa je izrekao prvi zastupnički svoj govor, kojim je tražio, da se 
hrvatski jezik uvede kao diplomatski umjesto mrtvoga latinskoga, Ras- 
plamtjelim je žarom ovako završio: 

>Pitam s poniznim dopuštenjem, za kakovu će korist i svrhu biti; 
učenje našega jezika? Kakovim uspjehom? Kakovom posljedicom?’ 
Ako sa znanjem njegovim ne bude nikad nikakovo dobro skopčano? 
Ako mi nikad ne ćemo pomisliti, uvesti ga u javni život? Zaista on će- 
ostati kao i dosada u crnini... Znam ja, da mi kako smo ovdje skupljeni, 
s veće strane naš jezik dobro ne znamo i da se u cijeloj domovini našoj 
ličnosti obojega spola lako na prste prebrojiti dadu, koje u- svom ma¬ 
terinskom jeziku dobro govoriti, čitati i pisati znadu, a šta je tomu uzrok 
nego to, da ga mi u javnom životu i u poslovima nigdje ne upotreblja¬ 
vamo i s njim se samo natoliko zabavljamo kap gizdavi gospodar sa 
svojim plaćenim slugom. Još ne zna veća strana našega naroda, kakova- 
je to višja slast i milina, svojim rođenim materinjim jezikom govoriti 
moči i smjeti. To samo onaj iskreno može ćutiti, koji je duže vremena- 
među tuđimi narodi u tuđih državah stanovati i živeti morao. Mi svoj- 
jezik čuvamo još uvijek za družinu i za naše kmetove. U, javni 
život i u poslove uveli smo u onih još barbarskih vremenih, kad na 
cijelom svijetu jedini jezik latinski za izobraženi i izdjelan držao se- 
jest, taj jezik. U društveni život i u familiju našu uvukao se je s vre¬ 
menom jezik njemački i promijenio rođenu našu narav i način mišljenja 
otaca naših, u Primorju pako učiijio je to jezik talijanski. Šta smo mr 
postigli po tom nego to, da smo se otuđili samom sebi, da smo se od¬ 
cijepili od susjedne jednokrvne braće svoje i da mnogi od naroda na¬ 
šega ni ne znadu, od kojega su naroda i koji puci po rodu, po krvi i po 
jeziku spadaju k nama! Mi gledamo svaki dan kako nam domovina sve- 
dublje i dublje propada, kano imanje one djece, što su pod svakojakimi- 
tutori. Svaki tutor utakne nešto sebi u džep, svaki nešto sebi prisvoji, 
napokon djeci ne će ništa ostati. Mi smo malo Latini, malo Nijemci, 
malo Talijani, malo Madžari, i malo Slaveni, a ukupno iskreno govo¬ 
reći nismo baš ništa! Mrtvi jezik latinski i živi madžarski, njemački i 
talijanski, to su naši tutori! 

Sada imamo još toliko snage, da se suprotstavimo mrtvom, a za¬ 
malo ne ćemo moći nadvladati žive, ako se čvrsto ne stavimo na svoje 
noge, t. j. ako svoj jezik ne utvrdimo u domovini i ne postavimo ga 
vladajućim«. 

Kukuljevićev je govor rasplamtio vrelu krv mlađega plemstva još 
više. Oni su ga nato imenovali jednim od svojih vođa i nadali se po¬ 
uzdano daljnjim uspjesima. Najvećim ga je nepovjerenjem gledalo vi¬ 
soko plemstvo s banom, pa je izjavilo, »da je Kukuljevićev rad prožet 
idejama neiskusnog mladića sa pretjeranim reformama i novotarijama«. 

Ivan pl. Kukuljević bio je sin Antuna, hrvatskog nuncija i vrhovnog 
ravnatelja sviju škola u Hrvatskoj. Svršivši normalku u Varaždinskim 
Toplicama, stupi u kadetsku školu u Kremsu, a svuda se odlikovao 
neobično samostalnim mislima i neustrašivom postojanošću. Njemački 
vojnički duh nije bio podoban, da potisne žarko rodoljublje mladoga 
Hrvata, koji se kao časnik kraljevske garde usudio, da stupi na dvorski 
ples u Beču s revolucionarnim riječima, što ih je dao urezati u svoju 
sablju: »Za slobodu i Slavjanstvo«. Vojničke ga dužnosti odvedoše u 
Milan, slučajno u onu regimentu, u kojoj je služio Preradović. Njih se 
dvojica tijesno sprijateljiše, pa je Kukuljević nagovarao druga, neka se 
okani njemačkog pjesnikovanja, kako ga je i on sam napustio, pa neka 
kuša graditi hrvatske stihove. 

Riješivši se vojništva, postade začasni juratoš varmeđe zagrebačke, 
-a naskoro bude izabran u sabor, gdje se iz smjelih njegovih usta čuo 
prvi hrvatski govor, što ga je ushićena plemićka omladina širila po 
■cijeloj zemlji. 

Najmilije svoje časove boravio bi on u dražesnom Tonimiru, po¬ 
znatoj vinogradskoj vili nad Varaždinskim Toplicama, koju'je otac 
Antun za svoju porodicu, sagradio. Ondje su. nastale najpoletnije nje¬ 
gove pjesme, pa i drama »Juran i Sofija«, Kukuljević bijaše jedan od 
onih rijetkih Hrvata, koji nije nikad klonuo duhom, nikad pao žrtvom 
protivničkog spletkarenja, nikad požalio ikoji svoj čin, nikad prignuo 
šiju . . . 

26. srpnja 1845, počeli su izbornici dolaziti u Zagreb. Narodnu 
stranku dopratila je jastrebarska banda, svirajući žarke ilirske budnice, 
dok im se na barjacima vijala prkosna riječ: »Odlučili smo!« a vodili 
■su ju mlađahni korteši, ponajviše đaci i juratoši, njima na čelu Štriga, 
dok je Ivan Kukuljević za njihov doček u gradu sve pripravljao. Oni 


su se utaborili u Streljani i u nekim gostionicama donjega grada. Nji¬ 
hove su se vođe po običaju sastajali u »Paradajzlu« u Jurjevskoj ulici 6, 
gdje se u hladovini prostranog dvorišta mnoga lijepa ideja rodila. 
Madžarom su došli sa križevačkom bandom, koja je svirala Rakoczy- 
marš, a nastanili se u dvorištu Josipovićeva dvora na Katarinskom 
trgu, u drevnom nekoć sijelu hrvatskih kraljeva nasuprot tornju. 

Prema Hallerovoj odredbi nijesu ovaj put izbori bili u staroj žu¬ 
panijskoj zgradi, već u »zemaljskoj kući« (banskim dvorima), gdje je 
sve bilo brižno pripravljeno, ako bi došlo do nemilih sukoba. Desno 
dvorište bijaše određeno za narodnjake, lijevo za madžarone, dok je u 
hodniku, što oba dvorišta spaja, ban postavio svoje prijestolje. 

29, srpnja započela je restauracija. Sva banska palača, hodnici, 
komore, tavani i podrumi, bijahu napunjeni talijanskim četama 13, pu¬ 
kovnije Wimpfenove, kojoj bijahu Hrvati mrski tamo iz talijanskog 
rata. Svaka puška bila nabita, a povrh nje se blijeskao oštar bod, 

Iza svečane službe Božje kod sv. Marka započelo je biranje prvoga 
podžupana, kojega će političko mišljenje odlučiti smjerom budućeg ze¬ 
maljskog vodstva. Nedavno je vlada s tog razloga svrgnula idealnog 
rodoljuba Nikolu pl. Zdenčaja, Drhtavim je glasom pročitao ban po¬ 
zdravni svoj politički govor u propisanom latinskom jeziku, a njegov 
ga je tajnik smjesta preveo na hrvatski, da ga izbornici razumiju. Tada 
je proslijedio izbor, nad kojim je naročito Josipović oštrim okom bdio. 
Čim je opazio, da sreća kreće na stazu narodnjaka, s njihovim kandi¬ 
datom Benkom pl. Lentulajem, koji je prije nekog vremena podžupa- 
nijsku čast kroz šest godina obnašao, doveo je moćni komeš iz svoig 
tabora nekoliko stotina Turopoljaca, ne pitajući, da li ih po zakonu 
ide pravo glasa ili ne ide. Time je spasao madžaronsku vlast, pa je 
•Hallerov štićenik Josip Žuvić izabran većinom na odgovorno to mjesto. 

Uz gromki »Vivat« odnesoše Turopoljci novoga podžupana na 
svojim ramenima kroz stražnja vrata banskih dvora, gdje nije bilo ni 
straže ni vojništva, ni naroda, sve do »madžarskog kasina«. Tamo Di- 
jaše ban Haller predsjednikom, pa su pristaše novoga prvoga podžu¬ 
pana burnim pozdravom dočekali. 

Taj se izbor svršio u sedam sati na večer. Potišteni Ilirci htjedoše 
mirno otići iz opasnog tog dvorca, u kojem su nekoć slavni hrvatski 
banovi »po izboru naroda« stolovali, A1 se silno uplašiše, kad nađoše 

sva vrata zakračunana osini glavnih prema Markovu trgu, gdje su se 
birači odjedared našli usred vojničkih sabalja. 

Ivan Kukuljević pozove jastrebarsku bandu, što ih je čekala na 
uglu kazališta, pa i ilirsko pjevačko društvo, da se poredaju i dalje 
da pođu. No prije no što su krenuli kroz Kamenitu ulicu, ne mogoše 
obuzdati razjađena srca, pa su digli desnice protiv banskih dvora vi¬ 
čući: »Balaša-ban, Balaša-ban!« (Franjo Balassa de Gyarmath bio je 
najokrutniji ban, što ga povijest pamti, a vladao je u Hrvatskoj posve 
kratko vrijeme). Kad su pak Ilirci na prozorima ugledali madžaronske 
izbornike, što su ih posprdno gledali, dovikivali su im: »Izdajice klete!« 

Jastrebarska banda krenula je tada glasnom svirkom prema Dugoj 
ulici, a pratio ju je silan narod, dok se pjevači ne mogoše oteti bojazni, 
da će njihove šake na Markovu trgu još imati posla. Štriga ih je držao 
na okupu, uza nj Stazić, pa je silno žalio, što se Stanko Vraz za zna¬ 
menitih ovih dana nalazi u Pragu, da ondje uz pomoć svoga prijatelja 
književnika Erbena priredi izdanje svojih pjesama. Njegova bi za¬ 
nosna riječ u tom kritičnom času vrlo nužna bila. 

Kad se jedan dio narodne povorke udaljio, puče odjedared iz Fe- 
nćeve kuće (zemalj. blag.ajna na uglu Markova trga i Mletačke ulice) 
hitac iz puške ili pištolje i rani nedužno jedno momče, malenoga đaka. 
Rubidičin brat, Jurica grof Erdody, mladić neobuzdane rodoljubne krvi, 
nasrne sa svojim drugovima na sumnjivu kuću, pa htjede da u nju 
prodre i ubojicu cia uhvati. Ukućani su bili na to očito pripravljeni, jer 
su se iznutra pomnjivo ogradili. Sad stane razjareni narod lupati pro¬ 
zore, vičući i bjesneći raspojasanom ogorčenošću. 

Ban Haller stajao je međutim sa svojom pratnjom, velmožama, 
i nekim plemićkim gospođama do prozora svoje palače, pa kao da je 
stvar po njegovu programu povoljno tekla, mahao je rukom, te je 
vojska sve ulaze u pokrajne ulice zatvorila, a narodnjaci su ostali 
u zamci. 

Gradski kapetan i neka građanska gospoda umoliše nato zapo¬ 
vjednika bataljuna, neka pusti narod, da svaki k svojoj kući krene, a 
oni da jamče, da će se razići bez buke. No talijanski su vojnici sa 
svojim oštrim bodovima svejednako potiskivali ljudstvo prema zido¬ 
vima, ne puštajući ga u pokrajne ulice. 

Tad zavikne mladi advokat Slavoljub Vrbančić: »Za Boga miloga, 
nemojte probadati siromašne ljude; koji sami ne znadu, gdje su i kuda 

će! Smilujte im se, ako ste krštene duše!« Mladić je od silnog uzbu¬ 
đenja* zaplakao. 

Ali će mu talijanski časnik Callogera posprdno : »Bene, bene ! 
ancora sara jneglio!« (Dobro, dobro! Bit će još bolje!) 

Sa više strana stala su padati vojnička taneta. Pred varoškom se 
kućom srušio čestiti purgar i mesar Janko Pišta; pogodila ga taneta 
iz puške od četiri mjesta. Videći ga ranjena priskoči mu u pomoć ide¬ 
alni pjesnik Mirko Bogović, raspali se silno i zavikne zapovjedniku: 
»Vi ste ubojice i banditi, a ne vojnici, kad ubijate nedužne ljude!« 

U taj par osjeti mladi pjesnik snažan udar za šijom, mlaz krvi 
ga oblije, pa se sruši na tle. On pribere slabašne svoje sile, da se na 
klecavim koljenima odvuče bar do varoške kuće. No isti onaj bijesni 
časnik svali ga na zemlju i rani ga duboko u nogu. 

Prijatelj Vrbančić htjede mu priteći u pomoć, kadno se jadnik 
bez oružja sruši od vojničkog taneta, što se zadrlo u nogu. Klone na 
okrvavljenu zemlju i opazi uza se ranjenog mladog odvjetnika Celi- 
nića. Oprezno uhvati prekrasnu tu glavu, stavi ju u svoje krilo, u kojem 
je iznemogli prijatelj naskoro izdahnuo. Vrbančić mu je u dubokoj 
žalosti zaklopio Oči, podignuo tada raskriljene krvave ruke prema 
tornju sv. Marka i zaridao: »Zar nema na nebu pravice?« 

A tad je legao do druga i pričinio se mrtvim, jer se time nadao 
izbjeći dalnjim napadajima. Ispruživši se u svojoj i Celinićevoj krvi, 
zažmiri očima i opazi na prozorima banskih dvora društvo visokog 
plemstva i začuje razjareno grlo Ijutitoga bana: »Nur niederschiessen 
die Hunde!« 

Na snažni taj .poticaj pucnjava je postajala sve žešća. Omamljen 
u toploj krvi ležao je tamo pjevač Stazić, blizu njega s nastrijeljenom 
.nogom mladi trgovac Franjo Solar, a nekoliko koračaj a dalje u sa¬ 
mrtnim mukama najljepši i najotmjeniji mladić zagrebački, sin velikog 
suca varoškog, Štajdahera, pa još nekoliko momaka, seljaka, đaka i 
građana, nedužne srpanjske žrtve. Neki se spasili jedino time, što su 
skočili u duboke jame iza Markove crkve, u kojima su majstori obično 
palili vapno, a sad su one bile na sreću isušene. 

Odjedared dospio je i Kukuljević u najžešću vatru. Kao plemić imao 
je pravo glasa, pa su ga protivnici od prvog časa paljbe uzeli na nišan. 
Žestoka pucnjava, kojoj se nije mogao ukloniti, opržila mu predivne 
svijetle uvojke, o kojima je mnoga zagrebačka djeva snatrila. Opaljena 

cbraza i zatiljka dospio je teškom mukom do vrata županijske kuće, 
Cim se zavukao u vežu, puknu strijele u zatvorena vrata, ispred kojih 

je jedva spasao skupocjeni svoj život. Za tri dana piše mu Stanko Vraz iz 
Praga; 

»Čuo sam danas strašnu nesreću, koja se je zbila dne 29 . pr. mj. 
u Zagrebu. Bože daj, da tu nisi i Ti patio pri toj nezgodi! Čekam sa 
strahom i nemirom sutrašnje novine. Bože mili, kad će jednom svanut 
sunce i pred naša vrata!« 

Iste noći htjede razjareni narod da juriša na banske dvore i na 
madžarski kasino, u kom je junačina novi podžupan prenoćio, jer se 
mje usudio da izađe. Narodni su vođ e teško umirili građane veleći. da 
bi došlo do nove uzaludne borbe, ako se ne bi mirno razišli. Vijećali 
su čitavu noć, a sutradan krenuo je odbor odličnih lica pred kralja Fer¬ 
dinanda u Beč, da mu prikaže nepravde i grozote banovog tiranstva i 
da zatraži, da se brutalna Wimpfenova regimenta iz Zagreba makne. 

Haller se^ silno bojao osvetničkih bajuneta, pa je iste noći poslao 
sta etu u Križevce, neka mu graničarska križevačka regimenta pohrli 

u pomoć, jer mu se Wimpfenovi nijesu činili dosta pouzdani, ako bi 
došlo do ljućih okršaja. 

Zagrebački su tada trgovci, gostioničari i građani poveli prvi svoj 
bojkot, otkad stoje stare kule. Svim su Wimpfenovim časnicima otkazali 
stanove, uskratili im svaku »žlicu juhe i kruha«, pa i »kupicu domaćeg 
vina«, dok im trgovci nijesu više dali robe ni za groš. 

U kasnoj noći, kad je kiša tapeta prestala, preobrazila se odjednom 
slika na Markovom trgu. Mirna mjesečina obasjavala je prizor, što su 
ga gledali ranjenici i sumrtvi, kao da im delirij dočarava bajan san. 
Ilirke, .drhtave i zaplakane, u kućnim svojim jednostavnim haljinama, 
opasane bijelim pregačama, dolazile su iz susjednih ulica u pomoć- 
»Mamica« ilirskih pjesnika, Josipa pl. Vancaš, sa svojom kćerkom 
Otilijom, iz pokrajne kuće žena uvaženog gradskog fiškala Franje Bana 
sa svojim kćerima, pa onda Bertićevi, Malinovi, Pogledićevi, Žigrovićevi 
i mnogi drugi. Odasvuda su doprhavale mile pojave vjernih ruku, pa 
su uz pomoć muškaraca žrtve rodoljublja odvukle i odnijele u svoje 
kuće, da im operu i povežu rane, dok još ima spasa, 

v Među n i lma bi )’ aše najhrabrija Julijana pl. Lentiilajeva, kćerka 
bivšega podbana, koji je danas kao ponovni kandidat Iliraca kod izbora 
propao. S prozora svoje prijateljice gledala je djevojka, kako usred 

yatrene navale crvenkapa za crvenkapom klone, kao glavice ćvjetnatog 
maka, kad ih kosa britkim, zamahom sa zemljom sravni, Julijana se 
neobičnom ženskom srčanošću otputila među redove boraca, snažnim ru¬ 
kama izvlačila jednog ranjenika za drugim, pa ih predavala svojim dra¬ 
žicama, koje šu u vežama čekale. 

Tom prilikom pade joj u naručaj Mirko Bogović, u teškoj nesvje¬ 
stici i smrtnoj! bijedoči, kao da mu se žarka poletna duša kani otkinuti 
s prelijepog tijela. Ugledavši ga Julijana, nešto u njoj zabljesnulo: 
bar sada u oči smrti neka bude časak zajedno s milim mladićem, koji 
o njezinoj ljubavi jamačno ništa ne sluti. 

Ona izvuče iz gostionice »Fortuna« nasuprot banskim dvorima 
ručna teška kolica, isprosi u susjedica jastuka i gunjeva, položi uz 
mušku pomoć umirućeg mladića na mekani taj ležaj, pa ga odvuče, 
posve sama, korak po korak, do svog doma u Kapucinskoj ulici i položi 
ga na bijelu svoju postelju. 

Dok ga je namještala, uhvatio se pjesnik u posljednjem naporu iz¬ 
gubljene snage za topli vrat lijepe Ilirke, a onda uzdahnuo, kao da je 
posljednji put. ., Proslijedili su tihi časovi, u drhtavoj tjeskobi i časo- 
vitim nadama, koje su bivale sve svjetlije i hrabrije. Kad je iza nekoliko 
dana pjesnik opet bistrije progledao, sreo se sa predivnom slikom milo¬ 
srdne djeve, umolio je, da mu dade komadić papira i olovku, pa joj 
ispjevao ove stihove: 

Prami svioni smedje kose 
Krase deve vedro čelo, 

A nje oči modre nose 
. > Za me u sebi nebo ćelo. 

Tu nježnu ispovijest stavio je u njezinu ručicu, koju je cjelivao 
cuigo i vruće. To im bijaše zavjera za cio život. Zajednički njihov dalnji 
život bio je jedna jedina kliktava žrtva domovini duhom, tijelom i 
imutkom. 

Zagreb se zavio dubokom korotOm, Lijepo maštanje Iliraca o »Oslo¬ 
bođenoj domovini«, o »sankcioniranom pravu narodnoga jezika«, sve se 
to na mahove rasplinulo pod turobnom zvonjavom sviju zagrebačkih 
zvona, koja je tri dana trajala. Svaki še sat javljalo i duboko Ladisla- 
vovo zvono Svi Kralja polaganim teškim udarcima, a njegovi su zvu¬ 
kovi dopirali sve do preko Save, do zlaćanih poljana turopoljskih, kao 

da ih podsjeća na zavedene duše, što se predale na milost -okrutnom 
vođi komesu. U polaganom je ritmu udaralo: »Mea culpa, mea culpa, 
mea maxima culpa!«. ' 

U varoškoj se kući sastavio nacrt, a na njem je označeno sitnim 
L rizicima, na kojem je mjestu Markova trga pao koji junak. Taj se 
nacrt iz Gajeve ostavštine čuva sada u gradskom muzeju u Zagrebu. 

. VUda Se Cltala osmrtnica , naštampana srebrnim slovima na crnom 
papiru, jer gotovo svaka je kuća imala udjela u velikoj toj žalosti. Ona 

je irce u zajedničkoj tuzi još tjesnije sjedinila a ispod zapretanog 
žara novu vatru budila. 

Osmrtnica je glasila: 


t 

»Roditelji, brat ja, sestre i svi ukupno domorodci s raztuženim sard- 
cem javljaju prežalostnu viest, da su im rodjena dieca, bratja, rodjaci i 
vierni drugovi i jedne zemlje sinovi, na dan 29. Sarpnja 1. t. (ljeta toga) 

koje odmah pali, koje pako od smartnih ranah sliedeće dane ovaj sviet 
sa boljim promienili. 

Tielesa pokojnih, do 16 na broju, pokopat će se danas poslie podne 

u 5 urah na Jurjevom grobju, k čemu se svi rodjaci pokojnikah i domo¬ 
rodci pozivlju. 

Zadušnice obdaržavati će se na dan 8. kolovoza 1. t. u župnoj 
carkvi sv. Marka. 

U Zagrebu dana 1. kolovoza 1845.« 

Čitav je dan' na Harmici stajalo mnoštvo naroda, u dubokoj im se 
potištenosti ledenile duše, pa se samo tiho žagorilo, kano nemirno 
more, kojemu se u dubini nešto bijesno valja i potiskuje. Kadgod bi u 
bolnici Palancegera (popularno ime za »Barmherzige«) junačka koja 
duša izdahnula, javljao bi to Štriga tronutim glasom. Vijest se širila 
po cijelom trgu, pa bi preko Harmice prešao jedan drhtaj, jedan jecaj 
u prigušenom plaču. 

U dvorištu bolnice-stavljahu na odar trinaest mučenika, trinaest 
majčinih sinova. Umjesto mrtvačkih pokrivala pokrili su ih narodnim 
barjacima, probušenim od izdajničkih taneta, okrvavljenim svetom krvi 
Zagrebački obrtnici pripremiše mrtvačka kola, a žene i djevojke oSltiše 


ih cvijećem iz domaćih vrtova. A tad položiše na kola Ijesove, samo 
osma kola ostadoše prazna, jer će putem primiti još dvije žrtve. 

Plačljivo’ zvonce Palancegera javljalo je tada puku, da povorka 
kreće. Viđeni građani i juratoši iznesoše na snažnim ramenima bijele 
Ijesove, građanska banda zasvira žalobnu koračnicu, a sva zagrebačka 
zvona složiše se na posljednji pozdrav. 

Silan val naroda svrstao se u dugačku povorku, da otprati svoje 
sinove kroz Dugu ulicu prema Jurjevskom groblju. Na čelu povorke no¬ 
sili su mladići narodne barjake, o.vite crnim velom, za njima su stupali 
gradski siromasi, starci i starice sijedi kao ovčice, zatim građani i ple¬ 
mići otkrite glave, bratovštine zagrebačkih samostana, građanska unifor¬ 
mirana četa sa svojim časnicima i glazbom. Onda se nizala dugačka po¬ 
vorka djevojčica, građanske kćeri u svježoj bjelini. U svakoj je ruci 
drhturila zapaljena svijeća, plamsala kao da roni suze, cijedila se u 
debelim kapljama. 

Iza toga tužnog lanca stupao je s povijenim ranama Ivan Kuku- 
ljević. Ispod krvavog mu čela, koje se je od boli još i sada mreškalo, 
blijeskalo se oko pritajenim žarom. Uz njega je išao Jurica grof Erdody 
u raskošnoj boljarskoj odori. Oba su prijatelja na gole svoje sablje 
natakli naranče. 

Za njima su nosile odrasle djevojke i momci na tanjurima svježe 
cvijeće. Pred mrtvačkim kolima stupali su koralisti prvostolne crkve 
i pjevali potresni svoj »Miserere«, a za njima tri svećenika u velikom 
ornatu. Svaka su kola pratili s obiju strana juratoši u crnim surkama, 
nosili plamteće duplire i držali okrajke bijelih vela, što su provirivali 
iz ljesova. Svaki je u grudima nosio tvrdu vjeru: Hrvatska je malena 
i slabašna, samo vjerni je sinci mogu uzveličati. 

Iza svakog lijesa hodali su rođaci i prijatelji, pa i jadne majke. 
Njihova se žalost nije dala ni s kojom boli porediti. Stupale su kao 
nijeme kariatide, vične da muklo nose teret života, bez ijedne glasne 
žalbe. Na dnu srca grčile se od vaja, cvokotale stisnutim zubima, pa 
bi se koja od slaboće i zanjihala. Ali nijedna nije htjela da ostane kod 
kuće, u bolima je sinka rodila, u bolima ga opet predaje majci zemlji. 
Trinaest sokolova, trinaest zakopanih nada ! 

Na po puta kroz Dugu ulicu zastala ie povorka, da primi još jednu 
žrtvu, mladoga odvjetnika Celinića, biser-momka, zlatnu vjernu dušu, 
a u Poštanskoj ulici snažnoga mladića Dragutina Štajdahera, Jadna 

mu majka klecavim je koljenima teturala za lijesom, ne ispustivši iz ruke 
m ćaska bijelo velo sa lijesa, kao da sinka posljednji put vodi 

, C0 A1 SU f> VeČ ! r L d0Šli d ° Jur ’ eva pobija, gdje je pred kape- 
,com bila izgrađena duboka raka, otkriše sa ljesova pokrivala, a za- 

uđene oci ugledaše na njima osvetničku prijetnju, što se udubla u bijelo 

sutra SVT ^ ?>H ° die ^ ~ tibl!<< P*™ ~ 

tebi.). Svaka se riječ upila u ogorčena srca, upamtila u rasplam- 

cenom mozgu, da se ne zaboravi, kad kucne hora. 

Na zadušnice kod sv. Marka skupio se opet silan narod. Kleknuo 

)e na vruću onu zemlju, koja je upila krv njegovih sinova, cjelivao je u 

vrelim suzama, a onda dizao pesnice prema banskim dvorima. Tamo su 

ZTIhZL™ zastrti 1 zakračunani ’ a iza ^ je drhteo b - 

dnJ a ^° ra StarinSke crbve razIi ierfala se tužaljka iz ustiju pjevačkog 
društva kojim ,e ravnao Lisinski. Još nikada se sa potamnjelih svodova 
mjesu odbijali toliki suzni glasovi, još nikad se pjesma nije uzdizala 

tako vruće i pobožno: »Gospodine, izbavi nam domovinu, ako smo tvoje 
milosti vrijedni!« ’ 

Kad se narod donekle umirio, sastale se plemićke gospođe oko 
grofice Vilhelmine Oršić, koja je obitavala u drevnom svom dvorcu u 
Gornjoj Bistrici. One su izdale poziv na sve imućnike, neka se saberu 
sredstva, da se »srpanjskim žrtvama« postavi dostojan spomenik. Tome 
su se mnogi odazvali radosna srca, al ispunjenje njihove želje prekinule 
su ratne godine 1848.-9., a poslije njih okrutni apsolutizam, koji 
je svaku slobodnjačku misao u zametku ugušio. Tek g. 1855. podigao se 
gizdav spomenik od livenog željeza: Lav, koji počiva na teškom sarko¬ 
fagu, podsjećajući na spomenik Leonide u klancu terniopilskom 

Poradi tih događaja morala je vlada prekinuti restauraciju, koja 
se nastavila kasnije u svoj tišini, bez javnog interesa, i to u staroj Žu¬ 
panijskoj zgradi. Nije se više glasovalo pojedince, nego per accla- 

Čudno jest, da su se iza strahovitih događaja naskoro čuli glasovi 
pomirbe. Vjerni Ilirac Ljudevit pl. Vukotinović upravio je u »Narodnim 

novinama horvatsko-slavonsko-dalmatinskim« prijaznu riječ madžarsko- 

horvatsko, stranci u Turopolju pod naslovom: »Rieč u svoje vrieme«. 
n je u tome članku naglasio, da bi se ljute protivničke stranke lako 

pomirile, kad bi prihvatile načelo: Domovinu ljubiti, ustav čuvati i pod 
krunom ugarskom ostati! On pače dopušta, da bi hrvatsko dijete u 
Ugarskoj moglo i madžarski govoriti, ali kod kuće nikada. »Koliko 
štujemo Madžare, toliko neka oni štuju nas. Kod vas dakle, turopoljska 
gospodo, stoji, da pokažete, jeste li pravi Hrvati.,.« 

Hallerovo je gospodstvo ubrzo prestalo. Odmaglio je u Ugarsku, 
pa kasnije vojevao u Italiji. Njegovo mjesto zauzeo privremeno opet 
biskup Haulik, dok nije 1848. ušao u banske dvore »narodni ban« Josip 
Jelačić. Tekar 1847. ishodili su Hrvati jednu od većih svojih tečevina; 
priznanje hrvatskog jezika u uredima i školama. Ivan Kukuljević prodro 
je tada u saboru i pred kraljevskim prijestoljem sa zahtjevom, da 
hrvatski jezik postigne službenu vlast. Ujedno se na akademiji osnovala 
stolica hrvatskog jezika, koju je zasjeo zaslužni jezikoslovac Babukić. 

Tolike borbe ipak nijesu bile podobne, da utišaju i izravnaju pro¬ 
timbe između političkih stranaka. Ta nesloga, taj »jal« u domaćem 
gnijezdu bili su vazda zaprekom, da se Hrvatska podigne i učvrsti. Mirko 
je Bogović opjevao u značajnoj pjesmi svu našu bratsku neslogu: 

»Naše zlo. 

U Harvatah od vremenah davnih 
Uz krepostih nekih puno slavnih, 

Jedno stalno zlo baš ko baština 
Vek prelazi od otca na sina. 

Zlo to izvor svih je drugih zalah, 

Uzrok mnogih kod nas jur pečalah, 

I ko nekoć tako baš i sada 
Kudgod gledaš, svuda zlo to vlada. 

Bolje skoro sve nadvlada ćudi, 

Jer ko jastreb Prometea hudi, 

Svakom poseb šarce kluje, 

A u obće cio nam narod truje, 

Raskidajuć svaki savez bratski, 

Prirečje jur posta: »Jal hkrvatski /« 

Dok je u ilirskim srcima neutješljiva bol ječala još uvijek jednakom 
žestinom, budila se što od prkosa, što od ljubavi čežnja, da se pri- 

pr.vljena narodna opera, što prije izvede. Umjetnost neka »lavi po- 
Sf“ “ f f u Pie3,, ""“' ka " d f'-ara „a zveket pušaka i »a. 

krepiiic'om ‘ POP ' i " il * i ' n ° V0 «>° s ** la i 

.Narodno-proavjeln, borba Hrvata, koja bijaše ishodištem i ciljem 

^ ° S P °vT' 1Pr6daini,V,la ie d “ S “ «-*** - P«L 

“ ka !d„ P °! ’ ,C P6 S ° dine ™ d » P™-“» osjećao sve više, 

koldr, odgovornost na nj pada. P„„ os „„ se , „„ std , ^ među ^ 

dne pregaoce, sto se vedrog čela žrtvuju za opće dobro. Stanko Vraz, 

W p 1“® onog doba, promatrao j e toplim udova! 

lenjem, kako se opera sve bolje ispravlja, kako se naročito u zboro- 

dakle P l h“ m °“-' Sl ° h '” fcki ' SrpSki ‘ sad St, ’ eraki ' kranjski, 
dakle glazbeni značaj sviju ilirskih južnih zemalja 

Za solp-pjevače bijahu doista silne poteškoće, jer se na svim vo¬ 
kalnim dionicama opažala neiskusna ruka komponista, koji od pjevača 
trazi prekomjeran tjelesni napor i prevelik opseg glasa, naročito u vi- 
- Prvi tenor morao mjestimice pjevati do visokog disa, premda se 

P^jehl o’d,z“ i,VOi k “ Snii Pi " a£a ' alii " ,ke ^ - 

mjei”ćlT, Cn “ C f naginjala je pak u tolikoj. 

,en na tahjansku maniru, da je izvježbano glazbeno uho smjesta 

koHe°d " T a t° mPOniSta ’ P ° SVe ° PreČne nakane, dvaju umjetnika, 
koj! ne disu istim ukusom ni osjećajem. Na sreću nije tada bilo tih glaz- 

no osjetljivih usiju, već samo mnogo uviđavnosti i ljubavi 
L proljeću 1846. dođe napokon do izvedenja. Plemstvo i gra- 
đanstvo, glazbeni diletanti, sinovi i kćeri odličnih kuća, svi su poradili 
prema svojo, snazi da milu operu, koja je postala narodnom svojinom 
sto ljepše iznesu, U zboru bilo do šezdeset mladih grla, sama cvjetna 

ili 2^5!; f Gdieg ° d H Štriga P ° kuCa ° na Vrata > bila feudalna 
ST ir n C Sa f SU ° dbilL Svuda > e naišao na pomoć j savjet. 

svako ^ T ' Št0ValaC Lisinsk ° ga ' ko)i i e običavao zimi 

svakog ponedijeljka prunati društvo na »muzikalno-deklamatornu kućnu 

zabavu a uz to malen tanec«, predao je »za ljepšu sliku opere« skupo- 

cieno starinsko oružje i sagove, koplja i štitove od neprocjenive histo- 
rjjsite vrijednosti, 

Osnn kulisa, lio su ,h na papiru naslikali, sve jc bilo originalno, 
bez pozor,snog varavog sjaja. Narodni se kostimi ponajviše posudili od 




domaćih poklisara ugarskog sabora, dok su ženske raskošne haljine vadili 
iz starih plemićkih porodičnih škrinja, pa se prigotovile i nove prama do¬ 
maćim portretima u velikaškim dvorovima. Krojač Milošević tolikim je 
pietetom i dosjetljivošću izvršio tešku svoju zadaću, da je time probudio u 
građanstvu novu domorodnu ideju: salonsko odijelo prema starinskoj 
nošnji 16, i 17. vijeka. Iza dvije godine, kad je »narodni ban« prvi put 
pribivao »sjajnom balu«, većina građana, a naročito gospođe usvojiše 
narodnu salonsku nošnju. 

Neizreciv ushit probudili su dragulji, što nakit, što ures mačeva i 
pojasa, koji su bili od velike vrijednosti. Sama Rubidica nosila na sebi 
porodičnog blaga za kojih 60.000 forinti. Istim raskošjem bijahu odje¬ 
veni čitav ensemble i članovi zbora. 

Scenskim aparatom i svim pripremama upravljao je Štriga tolikim 
naporom i troškovima, da su njegove sile daleko nadmašili. Operu je 
scenski režirao prema tadanjim primitivnim zahtjevima Hornstein, član 
zagrebačkog njemačkog kazališnog društva, a orkestrom diletanata A 
vojničke glazbe ravnao je Angel, »meštar kapele, kojemu je velikim 
trudom pošlo za rukom, da rečeno sa muzikalnimi potežkoćami vrveće 
sačinjenje našeg mladjahnog skladaoca rietkom točnošću izvede, pa 
je orkestrom upravo majstorskom obazirnošću ravnao«. 

Kazališna je cedulja javljala: 

»Prva ilirska opera »Ljubav i zloba« u dva čina po stihovima dr. Di- 
mitrije Demetra, od Vatroslava Lisinskoga, 4, travnja 1846. po jednom 
družtvu odličnih prijatelj ah i prijateljicah narodne umetnosti u zagre¬ 
bačkom kazalištu prvi put predstavljena.« 

Glavnu dionicu soprana pjevala je proslavljena grofica Sidonija 
Rubido Erdody, I. tenora Stoger-Stazić, I. baritona Ljudevit Pichler, 
II, baritona Alberto pl. Štriga, basso-buffo Franjo Wiesner Morgenstern 
sin kontrapunktista, a baš Kamilo Wiesner Livadić. Kazališne cedulje 
za otmjene ličnosti štampale su se na bijeloj svili ša trobojnim okvirom, 
na čelu sa ilirskim grbom u zlatu. Svaka se takova cedulja iskupila 
dobrovoljnim darom za pokriće golemih troškova. 

Opera se izvađala redom pet puta, pa se onda ponavljala 1848, 
i kasnije. Ime joj se i slava pronosili svim jugoslavenskim zemljama, 
pa je ljudstvo iz bližih i daljih krajeva grnulo, da se te rijetke slave 
nagleda i nasluša. Solisti i zborovi svaki bi put bili pozdravljeni živim 
klicanjem i čestim odobravanjem, U ono su doba vrijedili pjevači više 

“*«-»»iz :: rr* 0n nii ‘ nik,<i * 

umjesto njega njegovo djelo progovorilo Ali r! 1'4° V ^ Sret&n ' što > e 
redno cijenila, otkad je dolazila u M* ■ ldlCa ' k ° )a ga ’ e van ' 

Mne „ P „ 2Mla , nija ; ZZ: ";;r ■*-. *» 

Treće večeri ne spomenuvši komponistu ni riieči *4* • • . 

makao, priredila je lovor vijenac a Lh d ^ “ bl 1Z ~ 

ga je silom na pozornicu Da 4 se / vrsl ° treći čin, odvukla 

očekivani čin tako potresao da se' ^ Llslnsk oga je taj ne- 

> ^tresao, rta se je iza toga tužio Mat-;;;, v j 

izvukli pred općinstvo, ćutio sam tako grozan strah ka A ** T 
na stratište.« Posliie to.đa K; 4 g t ah ’ kao da me vode 

hvaljivanju. S aZda Spretno izb ) e Žavao svakomu za- 

* * * 

SU se po Uskrsu pTJsemf^stTra svo^Td .? ah<m1, VIa stela 

u Zagorje, Podravinu i Moslavinu ot & P ° na) ’ viže 

razlijegala koja pjesma iz »Ljubavi’ i zlnh r'7 7 SVlm kuĆama Često 
slavan i pooularan a i « L zlobe «- Lisinski je odjedared postao 

mladića vrio c^niia ^ ^ W»* koja se u 

Uspjeh bijaše ipak samo moralan na to štrika u* i 
Kad je Lisinskome i Stazidu neznatnu nf, ' a T °« orC “- 

»i toliko, d. goleme troškove pmlmM U le" P i ' “ “**<» 

krvi, pa se nije mogao n dl,.*V 4 Ž ,e bl ° ponos plemićke 

bi mu se eecijelo teret , ram«!‘odvalio “ ”“***• *** 

upr,v.\tZoXlo:,„” a Ou ni d ?“ ak 1 ” k0lik ° Sto<i “ 

izvući k Xt,, j “ ik“ " T° ^ “ «* *°'° 

iz neiskustva, što iz nepromišljenoj« na”?* Tv^Tf™ §t ° 

času, kad se u nje^ovoi 4„- * ■ , a • ^ očajnom jednom 

PoSteniu, a k.dr .XX , Xrk° POreme ‘ ili P ° i ””” 1 ° “*■« 1 

zaprijetio, da će J „tavi , , “ “ l<0 ”™». 

majčinog *"* ^ 

riješio majku teške brige. On će s vremenom komod po komad iskupiti, 
pa ga u pretinac spremiti, a da to dobra maja ni opaziti ne će, 

jednog dana pohodi taj lihvar majku Anku i izjavi, da mora skra¬ 
titi rok, što ga je Vatrgslavu dopustio, da iskupi zlatninu. To bijaše 
užasno otkriće. Majka je prema strogim svojim nazorima držala, da 
je Vatroslav izgubljen čovjek, potpuna propalica, krivila je novo nje¬ 
govo »teatersko društvo«, koje je zaista b ; lo rozlogom, što je zapao u 
tu nepriliku. Kad je kasno uveče došao kući, ništa ne sluteći, našao je 
na stolu pisamce, da zarad »kradje ne smije majci pred oči«. 

Sav shrvan probdio je čitavu noć u grdnoj besanici, Napokon se 
i njemu samomu činilo, da je »propalica«, koji nije vrijedan, da gleda 
božje sunce, a kamo li majčin mili obraz. Pred jutro zapalio je lojanicu, 
pa na komadiću uredskog zelenkastog papira napisao majci listić, u 
kojem se u očajnom priznanju i sam okrivljuje. 

»Theuerste Mutter! 

Beschamt steht das ungeartete Kind vor Ihnen, betroffen er- 
rothend wagt es nicht, Sie mit seinen Blicken zu betrachten. Ver- 
zeihung, nur Verzeihung bitte ich kniefalleg, schliessen Sie mich 
nicht aus von dem Bunde unserer Angehorigen, reichen Sie die seg- 
nende Mutterhand an das kindliche Herz, welches immer ftir Sie 
heftig schlug. 

Ich wage es nicht friiher die Schwell@n des entehrten Vaterhauses 
mit meinem Fusse zu verunreinigen, bis das Wort »Verzeihung« 
aus ihrem Munde nicht zu mir gelangt, o Mutter, Mutter! ich b i n 
wirklich nicht schuld! S Bogom, s Bogom! 

Ignaz.« 

Rano u zoru ostavio je dom, pošao u ured, pa ondje u neprijatnoj 
sobici proboravio čitav dan, bez jela i počinka, ništa ne radeći, već 
se neprestano zgražao nad svojim nepoštenjem. Kad je majka očajne 
riječi svog sinka pročitala, nije ga u dobrom svom srcu više krivila. 
Bit će zaista, zavela ga društvo, ali posljednji reci: »S Bogom! 
s Bogom!« teško su je zabrinuli, To je zvučalo grozno! Da nije 

možda.Ona pošalje Josipa, neka potraži brata, i neka ga smjesta 

dovede kući, . -* 

Kad je Vatroslav stupio pred nju, u smrtnom bljedilu, sav ispaćen, 

reče mu suznih očiju: »'Oprostit ću ti, jer znaš, što si počinio. Mi ćemo 
tu stvar urediti, ali dok sebi nijesi očistio dušu od teškog grijeha, ne 
smiješ mi poljubiti ruke!« On ode još isti dan k sv, Marku i potraži 
ispovjednika. Stara kupola župne crkve rijetko je čula iskrenije pri¬ 
znanje. Trebalo je mnogo dana i noći, dok su se majka i sin u staroj 
svojoj povjerljivosti opet našli, ali tad je bila još tjesnija, još nježnija 
nego prije. 

Mariji zavolju odlučio je Franjo, da majku Anku uzme pod svoj 
krov. Supruga mu za tu ljubav nije znala nikad dosta da zahvali. Ona 
je majčici uredila sobu do dječje, a kad bi ju Vatroslav pohodio, našao 
bi ju vedru i spokojnu uz preslicu ili uz vezivo tananih čarapa, 
ili bi pak umorna sjela u očev naslonjač, pa bi sitnim franceskim kar¬ 
tama stavljala patience, Tad bi u sinovoj duši opet uskršavala silna 
želja, koju nikad za života iskupio nije: majčicu da što prije uvede u 
vlastiti svoj dom. 

Velika ova želja davala bi mu opet nade i poticaja, da se pridigne, 
pa da marljivo obilazi kuće, gdje mu se poduka u glasoviranju i pje¬ 
vanju plaćala starom »cvancigom«, Najvolio je zalaziti u kuću Lipov- 
čićevu, gdje je Klotica sjajno napredovala, pa svog učitelja vazda 
nekim zatravljenim izrazom u očima gledala. Pa onda u Banovu kuću 
(Opatička ulica 19.) niže Vancaševih, gdje mu je sudbina priredila naj¬ 
veće blaženstvo života. 

Otac Franjo Ban, impozantna visoka pojava s dugačkom svilenom 
gustom bradom, bio je viđen varoški fiškal, dobrog glasa, a ujedno 
ilirska korenika. Burne one srpanjske večeri, dok se je on nalazio u 
varoškoj kući, donijele su mu žena i djeca u kuću dvije ranjene crven- 
kape. On je svoje kćeri za to junaštvo poljubio u čelo, što se vrlo 
rijetko desilo, premda je mnogobrojnu svoju djecu vruće volio. Kad 
je pak pregledao nejake momčiće zavezanih rana, stao ih ljubazno 
miriti i tješiti, pa mu nijesu smjeli ostaviti kuće, dok nijesu posve 
ojačali i s njime iskupili bilikum. 

U njegovoj se kući čitala mnoga dobra knjiga, pa i svaka.rijetka 
ilirska, a sedam se njegovih kćeri i četiri sina morali baviti glazbom, 
.»koja oplemenjuje dušu i od svake opačine i zloduha čuva«. On je 9 ilno 
zavolio čednoga Lisinskoga pa mu povjerio glazbeno., naobražavanje 
svoje djece. Čim je Ban dočuo, da se komponist treba seliti iz bratove 
kuće, jer se ondje raspušta kućanstvo, uredio mu je. u. prostranoj svojoj 

kući u prizemlju malenu sobu. Time je htio da pomogne sakatom širo-, 
tanu ponajviše za to, da se ne mora svaki dan uspinjati u gornji grad, 
gdje su otmjene porodice sa glazbenim zanimanjem stanovale. 

Sva su Banova djeca bila vrlo darovita i snažnih grla. U najstarije 
kćerke Rože bilo je već onda kompozitornog talenta. Njezine mise i 
kantate pjevale se kasnije u Berlinu, kamo je svoga muža slijedila. 
Najljepše grlo bijaše u Valpurge, diletantkinje operne pjevačice, a ma¬ 
lena tad još Dragojla, kasnije udata Vodvarka, bila je prva, koja je kod 
premiere »Zrinjskoga» u Trstu pjevala »Jelenu«, U sina Franje bio je 
snažan tenor, a Šandor, kazališnim imenom Slavan, bio je kasniji ope- 
retni tenor i glumac, kojega su Zagrepčani vrlo zavoljeli. 

U živahnom tom domu samih vedrih srdaca kod dolaska Lisin¬ 
skoga nije bila nazočna jedino Hedviga. Roditelji su nestašnu kevicu 
poslali u Turopolje k prijateljima Vernićevima, jer joj se spremala 
prva dugačka haljina, »u kojoj bi se djevojka odveć nespretno kretala, 
pa bi se pred svijetom izvrgla ruglu.« Prva dugačka haljina značila je 
tada vrlo važan momenat, stidljiv djevojački skok iz bezbrižne kratke 
suknjice u dostojanstvene skute. Kod Hedvige bilo je doduše malo 
nade, da će se u tom jednom mahu uozbiljiti, jer za nju je bio život 
zelena livada natopljena suncem, po šarenilu koje se razlijegala pjesma 
njezina lijepoga gotovo dječačkog alta. 

Jednog dana, kad je Lisinski izašao iz svoje sobe, dojuri s ulice dje¬ 
vojka u bijeloj batistastoj haljini protkanoj sitnim modrim ružicama. 
Opaljenim rukama pribrala je predugačke skute, a desnica joj mahala 
slamnatim- šeširom, što joj je visio na širokoj modroj vrpci. 

Njih je dvoje besvijesno zastalo, pa se zagledalo nijemo i ljubo- 
pitno. Ona se po francuskoj modi graciozno nakloni, pa ga stane pro¬ 
matrati pogledom naivnog djevejčeta, čiji život nailazi svuda na za¬ 
nimljiva iznenađenja. Pupoljci ljubavi u njezinu su srcu bili još tako 
čvrsto stisnuti, kao i jedre opaljene njezine šačice, kojima je dizala 
nespretnu dugačku haljinu. 

Hedviga je slutila, da pred njom stoji Lisinski, jer ga je spazila 
iza kulisa, kad je uz starije sestre sudjelovala u zboru njegove opere. 
A i pisali su joj od kuće, da su mu dali mjesta u prizemnoj sobici. 

U prvom je času zaboravila, da se predstavi, jer ju je odveć zani¬ 
mala nova haljina, u kojoj je danas pošla, da se prikaže kumi. Sada 
uhvati šiljastim prstima mekane na-bore, pa se kliktavim dječjim 

smijehom giždala: »Gledajte, gledajte, imam dugtt haljinu! Je 1' te, 
kako je lijepa!« ■ 

Onda spusti skute, da su joj sezali do zemlje i zapljesne živo”. 
»Sada sam dama, odrasla dama!« 

Ona se zažarenih obraza Stala kretati i previjati mekanim djevo¬ 
jačkim tijelom poput mlade mace gibljivih kostiju, u čem je izbila sva 
neobuzdana ženska prirođena koketerija. Ali onda zastane preplašeno, 
sva zastiđena, jer se dosjetila, da se jedno drugome nijesu još prikazali. 
Od neprilike ošine je topao mlaz pa joj zarumeni obraze i nagi zatiljak, 
na kojem je tamna dugačka kosa bila zavita u bezbrižan jednostavan 
čvor. Ona izlane; »Oprostite, jeste li vi možda slavni glazbotvorac 
Lisinski?« 

Vatroslav ju je sveudilj gledao sav zatravljen, kao da je ta djeva 
za nj malen nasmijani poslanik časovite varave sreće. U dvadeset i 
sedmoj godini oćutio je prvi put nešto preslatko mladenačko, u krvi 
mu nešto procvjetalo, prema suncu stalo žeđati vrućim bezobzirnim 
zahtjevom, kojim čovjek traži svoje pravo. 

Na usnama mu osvahe smiješak, prva plaha cvatnja ljubavi: »Jeste 
li vi možda gospojica Hedviga?« 

»Da, da«, nastave čavrljava djevojačka usta. Krupne tamne oči 
zabljesnu iznova od radoznalosti života. »Da, da, to sam ja! Zovu 
hie kod kuće Heda, Hedica, a samo kad me grde, onda mi kažu strogo 
i svečano Hedviga! Ha ha ha! Ali to već ne smije biti! Ne dam.se više 
grditi, niti; od Rože niti od braće!« 

Ona se malko skuiei, Spusti nabore sve do zemlje, pa klikne iznova: 
»Gledajte, seže do zemlje! -KanO marna! Je T te? . .. Kod Vernićevih 
sam već i smjela ostati u salonu, kad su došle vizite, a uvečer sam 
smjela čuti do jedanaest sati! Pomislite Anica, moja prijateljica, onda je 
kraj mjesečine do u kasnu noć čitala romane! Hahaha!« 

Vatroslav joj pruži napokon ruku na pozdrav. Kako su stajali 
u mračnoj veži starinske kuće zastrte visokim stijenama, prošuljala 
se pomalo između zidina obijesna neka svijetla zraka kasnog popod¬ 
nevnog sunca. Titravim im je šarama osvijetlila uzan put do sreće. 
Vatroslav još uvijek nije smogao riječi, tek mu jedna presmjela misao 
kao munja isunula kroz mozak: »Ona mora mojom ženom biti!« 

Uporna njegova šutnja dovela je Hedvigu opet u nepriliku. Mislila 
je, da se nedostojno vladala, pa- se stala izvinjavati: »Oprostite! . , . 

ali danas ne znam, što govorim! Oh, kako sam sretna! Ta haljina je 
zaista krasna! Je 1' te?« 

Ona stane svoje skute milovati. Onom sigurnošću, kojom se žena 
u neprilici mnogo brže snalazi negoli muškarac, nastavi nešto mirnije: 
»Izvolite, idemo gore!« 

Čim je Vatroslav zakoraknuo, opazi ona hromu njegovu nogu i 
cikne bolno. On zastade, okrene polagano putnički svoj pogled prema 
njoj- Osjetio je teret svoga života gorče no ikada. 

Hedviga pritisne prstić na- neuljudna usta, nosni su joj listići za¬ 
drhtali, gutala je suze. »Idem s vama!« 

Oni su se stali uspinjati po uskim tmurnim stepenicama, korak po 
korak, u jednakom tegobnom tempu, uz muklo udaranje štake. Stupali 
su jedno uz drugo, opojeni nadama, vrućom nikad udovoljenom čež¬ 
njom, kroz svu svoju suznu mladost, sve do nakraj života Lisinskoga, 
dok im se vjerna ljubav nije napokon rasplinula u vječnom talasanju 
etera. 

* 

Lisinski je nato na živcima teško obolio. Bila je opet nervozna ona 
groznica, koja bi nastupila, kadgod je zapao u duboku duševnu depre¬ 
siju. Osjećajni njegov život nije podnosio jačeg nasrtaja, u njega nije 
bilo dostatno snage ni volje, da s njime zametne borbu. Jedva što- se 
jadnik našao na dohvatu ljubavnog blaženstva, koje život nikome ne bi 
smio uskratiti, rinulo ga u kraj, jer se stvorovi dijele na sretnike bez 
zasluga i na nesretnike bez krivnje. 

On bi obilazio gradom sav porušen, ne sluteći, da ga mnogo oko 
brižno slijedi. Gospođa'Ban prva je opazila razlog njegove potištenosti. 
To je bila mirna žena, brižnog i suviše blagog srca, vazcSa vedra i na¬ 
smijanih usana, jer uz čestitog muža nije znala ni za kakove jade i ne¬ 
prilike. Kuća joj je bila gotovo i pretijesna za toliku djecu, ali ih je 
ona primala kao dar božji, a kad bi joj se ispod srca opet sitan stvorak 
javljao, tražila bi pomnjivo po koledaru, kakovo da mu ime nadjene, 
i razmišljala, koga od najbližih prijatelja nijesu još pozvali za krsnog 
kuma. 

Jednog je ona dana potražila Vatroslava u njegovoj sobi, napajala 
ga skršenoga malinovim sokom, što mu ga je priredila Heda »za slatku 
utjehu«, kako mu je po mamici poručila. Gospođa ga je milo tješila: 
»Što će vam to dijete? Još nije dorasla za ženidbu! Luda je i nestašna! 

Kad jednom poraste, pa se opameti, pa ako bude vrijedna vaše ljubavi 

onda, mili prijatelju, budite bez brige, ja ću se sama zauzeti, da u oca' 
isprosimo privolu.« 

»Ali kada, kada?!« _ uzdahne on nestrpljivo. 

Gospođa se zamisli tražeći zgodne riječi, da ga ne uznemiri. 
»Kada... Recimo za dvije tri godine, dok kod banskog stola avan- 

sirate - ili dok vam muzika nosi toliko, da možete s Hedom živjeti 
bez oskudice,« 

»Mislite li, da je zaista tako daleko?« 

. . G ° SP ° đi se mladić silno dao na žao. Njegova naivnost bila je za¬ 
ista ganu 1,iva Ona mu pređe dlanom preko usijanog čela, pa ga stade 

, *** ® a d ° Sta! SuSpregnite svo ’ e os i eća ! e > da mi ne oža- 

lostite Hedice! Sve je preuranjeno... Al' kad vam je srce prepuno 

čežnje, dođite k mem, ta znate, da vas volim kao rođena sina.« 
vatroslav zaplače tiho i poljubi je u ruku. 

K majci i k Mariji običavao je dolaziti svake druge večeri. Sestru 
bi onda našao obično kod glasovira, kako uspavljuje djecu. U pokrajnoj 
i se sobi mališi u malenim svojim posteljicama voljko stisnuli, pa bi 
dn) ema j uc i sl ušal i poznate im zvukove Schumannova »Des Abends«, 
»Warum« ih ko,i Chopinov »Nocturne« ; Glazba je dopirala do njih sve 
tise, sve njezm,e, pratila ih do čarnih nevinih sanja. Rumena 
ustasca, udovoljena krepkom mliječnom hranom, pravilno bi disala, dok 
su se punane sacice s utisnutim jamicama uhvatile za mekane perine. 

Vatroslav ih motrio sa mnogo ljubavi. Za njega su značila djeca 
najraskošniji dar bozji ljudima. Pogdjekada bi on sestru kod glasovira 
zamijenio Jednom ga tamo obuzelo turobno snatrenje, pa se ispod nje¬ 
govih prstiju rodila nježna fantazija. Bila je puna kliktavih jecaja, du¬ 
boke samilosti i oplakivanja. Nad time je vladao motiv ženskog zbora 
iz »Ljubavi i zlobe«.- čuo je Hedičino grlo... Ispod pritvorenih vjeđa 
ukaza mu se milo priviđenje: iz djevojačkog zbora upravile su se na 
njega Hedme plamene tamne oči, gledale ga povjerljivo,, a dvije se ruke 
opaljene od turopoljskog žarkog sunca za njim širile ... 

Ta g a j e vizija obuzela tolikom vjerojatnošću, da je od prevelike 
sreće bolno uzdahnuo, a glava mu klonula na tipke. Marija ga je našla 
u ako, omaglici. Ona ga je preplašeno digla, kadno mu iz njedara 
ispane garavi ženski uvojak obavit svilenom modrom niti. Ona se 
žurno za njim prigne, pa ga bratu stavi neopazice u njedra. Ali se onda 

Vili. 




na teškim nogama odvukla do dječje sobe;, pa ondje gorko zaridala. 
Bratova fantazija na glasoviru i djevojački taj uvojak bili su za nju 
ispovijest nesretne njegove ljubavi. 

Jednog je dana pohodi Stanko Vraz, da se s njome i s majkom 
posavjetuje, kojim bi načinom spasili prijatelja od očite melankolije. 
Tad se pjesnik dosjeti, kako je i on nekoć od beznadnih ljubavnih boli 
našao umirenja u Bistrici, kod Nestora kajkavske knjige, opata Ivana 
Krizmanića, u kojega bijaše prava hrvatska gostoljubiva kuća, naročito 
za književnike i umjetnike. Oni utanačiše, da će Vraz odvesti Vatro- 
slava onamo, na slavno to mjesto, gdje su Ilirci nekoć prvo svoje kolo 
s Gajem zaigrali. Nadali se, da će Vatroslav ondje ozdraviti, čim mu 
misli krenu drugim smjerom, jer osjećajna njegova narav tražila je i 
onako vazda novih podražaja. 

Nitko nije raspoloženje Lisinskoga shvatio vjernije od Vraza, koji 
se nalazio vječito u bolnim trzavicama neudovoljene ljubavi. On je 
vazda tražio žensko društvo, koje mu je bilo bliže no muško zaradi 
srodnosti s lirskom njegovom dušom. Svakoj se on ženi (približavao 
najdubljim poštovanjem, tražio u nje duševnu milotu i ljepotu. Tri su 
žene pjesnikovo srce redom ranile. Svaka ga je nadahnjivala, da pjeva 
slatke lirske pjesme, ali nijedna se nije mogla uz njega privezati, jeć 
je jadni pjesnik bio vječiti gost u tuđem gnijezdu: nije stekao dostatne 
zarade ni vlastitog doma. 

Ljubica Cantillijeva u Samoboru bila mu nježna prijateljica, ali 
je ljubila vruće drugoga i pošla za nj, dok je pjesniku ostavila blistavu 
uspomenu u njegovim »Djulabijama«. 

Mnogo dublji i trajniji bijaše njegov duševni vez sa Krizmanićevom 
sinovicom Dragojlom, Vraz ju je upoznao, kad je u narodnoj misiji 
došao s Gajem u Bistricu, Sestra še Dragojlina duhovita Pavlina na 
sam badnjak s Gajem vjerila, a Dragojla je pošla za rodoljuba i vla¬ 
stelina Stauduara, kasnijeg urednika i izdavača »Politische Agramer 
Zeitung«, Ostala j'e pak s malom svojom Gabrijeličom u bistričkotm 
župnom dvoru, da upravlja opatovim velikim kućanstvom. Pjesnik se 
tada morao zadovoljiti idealnim njezinim posestrimstvom. Njegova se 
čista duša i tomu prilagodila, ali se nijesu mogli umiriti zli jezici, koji 
su ih na neko vrijeme rastavili, pa je Vraz opet smrtne muke patio. 
Tu svoju golemu sreću i nesreću opjevao je u drugom svesku Svojih 
pjesama. 


Vatroslav Llslnski 

Ni treća njegova ljubav nije mu mogla zadovoljiti srca. To bijaše 
plavokosa Hildegarda, kćerka gradskog vijećnika Mirka Karvančića 
na Krvavom mostu. Vraz ga u svojim pismima nazivlje »pont saglant«.. 
Ta djevojka nije sebi u svojoj čednosti nikada uobražavala, da je divno 
njezino glasoviranje i obožavanje »Djulabija« u pjesnika probudilo 
dublje osjećaje. Ona nije o tome vodila računa ni onda, kad ju je totac 
dao imućnom vojnom činovniku Josipu Czucziju, rođaku Lisinskoga 
po tankoj lozi majčinoj i kasnijem njegovu dobrotvoru. Od Vrazovih 
besnenih noći i suza od prijegora ostali su potomstvu nježni soneti, u 
kojima uzdiše: »Hilo, oj Hilo!« 

Duhoviti pjesnik borio se kroz čitav svoj vijek, da nađe stalne za¬ 
rade. Ilirsko doba, rumeni osvit, tražio je idealne radenike, ali ih nije 
imao čime hraniti. Otkad se Vraz preselio stalno u Zagreb, odvrnuli se 
od njega neki slovenski prijatelji, naročito Prešern, pa mu je presah- 
nulo vrelo njihove gostoljubivosti. Kako se je bavio slavistikom, na¬ 
pose istraživanjem narodne pjesme i napjeva, to se nadao, da će u Za¬ 
grebu prvi zasjesti stolicu hrvatskog jezika na pravoslovnoj akademiji. 
To je mjesto dobio trudoljubivi i zaslužni Babukić, koji mu je prepustio 
tajništvo »Matice ilirske«, Time se Vraz barem pet godina prije smrti 
domogao čednog ognjišta u »Narodnom domu«, gdje bijaše muzej, 
knjižnica, novo osnovano »Gospodarsko društvo« i gostiona, sastajalište 
otmjenih narodnih duhova. 

Ovdje se pjesnik presretan udomio, primao godišnju plaću od 
300 for. A za izdavanje »Kola«, književnog časopisa za literaturu, 
umjetnost i narodni život, koji je uz to pomno gajio i beletristiku, na¬ 
pose godišnjih 200 for. Otada nije bar trebao da bude vječitim gostom 
kod tuđeg stola. 

U izvanjskim i duševnim prilikama i nevoljicama bio je dakle pri¬ 
jatelju Lisinskome posve jednak. Besvijesno ih je to vezalo tjesnije no 
rođenu braću. U obojice je vapio ljudski jauk za srećom, al uzalud. 
Oni.se znali ponajbolje tješiti, dok su zajedno zamišljali pjesme i na- 
pjeve. 

Vatroslav motrio je posve apatično, kako mu prijatelj sprema 
kovčeg sa nešto otrcanog odijela i rubenine. A tad je s njime sjeo n£< 
seljačka kola, kao pod tuđom voljom. Kad su konji potegli, prekosi 
okom još jednom premilenu kuću, u kojoj mu je živjela dika, i opazi 
na malenom okancu neispavanu glavicu, a lijepe se oči zalile krupnim 

suzama, dok su ručice za njim živo mahale. Čitavim je putem uporno 
šutio, a isto tako i pjesnik, koji se zamislio: Čemu je Bog dosudio lju¬ 
dima vruću ljubav, ako ih time razapinje na muke? 

Kad su prošli Kašinu pa izašli iz mirisavih starih šuma, pukao im 
je pred očima vidik na zeleno Zagorje, stvoreno za bezbrižno uživanje, 
a daleko tamo u maglicama pretpodnevnog sunca bijelila se Bistrica u 
božjoj ljepoti. Tad je pjesnik shvatio smisao ljudskog života: Čovječja 
duša mora biti sretna u mrvicama! 


Marija Bistrica, ta cvjetna kita na grudima zagorske zeleni, staro¬ 
davno je poklonište pobožnih duša, što putuju k čudotvornoj slici 
»Majke Božje Bistričke«, da vrućom molitvom i obilatim darovima is¬ 
prose spas duše ili lomnog tijela. Leži u slikovitom romantičnom kraju, 
gotovo na polovici puta između Zagreba i Varaždina/ Onamo se 
sa sviju strana od ranog proljeća, do kasne jeseni nižu povorke hodo¬ 
časnika, pa onda dugim putem struje starinske nabožne pjesme, kojima 
nitko ne zna za začetnike. Ona se je kroz pokoljenja uhvatila za dušu 
hrvatskoga seljaka. 

Župni dvor bistrički bio je vazda na glasu radi neograničenog gosto¬ 
primstva, ali za vrijeme opata Ivana Krizmanića, kajkavskog književ¬ 
nika i pokretača slobodoumnih ideja, bio je jednak grofovskom dvorcu. 
Snažni taj duh skupljao je oko sebe čitav vijenac najotmjenijih muževa, 
književnika i političara. Svaki bi pred njime nehotice sagibao koljeno, 
jer je Krizmanić bio jedan od onih jakih značajeva, koji privlačuju i 
zadivljuju. 

On bijaše tipična pojava iz jozefinskog tolerantnog doba, zadojen 
krilatom lozinkom franceske revolucije »Liberte, egalite, fraternite«, u 
kojoj je nalazio snažan izražaj ljudskih prava, Ne mareći za vjersko 
shvaćanje ljutog protivnika katolicizmu, protestantskog engleskog pje¬ 
snika Miltona, latio se među ostalim svojim vrijednim prevodima i go¬ 
lemog posla, da prevede »Izgubljeni raj«, što više iznio je vjerno i sve 
one škakljive vjerske stihove, Što bi ih njemački prevodioci obično 
ublažili ili posve ispuštali. Po njemu ušao je i Shakespeare po prvi put 
u hrvatsku literaturu. 

Tjelesnom snagom i ljepotom natkriljivao je sve svoje predšasnike. 
Dok je u Beču studirao filozofiju, pa sa nekoliko otmjenih drugova 

složio »Kolegij Hrvata«, ugleda ga jednom u seminaru papa Pio VI., 
koji se je ondje nalazio u pohodima caru Josipu II, Papa se nije mogao 
obuzdati, a da ne usklikne: »Belli Croati! Belli Croati!« 

Krizmanić bio je kneževska pojava mirnih harmoničkih crta, du¬ 
hovitih tamnih očiju, a vrlo sočnih usana, koje su odavale sklonost za 
lagodno uživanje, daleko od svetačke askeze. Najljepša njegova slika 
nalazi se u zem. arhivu u Zagrebu, litografirana i potpisana »Zahvalni 
rod«. On je vazda hodao polagano, oči bi pasao na vedroj ljepoti ro¬ 
đenog mu Zagorja, pa bi onda razblaženog srca raskrilio širom odugački 
svoj crni kaput. Reverendu bi obukao samo od potrebe, bila je odveć 
tuđa njegovim nazorima o slobodnom kretanju. Jednom je dapače pri¬ 
likom, dok je predsjedao koroni stubičkoj, predložio rezoluciju, neka 
se ukine nošenje reverende i celibat. Kad ga htjedoše imenovati bi¬ 
skupom zagrebačkim, vrijedila mu nevezana sloboda u krilu zagorskog 
naroda više, no sve blistave časti i dohoci, pa je odbio poziv veleci: 
»Ja, koji stojim jednom nogom već u grobu, ne poznam slavohleplja«. 

Na »višem mjestu« ubilježilo mu se više toga u zlo, jer su se njegove 
odveć tolerantne ideje kosile s tadanjim mišljenjem crkvenih dosto¬ 
janstvenika. On 'nije ni pred kim drhtao. Za starijih njegovih dana 
osjetljivo su ga ponizili. Poslije nebrojenih godina došli su iznenada, 
da mu pregledaju župnu blagajnu. Premda su ju našli u potpunom redu, 
nije ponosni starac toga pregorio, oprostio se od ljubljenog svog kraja, 
tiho se zavukao u Omilje kraj Moravča, gdje ga je njegovala vjerna 
sinovica Stauduarka, dok se nije gotovo neopaženo preselio u vječnost, 
a da se jedva tko sjetio velikih njegovih zasluga. 

Novu struju preporodnog gibanja susretao je isprva nekim konser- 
vativnim nepouzdanjem, On je dotada držao, da »ubogarska horvatska 
knjiga ne pokazuje za načitanoga čovjeka nikakovo zanimanje. Što- 
kavština je pak tuđi jezik, iz kojega treba pametnu riječ tekar prevesti 
na kajkavski«. 

Čim je ušao u bistrički župni dvor, trudio se smjesta oko izdanja 
kajkavske knjige za puk, koja mu je služila sve do konca 19. vijeka. 
U originalnom kajkavskom pravopisu glasio joj je naslov: 

»Put Marianski Na Bestricu k Csudnovitomu Kipu Marie Bistricske. 
U Slavnom Kralyestvu Horvackomu. S spisanyem Pochetka. I uzdignute 
Kod Kipa Ovoga Poboxnosti. Putnikom Marianskim Sloxito, I Na Svitlo 
Dato Po Antunu Mihaly, U Gymnaziumu Poxeshkom Školah Gramma- 


tikalskih Jubilarnomu Profesoru, U Varaxdinu, Pritiskano Kod Janusha 
Sangilla 1822.« 

Bogata župna knjižnica bijaše prenatrpana ponajviše njemačkom 
i franceskom literaturom, pa se i u župnom dvoru kao svuda među 
naobraženim svijetom gajila njemština. Jednog dana otkrije opat u za¬ 
puštenom nekom pretincu šutljivog arhiva spise Križanićeve i Mi- 
kleušićeve, pa se silno zastidi. Tekar u šezdesetoj svojoj godini upoznao 
je vrijednost hrvatskog jezika i historijskih njegovih prava. Otada ga 
je stala živo zanimati borba za jedinstveni pravopis, koja se kroz tolike 
godine vodila, pa se uz nju nizale važne nove misli. 

Otada se je drevna Bistrica-mogla nazivati ishodištem preporodnog 
osvita, kojemu bijahu na čelu grof Janko Drašković i Nikola pl. 
Zdenčaj. Do Krizmanićevih se nogu razvijala Gajeva reformatorska 
duša i raskrilila se ideja Ilirizma. Ondje je našao i Stanko Vraz drugu 
svoju domaju, pa se pod njegovim kumstvom osnovalo prvo hrvatsko 
gospojinsko društvo, za koje su odlične vlastelinke doprinijele velike 
žrtve, da se osnuje »Matica Ilirska*. 

- Godine 1842. složile su se gospođe Ivana pl. Čačković-Vrhovinska, 
Dragojla Stauduarka i Paulina Krizmanićeva, te su pozvale imućne svoje 
posestrime, neka kupe prinose za uljenu sliku grofa Janka Draškovića, 
a ovu da poklone zagrebačkoj čitaonici, gnijezdu premnogih novih 
ideja, kojoj je bio predsjednik obožavani grof Janko. Ta se slika kasnije 
umnožavala kamenotiskom, a original resi galeriju znamenitih Hrvata 
u »Matici Hrvatskoj«. 

Grof se je Drašković zahvalio zagorskim plemenitim gospođama 
ovim pismom; 

Iz Zagreba na 5. Veljače 1842. 

»Milostive, Ljubezlive Gospoje! 

Da me ljeta ne obaveste, koliko me se prošla cena životovanja, i 
da mi dušno pripoznanje svagdan ne .rekne, koliko zaostadoh činom 
za mojum željum i obštinskum potribum: doista Vaše milodarno pismo 

oholna bi me moglo učiniti-, ele sad gdi pod moima očima toliko 

vode u Save i Kupe preteklo jest, treba da trezan ostanem, i da uz- 
dignenje, koje meni živomu dosudiste, za sad odmečem, i da Vas molim 
za tai blagodaran čin (ako ga još kašnije zaslužio budem) na ono doba, 
kad moje slike žive več nebude — kad me cerna zemlica pokrivala bude. 

— Da Vi meni nakan Vaš nesobčiste, onda bi bio mislio, da ste naumile 
dušmanskim smehorn mene podverči, ele ovim putem niš mi ne ostaja, 
veui Vama iskreno zahvaliti za Vašu dobru i domorodnu želju, i Vas 
moliti za trajanje Vaše milosti i prijateljstva protiva meni, osobito pako, 
i naiverhovnie mi nadleži Vas moliti, da u ovom svetom domorodnom 
. duhu durma ostanete, i potomke Vaše u njemu vospitate, 

, Uzimljam si sloboštinu za znak iskrenog štovanja i prijatelstva 
ove nekoliko slike na spomenete priazni odaslati, i ostajam z velikim 
veseljem sebe dobročinstvu Vašem izručujući Prijatelj i sluga pokoran 
Vaših Milostih 

Janko Draškovič.« 

Mnogo je toga Vraz ispričao Lisinskome, dok su se približavali Bi¬ 
strici, a duša mu se razvezala. »Jedno će te možda smetati! Župni je 
naime dvor vazda prepun gostiju. Živahni starac ne voli samoće, treba 
vazda novih poticaja i dojmova, voli smijeh i šalu, pa se tamo igra, 
pjeva, svira, kuglja i pleše, sve do u kasnu noć. Ima ondje i ženskog 
društva, otkada mu kućanstvo vodi sinovica Dragojla«, 

»Tvoja posestrima?« 

Vraz lako porumeni. 

»Ne vodi za mene brige«, umirio ga Lisinski, »vrijedni me je opat 
pozvao na oporavak, pa me jamačno ne će prisiliti, da boravim u Ve¬ 
selom društvu. Meni treba sunca, mira i dobre knjige«. 

Krizmanić ih primi najsrdačnijom dobrodošlicom. Bio je spram 
blijedog umjetnika pun obzira i pažnje, jedino što ovoga nije moglo 
minuti, bilo je prve večeri, ikad je morao iskupiti omašni bilikum u čast 
opatova doma. 

Jednog jutra sjedio je Lisinski posve sam u prostranom župnom 
vrtu, pa se nije mogao do sita nagledati rafiniranih nasada, što su s)e 
na ograničenom prostoru prikazivali kao miniaturni perivoj franceskog 
stila. Maleni nasmijani labirinti zelenih stijena vodili su do koketnih 
zakutaka s kipovima zaljubljenih pastira i pastirica. Zamišljenom se 
Vatroslavu pričinilo, kao da je ovdje zapao u vedra vremena »du roi 
soleil«, .a kad se vijugastim puteljkom, što bijaše posut blistavim sitnim 
pijeskom, približavao Vraz, držao ga je u prvi čas trubadurom. 

- Ovaj mu dovikne: »Divi se, moj mladiću, toj ljepoti! Naš je opat 
u vrtlarstvu sladokusac, gotov arhitekt! U knjižnici ćeš naći diplomu 

priznanicu, što ju mu je poslalo bavarsko društvo umjetnog vrtlarstva«. 

Stanko sjede do njega, pa će od naglog hodanja jedva dišući: 
»Čuj, Načo, za koji dan slavi naš zagorski abbe osamdeseti svoj ro¬ 
đendan, pa se na tu proslavu sprema velika četa njegovih poklonika. 
Sinoć sam kod mjesečine ispjevao sonet, pa mi sad učini tu ljubav i 
stavi ga u muziku. Mislim, bit će najljepše za jedno muško grlo uz gla¬ 
sovir. Valjda će doći Štriga, pa neka nam tu rijetku slavu osladi svojim 
pjevom«, 

^ raz mu stisne ruku, »Prekrasno! Daj mi čitaj sonet onako, kako 
si ga proćutio. Znaš, da se ne volim držati riječi, nego čitavog dojma!« 

Vraz se postavi ispred bosketa s *ostriženim zelenim paraventom, 
na dnu kojega je sjedjela kamena ribarica s koketnim šeširićem na 
omašnoj frizuri. Pjesnik počne polaganim valovitim naglašavanjem: 

SONET. 

U dvorovih belih je rodila 
Mužko čedo majka slavskog roda; 

Nad zibkom mu kob budućih zgodah 
Sbor proricao rodjenicah Vilah. 

Parva veli: »čut mu rajska bila, 

Šarce krepko, pamet umnih plodah!« 

»Služio Bogu, slavi!« druga doda. 

»Svet ga ljubio!« tretja zaglavi. 

Oyo Tebi Vile proricaše, 

I tvoj angjeo čuvar Bogu podni, 

A Bog reče: »I na mnoga leta!« 

Tako je bilo, i mi uz zvek čaša 
(Čim Ti danas slaviš dan rodj em) 

Sad kličemo: »Još na mnoga leta!« 

Lisinski se bio zagledao zaneseno u pjesnika. Plemenita zagasita 
glava s nekim bolnim byronskim odsjevom, odugačka mekana kosa i ru¬ 
mene usne podsjećali su u tom milieu-u na kasnu renesancu, na Tassa, 
dok princesi Eleonori čita u Ferari u perivoju žarke svoje sonete, D 
duši su mu odjeknuli pjesnikovi stihovi, pa ih je pod ovim dojmom 

stavio u kajde. Zato ta pjesma iznenađuje muzikologa pretežno opernim 
karakterom »Hernani-a«, 

Bučni dani Krizmanićeve slave potrajali su po hrvatskom običaju 
tri dana i noći. Bilo slavlja, glazbe, slavoluka i cvijeća, odličnih i pur- 
garskih gosti, pa je izrečena i mnoga umna i vatrena riječ. Starina opat 
stavio je svome osamdesetom rođendanu najoriginalniji spomen: na 
svim vratima prostranog župnog dvora zabilježio je ispod običajnog 
»C+M-j-B« bijelom uljenom bojom po jednu jezgrovitu ilirsku lozinku. 
Jedva što je ta pravedna duša ostavila župu, morali su seljaci prema 
višoj odredbi napise odstraniti, »jer je sakrileg, koji budi negodovanje 
od strane štovalaca pobožne starinske kreposti«. Isto tako su morali 
posjeći franceski perivoj, pa ondje saditi Bilje, »koje hasni i krepi dušu 
i telo«. 

Lisinski je odahnuo, kad su posljednji gosti ostavili dvor. Sam 
Stanko Vraz, koji je znao redom po više mjeseci ondje boraviti, 
spremao se u Zagreb veleći: »Ne mogu više ostati kraj tih lukulskih 
stolova, na koje dobrodušni abbe lijepe svoje škude i cvancige troši pa 
time u dugove zapada«. 

Bistrica značila je za Lisinskoga novo vrelo inspiracija, koje je 
primao ponajviše od opata, a onda i iz naroda. Često su sada njih dvo¬ 
jica bili na samu. Za vrućih dana mnoge su lijepe časove prosjedili u 
mračnoj hladovitoj knjižnici ili u refektoriju, gdje je bio prilično dobar 
glasovir. Sva ta okolina, mirni bezbrižni život, daleko od ljubavnih uz- 
rujavanja, vrlo su povoljno djelovali na slabašan ustroj Lisinskoga, 
Pabirčio je rado po starim knjižurinama, pa se divio mnogim nježnim 
izlivima nepoznatog njemačkog pjesnika. Stoga je u ono vrijeme unatoč 
ilirskim rodoljubnim sastancima kod opata, koji se i sad kod ozbiljnih 
rasprava služio njemštinom, stvorio toliko njemačkih napjeva. Ponaj- 
ljepši su mu bili: »Einsam fliesset meine Thrane«, prevod prema By- 
ronu, »Ich sah Dich weinen«, »Dort im Riicken jener Berge«, pa i sama 
oprosna mu pjesma »Gonner, Freunde, traute Briider«. 

Kasnije je Lisinski izjavio: »Bistrica mi je bistrila um, razotkrila 
mi narodnu dušu«. On je naime u toj dokolici stao istraživati narodni 
pjev, pa se silno začudio, da tu nema pozitivnih pravila. Narod slavi 
pjesmom svaku svoju igru, ples, smijeh i plač, pa mu se ritam podaje 
sam po sebi, prelazi mu u krv, a melodija se opet podaje grlu prema 









duhu stiha, koji se rodi rekao bi istim dahom. Svaka se lijepa misao 
promeće u narodu u prirodnu melodiju. 1 

Tad se Lisinski dosjetio Vrazove pripomene: »Ne pogađa onaj na¬ 
rodni stil, koji narod oponaša, nego onaj, koji s njime jednako diše!« 
— pa se sada u njem probudila krv i žar. Vraz je kasnije o svom drugu 
zabilježio: »Lisinski bio prvi, koji je na temelju pučke glazbe zamislio 
slavensku umjetničku glazbu, i to na osnovu teoretske analize.« Radio 
je dakle svi jesno, upoznavši temelj pučke glazbe, 

Oporavivši se u Bistrici, salijetale su ga opet čarne fantazije nje¬ 
govih ljubavnih želja. Kroz šarenu dugu, što ovaj svijet čini rajem, 
ugledao je opet Hedu, S lakovjernošću naivnog je srca očekivao, da će 
se zbiti neko čudo, koje će' im pomoći do cilja. Ta život je prelijep, a 
da bi uvijek bio 1 okrutan!... 

* 

Vrativši se u Zagreb, u milu svoju sobicu u Banovoj kući, podiđe 
Lisinskoga ljuti prijekor. Bistrica je visokim svojim nebeskim svodom, 
svježim bezbrižnim povjetarcem, što mu je vazda milovao lice, toliko 
razriješila njegovu dušu, da nije tako bolno ginuo za Hedom, kao prije. 
Zastao je sada u sobi, ogledavao se po milim uspomenama, što su ga 
opet na nju živo podsjećale, pa se pitao: »Jesam li joj bio nevjeran? ,.. 
Zaslužujem li, da mi taj ljupki anđeo oprosti? . . .« 

Plahim čuvstvom krivnje uspeo se u prvi kat, kadno dotrči pred 
njega maleni Šandor: »Nema Hede! Tata se odvezao s njome u Turo¬ 
polje! Tamo će ona ostati dugo!« 

»Ukraj, mali brbljavče!« zavikne iza njega gospođa Ban i odvede 
smetenog umjetnika u gostinsku sobu. Kad mu je ponudila mjesto, a 
on od iznenađenja sav dršćući gledao u nju, stala ga je miriti: »Dragi 
prijatelju, nemojte se čuditi našoj odluci. Morali smo poslati Hedicu u 
drugi okoliš. Posljednje je vrijeme bila vazda tiha i zamišljena, kano 
cvijetak, koji gine bez sunca i rose. Po čitave je ure sjedjela u svojoj 
sobici ili do glasovira, a da ne bi dirala ni u što, već bi samo zurila 
preda se. Moj me je muž salijetao, dan na dan, što je s djevojčicom, 
tako ... ne zamjerite materi.,. morala sam mu otkriti međusobnu vašu 
simpatiju. On nije na to rekao ništa, već sutradan ukratko odredio, neka 
joj spremim robu, pa se s njom odvezao k Vernićevima, Tamošnje pri¬ 
like i veselo društvo jamačno će je izliječiti, pa će nam se vratiti bez¬ 
brižna i obijesna, kakova je uvijek bila!« 












Lisinski spusti glavu, da mu je odugačka kosa prekrila suzne oči. 
On promuca: »Ja sam velik krivac! ... Oprostite! Vaša sam' rijetka 
dobročinstva ružno naplatio! Ne mogu doduše sebi laskati, da sam 
osvojio srce gospojice Hedvige...« 

»Recite po duši, jeste li joj o tome što govorili?« 

»Boze sačuvaj! Kako bih se usudio, da to plemenito srce uzne¬ 
mirim!« 

»Mi vas i ne krivimo! Vaše je ponašanje uvijek posve korektno! 
Sam Bog bi znao, kako se to maleno djevojačko srce tako rano upalilo!« 

»Ipak sam krivac, pa možda i moja čedna glazba, koja joj je za¬ 
bavljala maštu, ili..'.« on zastane u neprilici, »možda sam ipak bio ne¬ 
oprezan, pa joj kojim pogledom odao...« 

Obrazi mu se zarumenili, nešto ga tjeralo, natisnulo mu se bes- 
svijesno na usta, da dobroj gospođi sve svoje jade otkrije. »Vaša mi¬ 
losti, zamislite se u moju dušu! Nijesam dosada nikad to čuvstvo po¬ 
znavao! . ,. Moji su me glazbeni ideali kroz svu moju mladost posve 
ispunjali, pa nijesam druge ljubavi ni tražio. A tad ugledah Heduf... 
U prvom me je času tako opčarala, da mi se je potreslo čitavo biće. Ja 
sam tada osjetio: to ne će biti tek prolazna simpatija, nego ona tragična 
duboka ljubav, koja odlučuje čovječjom sudbinom!,.. Ja sam mis lio, 
pa i moj prijatelj Vraz, kad odem u Bistricu, da ću se daleko od mile 
djevojke umiriti. Pa tako je i bilo! Ali... čim sam se vratio u istu onu 
njezinu preslatku okolinu, ne znam, što ću... kud ću.,. ne bi li bilo 
bolje, da se iz te kuće maknem? ...« 

Njegov je pogled pun straha drhtao na njezinim usnama. Gospođa 
je od neprilike trla ruke o bijelu pregaču, što ju je zaboravila skinuti', 
pa ga onda pogledala nježno i zahvalno: »Hvala vam, da to uviđate! 
Moj muž misli naime također,.. da bi bilo uputno, prije nego se Heda 
vrati. ,, da se rastanemo!« 

On protrne. 

»To jest«, nastavi gospođa »ne posvema, samo iz kuće!... Ta 
znate što su zli jezici! Inače vas lijepo molimo, ostanite nam dobar i 
vjeran prijatelj, pohađajte nas često, pa ni djecu nam nemojte za Boga 
zapustiti. Svi već čekaju željno, da se obuka nastavi. Bili su marljivi, 
osobito Roza i Valpurga. Vidjet ćete, kako su im se prsti izvježbali!« 

Lisinski je šutio, potreslo ga na dnu duše. Misli mu se verale u 
nesređenom kaosu. Da ne povrijedi pristojnosti, tražio je uljudnih fraza. 


Gospođa nastavi nježno: »Pa i vi ćete se umiriti! Ta mladi ste, a to je 
bio prvi nasrtaj! To treba preturiti... I ja sam nekoć,,,« ona zastane, 
porumeni, a lijepa joj glava s osjedim pramovima od neprilike po- 
niknula. 

»Ne znam, kako ću«, zavikne on očajno, »znam samo toliko, da 
mi osjećaji nijesu ni lakoumni ni prolazni! ... Nijedna me druga žena 
ne će nikad zanijeti kao Heda!« 

Gospođa ga u čudu pogledala. Nije bila .vična tolikoj odlučnoj 
riječi iz preblagih ovih ustiju, pa je razabrala, da to zaista nije ljubavna 
igra na laku ruku. Ona mu se pomakne bliže, pa mu reče povjerljivim 
smiješkom: »Znajte, dragi gospodin Lisinski, al vas molim, nemojte me 
odati... Moja je dapače.topla želja, da se jednom kasnije, dok vam 
prilike budu povoljnije, oženite Hedicom!« 

Njemu zabljesne pred očima, stao grcati od prevelike sreće, a ona 
nastavi: »Što ćete, mi smo žene kao djeca! Kad ljubimo, ne vidimo za¬ 
preka ni crne budućnosti! Za to se moraju brinuti muževi! Moja je 
želja, da polučite lijep uspjeh muzikom, a onda da stupite pred oca.« 

»Mislite,, da mi je sklon? ...« • — 

»Kako ne, ta on vas vrlo štuje! Njemu je samo na duši, da se dijete 
ne unesreći. S Hedom imademo i onako mnogo neprilika. Jedva je na¬ 
vršila šesnaestu, a toliki već uhađaju za njom!« 

On zadrhta: »Je li možda koji prosac? ...« 

Gospođa se sama prekoravala, što je bila tako nepromišljena. »Ne 
bojte se! Heda još dugo nije na redu! Obje starije naše kćeri irnadu 
prosaca, ali se još nijesmo odlučili, a djevojke ne mogu da progovore, 
dok ih ne pitamo, Čim budemo s time na čistu, upitat ću oca, stoje na¬ 
kanio s Hedom... Strpite se, bit će moja briga, da vam je nitko ne 
otme ... Ludo to dijete, upravo je i smiješno, da već i na to misli! Bože, 
Bože, kad smo mi bili mladi, bio nam je u rukama molitvenik, kuhača 
ili preslica, a o ljubavi prije dvadesete godine ni čuti!« 

»Svijet se mijenja, vaša milosti! V) , Ako je u vas trunka samilosti, 
sačuvajte mi Hedicu! Bez nje bio bih posve nesretan!« 

»A lijepa vaša muzika?« 

Njemu se zakrijese oči, »U Bistrici sam mnogo radio i prisluškivao 
narodnom pjevu. Zagorski narod imade neki posebni način! Po majci 
sam ga nekako naslutio, ali sada sa ustiju čeljadi u lagodnom pripjevu 
zvuči još ljepše!« 

»Da čujem, molim, svirajte nam štogod!« 

On sjedne do glasovira i stane preludirati. Iz kuhinje su nato do¬ 
trčale vesele kćeri zažarenih lica, spustile stidljivo zasukane rukave, 
otrle ruke, pa radosnim klicanjem .pozdravile svoga učitelja. Bilo je 
mnogo čavrljanja, pričanja i smijeha, ali se naumice izbjegavalo Hedino 
ime, A. ipak je iz svakog kutića provirivao vragolasti njezin posmijeh. 

Kad se je Lisinski vratio u svoju sobu, spustio se sav slomljen u 
naslonjač. Što sad? .. -. Kuda? .,, KT Mariji? .... Dobri šurjak Weigel- 
hofer uzeo već majku na svoju brigu, Ovdje kod Banovih osjećao se 
kao rođeno dijete. Kako će mu biti bez tih milih ljudi, bez te kuće, u 
kojoj mu je svaka stepenica sveta, jer po njoj gazi Hedina nožica. Ko¬ 
liko li je puta prisluškivao njezinu koraku, što nestrpljivo juri gore 
dolje! Ili kad je nad njim po svojoj sobici tapkala pa pjevala kao ju¬ 
tarnja ševa! Ili se s braćom hrvala, a često ih snažnim svojim laktima 
oborila! Pa lijepe one večeri u porodičnom krugu, svi vedri, bezbrižni, 
zadovoljni. A onda prekrasne glazbene nedjeljne večeri« u krugu rodo¬ 
ljuba, a na čelu im patrijarh kuće, gospodin Varoški fiškal... 

Činilo mu se, da netko kuca, »Valpurga!« Lijepa je djevojka sta¬ 
jala na pragu sva smetena. Obadvoje su bili u neprilici, Ona ga zbunjeno 
pozdravi: »Moram vam nešto reći o Hedi!« 

»Ne mogu vas umoliti, da stupite bliže? ...» 

»Ne, hvala... ali samo dvije riječi. Heda je otišla pod silu. Otac 
se vrlo ljuti, rekao je, da mora ostati vani, doklegod nije zaboravila 
lude svoje misli, A ona je kasnije, pomislite, pred mamom rekla: »Ako 
čekate, dok ga zaboravim, onda ću morati ostati vani sto godina, pa ću 
se vratiti kao grbava, krezuba baba. Ako me dugo mučite, idem u sa¬ 
mostan! ,. « Jest, Boga mi, tako je rekla — u samostan!« 

»Heda u samostan? ...« 

»Da, naš je ispovjednik i onako nagovara, da pođe u samostan. On 
veli, da joj kraj njezine nestašne naravi prijeti u svijetu mnogo napasti!« 

On je stao osupnut* Bi li povjerovao« prenaivnim tim riječima? Je 1' 
to izliv lude djevojačke mašte ili ozbiljan naum? ,.. 

Netko otvori izvana kućna vrata, Valpurga otprhne. Lisinski zatvori 
svoja vrata, pane u naslonjač, zalomi rukama i zarida: »Zar sunce 
nikad ,.. nikad na moja vrata? ,, . Što sam jadan skrivio životu? ... 

Dok je Lisinski u ubavoj Bistrici našao oporavka i glazbenog ob¬ 
javljenja, nije Štriga u Zagrebu mirovao. Spremao je prijatelju novu 
misiju, operu »Porin«. Imao je na umu, da se nezaborvne slavne večeri 
u drugoj nekoj slici moraju ponavljati, jer narodni fanatizam treba ne¬ 
prekidno pod j arivati. 

Za libretista odabrao je opet dra. Dimitrija Demetra, koji je prvu 
operu vještom svojom preradbom spasio, a svakom svojom pjesmom 
naročito »Grobničkim poljem«, tom dramatsko-epskom velepjesni, raz- 
buktio u mladeži silan žar, Demeter obeća, da će do povratka Lisinskoga 
temu izraditi u toliko, da će komponist u tome naći podlogu za dra- 
matsko-lirski razvoj. Ideja mora da bude svakako slobodnjačka, neko 
ratoborno snažno naprezanje potlačenoga naroda. Pjesnik odabere 
historijski događaj iz drevne prošlosti, da mu se fantazija može posve 
slobodno razmahati. Hrvati pod vodstvom svog junaka Porina odbacuju 
franački jaram. Tim libretom postade Demeter duševnim drugom Li¬ 
sinskoga u stvaranju najvećeg mu djela, kojim je položio temelj 
hrvatskoj narodnoj operi, 

Dr. Dimitrije Demeter bijaše u šarenom kolu Ilira jedna od naj¬ 
svjetlijih glava. Helenska krv, što je strujala žilama njegovih roditelja, 
koji su pobjegli iz Maćedonije ispred krvoprolića Osmanlija, budila se 
rumenkastiin fantazijama u dječjoj duši. On se'je rodio u Zagrebu u 
porodičnoj kući na uglu: Harmice i Duge ulice, gdje je pobožnim rodi¬ 
teljima bila prva briga, da u svom dvorištu sagrade pravoslavnu ka¬ 
pelicu za Istovjernike, a u nju postavili čudotvorni ikonostas Djevice 
Marije, što su ga kao sveti amanet ponijeli kroz gudure i klance sia 
svetog brda Atosa. 

U sumraku bi baka Afratija s djecom sjela pod tu sliku, pa bi im 
u titravom svijetlu plamečka pričala o čudesima helenskog junaštva, o 
krvavim žrtvama prekrasnih mladića. Te bi slike uljezle u Dimitrijevu 
■dušu, pa se junačkom fantazijom izgrađivale Kasnije do šarolikih dra¬ 
matskih slika. 

Svršivši medicinu u Beču nastavio Demeter nauke u Grazu, pa se 
ondje sprijateljio s đakom Ljudevitom Gajem, koji je nejasnom nje¬ 
govom lutanju podao izvjestan smjer. Otada nerazlučno koracahu drug 
uz druga, održaše svoju prisegu »Sve za spas domovine«, žrtvovaše za 
nju svoj imutak i sami sebe, a oba doživješe napokon to, da im se narod 

pod konac života odužio nezahvalnošću i nepriznanjem, Oba su umrla 
u samoći i bijedi, oba iste godine 1872, 

Dok je Babukić gramatikom utirao put štokavštini, dotle je De- 
meter u istu svrhu pošao pjesničkom stazom i počeo pjevati u novoj 
štokavštini, koja nije još imala utvrđenih stihova ni srokova, a kamo li 
umjetničkog dramatskog dijaloga. Zato su njegovi stihovi zvonkim 
blagozvučjem, kao i otmjena dikcija njegove proze, smjesta zauzeli 
prvo mjesto. 

Da se može podići kulturni napredak hrvatskog naroda, koji je u 
mnogočem zaostao, držao je Demeter, da je tomu najpodesnije sredstvo 
kazalište. U predgovoru »Dramatskih pokušenja« ističe, »da je potreba 
stalne pozornice, kraj koje se narod upoznaje s uljudnim običajima izo- 
braženih naroda, s njihovim duhom, sa stupnjem njihovog prosvjetljenja, 
s njihovim mišljenjem, gradjanskim i domaćim vrlinama, s velikim 
pjesničkim značajima, koji mogu uznijeti narod za sve lijepe i korisne 
ideje. Naročito za naš narod je kazalište osobito korisno zato, što se 
u njem čisti i uči narodni jezik, bistri um, i najlaglje širi narodnost 
igrama, kojima se slave čini naših pradjedova,,,« 

To bijaše tekar preludij za snažan kasniji istup, kojim je postao 
vođa i dramaturg narodnoga kazališta. Kako je njemački jezik gospo- 
dovao u drami i operi, svojski se trudio Demeter da skloni bana Jel,a- 
čića, neka izda nalog, e bi se ustrojilo društvo na dionice, pa je u ut 
svrhu sastavio historijski onaj proglas, kojim se narod i mogućnici po¬ 
zivi ju na potpisivanje. 

Kad je u pedesetim godinama narodna sila opet stala malaksavati, 
a mladenačke se zanos Iliraca iscrpao i sumračnim se mrtvilom prekrio, 
tad je Demeter s prijateljem Štrigom pribrao sva materijalna sredstva, 
pa su posljednjim naprezanjem ustrojili »Društvo zagrebačkih dobro¬ 
voljaca«, koje bi svaki mjesec po jedanput davalo dramske predstave 
sa pjevanjem opernih i domorodnih pjesama. Čist bi prihod posvetili 
narodnim institucijama. Poslije desete predstave gizdavo su već digli 
glavu, jer su dokazali, da »hrvatska pozornica imade mogućnosti svoga 
opstanka«. 

Opet su se tada obratili na bansku vladu, neka mladom poduzeću 
osigura fond i godišnju potporu, a podban Lentulaj, otac Julijane Bo- 
govićke, spremno je potpisao spis, kojim se svi veliki župani pozivlju, 
da skupljaju darove za osnutak kazališnog fonda. 

A onda nadođe historijsko veče 25, studenoga 1860, a pred kaza¬ 
lištem se odigrao najuzvišeniji prizor njegove povijesti. Juratoši i 
patriotska mladež skupili se pred zgradom, da konačno obore bahatu 
premoć njemštine 

Sa Markova trga približio se dr. Demeter, Svi ga gledali s ponosom. 
Gorostas dušom i tijelom, dostojanstven i miran. Ispod istočnjačke ruse 
kose zasjekla se u široko čelo dva duboka nabora, pod njima tinjala su 
krupna dva crna oka, a nad gustim zašiljenim brkom vječito su titrali 
listići plastičnoga nosa. Oko usana se pak usjekla neka sjeta, kao u 
mnogih Iliraca, znak miline i dobrote. Taj lav po snazi i golemoj ustraj¬ 
nosti, znao je biti vrlo mekan i popustljiv, darežljiv kao Nabob, a odveć 
štedljiv zapravo nemaran za vlastite potrebe. Kad se je one večeri pred 
kazalištem porukovao sa mlađarijom, svi ga pozdravljali oduševljeno: 
»Živio Demeter! Budi nam danas vođom!«' • 

»Djeco, naprijed! Pratio" vas Bog!« — bio mu odgovor, a široke 
mu se grudi nadimale, u njima stalo grcati i vreti. 

One se večeri bučnim načinom srušilo njemačko gospodstvo u 
hrvatskom hramu, pa se ujedno utvrdila i Demetrova sudbina, Prema 
pozivu bana Šokčevića preuzeo je sutradan upravu kazališta zajedno 
s prijateljem Josipom Freudenreichom, Ovdje su se sastale dvije snažne 
stvaralačke duše, jedna helenska s tananim osjećajem i poimanjem 
ljepote, a druga sangvinička, iskusni pozorišni glumac. 

Sad je trebalo prije svega stvoriti ensemble. Našlo se nešto mladih 
kajkavaca, ponajviše nepismenih, U tih je bilo nešto, talenta, nešto 
dobre volje, ali vrlo malo umjetničkog osjećaja, A1 kad se Demleteif 
sjetio, kako je dobroćudno zagrebačko općinstvo svakog stranog 
»umjetnika« opsipavalo hvalom i darovima, kad se taj udostojio, da u 
njemačko ili talijansko svoje prikazivanje uplete po koju hrvatsku frazu 
ili pjesmu, počeo je zahtijevati, da se domaći glumci početnici poštuju 
po zasluzi, Kritičarske napadaje na »svoju djecu« suzbijao bi vatrenom 
obranom i vrlo zaoštrenim perom. »Preko glumca nemojte mi psovati, 
oni su pošteni ljudi!« — znao bi često reći. 

Općinstvo je dramskim predstavama u narodnom jeziku rado pri- 
viknulo, bilo je obzirno i uviđavno, »Danica« je tada pisala: 

»Predstavljanje ilirskih komadah je od strane zagrebačkoga 
obćinstva bez primjera dobrohotnosti, kojom prima slaba poku¬ 
šenja domaće Talije, podupirala, to je dokaz, da su u našem gradu 

prava izobraženost i čisto rodoljublje neobični postigli stupanj. Tu 
se nije tražilo nikakva savršenstva, ni umotvora, nikakove potanke 
karakteristike, nego samo jezik, dostojan predstavi jačemu predmetu, 
i izrazi ponešto plemenitiji, nego što se po ulicah čuju, dobro zna¬ 
jući, da je svaki početak težak! Ništa drugo dakle nego pomanj¬ 
kanje dostojanstva jezika i ukusa bilo je uzrok manjeg uspjeha ne¬ 
kojih komadah...« 

Demetrovi prijatelji zahtijevahu, da iznese na pozornicu narodnu 
svoju historijsku dramu »Teutu«, koju je prije jedno petnaest godina 
napisao. To je djelo tražilo neobičan scenski sjaj, raskošne kostime i 
izvježbane glumce. Bila je sva sila zapreka i poteškoća, trebalo je 
prvi put prikazati i more. Stara pozornica bez dublje perspektive nije 
nimalo dočaravala scene prirode, pa je generalni pokus trajao do tri 
sata u jutro, kadno se Demeter u teškoj omaglici srušio na tle. Spret¬ 
nomu i dosjetljivomu Freudenreichu je ipak uspjelo, da režiserskim ta¬ 
lentom dotjera djelo do cjelovitog uspjeha. ' 

U napornom kazališnom radu, vječitim borbama, uzrujavanju i ve¬ 
likim žrtvama odmicale su godine, a vrela se Demetrova duša prebrzo 
istrošila, prenaglo izgarala. On pade prije reda u nevoljice starosti. 
Mladi i jači pomalo su ga prestizavali, laskavim riječima otimali mu 
iz ruku posao za poslom. Umirovivši ga s neznatnom svotom i podije¬ 
livši mu kao zakrpu na ljute rane naslov »začasnog literarnog upravi¬ 
telja«, otpustiše ga posvema. Naskoro ga istisnuše iz intendantske lože, 
pa mu dodijeliše sjedalo u posljednjem redu »partera«. Općinstvo se u 
teatru nije više obaziralo na nj. 

Jedne večeri ostade i to mjesto prazno. Darežljiva duša Demetrova 
u čednoj svojoj sobici u Kipnoj ulici (produljena Duga ulica) u samrtnim 
se mukama previjala kao iznemogao div. Dijeleći i pomažući svakoga, 
utrošio je svu svoju gizdavu očevinu u kazališne svrhe, ostao na po¬ 
sljetku pustih ruku i zapao u lihvarske pandže. 

Kad je izdahnuo, opjevao mu otac Ambrozije Pavlović na Jur- 
jevskom groblju pravoslavno opijelo, a oko rake stajalo je nešto op¬ 
ćinstva, nekoliko glumaca, zahvalnih njegovih učenika, koji su mu uz 
čedno spomen-slovo bacili u jamu potamnjeli vjenčić od filigranskog 
srebra, što ga -je veliki dramatik kod premiere »Teute« primio. A tad 
ga žagrnuše toplom zemljicom, neka zaboravi, neka spava . .. 

Iza mnogo godina, kad je sentimentalni Ilirizam u prelijepoj uspo- 

meni i zahvalnom spominjanju opet uskrsnuo, potražiše hrvatski knji¬ 
ževnici Demetrov grob. Bilo ga je jedva naćj. Zimski vihor odavna je 
krhki crni križ razvalio. Tad se neki vjerni Demetrovi učenici, naročito 
šaptalac Tošo Daščarić, dosjetiše mjesta. Kad je britka lopata zadrla 
u ilovu grudu, zapne u dubini o modar rukav ilirske surke. Narodno še 
odijelo bilo priljubilo vjerno uz ispaćeno tijelo preidealnoga Hrvata. Uz 
pjesničke ditirambe i učene govore prenesoše ga tada na Mirogoj u ar¬ 
kadu »Neumrlih« ... 

* ■ 

Dan na dan polazio bi Štriga da prigleda, kako libreto »Porina« 
napreduje, premda to pjesnik nije volio. A čim je Štriga dočuo, da se je 
Lisinski iz Bistrice vratio, skoči još isti dan do njega. »Da si mi zdravo, 
Načo! No kako si? Zaplakan? ... Hahaha! Stid te bilo!,« 

Vatroslav izmuca: »Ništa, ništa, ružan san!« 

»Da, da, to su ti umjetnici! Idi do bijesa!... A1 daj, da te po¬ 
gledam! Gle, kako te je sunce opalilo! Nekako si mi postao čvršći, mu¬ 
ževniji! .. . A što misliš, što smo mi međutim za te priredili?.., He, 
operu! Novu operu!« 

»Operu? .. , Operu veliš?« 

»Ta pisao sam ti, ali od tebe dakako nikakvog odgovora! Sanjao 
si cijelo vrijeme, što li?« 

»Bome sam radio! I bio sam sretan! Čuj, brate, dokučio sam na¬ 
pokon tajnu pučke glazbe! Našao sam njezin duh, njezin elemenat!« 

»Gle, gle, a tko te to naučio?« 

»Tko? ,., Nitko! Cijelo ti je Zagorje uzvišena jedna pjesma! I sama 
čeljad, nenatrunjena kulturom, bistra ti je božanska pjesma! Štogod 
ona misli i osjeća, to se smjesta zaodjene dirljivom nevinom glazbom. 
U prostoj tamburici leži čitava prošlost naše umjetnosti. Oh, da ih 
čuješ! Od miline bi čovjek proplakao!« 

»Stani, Načo, tko bi s tobom?! .. , Ako si dakle nešto naučio, a ti 
pokaži! Stvori nam operu, koja će naše duhove usrećiti i zadiviti!« 

Lisinski zastane: »Da li ću znati pučku glazbu primijeniti opernomu 
stilu ... to baš ne znam! ,,. Napokon to ovisi i o libretu!« 

»Libreto, brate, nikad bolji! Nikad ljepši! Nažalost ne da nam De- 
meter, da zavirimo u nj. Sasvim se je zabarikadirao!« 

»Pa ćemo čekat, ali ne dugo! ... A kako si ti, Alberto, sproveo 
praznike?« . 


VatroJtav Lisinski iq 

Ovaj slegne nevoljko ramenima. »Zasitio sam se te javne službe! 
Mrsko mi je robovanje! Ne mogu tuđe skute đa ljubim! Nakanio sam 
da pođem u odvjetnike. Stari će me Celinić rado primiti... Tad ću ja 
pokazati bogatim prevejanim fiškalima, da mi ne će više guliti siro¬ 
mašnog seljaka! Sve ću poslove obaviti na brzu ruku! Bez piskaranja 
i skupih štempelja! Onako drakonski: »Ako si kriv, ajde u buharu; ako 
si nedužan, idi do vraga, neka te voda nosi!... A što si ti, Načo, od¬ 
lučio?« 

Lisinskomu se obrazi pomalo zarudjeli, On reče potiho: »Podat 
ću se posve muziki!... Radit ću svom snagom, da proučim teoretsko 
gradivo, a onda ću nastojati, da pođem u velegrad na ispite, da ondje 
stečem diplomu. Nadam se, da će me onda namjestiti u našem glaz¬ 
benom zavodu. Ta mi nemamo ovdje nijednoga Hrvata, sami strani uči¬ 
telji. A onda ću poučavati i komponirati, Oh, vidjet ćeš, kakov ću onda 
biti čovjek! Sretan i presretan!« 

»Evala, tako, brate! To ti je junačka riječ!« Nato zažmiri lukavo: 
»A bi li) ti, Načo, na konservatorij u Prag? He?« 

Ovaj pređe rukom preko čela i reče bolno: »Ne šali se sa mnom.« 

»Pa zašto bih se šalio? Ja ti obećajem, da ćeš poći u Prag!« 

Lisinski ga pogleda preplašeno: »Ti buncaš!« 

»Kad ti nešto obećam, onda svoju riječ i držim! Je 1' tako?« 

»Istina, priznajem! Štogod sam glazbom postigao, treba da zahvalim 
jedino tebi!.,, Ali... u Pragu treba za život i nauku najmanje ,,.« 

»Trebat ćeš jedno šest stotina forinti! A toliko ću namaknuti.« 

»Šest stotina!! Čovječe! Sanjam li ili ludujem? Šest stotina!« Sav 
uzrujen mahao je živo rukama, hvatao se za glavu, za grudi: »Današnji 
je dan pun radosti i boli! Pun tlapnja i iznenađenja! Oprosti, Alberto, 
zaista ... ne znam, što radim, što govorim!« 

»Pa ti, brajko, lijepo sjedni, pa se primiri! Ne treba danas da se 
odlučiš! Ali tvrdu ti dajem vjeru, namaknut ću novac ... a ti ćeš u 
Prag! Što rekoh, ne porekoh!« 

»Vjerujem u te kao u Boga! Al’ reci mi, otkuda ćeš ...« 

»To je moja briga! Pomisli na silan uspjeh »Ljubavi i zlobe«. Sav 
te svijet znade! Glasovit si već čovjek! ,... Tražit ćemo pomoći u bana, 
u glazbenog zavoda, koji te nužno treba, u varoškog magistrata, jer si 
domaći sin, pa u mogućnika, u plemkinja, koje se tebi toliko dive! Svaki 
nešto, pa će biti dosta! Ali, Načo, jedan je uvjet. ..« 


»Pa bio kakov mu drago, tebi ću učinit sve! Ti si, Alberto, zaista ...« 
»Čekaj, čekaj! Obećaj mi, da ne ćeš to vrijeme u Pragu prosnivati, 
kako je to često tvoj običaj, kad treba da svršiš nosao. Ti ćeš ponijeti 
libreto »Porina«, pa ćeš nam stvoriti djelo, koje će proizvesti narodni 
ushit, a naše kritičare posve zadovoljiti! Jesi 1' čuo?« 

Lisinski spusti glavu, pritvori oči, a vrele su mu se suze spuštale 
niz obraze. Štriga ga je gledao u čudu: »Načo, ti si veliko dijete!« 

Taj šapne: »Ne mogu da vjerujem! Presjajna je to za me sreća!« 
»Ako ne ćeš, a ti,.,« 

»Oprosti, kako ne bih... Ti. se toliko žrtvuješ za me! Kako ću ti 
ljubav naplatiti?« 

»Operom, Načo, operom!... Jesmo li na čistu?«’ 

»Jesmo, hvala ti, tisuć puta hvala! ... 

* * * 

Prije zime smjestio se Lisinski u novom svom stanu. Bila je ma¬ 
lena soba na tavanu Neidhardtove kuće (desni ugao prve hrv. štedio¬ 
nice), oskudna, bez peći, tijesna, pa je svoj glasovir morao prenijeti 
k Štrigi, što ga je silno boljelo, A opet je bio sretan, što je sad bliizu 
majke, rodbine i Stane. 

Dok je boravio u uredu, znala bi u njegovu sobicu doći Klioticaj 
s tanjurom kolača ili mesa, a potajno bi ponijela i nešto cvijeća, pa bi 
mu okitila sliku Majke Božje nad krevetom ili razasula grančice pa 
njegovu stolu. Radovala se u sebi, da on ne će saznati, otkuda mu taj 
mirisavi darak. 

Sad bi Vatroslav još češće boravio kod rodbine, gdje su ga djeca 
silno zanimala. Dok je svirao, mala bi Tonka sjela uz njega i neobič¬ 
nom ozbiljnošću pratila glazbu. Za nj je ta sitna djevojčica bila 
mnogo više nego rodica, U slabašnih stvorova, kojih je život kratak, 
ima nešto vizionarno, kao da u maglicama naslućuju budućnost. U toga 
je djeteta naslućivao nešto srodno sa svojim bićem, sa svojom sud¬ 
binom, što li.,.? 

Znao bi se zagledati u nju, pa ga je to milo lišće podsjećalo živoj 
na Mariju, kako je nekoć sjedjela s njime do majčinih nogu i usrkavala 

! zagorske pjesme už pratnju gitare. Tonka je u svakoj dobi svog djevo- 

jaštva nalikovala vjerno na majku, pa i na njega, jedino što je u nje 
bila očeva garava kosa. 

Između njih dvoje razvijala se neka čudna ljubav: s njegove je 
strane bio bratski osjećaj l a opet pun straha i brige, da li će se pre¬ 
lijepa ta malena duša raspupati nesmetano u poimanju blaženstva 
glazbe. Ovdje se je donekle nastavljala ljubav prema Mariji u suprot¬ 
nom smjeru, 

On je jedva čekao čas, da Tonka doraste za pouku u glazbi; svaki 
bi čas promatrao gipke te neobično dugačke prste, iste kao u njega i 
Marije. Uzeo bi ih među svoje dlanove, prigibavao do sto puta gore 
dolje, da joj zglobovi budu gipki i okretni, a sveđer se divio toj pri¬ 
rodnoj dispoziciji »glasovirskih ruku«. Nadao se pouzdano, da će one 
jednom stvarati čudesa. Jedva što je Tonka navršila četvrtu godinu, 
počela je glazbena pouka, naučila je pisati note prije nego slova. 

Malenoga Franju uhvatio bi Vatroslav vazda na silu. To je dijete 
htjelo vazdan da riše prema prirodi, uz neobičan osjećaj za perspek¬ 
tivne mjere. Smrt je tog tihog dječarca zatekla u petoj godini, dok se 
svim žarom podao slikanju. 

Vatroslav je djecu uveo u glazbu po idealno zamišljenoj metodi. 
Učio ih je pjevati i plesati, da im udahne osjećaj za ritam i čistu in¬ 
tonaciju. On bi im svirao oštrim ritmičkim naglašivanjem, a Marija 
prenježnom svojom vitkom pojavom kretala bi se među djecom, pa bi 
njih troje u bijelim kućnim haljinama, tankim cipelama i s nasmijanim 
licima, podavali neobično dražesnu sliku. Kad bi se Franjo pred večer 
vratio iz trgovine, koja je svu njegovu snagu iscrpala, znao bi zastati 
na vratima, pa tiho sjesti do njih, da mu se prelijepa ta slika nle (iz¬ 
gubi s vida. 

A tad bi djeca pjevala uz pratnju glasovira sitne narodne pjesme, 
koje je Vatroslav za njih još jednostavnije udesio, da im uđu bez muke 
u srce. Teško se onda bilo odijeliti. Tonku morade on svaki put do¬ 
pratiti do posteljice, stajao uz nju, dok je klečeći izmolila svoj očenaš,. 
a onda bi ona još dugo, dugo slušala, kako je privikla nježnom njegovu 
sviranju. 

K Banovima je zalazio svake sedmice po dva puta, da ne zane¬ 
mari poduke. Oni bi se njegovom dolasku vazda radovali, pa ga obično 
pridržali kod večere. Iz dana u dan se Vatroslav spremao, da govori 
s gospodinom fiškalom, pa da sebi osigura Hedicu ža kasnije sretnije 
dane. No kadgod je htio da progovori, poremetile mu še misli, zastao 
mu dah, pa je opet šutio. 


Jednoga dana, kad je kod njih ušao, opazi iznenada Hedu, Ona 
je ispražnjavala svoj putni kovčeg i spremala haljine u ormar. Oboje 
je zastalo, pa se nije moglo do sita nagledati. Tad se ona prene, i za- 
pane u onaj jedri, kliktavl smijeh, koji je u sretnim časovima najpri¬ 
rodniji izliv duše, A onda se je raščavrljala, pričala mu koješta, pre¬ 
važne one' sitnice, koje bezazleno srce zanimaju. 

Vatroslav ju je gledao sav opojen, kroz uho mu strujale zvonke 
modulacije njezina grla. Odjednom opazi, kako iz njezine rubenine 
proviruje glava lutke. Bilo mu je neprilično, a ipak nije mogao otki¬ 
nuti oka. Heda je napokon slijedila njegov pogled, bez zabune podigla 
lutku i uskliknula: »To’ je moja Đorica! Pomislite, što joj se dogodilo! 
Ankina se starija sestra Ljudmila udala, pa je svoju Doricu ponijela 
sobom. Jednog joj je dana poslala majka veliku zipku sa svim finim 
uređajem. Ona je stavila svoju Doricu u nju, da spava. Ali jednom su 
dobili živo dijete, pa su neke okrutne žene Doricu izbacile iz zipke. 
Anka je ne će, pa ju je poklonila meni.« 

»Imate li vi, gospojice, možda više takovih,.. Dorica?« 

»0 da«, usklikne Heda veselo i otvori staru škrinjicu, u kojoj je 
sjedjelo pet napirlitanih lutaka, što su tupim staklenim očima zurile 
u svijet, »To su moja dječica! Anka, Regina, Milka, Zora, i...« ona 
nastavi tiše, »Vatroslava!« 

■ »Ah?!« 

»Šijem za njih haljine i šešire, pa sam tako naučila, da već šijem 
i za se«, nekako se izvinjavala, 

U taj čas otvori vrata gospođa Ban: »Evo opet naše Hedice! Po¬ 
bjegla je ispred snijega i zime kano košutica iz šume! Hvala Bogu, da 
nam se vratila živa i vesela!« Gospođa je spazila lutke, pa se gotovo 
ispričavala: »Dok se djevojka igra s lutkom, čista joj je duša, rekla je 
uvijek pokojna naša baka.« 

Heda dometne: »Pa i Valpurga se kojiput još igra, samo ne će 
da se sazna!« 

»A kad ćete vi, gospojice, prestati se igrati?« 

»Ja? Nikada!« — klikne Heda i privine usrdno svih pet lutaka 
na bezazleno svoje srdašce. 

Ilirska knjižnica i čitaonica u Zagrebu našla je 1846. godine do¬ 
stojno svoje trajno mjesto. Bilo je to u palači grofa Karla Draškovića, 
u Opatičkoj ulici br. 18. iznad starinske palače grofice Sermage, a 
nešto niže nasuprot stajale su kuće Vancaševa (br. 21.) i Banova 
(br. 19.). 

Ovo je mjesto imalo prevažnu prošlost, jer je palača bila sagra¬ 
đena na garištu crkve sestara. Klarisa, Kroz čitav niz kasnijih godina 
nazivao je narod ovo mjesto »cirkvište«. 

Sestre su Klarise početkom 17. vijeka pobjegle iz Požuna ispred 
kuge i tražile zakloništa u Hrvatskoj, kojoj su po rodu pripadale. Po¬ 
božni grofovi Draškovići primili su ih na svom imanju Klenovniku, pa 
ili odličnim gostoljubljem susretali. Gašpar je Drašković tom prilikom 
s njima uglavio, da će im za gradnju samostana i crkve u Zagrebu na¬ 
maknuti velik dio potrebne građe, nekoliko kmetskih radnika i 6000 for,, 
ako se one obvežu, da će osnovati djevojačku školu, za kojom su Hr¬ 
vati odavna čeznuli. 

Kroz sedam se godina gradilo i dograđivalo, pa se samostan uz¬ 
dizao u veličanstvenoj krasoti, obuhvativši tri pročelja (današnju čitavu 
državnu blagajnu sa pučkom školom, Popov toranj, Opatička vrata i 
palaču stola sedmorice). U tom hrvatskom zavodu primale su se kćeri 
plemenita roda, pa se pripravljale za život u čednosti, pobožnosti i ko¬ 
risnim naukama. Kad bi djevojka dosegla godine, da se vrati svojoj 
kući, pa da je roditelji vjere, onda bi se opet povratila u samostan, 
pa ostala sve do vjenčanog svog dana, a vjerenik primio bi je iz ruku 
matere Cecilije, Gašparove sinovice, prve abatise Klarisa. 

Neke su plemenitaške - djevojke ostale u samostanu za sav svoj 
vijek, pa i najmlađa kćerka nesretnoga hrvatskoga bana Petra Zmij¬ 
skoga,-imenom Petronela. Klarise su je zakopale u posebnoj grobnici 
u kapelici (mjesto dvoranskog prečca, što je samostan vezao sa 
crkvom). 

Godine 1674. iznenadi ih silan požar, koji je uništio velik dio 
samostanskih zgrada, pa su ostale samo debele zidine i Popov toranj, 
taj stari zub, kojega nijedan vijek još nije izbio, dok su kićena crkva 
i kapelica gotovo nestale sa zemlje. 

U ono vrijeme stanovali su na »Gričkim Goricama« bijeli fratri 
Kapucini, koji su svoj samostan proširili od tornja pa sve do Gričkog 


150 


vrta (preko današnje stare realke), Ti kavalirski Kapucini pozvali su 
tad Klarise, neka se sklone onamo, dok nijesu svoj samostan iznova 
podigle, a oni su pošli u Sv. Žaver, gdje su proboravili nekoliko godina 
u marnom vrtlarstvu. 

Jedva što su Klarise silnim žrtvama domaćeg plemstva svoj samo¬ 
stan iznova sagradile, plane jedne burne noći 1706. najljući požar, što 
ga je Zagreb ikada doživio. Taj je uništio malone cijeli gornji grad 
osim najtvrđih kula. Sada nije više bilo sredstava, da se zgrada po 
treći put pridigne, jedino su popravili kapelicu. Sestre su Klarise u tim 
oskudno popravljenim ruševinama životarile sve do godine 1786., 
kadno je car Josip II. sve samostane ukinuo, a one potražile utočište 
u tuđini. Neke su našle ljubazno gostoprimstvo u dvorovima domaćeg 
zagorskog plemstva, gdje su onda vršile dužnosti bolničarka i učiteljica. 

Banska je vlada prostrano to zemljište, prekupila, gole zidine na¬ 
novo izgradila, pa u njih smjestila javne urede i c, kr, poštu. Na mjestu 
kapelice izgradili su prolaz do »Sto stuba«, što su ga kasnije nazvali 
»Dvoranski prečac«..Na ruševinama lijepe samostanske crkve podignuo 
je grof Karlo Drašković novu palaču. Bivša Nonnengasse (Opatička 
ulica) nosila je sada dva imena, donji dio do Dvoranskog prečca pri- 
držao je staro svoje ime, a gornji do »Nordpromenade« (kasnije Vra- 
zovo šetalište) nazvan bi Postgasse. 

Godine 1845, preuzeli su Draškovićevu palaču hrvatski rodoljubi 
uz cijenu od 28.000 for, u srebru. Sam grof potpisao je 120 dionica pq 
25 for, u srebru, a domala se skupilo u samom Zagrebu 13,000 foir,, a 
ostatak u Slavoniji i hrvatskoj provinciji. Narodna je dakle ideja svoje 
grane znatno proširila. Tada piše »Danica ilirska« ponosno: »Sada se 
mlađahni zavodi, naš muzej, knjižnica i gospodarsko društvo mogu umje- 
stiti, ne moraju u svojoj domovini kao u tuđini tumarati, sklopilo se 
društvo horvatskih i slavonskih rodoljubah, koji umiše sredstvom ak- 
cijah kupiti kuću u Zagrebu, Evo možemo narodnosti našoj stan po¬ 
dići, ne možebit nizku kućicu, nego jednu od najsjajnijih palačah u Za¬ 
grebu,« Ovoj su nadjenuli ime »Narodni dom«, ili ukratko »Dvorana«. 

Početkom 1847, godine, kad je društvo bilo poraslo na 500 članova, 
slavilo se svečano otvorenje. One se večeri čitav Zagreb sviju staleža, 
okolica do Varaždina, Križevaca i Bjelovara, pa dolje do Siska i Pe¬ 
trinje, sve se spremalo na tu rijetku narodnu slavu. Premda je bila silna 
mećava, kakvu su starci jedva pamtili, svak je hrlio onamo vesela srca, 

Lisinski je možda bio jedini, u koga je srce tjeskobno drhtalo, jer je 
trebao da istupi pred svijet s nekojim novim svojim kompozicijama na¬ 
rodnoga stila, 

Obukavši crnu svoju surku otputio se do Marije, Ona nije nikad 
voljela polaziti javne svečanosti, ali svome Franji i njegovu društve¬ 
nom položaju za volju morala se ovaj put preko srca na to> Odlučiti. 
Vatroslav je našao šurjaka u salonu pred velikom konsolom, gdje se 
je pomno redio u novoj svojoj ilirskoj odori. Crne su mu uske hlače 
bile prošivene gajtanima i resama, a modra surka bijelima i modrima; 
ispod nje obukao je prsluk od crvena baršuna s omašnim okruglim sre¬ 
brenim pucetima. Čizme u uskim sarama podavale su mu vrlo vitak stas. 
Kako je samo mladeži i plemićima pristajala ilirska crvenkapa sa sre¬ 
brnom zvijezdom Danicom, to je on odabrao čalmu opšivenu crnim 
svilorunim ovčjim krznom. 

Na raskriljena vrata stupila je Marija. Gotovo se i sama zasti- 
djela nježne svoje ljepote. Obukla je široku bijelu svilenu suknju, na¬ 
branu oko struka u hiljadu sitnih borića, a ozdo opšivenu trobojnom 
vrpcom. Gipki joj struk obuhvatila bijela tanana košuljica od prozirne 
pređe sa vrlo širokim posve kratkim rukavima. Preko nje crveni svileni 
struk sav izvezen srebrom, sprijeda okićen okruglim srebrnim pucetima 
u dva reda, koje su spajali unakrst srebrni gajtani. Zarad studene večeri 
zagrnula se u toplu surku od bijela sukna, prošivenu crvenim i modrim 
gajtanima. Na dugačke pak plave uvojke namjestila je svilenu pocu- 
licu, svu isprošivenu šarenom svilom i zlatom, a podstavljenu crvenom 
kadifom. To bijaše novo salonsko ilirsko odijelo, kako su ga zagrebačke 
Ilirke prema starinskim plemićkim portretima umno sastavile uz pomoć 
domaćih čohara, krojača i gumbara, dok su poculicu poprimile po- 
nukom gospođa Vancaš i Ban. 

Sva se danas kuća sletila, sve se divilo toj krasoti, prelijepom paru 
Ilirca i Ilirke. Pred kućom čekala su ih kola prekrivena gunjevima 
protiv kiše. Kako je moda tražila vrlo široke suknje, to je bilo jedva 
mjesta za samu damu. 

Lisinski je želio vruće, da na sjajnom tom plesu nađe i Heđu. Na 
žalost nije smjelo biti. Dok se dvije starije sestre nijesu udale, nije mlađa 
smjela stupiti u društvo, I Banovi su se narodnim odijelom sjajno oki¬ 
tili. Djevojke su bile predražesne u parti od crvene svile, koja im je kru¬ 
nila mlade nasmijane glavice. One su ih izvezle same biserjem i zlatom, 

na čelu s »Danicom i polumjesecom«. Među garavim uvojcima lepršao 
je odostraga bujan stručak prešarenih vrpca kano u Šestinske nevjeste. 

Samu slavu opisala je »Danica ilirska« prijatnim svojim stilom: 

»Kada naznačena ura udari, zagermiše s galerie tri puta jedno 
za drugim radostno trublje i timpani naveštivajući željno očekivanu 
svečanost, a budući da se verni Ilir pri svakom veselju zahvalnim 
sercem setja uvek i na svoga dobroga kralja, pod kojega možnim štitom 
toliku bezbednost uživa, zasvira celokupni orkester odmah posle re¬ 
čenih radostnih navestivajućih zvukovah svakom vernom gradjaninu 
duboko u serce dirajuću pesmu: »Bože živi našeg kralja!«, kada se 
pako ta sverši, zamni muzikalni uvod k svečanosti pod naslovom »Venac 
narodnih glasovah« na redu plesanja naznačen, u kojem gotovo svi po- 
glavitii napevi naših milih narodnih pesamah umgtno upleteni biahu.« 

»S licah slušaocah sjalo je najserdačnie veselje, kada su se ovi 
toli omiljeli glasovi po prostranoj dvorani razlegali, čega radi nemože 
nam se na ino, nego na ovoj duševnoj razkoši iskreno se zahvaliti 
vrednom našem domorodcu blagorodnomu gospodinu Franji Čačko- 
viću, koi je taj komad tako lepo složio, i nadzirateljstvo nad muzikom 
kroz ćelu noć na se uzeti dobrotu imao.« 

»Još na veću radost skupštine zaori napev k horvatskom kolu, preko 
dvadeset parovah nežnih gospodičnah i krepkih mladićah stade izvoditi 
naš prekrasni narodni tanac, koi je i inostrancem već toliko omilio. 
Posle toga sledili su obični europejski tancevi, nu rečeno kolo biaše 
još dva puta igrano a isto toliko i slavonsko. Muzika tako k horvatskom, 
kao i k slavonskom kolu bila je složena po našem izverstnom skladaocu 
gosp. Vatroslavu Lisinskomu i posve narodna,« 

»Veoma se dopade takodjer tako zvana serbska Quadrilla od 
Straussa, budući je sastavljena iz samih naših narodnih napevah. Od 
ostalih slavjanskih igrah bila je Polka i Mazurka. Ta tko se je još pred 
nekoliko godinah samo pomisliti usudio, da će se kod nas u gospodske 
balove ikada naše kolo uvesti, pa evo sad igraju ga svakom pri¬ 
godom, Nesumljamo dakle, da će skoro 1 i kod nas doći red na ojstale 
slavenske igre. Hvala Bogu početak je učinjen, a to je bilo najmučnije«. 

»Sakuplivše se društvo sastojalo je iz osobah od svakoga stališa 
i zvanja. Tu si viditi mogao naše najveće dostojanstvenike tako civil¬ 
noga kao vojničkoga stališa: velikaše, verhovne župane, plemiće, gene¬ 
rale, pukovnike, da i iste članove višjeg i nižjeg duhovničtva, nu i manje 

činovnike, učitelje, pismene ljude, honoraciore, gradjane, tergovce, za¬ 
natlije itd., svi pako biahu po najnoviem ukusu odeveni i vladahu se 
tolikom uljudnostju i finoćom, da ih nisi kadar bio jednog od drugog 
razlučiti, znak: da se je kod nas hvala Bogu, barem izvanjska izobra- 
ženost već po svih stališih razprosterla! — Gospoje i gospodične došle 
su gotovo sve narodnimi bojami i najboljim ukusom a više ih uprav 
uzorito i sjajno urešene. — Što se dvorane tiče, svaki mora priznati, da 
u obziru arkitektoničke saveršenosti i sjajnog urešen ja, daleko nad¬ 
visuje sve ostale zagrebačke dvorane, a mi ih više imamo, koje zaslu¬ 
žuju uprav lepimi nazvane biti. Premda nije ođviš velika, ipak zajedno 
sa svojinu prostranimi galeriami može lahko do 1000 osobah pr imi ti 
Razsvetljena biaše sa pet prekrasnih pozlatjenih lusterah, od kojih je 
srednji od ogromne veličine i neobične krasote; izvan toga biaše više 
ukusnih pozlatjenih svećnjakah po duvarih pomešteno, što je lepu 
svetlost razprostranjivalo. Glasa se, da je odbor družtva nakanio još 
sa četiri lustera razsvetljenje povekšati, što mora uprav čarobni utisak 
proizvesti. Galeriami ogradjeni prostor predstavlja podpunoma pravilno 
četverokutje, od kojeg dve strane urešene su stupovi, koji obličje imaju, 
kao da su iz bela kararska mramora izdelani. Svaka strana ima po tri 
prekrasnimi nadglavicami nakitjena stupa, koji dvorani neko izvanredno 
obličje davaju, koje se tim čarobnie ukazuje, što je jedan od ova dva 
stupovi urešena duvara malo ne sav staklom od ogledala zastert, i tako 
se u njemu zercali veća strana dvorane, što neopisivo krasan utisak na 
gledaoce čini, kada je dvorana razsvetljena i mnogobrojnim svečano 
cdevenim i igrajućim družtvom napunjena. Galerie verhu ovih dvih 
stranah nalazeće se imaju brotizirane gatre nad pomramorenimi i rdz- 
nimi po starinskom ukusu izvedenimi slikami narešenimi nasloni. Veliku 
pozornost pobudilo je takodjer nebo od dvorane, koje je nekim oso¬ 
bitim bi reć slavenskim načinom naslikovano i rešetkami, medju kojimi 
pozlatjena zerna trepetju na devet malena četverokutja razdeljeno, 
Onaj duvar, o kojem smo rekli, da je staklom od ogledala malo ne sav 
zastert, na tri je jednake strane, na nalik ogromnih proZorah razdeljen, 
od kojih su samo dve rečenim staklom pokrite, a jedna je prozračnim 
običnim staklom zasterta, kroz koje staklo viditi je jednu sjajno raz- 
svetljenu, prostranu, prekrasnim pokućtvom i dragocenimi, svilenimi, 
cervenimi zavesi urešenu sobu, koja je za konversaciu gospojah opre- 
đeljena. Ta okolnost povećava još onaj gore naznačeni po ogledalih iz- 

vedeni čarobni utisak. Istim nakitom biaše urešen prekrasni lepo na- 
slikovani i zidanimi stupovi ukrašeni hodnik, koi u dvoranu vodi, i kamo 
se po prostranih kamenitih stubah dolazi, koje su ovom prigodom sjajno 
razsvetljene i zelenom čohom pokrite bile. Ovde je jedan dio odbor- 
nikah goste dočekivao, a dragi je gospoje uljudnim načinom u dvoranu 
pratio. Tu se nije ni na nikakovo gospodstvo ni preimućtvo gledalo, 
svaki gost bio je dobrodošao i istom uljudnostju primljen, Još u šest 
satih u jutro se je veselo plesalo u dvorani. Orkester bio je sastavljen 
stranom iz izverstne kapele ovdašnje posade, stranom pak iz najboljih 
naših gradjanskih glasbenikah, Da bi Bog dao, da bi se ono, što se u 
pesmi tom prilikom razdeljenoj izrazuje, čim prie obistinilo! Jeda nam 
pesnik prorok bio!« 

Ove se posljednje riječi »Danice« tiču one pjesme posvetnice, što 
ju je za tu zgodu ispjevao Dimitrije Demeter, pa se svakom došljaku na 
ulazu dijelila. Pjesnik svršava: . ' 

»Tim radosti nek se klik sad ori, 

Nek zaigra serce svima nam: 

Ne, danas se, bratjo, neotvori 
Tek veselja, već i sloge hram!« 

Hrvatska je tada trebala zaista mnogo ljubavi i snažne vjerne sloge, 
jer se na teškim nogama valjala, godina 1848., koja je bezazlenoj ra¬ 
dosti krutim zamahom mača učinila kraj, pa neiskusne duše potisnula 
u prve redove plamenog rata. Narodna je tada snaga porasla do vrhunca 
zanosa i požrtvovnosti. Svaki je Ilirac opojen odanošću nuđao za žrtvu 
razgaljene svoje tople grudi... 

Od pet stotina članova, što su se prije otvorenja »Narodnog, doma« 
bili upisali, bio je među mladeži najokretniji Alberto Ognjan pl. Štriga. 
Njegov organizatorni duh smišljao je vazda nova iznenađenja, kojom 
je tu rijetku slavu uzveličao. Kad je nezaboravne one večeri stajao na 
vanjskim stepenicama i ondje dočekivao gospođe u svojoj bogatoj ple¬ 
mićkoj narodnoj odori s visokim kalpakom, a modre se oči krijesile od 
sreće i udovoljenja, svaka bi mu plemkinja rado pružila ruku i stupala 
s njime u dvoranu, kao da je vodi ponosni kraljević. 

Uz tegotne pripreme našao je Štriga još i vremena, da se one ve¬ 
čeri brine za Lisinskoga. Kad je narodni ples »Kolo« uz pređražesnu 
glazbu Lisinskoga uzvitlao buru ushita, potražio je skladatelja, silom 
ga uzeo pod ruku, da ga prikaže najodličnijim gostima. Čedni muzičar 

u jednostavnoj crnoj surci, sa zanesenim pogledom i djevojački nježnim 
osmijehom, svakoga je zanimao. Velika gospoda i plemenite dame pri¬ 
bližili mu se s poštovanjem i stisnuli mu ruku. Vatroslav je ipak na¬ 
stojao, da se što prije riješi tih stranih lica, pa se sklonio na galerij|u, 
da izmakne čestitkama. 

Ondje ga je opet našao Štriga pa mu prišapnuo: »Ne mari, sinko, 
ako ti je bilo i neprijatno, svakoko je u tvoju korist. Bez tih velikaša 
nema za te Praga! ... Sutra ćemo o tome nastaviti razgovor.« Žurio se 
dalje, da ne zapne program zabave i plesa, 

* 

Sutradan sjedjeli su njih dvojica u sobici na tavanu, a tad reče Li- 
sinski: »Kako da ti se odužim! Bez tebe, Alberto, sa svojom bih muzikom 
propao!« 

Štriga se glasno nasmije. »Budi bez brige, sinko, bit će prilike prije 
no što misliš!« 

»Ti opet nešto snuješ?!« 

Štriga pređe rukom kroz uvojke, nekako je zatezao, da ne preplaši 
plahoga muzičara. 

»No? ,.,« 

»Načo,... što bi ti rekao, da naš pjevački kvartet, koji se na to¬ 
likim veselicama i zabavama već proslavio, ode na putovanje, a ti da 
nam budeš muzikalni vođa! Hm?,,. Ponajprije u Beograd, a onda u 
donju Ugarsku među Srbe.« On se digne i zagrmi: »Da probudimo 
istočne Slavene iz mrtvila, pa da im donesemo na pozdrav hrvatsku 
pjesmu!.., Hm, brate? ...« 

Lisinski je sklopio. ruke kao na molitvu i kimne nijemo glavom. 

»A kad se onda povratimo, i ako nam Bog dade sreće, bit će puna 
kesa.cekina, a ti možeš odmah u Prag... A ujedno sam onda spašen 
i ja!« 

. »Kako... i ti?« 

»Ej, mali moj Načo, ti dakako ne misliš nikada na tvrde pare! Ti 
bi volio prolaziti svijetom bez njih! ,,. Moram ti jednom svu istinu reći.« 

On sjedne na nisku postelju pa će zamišljeno: »Što misliš, koliko 
vučem još dugova od »Ljubavi i zlobe«? Nitko nije dosada pitao, ot¬ 
kuda će Štriga silne te račune platiti?-Uživam kredit jedino na čisti 

svoj obraz. Ali. jednom treba ipak platiti! Pa onda treba da imamo i za 

te u pripremi novaca, ako bi zapela supskripcija. U stranom gradu ne 
možeš ostati praznih ruku!« 

Lisinski se trgne. 

»Ne boj se, brate, rekoh samo onako!... To je moja briga! Kako 
ću to izvesti, još ne znam,... al ti ćeš svakako u Prag!« 

Vatroslav se nagne nad Štrigino široko rame, pa bi ga najvolio po¬ 
ljubiti u ruku. Uzdao se u njega kao u snažan hrast; bio je i vičan, da 
bez pitanja pristane na sve, što ovaj želi. Iako ga je kojiput podišla 
iaka uzbuna, da otrese sa sebe vječite te verige »narodne misije«, »do- 
morodnih obveza«, osjetio bi se za čas odveć nezahvalnim, pa je opet 
radio, kako drugi snuju. 

Početkom kolovoza 1847. krenuo je slavni zagrebački akademski 
kvartet: Stazić, Livadić, Pihler i Štriga sa svojim musikdirektorom prema 
Beogradu i Banatu. Prevalivši kolima prašan put do Siska, zadiviše se 
modernom putničkom parobrodu, koji je bio pred kratka vrijeme uveden. 
Oni ugledaše prošireno korito plovidbene Save, pa onda Kupu i Unu, 
koje jaka tamno-zelena struja treba vrlo dugo, dok se sa savskom vodom 
sljubi. Dospjevši do Mitrovice našli su konačište kod tamošnjih rodo¬ 
ljuba, pa ih kod zajedničke veselice svojim pjevom tako obradovaše, da 
su se od njihovih grudi jedva otkinuli. 

Prama programu trebala je hrvatska pjesma da zaori prvi put u 
velikom koncertu u Beogradu, a odanle neka se tekar širi dalje. »Neka 
pjesma braću slavonsku i podunavsku dira u srce, da ih digne, da se 
otmu zaboravu narodnih uspomena.« Jedne su večeri ugledali Beograd. 
Prije četrdeset je godina stresao turski jaram, pa je za vječnu uspomenu 
navrh brijega ostala okosnica stare turske tvrđave, ispod koje Dunav i 
Sava bratske sebi ruke stisku ju, 

Iako se u zemlji orilo političko komešanje, a Turci upravo svoj 
veliki mesopust'ramazan obdržavaii i svake se zabave klonili, ipak se 
je zagrebački kvartet neopisivim slavljem okitio. Bio je prvi, koji je u 
starom Beogradu »hrvatsku muzikalnu zabavu« priredio, pa ih svatko 
toplim bratskim zagrljajem milovao. Naši su pak Ilirci bili opčarani 
naročito srdačnim gostoprimstvom lijepih nevjesta u narodnoj odjeći, 
dok su im vatrenim očima i slatkim smiješkom stol prostirale. 

Deveti dan njihova tamošnjeg boravka svršile su se pripreme, pa 
se priredila zabava, na koju je dohrlilo silno mnoštvo naroda. I sam 
knez Karađorđe pribivao je sa cijelom svojom porodicom tom koncertu 

i platio ulazninu zlatnim dukatima. Poslije koncerta, kad se bura za¬ 
nosa nikako nije mogla sleći, pružio je vladar svakomu članu družbe 
ruku pa im rekao: »Drago mi je, da su nas braća Hrvati pohodili!« 

Tad je proslijedio put po Dunavu do Pančeva, a svuda se po¬ 
navljalo isto slavlje. Prošli su kroz Novi Sad a na povratku do Mitro- 
vice, da im prirede obećani koncert. Ploveći po Savi obredao je Štriga 
tužnim okom tiha uspavana sela, u koje narodna žica još nije dirnula 
i deklamirao lijepu poljsku pjesmu: 

»Za rano, cvetku, za rano! 

Jošte sever snegom duva, 

U gorah nije spao plesak 
Dubrava još nije suha!« 

Kudgod su prolazili, ostavili su u srcima spomen-dar, pa se mnogi 
rodoljub sada stao ponositi narodnim svojim blagom. Najdublji je ostao 
dojam ipak u Beogradu, gdje su cijenili više no igdje, da se pučka 
pjesma podigla do umjetničke vrijednosti, 

Mladi putnici opajali su se i sami na tom čaru, što su ga svuda u 
srcima digli, pa od dana u dan svetijim žarom svoju misiju rodu nosili. 
S puta pisali su dru. Gaju: 

» . ., Nije slavulju težko, izvoditi milozvučne glase, niti ševi zrakom 
pevajući poletavati, nit je težko strunom svojom otajnom dražesti serca 
u raj dizati; jer je slavulju usadjena harfa miloga zvuka, jer je u ševi 
nešto spodobno srebernom zvončiću, jer na strepećoj žici počiva zatvo¬ 
reni angjeo muzike. AT je težko vlastniku zemlje čovjeku, koi nije ni 
kralj harmoniah, ni pesamah, nadvisiti vestnika zore, ljubimca ruže i 
angjela muzike. Najteže je orudju prostoga zraka, stvarati svet čuvstva, 
što niti oko niti uho neshvata, nego porom (kožom) tjelesnom i naj¬ 
tanjom žilicom kao jeza probija. Čuvstvovanja takva, koja niti razkidaju 
grudi, nego utišavaju sercah uzdisaj, koja se razlivaju i u s'užah pro¬ 
govaraju. Primer ovakoga čuda nalazimo u narodnoj muziki.« 

»Neda se niti izgovoriti niti opisati utisak, kog muzika narodna 
čini, jer u njoj ima nešta tako uzvišenog i dubokog, da'čovek u onaj 
čas na sam sebe zaboravi i živi vas u jednoj samo noti, kao da bi čestica 
ćele harmonie bio. Narodna muzika daje se ponjati samo onda, kad se 
u persih.slušaocah potajno ođzivije, ona sama nota muzike, koja se je 
nekad u dušu pesniku glasila . .. Da bi pak ovako oćuitili i dosegli na¬ 

rodnu muziku, nije dosta samo celoga sveta muzikalne stvore znati na 
pamet, treba više, treba biti sasvim i dušom i telom rodoljub, nužno je 
ljubiti domovinu, nužno je sve njezine dužnosti izveršavati, i imati već 
u sercu odhranjenu pripravnost žertve.« 

»Oh, kad biste videli starce, neveste i diecu, sa suzami slušajući 
naše narodne pesme. U svakom čoveku bi se još jedanput prodermao 
horvatsko-ilirski život, kad bi pohadjao slavenske zemlje, zabave puka 
prostoga gledao, milovidno kolo ne s tjelesnim^ očima nego s dušom 
smatrao. Oh! tad biste svi zaista svekolike orkestre zamenili s gajdašem 
slavjanskim, koi kad bi vam najharmoničnie svirke narodne zasvirao, 
opominjajući vas na izgubljenu prošastnost i prenoseći vas u minuvše 
vekove ..,« 

Na ta.j način opisali su tadanjim bujnim stilom mladi pjevači svoje 
putne dojmove. Mnogo dublje od svih uhvatilo se za dušu Lisinskoga. 
U mirnim časovima prisluškivao je on pjevu s obale Dunava i Save, na¬ 
ilazio ovdje na posve nove žice, na novi sklad, kako su ih rodili bogati 
nekulturni krajevi priprostog nepismenog naroda. Što je tamo za¬ 
bilježio, upamtio je glavom i srcem, pa je kasnije, na novo proćućeno, 
upotrijebio u kompozicijama, naročito u drugom činu »Porina«. 

Materijalni dobitak podmirio je jedva troškove putovanja, a ipak 
je Štriga krenuo kući vrlo zadovoljan, jer su izvršili svoju nakanu: 
»zbliženje Slavena sa Dunava, Save i Drine«. Vrativši se u Zagreb, našli 
su grad u silnom uzbuđenju, Ivanu je Kukuljeviću uspjelo napokon, da 
u saboru steče sankciju hrvatskog jezika kao službenog u uredima i 
školama umjesto latinskoga i njemaičkoga, koji su tim danom stupili 
izvan kreposti. Taj odlični borac zanosnim je govorom slavio ovu veliku 
pobjedu u saboru, gdje su ga bijele ruke Ilirkinja svježim ružama opsi- 
pale, gotovo ga u cvijeću zagušile. On im je zahvaljivao žarkim cjelo- 
vima, stavljajući dva prsta smjelo na svoja usta. Na brzu se ruku pri¬ 
pravljala velika narodna slava sa bakljadom, rasvjetom grada, ve¬ 
černjom povorkom pjevača i bande. Izvađala se također omiljela im 
opera »Ljubav i zloba« (24, i 27, listopada 1847,), Ideja o neograničenoj 
slobodi domaćeg jezika uzdizala je duhove opet za koji stupanj bliže do 
sunca i čeličila im snagu za buduće još teže borbe . .. 

Od napora i nemirnog života na umjetničkom putovanju oslabio, je 
Lisinski toliko, da se je Štriga ozbiljno pobojavao, hoće li moći za koju 
sedmicu u Prag, Trebalo mu je sočne hrane, mira i bezbrižnosti. Prvi 

se put tada dosjetili Ilirci, da mu treba priskočiti u pomoć, pa da u 
njegovu korist prirede koncert. 0 tome piše »Danica«: 

-»Za domorodce, koji su priatelji umetnosti, bila je večer vrlo 
ugodna, jer ih je razveselilo jedno družtvo uglednih diletantah pre¬ 
krasnom muzikalno-deklamatomom zabavom, koju su priredili na korist 
nekog nesretnog oboljenog domorodca u dvorani ovdjašnjega gradj. 
strelišta. Medju umetnimi ovim povodom izvarstno izvedenimj proizvodi 
biahu i tri domorodna i to: I. uvertura iz opere »Ljubav i zloba« pri- 
redjena za četiri ruke od V. Lisinskoga. 2. Napjev »Blago, ah onome« 
za bariton iz iste opere. 3, Deklamacia pesme »Kako joj je ime« od 
I, Tarnskoga.« 

»Da su se ovi komadi od svih proizvedenih najbolje dopali, razumeva 
se kod tolikoga hvale vrednoga rodoljubja naše slavne obćine od samoga 
sebe. Najveću pozornost pobudi napev za bariton, koi prouzroči opet 
toliko ushitjenje, da nebiaše pleskanju ni kraja ni konca, dok ga g. pe- 
valac svojim prekrasnim, u šarce dirajućim glasom i dubokim ćutjenjem 
po drugi put ne zapeva, a zatim se njegov sastavitelj na obće zahtevanje 
pod gromovitim pleskanjem neukaže, da primi zasluženu pohvalu od 
uzhitjenih slušaocah ..,« 

Poslije koncerta odveo je Štriga komponista u bijednu njegovu 
sobicu na tavanu, oko koje j-e jesenska bura nemilo vihorila, pa ga ju- 
načio: »Jesi li vidio, brate, sav svijet je poludio za tobom i tvojom mu¬ 
zikom! Bit će za Prag novaca kao pšenice!« 

* - - 

Lisinski nije vjerovao u to, da će ga Štriga s pomoću dobrotvora 
tri potpune godine moći školati. Ali taj mladić bijaše tip tvrdokornog 
ilirskog značaja, koji je nekom obijesnom snagom uživao u borbi sa 
zaprekama i poteškoćama, u kojima raste ponos i slava. Jedino uz ta¬ 
kove pregaoce mogla se zračna kula Ilirizma bez historijskog temelja 
kroz tolike godine u ravnovjesju održati. Sredinom listopada reče 
Štriga: »Načo, spremi se, hora je!,..'Što nijesu učinili zavodi, kojima 
bi bila dužnost, da te opskrbe, to su žrtvovali rodoljubi. Osigurali su ti 
za svaki mjesec 50 for, u srebru, Naši arci za potpisivanje kolaju još 
uvijek u njihovim redovima, pa se češće javlja još po koja dobrotvorna 
duša. Naš mi maleni lajtnant Trnski piše iz Gline, da će njegov pu¬ 
kovnik krajiške regimente barun Josip Jelačić svake godine doprinijeti 

50 for,, a čim nastanu bolje prilike, dat će i više. Evo ti popisa imena, 
da vidiš, kome duguješ svoju sreću.« 

Vatroslav se trgne bolno: »Ne, ne, nemoj!... ne ću da znadem za 
njih, tužno mi je oko srca ,,, kao prosjak .,.« 

Štriga plane: »Kakova je to luda sentimentalnost! No... neka 
bude .,, Šta ćemo? Njihova je dužnost, da žrtvuju! Nije to samo zaradi 
tvoje osobe, nego da unapređuju hrvatsku muziku, kako bi ona jednom 
zavladala cijelim Slavjanstvom!« 

»Znam...« — promrsi Lisinski nevoljko, a onda uzdahne teško: 
»Kako Bog da!« 

Nije mu bilo lako ostaviti Zagreb, jer nije polazio vlastitom po¬ 
budom .Ako je i dosada kuburio, bio je ipak među svojima, našao svuda 
pomoći i razumijevanja. Nije smio ni pomisliti, kako će tamo na sjeveru 
bez njih. Iako je praški konzervatorij bio za nj blistav idol, ipak je 
želio, da pođe onamo kasnije, u povoljnijim prilikama. Sad je bilo svuda 
tjeskobno i nesigurno, svuda je zveketalo koplje za novi demokratizam, 
a pogotovo se Prag bio ugledao u Pariški pokret. 

Bilo je Vatroslavu kao da ostavlja ovdje, što ne će nikad više naći. 
Pobojavao se za boležljivu majku, koja je mutne svoje oči upirala u nj, 
tražeći nijemo, hoće li joj povratiti obećano ognjište. Pa i Marija bila 
je krhkog zdravlja, krila je svoju nejakost, da Franju i rodbinu ne za- 
brinjuje. A dječica? Tonka! . , . Svaki se dan u nje raspupavalo nešto 
novo! A onda Heda? ... Ah! ... Obje su već starije sestre vjerene, a 
kad ostave očinski dom, onda je ona na redu. 

Gospođa ga je Ban prije odlaska opomenula: »Je 1' da, zadali ste 
mi vjeru, da mi ne ćete uznemirivati Hedice! Čini se, da se potaeštd 
smirila, bar se ne opaža više ona tužna klonulost i rastresenost«. Dje¬ 
vojka se međutim s dosjetljivošću zaljubljenog srca obložila vanjskom 
ravnodušnošću, da je ne bi opet poslali na selo, U svome je pak srcu 
odlučila tvrdo, premda je navršila tekar sedamnaestu, da će svoga vojna 
čekati vjerno i pouzdano. Njih dvoje nije nikad o tome progovorilo ni 
riječi, ali svako je od njih bilo na čistu, da se treba pouzdati u bu¬ 
dućnost. Plašili su se svake riječi, koja bi izdala, što im srce krije, a 
ne bi ni našli doličnih izraza, koji bi dosegli smisao prelijepog njihova 
nagnuća. 

Za oproštaj spremila mu je stručak nevena, rumenog i bijelog sa 
svilenim osušenim laticama. Taj je prišila u malenom vjenčiću na tvrdi 

papir i ovila ga pramom duge svoje kose. Kad je jednom kod glaso- 
virskog sata samo na časak bila s njime na samu, predala mu je ta 
uspomenu poniknute glave, bez ijedne riječi. 

Sretnim uzdahom primio je on taj sveti darak, stavio ga brzo u 
lisnicu, pa spazivši, da su na samu, uhvatio je plaho njezinu ruku i pri¬ 
tisnuo na nju vreli cjelov. Čim se je donekle sabrao, zamolio je listak 
iz njena spomenara, pa joj zapisao Vrazove riječi: 

»Moje lice blšdne 
Te vene bez sanka, 

Šarce s nepokoja 

i Gori bez prestanka .,,« 

Kad se je uvečer vratio kući, sav opojen najsretnijim časom svog 
života, nađe u sobi Stanu sa Kloticom. Donijeli su mu za put ogromnu 
pogaču i sušenu butinu. Klotica bila je silno uzbuđena, nije sebi našla 
mjesta. Zurila je u nj zažarenih očiju, tvrdila prigušenim suzama, da će 
svoj glasovir zaključati, pa ne će svirati doklegod joj se ne povrati 
učitelj. Oprostivši se s njima, ostao je sam, pa je stao jadnu svoju robu 
spremati u kovčeg. Srce mu je silno podrhtavalo. Bilo je posljednjih 
dana odviše uzrujanosti. A sad tekar? Što ga čeka? ... U dvadeset i 
osmoj godini ostavlja prvi put domovinu. Kako će se snaći? , .. Od¬ 
jednom zašušte pred vratima ženske haljine: »Marijo! Mila moja se¬ 
strice!« 

Bila je blijeda kao smrt, drhtala čitavim tijelom. Čim je sjela, pa 
se ponešto smirila, primila je obje bratove ruke u svoje, milovala ih 
pa mu šaptala: »Naći, ljubljeni moj brate! ostani nam dobar ... i če¬ 
stit... obećaj!« 

Sunulo mu u glavu, da ga podsjeća na nesretni onaj čin, kad se je 
predao u lihvarove ruke. Duboko zastiđen kleknuo je pred nju,' sakrio 
glavu u njezinu krilu: »Obećajem!« 

Ona skine s vrata stari onaj svileni skapulir, što joj ga je dala 
majka, kad je pošla prvi put u Graz, pa ga je nosila sve do sada vjerno 
na srcu, Stavila ga je bratu u njedra i šapnula: »Majka ga je iznova 
blagoslovila! Neka te čuva od napasti i zloće!« i 

Vatroslav zaplače: »Majčica moja mila! Smijem li još na jedan čas 
k njoj?« 

»Nemoj, mili Naći, težak joj je bio oproštaj! Ona ti poručuje, da 

će molitvom pratiti cijeli tvoj put, pa i svaki će se dan tebe sjećati u 
molitvi!« 

Dugo gledala mu je u oči, kao da milu njegovu sliku kani ponijeti 
sobom u vječnost. Što se oni dulje gledali, to se njemu više pričinjalo, 
kao da ona odmiče sve dalje, da se blijedi njezin lik rasplinjuje u 
svijetlom traku tamnog oblačića. To je bio njihov rastanak zauvijek7.. 
Kad je ostao na samu, spustio se na postelju i zaridao kao ostavljeno 
dijete.,. 

Oko ponoći začuo je cinkanje zvončića poštanskih konja, a poštar, 
kako je bilo uglavljeno, zatrubio je u svoj rog, pa zastao u Ilici, da 
primi još jednog putnika. Onda je išlo u živom kasu dalje prema šta¬ 
jerskoj granici, prema sjeveru, u strani svijet, koji ne mari za djetinje 
osjećaje preosjetljive muške duše, 

* 

Put bijaše za Vatroslava vrlo tegotan, pa je bolan napokon već 
i mislio, da ne će nikad stići do Praga, Kad je tamo u čednoj gostionici 
prvu noć bio odležao, otputio se dru. Stanku, koji se vazda brinuo, da 
hrvatske đake smjesti u čestitoj kući. Ovaj mu je našao čistu sobicu 
u Obstgasse br. 770. u drugom spratu u dvorištu. Praške su tada ulice 
nosile njemačka imena kao i zagrebačke. 

Nad pisaćim stolom opazi on sliku Vrazovu pa se silno obradovao. 
Bila je izrađena u jasnoj silhueti, s neobičnim onim profilom, kojemu 
bi se jedva našlo para. Domaćica mu je nakon nekog vremena pričala, 
da je slavni pjesnik kod njih stanovao, u istoj ovoj sobici lijepe svoje 
stihove slagao, a njezina se kćerka za nj tako oduševila, da je gorko 
patila. Rano proljeće, koje donosi prirodi novu snagu, pobere obično 
preslabe cvjetove, koji ne mogu odoljeti prežarkom suncu, pa je i nje¬ 
zinu blijedu Marenku ponijelo. Preminula je u nagloj sušici. 

Čudan li Vrazov udes! — pomisli Lisinski. Ljube ga, gdje on ne 
može uzvratiti, a kad mu se srce razgori, tad su mile ruke jur vezane! 
Sjutradan otputi se u konservatorij, nadajući se, da će tamo moći udo¬ 
voljiti svim zahtjevima. Obukao je milu svoju crnu surku, uz koju su 
ga vezali mnogi mili časovi. Kad se je predstavio ravnatelju Kittlvt, 
saznade, da ne može biti primljen kao redoviti učenik, jer je premašio 
dvadesetu godinu. Sav izvan sebe pošao je do Vrazova prijatelja, knji¬ 
ževnika Erbena. Taj je prije nekoliko dana primio od Vraza pismo iz 

Štajerske, u kojem ga moli, neka se pobrine za darovitog hrvatskog 
muzičara, koji je sva nada domovine. Neka ga očuva naročito od utje¬ 
caja germanske i talijanske škole, kojoj se na tamošnjem konservato- 
riju bezuvjetno klanjaju. 

Erben ga je tješio: »Pa možda je tako i bolje! Kako mi Vraz piše, 
prilično ste već napredovali, pa bi vas možda kao redovitog đaka odveć 
sprečavalo u daljnoj nauci. Ja ću vas svakako preporučiti ravnatelju 
Kittlu, možda će vas primiti u privatnu poduku u kompoziciji i instru¬ 
mentaciji.« 

»Meni je ponajviše stalo do toga, da štečem diplomu kao dokaz, 
da sam konservatorij apsolvirao, Inače ne ću moći zatražiti mjesto uči¬ 
telja glazbe na zagrebačkom glazbenom zavodu.« 

»Pa ja se nadam, da je u Kittla toliko moći, da će vas prepustiti 
k javnom ispitu. Svakako je to najvažnije!« 

U praškom je konservatorij u vladao kroz nebrojene decenije isti 
zastarjeli običaj, iste uredbe i pravila kao nekoć, pa se o njih nitko 
pije htio ogriješiti. Kittl je doduše Lisinskoga s novim preporukama 
ljubazno primio, kroz jedno osam dana njegove kompozicije pomnjivo 
pregledavao, a onda izjavio, da su zaista interesantne, svježe i origi¬ 
nalne, pa da pokazuju svijesnog radnika. Ipak mu je žao, što mora reći, 
da je sve njegovo nastojanje bilo uzaludno, zavod ne će da odustane 
od svojih principa. »Savjetujem vam, ako već ne možete biti redoviti 
đak, da se upišete u harmoniju orguljaške škole kod profesora 
Pitscha.« . 

»A glede kompozicije i instrumentacije?« 

Kittl ga omjeri od glave do pete, a u očima mu zasjao topao 
blijesak: »Zaista mi je vas žao!,,. Hm .,, ako nije druge, pa ću vas 
poučavati na svoju ruku!« 

Lisinski htjede silom, da ga poljubi u ruku, srce mu klicalo od ra¬ 
dosti, »A molim, honorar.,,?« 

Kittl ga opet prekosi od ponošene surke do trošnih cipela. »Ne 
običajem poučavati privatno, stoga ne znam... no, recimo, pet forinti 
po satu.« 

»Hvala«, — izmuca Lisinski i nakloni se duboko. ' i 

Profesor Pitsch u orguljaškoj. školi nije ga tako ljubazno primio. 
Bio je strog pedant, kojemu je.njemački princip ušao u svaku žilicu. 
Podsjećao je Vatroslava živo na Wiesner-Morgensterna. Tek kasnije, 

kad se je Lisinski s njegovim sinom Vjenceslavom, akademičkim slobod¬ 
njačkim govornikom, svezao u tijesno prijateljstvo, oljuštila se tvrda 
kora oko čestite te jezgre, pa je mladog Hrvata od srca zavolio i u 
mnogočem ga savjetovao. 

Glazbena mladež praškog konservatorij a bila je za Lisinskoga neki 
posve novi tip, duhovit, nadaren, zanoseći se za ljepotom u umjetnosti 
nekim ekstatičnim uživanjem. Akademski kolegijalni duh prama nje¬ 
mačkom uzora »Burschenschafta« svezao ih je sve u jedno društvo, 
pa su običavali blagovati u istoj gostionici, gdje su uživali kod glaz¬ 
bene duše krčmarove neke pogodnosti, a zatim se u ovećim skupinama 
podavali noćnom plandovanju. 

Lisinski nije imao u početku odvažnosti, da ih se kloni, pogotovo 
kad je vidio, da je u društvenom pogledu u mnogočem zaostao, Ali 
mu je ipak bilo naskoro odvratno. Odgojen od tankoćutnih žena zgražao 
se je nad svakom nemoralnošću. 

Zima je one godine nastupila prije reda, prekinula nit noćnom 
tumaranju, pa se mladež zavukla u zadimljene prostorije, gdje su sta¬ 
riji pušili lule, a mlađi dugačke cigare. Lisinski ih nije više trebao slije¬ 
diti, iscrpli su neiskusnoga, pa se prezadužio, da za zimu nije mogao 
namaknuti ni ogrjeva. 

Tad se opet pojavila stara njegova bolest u boku, upalili mu se 
zglobovi. On morade prekinuti nauke, pa poći u gradsku bolnicu na 
operaciju, a ležao je među siromasima, što ih liječe besplatno, Jadni 
bijahu to dani, a još jadnije noći. Vani je sipila snježna kišica, studena 
kao ledene igle, nebo se nije nikad razvedrilo, a njegovo srce čeznulo 
bolno za zavičajem. Među prostim stranim narodom, koji nije znao za 
vapaj njegova srca, razmišljao je o neizrecivoj svojoj bijedi. Nije 
mogao nikako da preživi od onih kukavnih pedeset forinti, što ih je 
vjerni Štriga svaki mjesec za nj ubirao, pa je odjedared zaželio, neka 
bude svemu kraj, neka ga ovdje snađe smrt. 

Uzeo je tada svoju bilježnicu i zapisao stihove prema riječima iz 
sv, pisma: 

»Der Staub zu Staube werden«, 

Spricht Gottes Allgebot. 

So reisst von unserm Herde 
Das Liebste uns der Tod. 

Verlassen liegt die Hiille 
Im Grabe ohne Lićht, 

Es flehen fiir dich so viele: 

Schlaf sanft und leide nicht! 

0 Gott! Lass ein die Seele 
Vor Dein.es Friedens Reich, 

Brich ihrer Leiden Quelle, 

An diesen war sie rejchl . . ,« 

To je želio, da mu bude smrtno opijelo. Onda je zaklopio oči i 
zazelio vruće, da ih nikad više ne otvori. U silnim bolima poslije ope¬ 
racije, kod koje se još nije znalo za narkozu, gunđao je u vrućici me¬ 
lodiju k ovim stihovima, Gledao je dugu povorku, koja ga slijedi do 
groba. Ali za čudo nije vidio^majke, ni Marije, tek Hedu sa stranim 
nekim izražajem, kao u djevojke poodmaklih godina . . , 

Stranice njegova života, ispisane jadom i pelinom, nijesu još bile 
ispunjene, trebalo je još živjeti, žrtvovati, patiti do kraja. Jednog su ga 
dana otpustili iz bolnice, slabijeg no ikada. Bio je slučajno vedar dan, a on 
je zastao pred bolnicom i udisavao požudno svježi zimski uzduh. U 
giudima mu se odjedared javilo nešto novo, silna želja za životom. 
Na dvije štake kročio je korak po korak kao djetešce, kad se raduje 
prvomu svom samostalnom stupanju. Grudima mu prostrujalo ono vedro 
raspoloženje, koje osjeća jedino bolesnik poslije beznadnih časova. 
Preko strmih stepenica svog doma otpratila ga je dobrodušna doma¬ 
ćica u milu njegovu sobicu. Ugledao je Vrazovu sliku, pa. ju glasno po¬ 
zdravljao: »Da si mi zdravo, blijedi moj prijatelju! Naš je udes prilično 
jednak! ., . Bit će bolje . . . dok se pridignemo!« 

Mlako i bezbojno zimsko sunce, kao da bi ga htjelo razveseliti, 
trudilo se, da mu ugrije sobicu. Žilava mladenačka narav preturila i te 
teške dane, pa je naskoro sama sebi pomogla. Za nekoliko sedmica 
počeo je Vatroslav opet marljivo raditi, al se nije više družio sa đa¬ 
cima, već se odazivao jedino pozivu ozbiljnih glazbenika na večernje 
zabave u domaćem glazbenom krugu. 

Vrela politika Čeha nije ga mogla zagrijati. On je razabrao, da 
češki patriotizam u svojim zahtjevima stoji na promišljenoj trijeznoj 
podlozi, da ide za dobitkom i blagostanjem sviju slojeva u jednakoj 
mjeri, Franceski liberalizam! U njegovoj pak domovini na sunčanom 

jugu bile su borbe mnogo idealnije, jer tamo se hoće skinuti jaram tu- 
đinstva, da se jača narodna misao i sloboda jezika. U tim ga je mi¬ 
slima zatekla buna 1848. U Pragu je buknula revolucija dva dana prije 
Beča, a da je Lisinski taj nagli preokret jedva opazio. Uživao je u spo¬ 
znaji, da je naukom napredovao, pa da su mu kompozicije savršenije. 
Vazda je stvarao lako i zanosno. 

Komponirao je tada »Hrvatsko kolo« za orkestar. Pred očima mu 
puklo divno ono veče kod otvorenja »Narodnog doma«, gdje su se svi 
domaći staleži sastali u prijatnom jedinstvu. Bajno rasvijetljenom 
dvoranom razlijegala se jedino hrvatska pjesma, pa i njegovo »Kolo«. 

Vrućim je porivom svoga srca htio novim »Kolom« da iznenadi 
hrvatske rodoljube, da ih uvjeri, kolikom se zahvalnošću sviju sjeća, 
kako podnosi sve patnje, samo da se domogne cilja, da hrvatsku mu¬ 
ziku jednom iznese pred forum svjetske kritike, Kad je i sam ravnatelj 
Kittl primijetio, da mu je kompozicija u svakom pogledu vrlo uspjela, 
hitio je do pošte, da'je pošlje odboru u Zagreb, a Štrigi je pisao, neka 
ga gospoda nagrade samo sa pedeset forinti. 

Za koji dan primio je kratak odgovor, da mu nuđaju dvadeset fo¬ 
rinti, ništa više. On je bio duboko povrijedjen. Idealne njegove žrtve 
zar će se ovako naplatiti? Premda ga je pritiskivala nevolja, ipak je 
odgovorio Štrigi, neka pošalje »Kolo« na dar slavenskom akademskom 
društvu u Beč. Oni pripravljaju »veliku slavjansku besedu«, neka im 
je to uzdarje brata u tuđini. 

Bečki slavenski klub primio je omašni taj umjetnički dar slav¬ 
noga Hrvata velikom radošću, pa mu je zahvalio toplim pismom te ga 
umolio, neka primi malen začasni darak od sto forinti. Lisinski je nad 
tom pažnjom zaplakao od ganuća i sreće. 

Svako njegovo djelo, što bi ga slao kući, primao je Vraz s velikim 
veseljem ali ujedno i sa strahom poradi utjecaja praške škole. To ne 
potraja dugo. Zamalo se Lisinski posve oslobodio i pošao svojim putem. 

.Tek u uporabi glazbala u orkestru nije se mogao služiti drugim nači¬ 
nom, nego što su mu učitelji prama uzoru slavnih opera .preporučivali 
Tamo su dominirali Mozart i Gluck, koji je orkestralni operni stil po¬ 
stavio na novi temelj. 

U veljači 1848. skladao je veliki potpuri »Jeka ilirskih napjeva«, 
pa ga posvetio domorocima u Pančevu, Novom Sadu i Mitrovici. To 
je djelo Kittla tako zadovoljilo, da ga je nakanio izvađati u Pragu. 

Česima je pak skladao na poklon ozbiljnu dostojanstvenu koračnicu 
»Česky konstitučni pochod«. Njime su slavili konstituciju, kojom ih je 
obdario car Ferdinand V., da ih umiri. 

O svom životu i teškim prilikama pisao je jedan jedini put kući, 
i to s razloga, što su ga pred majkom obijedili, da se je podao lako¬ 
umnom živo t tu. Dok bi se u dopisivanju s prijateljima služio vazda hr¬ 
vatskim jezikom, to je s Marijom još uvijek gajio .njemštinu. 

Ovo je opširno pismo pisao 1. travnja 1848., dakle uoči najvažnijih 
političkih događaja u Hrvatskoj. — 

»Liebe, gute Schwester! 

Als ich heut, da das Wetter so schon, auf den Bastey mich fruh 
Morgens erging, so manchmal nach der Heimat sinnend, kam ich nach 
Hause und sieh, dein Brief wartete meiner auf dem Tische; endlich 
wieder etwas von Euch zu horen, Welche Freude meine Seele empfand, 
weiss ich nicht genau zu bestimmen, dass es aber ein Gefiihl tiefer 
Riihrung gewesen, štand die Thranenmenge auf.meinen Wangen zum 
Beweise, Bin ja iiberzeugt von eurer Sorgfaltigkeit fiir den Sohn und 
Bruder, dessen hochstes Kleinod, die Seelenruhe unerringbar bis nun 
geblieben, und gewiss fortan bleiben wird, Erwege meine Vergangen- 
heit genau, und du, liebe Marie, wirst sehen, dass ich nicht fasele, nicht 
frevle. Und die gute Mutter, was macht sie, besorgt ist sie fiir mich? 
Kann noch da Muttergefiihl Platz haben, wo gewagte, kecke Fehltritte 
eines Kindes, alle Freude, alles Gltick, einer gelungenen Erziehung, 
verdrangen, und bittere Thranen jene heilige Stelle im Mutterherzen, 
die nur fiir gute Sprosslinge bestimmt, umdiistern? Doch hinweg mit 
diesen Gedanken, sie sind ja ohnedies meine treuesten Gaste, 

Ihr guten Seelen alle seit unbesorgt, die Zukunft, zwar ferne, muss 
mir doch in ihrem Lichte nicht dammern, dies hoffe ich als Christ. Ich 
merke den Zweck, warum ihr das Muttergottesbild mir sandtet, gewiss 
war diese fromme That, eine meiner guten Mutter: ihr habt recht, den 
verblendeten helfen diese Fing'erzeige, darum dank Euch, 

Was mich betrifft, lebe ich fiir die Musik, trotz monatlichen 50 F. 
lebe ich karg, wie ich den Ćuci schon ehedem schrieb; Wohnung, Mei- 
ster, das Theater, das mir letzterer stets anbefiehlt, zehren alles auf. 
Meine Kleider, die nehmlichen paar Fetzen aus Agram trage ich noch, 
doch sie drohen schon ein Ende zu nehmen, ich sparre, und kann nichts 

eriibrigen, die jetzigen Unruhen machen in Prag, einer Stadt von 
155.000 Seelen alles theuer; in der fruh geniisse ich eine Semmel und 
um 5 w. w. Milch, zu Mittag Suppe, Fleisch, und eine gemeine Mehl- 
speise, an Braten vergass ich schon, und so bis zum andern Tage nichts. 
So gehe ich dann und wann mit murrenden Magen in’s Theater, dais 
ich nicht unentgeltlich erlangen konnte, und welches fiir meine Aus- 
bildung in der dramatischen Musik nothiger ist, als dem Munde ein 
diirftiger Bissen, 

Auser der Bekanntschaft mit einigen soliden patriotischen Hau- 
sern und den besseren Zoglingen in Conservatorium, gieb ich mich mit 
niemand ab, und bin so zu sagen fiir jetzt noch eine Nuli, was ich aber 
auch haben will, da ich mich als Schiiler betrachte, und das viele Be- 
kanntsein mich in meinem Fache bedeutend storen wiirde. Komme ich 
einst in eure Mitte, ist's mein einziger Wunsch, dem Vaterlande zu 
zeigen, dass es auf mich nicht ohne Erfolg Opfer verzehrte. Liebe 
Schwester, verzeihe, meine Worte klingen ernsthaft, doch Gott ist mein 
Zeuge, ich kann nicht anders. Wohl lauten zwei Briefe an Hatz hnd 
Štriga anders, aber wohlerwogen, darf ich mich ihnen so darthun, wie 
meinen Angehorigen? Wiirden.sie nicht noch obendrein als undank- 
bare schelten? Sie thun fiir mich das moglichste. Du wirst auch 
schliessen, dass ich vielleicht gar immer in’s Theater gehe? Bewahre 
Gott! Nur in clasische Auffiihrungen, und das Entree ist ja a 
30 kr. 0. W. 

Was Eure Sorge um mich betrifft, dass ich mich in politische 
Sachen menge, die ist unnotig, da miisst ich jede andere Beschaftigung 
auf den Nagel hangen. Oesterreich hat trube Tage zu erwarten, es ist 
in allen Landern seine festigkeit wankend. Was du mir schriebst, • dass 
sich bei Euch die Partheien vereinten, erfreute mich, doch nicht so sehr; 
jene Flyder mit den tausend Kopfen, die unsere Nationalitat so lange 
peitschte und plagte, traue ich nicht, seit auf eurer Hut, aufrichtige Cro- 
atenherzen, haltet das neue Biindniss, aber spahet mit Argusaugen in 
die dunkeln Wiinkelziige jenes Unthieres, dass ich nie mit guten Auge 
betrachte. Ungarn will republikanisch werden, was wird dann Croatien 
neuer Verbtindeter? Ich halte nicht mit, den Republik hat noch keinen 
Staat begliickt; und Oesterreich hat ja slavenische Arme genug, um 
auf ihnen aufzubluhen, hitzkoipfig ist jedeš Prinzip eines Republikaners. 

Aus den Briefen an deinen Gatten wirst du ersehen, dass es in 

Bohmen regsam ist geworden, alles jubelt ob der erhaltenen Freiheit. 
Gott gebe, dass sie nicht missbraucht wird und fremde Macht uns noch 
mehr zerriitte, 

Ćuci weiss, warum ich so lange schwieg, erspare mir eine neue 
Erorterung, ich konnte wieder die Hoffnung verlieren. Er handelte als 
Freund, darum soli er auch nicht Arges von mir denken, ich liebe ihn, 
achte ihn. Solite Šink nach Agram kommen, sage ihm, dass seine Bilder 
schon auf der Reise nach Agram sind 

Ich schrieb unlangst ein grosses ilirisches Potpourri fčir das grosse 
Orchester, das meinem Meister direktor Kittl so sehr gefiel, dass- er 
selbes nach Ostern im Conservatorium spielen will lassen, und so wird 
ein ilirisches Werk das erste slavische sein, das im Conservatorium vor- 
getragen wird, da bis jetzt stets nur dem deutschen Gotte huldigte. Da ich 
obiges Werk den Granzkommunitaten, wo wir v. J. einen Ausflug 
machten, widme, und selbes bereits dreimal rein kopierte, damit ich 
es absende, liegt dieses doch nutzlos im Kasten, da ich die. zu einer 
Widmung nothwendigen Einbandskosten, so wie die Frankierung zu 
leisten nicht vermoge. Ich schrieb mehrere Lieder, Vocalquarteten, 
Tanze, Marsche und drei Ouverturen, deren zweite ich fiir den Agramer 
Musikverein bestimmte, und die dritte gerade heute meinem Maitre 
zur JJebersicht unterbreiten werde. Bitte dich, im Falle dein Gatte 
meinen Brief nicht erhalten, den Ćuci aufzutragen, dass er mir bei 
Štriga liegenden Text Porin baldigst schicken moge; da Štriga auf so 
wiederholtes Schreiben, mich nicht mit einer Antwort erfreute, kann es 
sein, dass er gegen mich grolle, warum? Gott weiss es, ich nicht, Darum 
soli auch Ćuci obigen Text wie immer zu erlangen trachten. 

Also wird meine Ljubav i zloba auf den Brett.ern erscheinen? Arme 
Oper, in meinen triibsten Stunden arbeitete ich an ihr. Wxrd sie bessere 
Nachfolger haben? Ich hoffe. 

Der guten Mutter lasse ich meinen aufrichtigsten Kindesdank iiber- 
kommen fiir mich hatte sie stets ein warmes Gefiihl, ich weiss, sie 
wiirde ihr Gliick erreichen, wenn sie mich einmal auf meinem Platze 
erblickte; o sage ihr, sie soli nicht fruchtlos hoffen, Gott gebe ihr noch 
lange Leben, damit ich meine Schuld mit jenem innigsten Gefiihle an 
ihr lose, die ein Kind, das fiir seine Mutter alles gute will, zu losen im 
Stande ist. Habet Acht auf sie.pfleget sie, an Euch ist jetzt die Reihe, 
so Gott will, werde ich es fortsetzen. 

Die liebe Tante Ćuci griisse, kiisse meinerseits, sie that mir auch 
so viel gutes; auch alle, alle umarme, die mich lieben, die mir Freunde 
sind, sage ihnen, dass weit im Norden mein Herz warm fiir sie schlage, 
dass ich nie ihrer. vergesen kann, dass ich so oft nach ihnen, nach dei 
theuren Heimat seufze, es ist ja doch so schwer, fremd in der Ferne 
zu aihmen; doch welche Freude, wenn ich euch alle wieder ans Herz 
driicken und sagen werde konnen, da bin ich, . seht und liebt mich 
wieder, 

Nun gute Schwester muss ich abbrechen, die Stunde schlagt, und 
der Brief muss auf die Post, um zu Euch hiniiber zu fliegen; doch ja, 1 , 
ich bm gssund, allein ich lag eine zeitlahg, mein Fuss schwoll stark, 
unter heftigen Schmerzen durchwachte ich Tag und Nacht, ich musste 
operirt werden, und eine grosse Menge Euters quoll heraus, doch 
gottlob, nun ist's voriiber. 

Kiisse meine, unsere liebe Mutter, sage ihr, ićh befinde mich nun 
wohl, sie soli nur mit Freude meiner Gedenken, und jede trube, bange 
Unruhe sei von ihr ferne, Gott ist ja iiber mir, und ihr Gebet wird mir 
Segen bringen. Lebet alle herzlich wohl, 

dein aufrichtiger Bruder 
I g n a z, 

Adresse: Vatr. Lisinski, Obstgasse Nr. 770, Zweiter Stock. 

NB, ich andere die Wohnung.« 


Čitava godina 1848. i 1849. bila je krvava cvatnja slobodnjačke 
misli. Sve srednja i zapadna Evropa uprle su svoj pogled u Pariz, 
gdje je buržoazija početkom veljače kralja Lomsa Phillippa s pri¬ 
jestolja svrgla i drugu republiku osnovala. Plamene su pariške struje 
raznosile uzduhom raspojasani slobodnjački krik, ikoji je našao od¬ 
jeka i u austrijskim središtima Beču, Pragu i Pešti. Preplašenom caru 
i kralju Ferdinandu nije preostalo drugo nego da nezadovoljnim Če¬ 
sima i Madžarima podijeli zatražene povlastice, napose da Madža¬ 
rima ispuni smione zahtjeve, koji su bili naipereni protiv narodne i 
političke slobode Hrvatske, 

To je Ilirce iznova prodrmalo. Oduševljenje za ilirsku poeziju 
i za narodne napjeve prevladao je sada zaoštreni politički rad. 

Bivši žarki pjesnici pretvoriše se preko noći u oštroumne agitatore. 
Prkosno 'su digli čelo i slijedili svoje geslo: 

Dok smo, nek smo, 

V Kad umremo, 

Da se spominjemo. 

Pod vodstvom Ljudevita Gaja, Ivana Kukuljevića i Ambroza 
Vranicanija skupila se deputacija, koja je novčanom pomoću zagre¬ 
bačkog Kaptola pošla u Beč, da pred prijestoljem podastre opravdane 
svoje želje i zahtjeve. Povorka je krenula pod istim onim barjakom, 
koji ih je vodio 1845. na srpanjsku restauraciju, kad se taj orosio 

krvlju najvrednijih mladića. 

Uzbuđeni su se Bečani uz glasno klicanje divili snažnim delijama 
u šarenoj odori, a kad su ovi stali pred Karnthnerthorom, da krenu 
u cesarsku palaču, opsipale su ih Bečanke cvijećem i okitile im crven- 
kape i čalme. 

Car ih Ferdinand vrlo prijazno primio. Taj vladar bez prave ener¬ 
gije niti je što skrivio, niti je imao kakvih zasluga; sve je volio pre¬ 
puštati svojim ministrima. Kad su ga uznemirivali u lagodnoj bez- 
fcrižnosti pa mu važne spise donijeli na potpis, znao bi uzdahnuli: 
»Dalo bi se posve ugodno živjeti, samo da nije toga potpisivanja!« 

Saslušavši Gajev govor poklonio mu je kao znak cesarske naklo¬ 
nosti iglu pribodaču s briljantnom glavicom, a ujedno naslov dvor¬ 
skog savjetnika. Ilirci su se vratili u Zagreb opojeni slatkim obeća¬ 
njima. Silno ih je ljudstvo dočekalo, da iz njihovih usta sasluša još 
jednom sve, što im je brza štafeta u kratko javila. One se je večeri 
sav Zagreb rasvijetlio, gradska banda kretala ulicama, a zaneseni 
narod pjevao pod Gajevim prozorima ^pjesme Livadića, Kusana i Li- 
sinskoga. 

Kad je cesarski Beč zahvatila vijavica evropskog prevrata pa 
buknula buna, ustali su i Madžari, da pod Lajošem Košutom traže 
potpunu svoju, slobodu i neovisnost, Odjedared zavijao je Hrvate oda¬ 
svud plamen mržnje i ratne bure. Trebalo je stoga na brzu ruku naći 
glavara, zagrijana za hrvatske ideje, jake ruke i svijetlog obraza 

Otkad je odmaglio Haller de Hallerkeo, bio je banskim namje¬ 
snikom za Hrvatsku već po drugi put biskup Juraj Haulik, Njega je 
tek malen dio naroda želio za bana. Našlo se pače ljudi, koji su prama 
biskupu, koji je vodio vrlo umjerenu politiku, istupili očitim nepri¬ 



jateljstvom. Jednog su jutra osvanuli na svim vratima i zidovima bi¬ 
skupskog dvora klimavi stihovi vlaškouličanske purgarske fantazije: 

»Niti Švaba, nit Furlan, 
ni bil još horvatski, , 
nebuš ni ti ban.« 

Gajeva je bila davna želja, uz koju su svi sada pristali, da po¬ 
nude vodstvo Hrvatske popularnomu barunu Josipu Jelačiću, za¬ 
povjedniku graničarske pukovnije u Glini. Kad su mu tu volju lično 
saopćili, reče on vlažnih očiju: »Kamo sreće, braćo, da vam mogu 
pokazati moje srce, kako gine za srećom i slavom domovine!« 

Tad je gizdava deputacija opet krenula u Beč, da ishodi imeno¬ 
vanje Jelačićevo. Kruna je cijenila taj izbor. Na bečkom je dvoru 
bio dobro poznat plemićki taj mladić, bivši pitomać Terezijanuma, 
gdje se odlikovao elegantnom kavalirštinom. Tamo su ga zvali: »Un- 
ser Pepi.« A kako ga je rodila hrvatska majka, dvorski su se političari 
pouzdano nadali, da će biti vjeran čuvar dinastije. 

U Josipa Jelačića bile su obje značajke hrvatskoga naroda: ju¬ 
naštvo i osjećajnost. Uz gotovo isklesane oštre crte lica, smjeli o’plov 
nos i plamene tamne oči, bila je u njega tako nježna ćud, tolika po- 
božnost i naivno pouzdanje u pravednost, da su se i u najodlučnijim 
časovima sva njegova krvava djela obložila čistoćom njegovih nakana. 

Uza nj bio je u Glini pobočnik mu i desna ruka maleni veseljak, 
lajtnant Ivan Trnski, koji je ondje ispjevao jednu od svojih naj¬ 
vrednijih pjesama »Graničarima«, a u slavu ljubljenoga svoga pu¬ 
kovnika popularnu »Ljubimo te naša diko«, kojom je narod slavio 
kasnije najvećeg svoga sina biskupa Strosmajera. Tu je pjesmu mladi 
oficir Josip Runjanin uglazbio prema talijanskoj »Io sono riccho«, 
pa se ona širila po svim slavenskim zemljama. 

Josip Jelačić bijaše i pjesnik. To bijahu što sentimentalne lju¬ 
bavne, što ratoborne pjesme, što ih je spjevao između svoje, sedam¬ 
naeste i dvadesetdruge godine, dašto u njemačkom jeziku. 

Kao mladi poručnik Kneževićevih draguna dugo je vremena te¬ 
ško bolovao, pa je u to vrijeme svoje pjesmice sabrao i izdao ih štam¬ 
pom pod naslovom »Eine Stunde der Erinnerung.« Godine 1848. stali 
su ih neki Ilirci prevoditi na hrvatski pa ih složili u potpunu knjižicu. 

Ljubavne te pjesme čitao je cijeli Beč, mlade su ih nadvojvotkinje 

kod kućnih zabava deklamirale, pa su se vruće molile Bogu, neka 
spasi od smrti lijepog kavalira, koji umije plesati mazurku i lancier- 
quadrillu elegantnije no ikoji franceski vojvoda. Kad ih je Jelačić 
i prema bečkom pozivu kasnije junački branio sa svojim Hrvatima, tada 
je neki cesarski intimus kod odlične tvrtke Behrmann naručio sta- 
tuetu, koja mladoga plemića prikazuje na vatrenom konju, pa se ta 
malena umjetnina prodavala na jagmu uz cijenu od deset forinti po 
komadu. 

U otmjenom društvu govorio je Jelačić s gospodom latinski, sa 
aristokratkinjama franceski, u regimenti njemački, a s prijateljima 
i dobrodušnim seljakom »domaćim jezikom«. 

Kad je Jelačić 25. ožujka 1848. krenuo iz Petrinje u Zagreb, do¬ 
čekao ga je u Lekeniku poštanski ravnatelj Klempaj, pa ga prvi iz¬ 
vijestio o njegovu imenovanju i ujedno mu čestitao. Novi je ban. za¬ 
ustavio svoga konja i rekao sjetno: »Kocka je pala! Ja idem izravnim 
putem, igram otvorenu igru!... Ako uz to zaglavim, pasti ću kao 
vojnik i patriot, ali kao vjeran službenik svoga gospodara!« 

Uz geslo: »Dobro naroda i domovine« održao je do posljednjeg 
daha tvrdu svoju vjeru; ali je mjesu održali oni u Beču Kad se je 
bečki dvor ispred bune morao skloniti u Olomuc, lad se majka na¬ 
sljednika prijestola, nadvojvotkinja Sofija, obratila na Jelačića pa 
je sklopljenih ruku zavapila: »Barune, vi ste najjači naš oslon!« 

U njegovu slavu priredili su Zagrepčani kazališnu predstavu s 
operom »Ljubav i zloba« i dramom »Oslobodjenje Hrvata ispod fra¬ 
načkog jarma.« U gledalištu bilo je silno uzbuđeno raspoloženje, sve¬ 
čano i toplo, a tomu su mnogo prinijela najsjajnija lica hrvatskoga 
plemstva, poslanika i rodoljuba, koja su kitila lože. 

Zatim se vršila banova instalacija tolikim sjajem, kako ga još ni¬ 
jedan hrvatski ban nije doživio. Na trgu sv. Katarine oba\io je' 
crkveni obred pravoslavni vladika Rajačić. Time .su političari očito¬ 
vali bratsku slogu sa Srbima, koji su nastanjeni u vojnoj Krajini, Sri¬ 
jemu, Bačkoj i Banatu. Za ove posljednje tražilo se dapače posebno 
ime »srpska vojvodina«, njezin bi glavar imao biti ujedno potpred¬ 
sjednik hrvatskoga sabora, kojemu je predsjedao bari. 

Snpsko-hrvatsko bratstvo zagovarao je u isto doba Ljudevit pl. 
Vukotinović u brošuri »Mnoga glavna pitanja našega vremena«, pa 
je time jugoslavensku ideju s ilirskog stanovišta objasnio i učvrstio. 

Pjesnik je pak Ivan Mažuranić, kasniji hrvatski ban, izdao znamenitu 
brošuru »Hrvati Madžarima®, u kojoj mu lebdi pred očima politički 
san »trojedine kraljevine.« 

Sav se je Zagreb okitio barjacima, cvjetnim vijencima i trans¬ 
parentima. Klicanje i patriotsko pjevanje nije jenjalo ni u kasnoj noći. 
Akademska je omladina u preobilju svoga zanosa iznijela sve školske 
njemačke i madžarske knjige, složila ih usred Katarinskog trga u 
golem kup, a onda zapalila. Po primjeru rimskih bahanalija uhvatili se 
oko razbuktjelog plamena đaci s mlađim građanima u junačko kolo, 
pa se živo kretali pjevajući slobodnjačku pjesmu »Prostim zrakom 
ptica leti« po napjevu Lišinskoga. 

U slavu instalacije prvog narodnog bana priredili su juratoši 
»sjajan pravnički ples«. Bratskom pozivu odazvali su se na pozdrav 
banu vjerni Križevčani, kojih grad bijaše »tvrđava Ilirstva«, zatim 
Varaždinci, Krajiška Podravina, Glinska okolica i grad Ogulin. Svaka 
je imućnija zagrebačka kuća primila na stan nekoliko gosti, jer inače 
ne bi bilo za njih konaka, Štriga je na brzu ruku s mladeži uvježbao 
hrvatsko i slavonsko kolo. Ti slikoviti plesovi uznesli su bana do 
suza. 

Tomu je sjajnom plesu pribivalo u »Narodnom domu« do 2000 
lica bez razlike vjere i staleža, pa i kaptolsko svećenstvo. Na ulazu 
dijelila se pjesma »Slozi gradjanah zagrebačkieh kaptolske i varoške 
strane«, a u čast dičnih Ilirkinja pjesma »Poklon kćerim zagrebačkim«. 
Gospođe su uz to primile na dar plesni red sa zlatnim uresom,- To 
je bila tanana lepeza provučena trobojnom vrpcom (jedna, se lepeza 
čuva u gradskom muzeju), dočim su plesovi još uvijek nosili njemačka 
imena »Walzer«, »Quadrille« itđ. Uvriježena se njemš+ina nije mogla 
iskorijeniti, odveć je žilav bio taj korov na narodnom polju. 

U gospojinskom salonu čekalo je Ilirkinje rijetko iznenađenje. 
Velikim trudom i neobičnom domišljatošću zagrebačkih obrtnika bio 
je ondje postavljen vodoskok, ovjenčan bujnim cvijećem. Ispod de¬ 
belog saga bile su položene cijevi, koje su vodile do tavana, na kom 
su bile postavljene bačve, što su se neprekidno napunjavale vodom iz 
domaćeg kućnog zdenca. Dočuvši općinstvo za to čudo, svak se je 
gurao do staklenih vrata salona, da se nagleda toga izuma nove mode, 
dok nije onamo ušao i ban Jelačić. On se je one večeri u bijeloj svojoj 
uniformi, koju bi nosio kad cesarskih audijencija na bečkom dvoru, 

prikazao kao pravi kraljevski vođa svoga naroda. Napose je pak 
opčarao gospođe nježnom galanterijom rođenoga kavalira. 

Međutim se oko njihovih glava gomilala, kako je Demeter pjevao, 
»politička oluja, koja mora da čisti zrnje narodno od pljeve i praha 
stoljetnoga«. U Madžarskoj je revolucija već bila preotela mah, pa 
se tvrdim čelom postavila na granice austrijske. Odjednom su preko 
Drave zaboravili Hrvatsku i drevna njezina prava, pa se Lajoš Košut 
oglasio u saboru historijskom riječi: »Ne vidim na zemljovidu nikakove 
,,k r a 1 j e v i n e" Hrvatske!« 

U Hrvatskoj postao je Jelačić simbolom narodnoga jedinstva. 
Svi su ga s povjerenjem slijedili. Njegov je položaj prama monarhiji 
bio vrlo kritičan. Sa sjevera ga je tlačio bečki apsolutizam, koji je 
Hrvatima samo obećavao ispunjenje njihovih pravica, slobodu i kon¬ 
stituciju; preko Drave grozili su se Madžari, koji, premda su se dičili 
širokim liberalizmom, ipak su kratili mnoga prava Hrvatskoj, naročito 
političku samostalnost i javnu porabu materinskoga jezika. 

Ban je tada sazvao onu historijsku saborsku skupštinu, u kojoj su 
stvoreni znameniti zaključci: da se ukine kmetstvo, da se uvede opće 
plaćanje poreza, a s Madžarskom da se promijene đojako.šnji odnosi, 
U buduće neka bude zajednica uređena na način kantona u Švicarskoj. 
Saborskom je dvoranom zagrmilo: »Hrvatska Hrvatom!« Boslije ba¬ 
nova blistavog govora obasute su rodoljupke sa galerije milog po¬ 
glavara kišom cvijeća. Med njima je mnogo srce zadrhtalo za pre¬ 
krasnoga hrvatskog junaka vrlo nježnim osjećajem. \ 

Ban je nastavio: »Banska se vlast neka proširi od Drave do mora! 
Krajina i Dalmacija neka se pripoje k Hrvatskoj!« To nije bila tek 
prelijepa utopija, već kasnije najsnažnije djelo Jelačićevo. On je zaista 
proveo jedinstvo Hrvata pod junačkim svojim vodstvom: od Drave 
preko Rijeke do Boke Kotorske, od Save do Dunava, ali nažalost 
samo na kratko vrijeme. 

Iste godine 1848, idao je Ivan pl. Kukuljević upravo u horu pa¬ 
triotske svoje budnice »Slavjanke«, koje su Hrvatima vrlo omiljele, 
pa su se svuda rado pjevale. Najznačajnija bila je posljednja: 

»Slavjani! Slavjani! 

Vi naroda sluge! 

Vi čuvari carstvah, 

A drugovi fuge! 
r'udji vi kmetovi! 

Tudji vojaci! 

Gdje su vaša polja? 

Gdje vaši barjaci? 

Nigdje ništa svoga, 

Od nikog ljubavi. 

, Na noge se diž'te! 

Mač u ruke sada! 

Tuđinstvo nek padne, 

Slavjanstvo da vlada!« 

a. » N r»r*4ir‘dU“«s ž t M ** mh ****** 

izvanjskim načinom time, šio su nosili bradu a la. Lajoš Košut i na 

ulici razgovarali navalire madžarski. 

Kad s'u im to domoroci spočitavali, izjavio ;e Bedeković na jav¬ 
nom sastajalištu: »Rajše očem kaliti cucek lajati, kaliti vol v jarmu 
zapregnut biti, nek da govorim ilirski i pišem, kaj su jedno deset do 
dvadeset mladičov zmislili, kaj drugog posla nisu imali !« 

Ta prerevna vjernost nije u Madžara našla dolične plate, Danijela 
su Josipovića Madžari kasnije proglasili narodnim buntovnikom i 
špijunom, odsudili na Vješala, ali onda pomilovati, pa ga poslali na 
deset godina robije u mrkif tvrđavu Kufstein, 

Hrvati su pod svojim krovovima mukom očekivali čas, da ih pre¬ 
šli ban pozove pod oružje. Od nezaboravnih dana srpanjskih 1843.. 
svaki je rodoljub imao na svojoj konsoli ili na kominu srebrni sat pod 
staklenim zvonom, postavljen' na mramorni podnožak. Bila je to unca 
smještena usred srebrne zvijezde Danice, a ispod nje u polumjesecu 
urezana svagdanja opomena: »Uđrit će i za vas!« Kad je kotač obišao 
dvanaest sati, u zaleđu bi se urice stala razlijegati »marseillaisa«. 

Ta se je slobodnjačka himna na čudnovat način razvila. Ona po¬ 
tječe zapravo iz jednog »Credo« katoličke mise, koju je nekoć skladao 
Nijemac Holtzmann, pa se izvodila u stolnoj crkvi u Strassburgu. Kad 
j c godine 1792, u Franceskoj buknuo rat protiv Austrije, upotrebm je 
taj melodiozni motiv mladi Francez Joseph Rouget de 1 Išle za ratnu 
pjesmu »Le chant de guene de 1' armee du Rbin«. Prvi, koji su se tom 
pjesmom oduševljavali, bijahu franceski dobrovoljci iz Marseille-a. 
S vremenom poprimila je pjesma posebno političko obilježje, pa se 
kasnije udomila u mnogih naroda, što teže za slobodom. 

Austrija je Hrvatima doduše obećala,' ako krenu na njezinu 
obranu protiv Madžara, da će im pomoći zlatom i vojnicima. Hrvati 
su na to strpljivo čekali, ali nikad ne dočekali. Rodoljublje postiglo 
je međutim vršak svoje snage. Malena je Hrvatska na svoj trošak digla 
na noge veliku vojsku, da sama sebi obrani granice domovine. Jelačič 
je bio imenovan »zapovijedajući™. generalom u Hrvatskoj i Vojnoj 
Krajini«, nazvanoj »Militargrenze«, pa je izjavio u saboru, da ce preko 
noći skupiti 30-40,000 krajiških vjernih ustaša, ako se sabere dosta 
novaca. Na te riječi razvila se u sabornici predivna slika. Na gale¬ 
rijama skidale su gospođe s razgaljenih ramena skupocjen porodični 
nakit, lance, broše, privjeske, zatim ukosnice sa briljantnim cvijećem, 

dugačke mindžuše, narukvice i prstenje. Odjednom se ispred, očiju 
očaranog bana spustila blistava kiša sa ženskih srdaca, mirisava i 
topla, ozvanjala tananim kcivnim zveketom i pokrila zeleni stol. 

Ban je dignuo raskriljene ruke prema galerijama i uskliknuo: 
i'Naši anđeli! Spas domovine!« a onda je od ushita zaplakao. 

Nato su velikaši i mogućnici također stali skidati svoje teško zlato, 
lance, ure, kopče sa pojasa, dragulje sa sabalja, briljantne zvijezde 
Danice sa čalme, Vladika Rajačić stavio je na stol bogati svoj po¬ 
svećeni lanac, a kardinal Haulik poslao je isti dan u banske dvore 
10.000 for. u zlatu i time dokazao, da svom dušom pristaje uz njih. 
Sijedi pak biskup Schrott unovčio je cijelo svoje srebrno posuđe i 
svijećnjake pa milomu banu predao 10.000 for, u srebru. 

Plemići i vlastela spremili su se na još veću žrtvu. Opremili -su 
i oboružali svoje seljake. Hrvatski se je seljak našao u čudnom po¬ 
ložaju, Riješivši se kmetstva, nije se za novu slobodu mnogo odušev¬ 
ljavao. Mnogi, osobito stariji ljudi, privikli na tlaku, držali su tu novo- 
tai iju povredom vjernoga svoga odnosa spram zemaljskog gospodina, 
3 kojim je u tijc-snoj zajednici živio zadovoljno i bezbrižno njegov 
djed i pradjed, »Domorodni poziv«, neka seljak stupi u redove ustaša, 
prihvatio je ovaj s velikim zadovoljstvom. »Pod puškom« bio je opet 
i pod »komandom« gospodara, P a je jedino trebao slušati, što mu je 
kroz stoljeća prešlo u krv. 

Najsjajniju su vojsku digle na taj način varmeđe zagrebačka, va¬ 
raždinska i križevačka, tri najmogućnije i najbogatije. One su predale 
banu do 30.000 ustaša,. Krajina 21.000 pješaka i 20.000 turopoljskih 
plemića, oboružanih čudnovatim i prerazličitim oruđem. Sam je grad 
irst poslao , četiri topa i 35.000 for. u srebru. Veliki sudac, moslavački, 
Ljudevit pl. Vukotinović, sabrao je na svoju ruku do 1000 momaka, 
pa im se postavio na čelo. Grof Jurica Erd6dy žrtvovao je osim snažne 
svoje čete i lijepu svoju dvorsku bandu, koja je bila poznata po svim 
dvorcima, gdje bi se koja slava priređivala. Erdodyjeva je banda sada 
došla, da domorodnim davorijama jača i bodri oboružane duše. 

Ivan pl. Kukuljević osnovao je tada narodnu gardu, u koju su 
stupili očevi i sinovi plemićkog i građanskog roda, sav cvijet umnih 
tirvatsicih glava i otmjene mladeži. Josip Freudenreich zaključao je 
ma kratko vrijeme kazalište, postavio se za gradskog bubnjara, a 
Đamefer za časnika. Akademska omladina uredila je posebnu svoju 

»Đačku legiju«, koja se odlikovala biranom ljepotom i svuda pratila, 
i čuvala svoga bana. Sve je bilo zadabmuto jednom mišlju i voljom. 

Ni slabašni Stanko Vraz nije htio da miruje. Premda je posljednjih 
godina vrlo oslabio, u klonulom jednom času očajno je uskliknuo: 
»Kamo sreće, da izdahnem na bojnom polju među drugovima, a ne u- 
jadnoj postelji!« 

Jednog dana pošalje ban po Štrigu, da ga postavi časnikom, pa 
ga upita, zašto mu se još nije javio. Mladić uzdigne pogled ljubljenom _ 
banu izravno u lice: »Svijetli bane! Ne dam se ubiti ni za kakovu čast, 
pa makar me postavili za majora. Vidim domovinu u pogibli, pa joj; 
hoću služiti i ostati živ. Molim, dodijelite me kojojgod regimenti- za. 
prostoga šicera (strijelca).« 

Ban je čudnoj toj molbi udovoljio, pa je ponosnog pjevača do¬ 
dijelio kao »Frehvilligen beim k. k. Gradiskaner Regiment, 2. Feld- 
bataillon«. 

Kad su bečki Slaveni dočuli, da se Hrvatska sprema na vojnu 
protiv Madžara, poslali su joj pozdrav sa jedno sedamdeset potpisa, 
pa braću bodrili, neka ne smalakšu, dok se sve na čistac ne izvede. 
Gaj im je odgovorio u ime Hrvata i pripomenuo, da će najkasnije za 
mjesec dana političko obzorje biti pročišćeno. 

U rujnu navijestio je Jelačić prekođravskom susjedu formalni 
rat. Prešao je granicu i pripojio Mcđumurje materi zemlji. Tom pri¬ 
likom imali su Križevčani »težak gubitak«. Oni su naime poveli': 
onamo starinski svoj top, nazvan »šekl«, jer su mu kolesa bila na¬ 
mazana narodnim bojama. Kad je Vukotinović 7. listopada južno ođ 
Legrada prama Dravi zaposjeo svu okolicu oko Velikog Otoka do 
Velikog Bukovca, odvukli su onamo svoj strahoviti »šekl«, koji će; 
po svoj prilici zadati Madžarima sto muka. No »majori-juratoši«, za¬ 
povjednici narodnih četa, bijahu još posve neiskusni, pa zato i bez¬ 
brižni. Kod prve navale kod Kotoribe domogli su se Madžari »šekla* v 
prije no što je ikoji metak izbacio. Bit će, da su mu znali historijsku, 
vrijednost, jer su ga spremili u narodni muzej u Peštu, Zlobni jezici 
vele, da je »šekl« tamo promijenio boju. 

Odjednom pozove dvor. bana Jelačića u Beč, neka' se združi 
s knezom Windischgratzom, da zajedno s njime oslobodi prijestolnicu 
ođ ustaša. Lojalna duša Jelačićeva nije tada pitala, da li nije Hrvatsko;, 
nužnije, da svojom vojskom, koju je podigla uz najveće narodne žrtve,. 




obrani prije svega vlastitu svoju grudu. On krene vojsku prema Beču, 
potuče kod Schwechata Madžare, zauzme Beč i krene zajedno sa 
\Vindischgratzovom vojskom prema Budimu, 

Nemoćni je kralj u najkritičnijem času predao austrijsku krunu 
svome sinovcu, nadvojvodi Franju Josipu, a Hrvati se ovomu zavjerili 
»krvlju i životom«. Dne 1, siječnja 1849. ušao je Jelačać u Budim, a 
madžarska se vlada sklonila u Debrecin. Kad je Windischgratz javio 
caru, da su »buntovničke rulje« uništene, objavio je mladi car svojim 
zemljama novi ustav, nadajući se, da je time učinio kraj svemu krvo¬ 
proliću. Time se proglasio t. zv. »oktroirani ustav«, koji je u Hrvatskoj 
pobudio golemo nezadovoljstvo. Hrvati su za spas Austrije bili utro¬ 
šili svu svoju snagu i narodno blago, a za zahvalu nijesu im u BeCu 
potvrdili ni saborskih njihovih zaključaka od g. 1848. Što više, primili 
su iz Beča prijetnju, ako ne prihvate oktroiran ustav, da će ih sma¬ 
trati buntovnicima, 

Jelačić je svisnuo od unutarnjeg kidan ja. Odgojili su ga u časničkoj 
vjernosti prama dinastiji, ali mu se srce privezalo tijesno uz milu svoju 
domovinu, kojoj se time spremala propast. Dođe mu u' dobar čas ukaz 
Tiše vojne oblasti, neka krene prema Slavoniji, gdje su boljari i plemići 
od nekoliko decenija amo šurovali s Madžarima i služili sa jedino nji¬ 
hovim jezikom. Jedan dio Slavonije s gradom Osijekom pripadao je 
tada izravno ugarskoj kruni. Pod madžarskim plaštem igrao je tamo 
nejasnu ulogu Miloš .Obrenović u borbi protiv srpskog kneza Kara- 
đorđevića. Pronosili su se glasovi, da je za tu propagandu primao 
silu zlata. 

Jelačić dade Obrenovića uhvatiti i kao buntovnika i špijuna u 
tamnicu baciti, a Osijek i okolicu povrati Hrvatskoj. Tom prilikom 
padne grdna sumnja na Ljudevita Gaja, koja se dosad nije razbistrila, 
Jelačić i mnogi narodnjaci odvratiše se od Gaja, a nato se ovaj po¬ 
vuče u zatišje. 

Mladi se car u velikom tom metežu obratio na moćnoga ruskoga 
'Cara Nikolu I., zatražio od njega pomoć i izbavljenje. Svesilnik po¬ 
slao mu je vojsku, koja je naskoro ugušila ustanak, a na političkoj se 
površini opet zatalasali mirniji valovi. Hrvatska bi pak nagrađena za 
svoju vjernost i pomoć prezirom i nevjerom. Pomogla je drugima, a 
•oslabila samu sebe. 

Nijedna historija nije vjerno zabilježila, koliko je u ono doba u 


Hrvata bilo prijegora i nepoznatih junačkih djela. Kolikom li su dir¬ 
ljivom vjerom služili naročito Graničari. Na usta graničarskog jednog, 
čiče uščuvala se po koja lijepa zgodica, Kad je mjeseca veljače 1849, 

Dunav poplavio veliki dio Beča, imao je neki graničarski vojnik da 
čuva erarski magazin u predgrađu Leopoldstadt. Voda je rasla sve 
više i više, digla se već četiri stope. Graničar je stajao nepokolebivo 
usred vode, svoju pušku grčevito stiskao na grudi, ali se nije micao. 

Tad mu se na čamcu napokon približi austrijski časnik, pa ga opomene, 
neka se brzo spasi. Bez ijedne riječi, od zime i iznemoglosti sav 
ukočen, ostavio je vjerni graničar napokon to mjesto, na koje ga je. 
postavio »befehl«, da čuva carsko blago. 

Mnogi junački čin presmjelih Iiirkinja sačuvao se p6 pričanju, 
starih dvorskih kaštelana. Plemkinje šu bile u svom domu vazda vjerne: 
j pokorne družice, ali ih je 1848, digla iz toga prečednog okvira, pa¬ 
su one vršile djela neobičnog junaštva i pronicavosti, ’+f 

Neka hrvatska plemkinja stanovala je za vrijeme ustanka kraj. 

Drave, Njezin je dvorac bio odasvuda opkoljen madžarskim četama, 
jer im je bio sumnjiv. Jednog je dana trebalo otpremiti prevažnu štafetu, 
u tabor bana Jelačića, ali se nijedna muška glava nije mogla maknuti 
iz dvorca. Muž te plemkinje stajao je pod puškom uz bana, pa je ona. 
isprosila od rodbine, da će tu štafetu prenijeti preko opasne linije,. 

Usred bijela dana pošla je neprijateljskim taborom na »šetnju« i 
bezazlenim smiješkom vodila za ruku malenog svoga sinčića. Pri¬ 
vidnom je ravnodušnošću dopustila, da je straža pomno pretraži, ali joj., 
je ipak srce kucalo da pukne. Sudbonosnu je naime štafetu dosjetljiva 
plemkinja umijesila u bijeli krušac, na kojem je njezin sinčić bezbrižno 
griskao. Nitko živ nije slutio, da se među sitnim dječjim zubićima krije 
sudbina cijele jedne pukovnije. 

Druga neka naša plemkinja u Podravini imala je kobnih onih dana 
na svom dvorcu nepozvane goste, koji su ondje vijećali o vojničkim 
budućim operacijama. Plemkinja nije mogla odoljeti, a da ne uđe u 
trag, što se protiv njezine braće kuje. Ona se sakrila za portieru i pri¬ 
sluškivala. Pouzdan se je razgovor vodio na madžarskom jeziku, a do¬ 
nekle i na latinskom. Ona je bila vješta jednomu i drugomu jeziku, pa 
je dcčula, što se sprema. Svaku je riječ upila u se svom dušom, da je 
točno upamti, a onda jedva dočekala, da pane noć. Sama se onda do- 
šuljala do staje, osedlala nježnim ručicama najvatrenijeg svog vranca. 



pa bez ikakve pratnje, da ne bude izdaje, odjurila u crnu noć i u ne¬ 
pouzdanu okolicu. Mukom je dospjela do čete narodnjaka, i tamo u 
skrajnji čas zapriječila tešku katastrofu. 

Zagorje i Podravina, Srijem i Lika rodile su po nekoliko takovih 
junakinja, a koliko ih je tek bilo, koje su najvećim žrtvama opremila 
mladež za vojnu, oboružale bivše svoje kmetove, lišile se svakog ras- 
košja u gizdavoj svojoj mladosti, svake uđobice za stare dane! Hrvati 
su tada bili jaki i samosvijesni, jer su sa svojim ženama i kćerima imaii 
zajedničko sveto nastojanje: sreću domovine. Ilirkihje su bile tip, koji 
se ne . će nikad ponoviti, U velikim časovima one su bile zaista velike, 
ne toliko znanjem, koliko djelom, koje-nosi rodu spas. 


Rat je svršio. Njegove su se posljedice ukazivale na hrvatskom na¬ 
rodnom organizmu kao upaljene rane, koje vrlo teško zacjeljuju. Is- 
crpenim Ilirima nedostajalo je ono udovoljenje, da su napetim silama 
iskupili spas domovine. Bilo je sve uzalud, zamrle su pače i predjašnje 
nade. Poslije gruvanja topova i surovog klanja ostala je ravnodušnost 
ogorčenih srdaca. 

Napokon se srušila i vitka kula ilirizma, jer je svoju zadaću do 
kraja izvršila: odgojila je domorodna srca za krvavu žrtvu. Da i nije 
bilo neprijatne one upadice s Obrenovićem, radi koje, je 11 a Gaja pala 
sumnja, Gajevo se vodstvo poslije rata ne bi bilo moglo u pređasnjem 
obliku nastaviti. Ojorez i razočaranje uvukli se u njihove redove. Gaj je 
bolnim srcem morao priznati, da je »Danici« odzvonilo. Široke mase 
nijesu marile za prijatno štivo, dok su se obrazovaniji duhovi kupiti 
oko »Kola«, u koje su Rakovac, Stanko Vraz i Vukotinović svu svoju 
snagu ulagali. Ali lijepa »Daničina« lozinka »Narod bez narodnosti — 
tijelo bez kosti« kao živa je opomena i prijetnja sjala dalje. 

Koncem godine 1849. odluči Gaj, da obustavi »Danicu« kao prilog 
»Narodnim novinama«. U posljednjem broju javlja tužnim srcem svojim 
vjernim čitateljima: »Nestalo je svete slobode iz družfva, raztrovano 
je lažljivim opadanjem ličnostih i čitavih stalešah bezobzirnim ođkri- 
vanjem tudje golotinje. Svakđanje željno očekivanje novih političkieh 
i ratnieh vesti, koje se naše sudbine tiču, zanima obćinstvo toliko, da se 
zabavnimi časopisi veoma malo zanimati može. Mi ćemo bolje odgo¬ 
varati želji domorođnih čitateljah, ako izdavanje »Danice« do mirnijeg 




vremena prekinemo, a u naknadu toga politički list svaki dam, izuzevši 
nedjelju, blagdane i praznike izdajemo, priobćivajući kadgod i zabavne 
članke.« 

Prilike zaista nijesu pogodovale, lijepoj književnosti, pa ako je 
ipak procvala koja nova ideja, smjesta bi je ugušila nesavjesna cenzura 
neukih činovnika. Usprkos tomu obrazovani su ljudi nastojali, da ne 
zapne rad na prosvjetnom polju. Hrvati su krenuli stazom svjetskog 
mišljenja, koje je kao živa struja doprlo amo iz Pariza, zahvatilo sve 
narode i postavilo sasvim nova demokratska načela. Samo se ta nova 
struja nije smjela u Hrvatskoj javno isticati, jer se svaki slobodni mi¬ 
slilac radi najbistrijih nakana smatrao »buntovnikom«. 

Dok je tekla istraga protiv Obi^enovića, dođe jednog dana u Gajev 
slan policajno činovništvo, da povede premetačinu zaradi sumnjivih 
nekih spisa i listova. Ban Jelačić dao je zapovijed, neka se ta stvar na 
čistac izvede, da se dokaže, aa li .e Gaj zaista što skrivio. Austrijski 
su ga činovnici tad pcd »paskom« odveli u Beč, gdje su se dalje vodili 
izvidi. Međutim su velikoga propagatora Ilirstva stavili u istražni 
zatvor. 

Dok je ležao na slamnjači, što je zaudarala po pljesni i vlagi, 
ostavljen od sviju, za koje je radio, prviput se osjećao nemoćan i malen. 
Nije mogao pojmiti, što se s-njime zbiva. Obuzela ga je silna tjeskoba, 
pa se pitao: »Dok vlada mač, dok se čovjeku svaki čas nameću dužnosti, 
što ih odobrava jedino rat, zar'se može suditi ljudska duša? Tko je 
pozvan, da sudi? Po kojem zakonu, dok ćudorednost mirnog doba 
spava? Tko može da zaviri u to jadno ljudsko srce, koje je htjelo dobro, 
a!’ se izvrglo na zlo? Prijatelji, sljedbenici, kuda ste? ..,« 

Glad i tmina, tišina i osama prenijeli su ga na časove u prošle 
svijetle dane, pa i u djetinjstvo u Krapini, k idealnoj njegovoj majci. 
Od nje je primao prve pobude, da digne svoj narod jezikom i knjigom. 
Ona mu je usadila u srce nježno milosrđe za svu golotinju neobrazo¬ 
vanog puka. Kasnijih je dana kazivao u pero svome tajniku nježnu sli¬ 
čicu iz djetinjstva: 

»Kad su polazili s posla zagorski seljaci, opomenula me majka, 
da gledam tužnu sirotinju, golu, bosu, polunagu, gdje nosi teško breme 
uboštva. Pripovijedala mi je, da ima naroda sretnih, koji nisu goli, ni 
bosi, ni gladni, a tomu je uzrok, što je narod od gospode zanemaren, 
zapušten, jer duhovna i svjetovna gospoda u njemačkom i latinskom 

jeziku kriju svu znanost i naučenost svoju, siromašnoj svojoj braći iste 
krvi ne daju ni najmanje svjetlosti naučne na materinskom jeziku. Da 
on ima na svojem jeziku potrebnih knjiga, da se znade njima služiti!, 
onoliko bi se iz njih naučio pameti da ga svaka bijeda ne bi našla 
nepripravna, pa bi znao i nadijeliti sile svoje, da doskoči svakoj potrebi 
i svakom zlu. Knjiga na narodnom jeziku, pa će razum razbistriti, odi¬ 
jelo popraviti i za gladna ljeta hambare napuniti!« 

Ovako je govorila majka nejakom dječarcu, kad je u ljetno veće 
sjedjela pred ljekarnom u Krapini, a sinčić sanljivu glavicu u njenom 
zagrljaju krio. Ispred njihovih očiju zagorski je ispaćeni seljak svoje 
breme prtio ... I kod najvećih duhova u teškim se životnim časovima 
javlja slika majčina u intimnom spomenu dječjih dana, jer je mati ie- 
•dina, koja se sinu ne iznevjeruje, koja ga razumije, pa mu oprašta i 
onda, kad ga sav svijet osuđuje. 

Njezine su mu riječi bile ka.snije evanđelje, po kojem je sav svoj 
životni rad udesio. A sad su se pred njegovim očima redale presjajne 
uspomene, zamamljive slike, golemi uspjesi, uzveličavan ja, slava za 
slavom, podoknice, povorke, govori, bakljade, oduševljenje, redovi, odli¬ 
kovanja, nagrade, posvete i slavospjevi svake ruke, pa i kraljev dar . A 
napokon istraga, tamnica! Svi su ga bez izuzetka ostavili, U uhu su mu 
tad ječale očajne riječi Kurelčeve: »0 Bože, ima li pod suncem narod 
tako nehaljiv o svoje kao mi!« 

Odjedared zaškrine ključ u bravi. Gaj se prene iz svoga snairenja 
i ugleda strane sudbene osobe, koje su mu na latinskom jeziku javile, 
da je pušten iz zatvora, al' tek uvjetno, jer mu nedužnost nije još pot¬ 
puno dokazana. Tamničar primijeti: »Požurite se, možete još na badnjak 
kući stići!« 

Tad je ušao pod svoj krov u Gospodskoj ulici u Zagrebu, u kom je 
svaki kutić odjekivao bivšom slavom. Našao je sve u najvećem siro¬ 
maštvu, a na garištu slave vjernu ženu Pavlinu Krizmanićevu, Kroz sav 
svoj vijek pomagao je drugima, pa je sada ostao u n&jvećoj bijedi. Po 
zagorskom običaju Pavlina mu je okitila na stropu borovu granu, 
rasvijetlila je sa nekaliko tužnih plamečaka, pa su njih dvoje sjedjeli 
pod tim zelenim krovićem, kao siromašna, polunaga zagorska braća iste 
krvi, i čekali polnoćku ... 

Progonjen, prezadužen i zapostavljen provodio je bivši preslavni 
vođa svoje dane u dubokoj potištenosti. Njegovi drugovi nijesu se više 

sjećali golemog njegova naprezanja oko jedinstvenog književnog jezika 
i zbliženja slavenskih narodnosti, A ipak je taj momenat u historiji bio 
znamenitiji, nego svi politički uspjesi, jer je od rastavljene braće stvorio 
cjelinu na prosvjetnom polju. 

Napokon je spao na luđu milost. U saboru, u kojem se nekoć pla¬ 
mena njegova riječ slušala s ushitom, dopustila mu se sada »pomoć 
rodoljubnih prinosa«. Kasnije je banska vlada prekupila od njega »Na¬ 
rodne novine« i namjestila ga u bivšoj njegovoj ilirskoj štamparnici za 
urednika službenog lista uz neznatnu mjesečnu plaću. 

Kad je Gaj ondje sjedio i pisao riječi, što mu nijesu izvirale iz, 
duše, nego često upravo 'protivno, političke članke u smislu suvremenih, 
prilika, u njem se kojiput slao buditi revolucionarni duh. On bi tada 
bacio pero, naslonio se u svoj naslonjač iz svjetlijih dana, pa se za¬ 
mislio, Niie ni sada mogao da razumije, da je ljudska čast i slava nešto 
prolazno. Žilavim pouzdanjem agitatorskih duhova nadao se sveđer, da 
će se opet podići, biti kolovođom novog pokreta, pa bi sam sebi obe¬ 
ćavao, da ne će ovaj put s drugovima postupati tako bezobzirno i samo¬ 
voljno, kao prije, jer ih je time sve redom od sebe odbio. Toga svijetlog 
dana ipak nije dočekao. Tek u grobnici »Neumrlih« opet se s njima, 
sastao. 

Dok je Gaj nizao turobne misli, strepio je u Pragu Lisinski, kako 
da bez izdašnije potpore nastavi nauke. Kad je Štriga pošao u vojnike, 
predao je arke za supskripciju Pavlu Hat/u, neka nastavi sabiranje, pa 
neka prinose redovito svaki mjesec šalje u Prag, Hatz bio je jedan odi 
onih rodoljuba, koji vole žrtvovati iz svog džepa, ali bez tjelesnog na¬ 
pora, U njega bijaše orijaško tijelo na vlastiti teret i nevolju. Od godine- 
do godine tijelo mu se sve više razbujavaio, a da nitko nije našao lijeka. 
Prije svoje smrti je’naredio, da ga nikakova kola ne smiju odvući do- 
Jurjeva groblja; zato je ostavio bogatu nagradu za one delije, koji će 
ga putem nositi, izmjenice njih osam na broj, od palače na Harmici kroz 
Dugu ulicu sve do vječnog počivališta. Posljednja se volja odličnog 
građanina zaista zdušno ispunila, jer je bio na glasu kao dobrotvor 
zlatna srca. 

Bilo mu je dakle naprosto nemoguće, da svaki mjesec obilazi dobro¬ 
tvore, pa je kroz neko vrijeme slao potporu iz svog džepa, dok mu nije 
i to dodijalo. Od gruvanja topova zaglušila su dobra srca. Zagreb nije- 


mario ni za što, zaboravio tvorca »Ljubavi i zlobe«. Štriga se Lisinskome 
kojiput javio sa ratišta, slao mu, što je .na fronti za nj skupio, i tješio 
ga na bolja vremena. Kako je jadnik od nevolje bio posve oslabio, nije 
mogao odoljeti ni Vitavskoj vodi, koja je među slabašnim stvorovima 
mnogu žrtvu našla. On se razboli i pade iv žuticu. 

Bez liječnika i pomoći je odležao nekoliko sedmica, nije imao 
snage, da se pridigne, pa je zato počivajući radio podvostručenom 
snagom, e bi se čim prije othrvao đakovanju, da se vrati u domovinu. 
Katkad bi ga pohodio dr. Miksch, kojega je Vatroslav upoznao u od¬ 
ličnom glazbenom krugu. Oni uglaviše, da će mu doktor napisati neke 
vrste liječnički nalaz, prema kojemu će možda hrvatski rodoljubi poslati! 
putni trošak, da se jadnik otme sigurnoj propasti. 

Herrn Lisinsky in Prag, 

Lieber Herr! 

Da Ihr krankhafter Zustand trotz der angewandten Mittel su 
oft wiederkehrt, und ihre fernere Gesundheit zu untergraben droht,. 
so finde ich mich im Gewissen verpflichtet, Ihnen offen zu erklaren, 

■ dass ich die baufigen Reciđiven nur den klimatischen Einfliissen 
zuschreibe und Ihnen raten wiirde, sobald ais es Ihre Verhaltnisse 
nur erlauben, das hiesige Klima mit einem siidlicheren zu vvechsebi- 
Ich hoffe, dass Sie ihre Gesundheit unter anderen Verhaltnissen 
rvieder vollkommen erlangen und lange genug sich noch der Kunst 
und ihrer Friichte erfreuen werden. 

Mit vorzuglicher Achtung 

ergebener Med. Dr. Miksch 

Prag, den 2. Dezember 1849. 

• 

Ni ovo pismo nije u Zagrebu našlo odziva. 

Jednog dana sine napokon na vrata Lisinskoga uzan tračak svijetla. 
Mili školski drug i član bivšeg pjevačkog društva, odebeli maleni Šandor 
Fabković, zlatna nasmijana duša, pojavi se na pragu hladne sobice. 
S njime je u glazbenikov život u Pragu ušla prijatnija struja. Mnogo- 
rječiti taj prijatelj izbavi ga naskoro iz najljuće nevolje. 

Gotovo na svojim rukama odnio ga je u novi stan, u širokoj ulici 

Jindriškoj, gdje je bilo svijetla, zraka i vedrine, pa i dobor glasovir. 
Vatroslav se uz Fabkovića privinuo vrućom zahvalnošću; bio je pre¬ 
sretan, što je našao hrvatsku dušu, oslona i zaštite. Opet su se u njem 
stale buditi nove nade, nova volja, da ustraje, a kad mu je Štriga pisao, 

a * ° n ^ e ^ ru Š e t neka se vrati kući, tad mu je odgovorio, da mu je u 
Pragu opet lijepo i dobro. 

Maleni je Fabković uza svu svoju prostodušnost tajio pred Vatro- 
slavom, da čitave dane trči po Pragu, e bi za nj od »obožavatelja nje- 
gove muzike^ sabrao nešto zlatniša. Lisinski je naime u Pragu već bio 
prilično poznat i cijenjen kao poseban talenat narodne struje, pa se neki 
uglednici trudili, da ga primame u svoj dom na kućne muzikalne zabave. 
Fabković ga je riješio napornih tih obveza, pa je u lijepoj njegovoj 
prostranoj sobi skupio društvance glazbenika, koji bi dolazili svake 
■sedmice po jedanput i složili kvintet, u kojem je Vatroslav svirao glaso- 
virsku dionicu. Svaki bi član, a i prijatelji, koji bi ih pratili, ponesao 
po koji zalogaj ili bocu vina, pa bi se tada uz vježbanje valjane glazbe 
proveselili. 

Majka i Marija bolnim su brigama pratile Vatroslavovu nevolju u 
tuđim. Weigelhcfer mu je doduše kojiput slao novčanu pripomoć, ali 
Zagreb je bio od silnih ratnih troškova sav iscrpen, a trgovci su poradi 
toga najviše stradali. Kad su kod kuće dočuli, da mu je bolje, silno su 
se obradovali. Štriga ga je pak u kratkim svojim pismima sa fronte 
bodrio: »Kad nam se vratiš kao diplomirani muzičar, možeš primiti 
lijepu unosnu službu, a pokraj toga usrećiti narod svojim kompozi¬ 
cijama. Ako nam pak uspije, da poslije rata osnujemo fond od po 
milijuna u kazališne svrhe, onda ću ja preuzeti upravu, a ti budeš gudbe 
upravitelj i operni kompoziter«. 

Ojačavši donekle radio je Vatroslav neslomivom voljom, pa je 
našao sveza s nekim vrlo otmjenim glazbenim kućama, kojima Prag u 
svako vrijeme obiluje. Ondje su se izvađale njegove češke pjesme f 
maleni zborovi, glasovirski izvaci ouvertura i t. d. Ravnatelj Kittl bio ' 
je s napretkom vrlo zadovoljan, držao je Lisinskoga jednim od naj- 
originalnijih đaka. Često bi zastao u čudu pred zagonetkom, jer je 
mladić tvrdokorno skretao s utrtog glazbenog puta, pa slijedio svoju 
muzu, koja ga je vodila do posve neobrađenih poljana. 

Tad su ga u Pragu nazvali malenim fantastom, pa mu se dobro¬ 
ćudno izrugavali, jer da kani stvoriti neki »slavenski operni stil«. Za 


vrijeme bolesti stao marljivo čitati libreto »Porina«, što mu ga je Fab¬ 
ković iz Zagreba donio, i primio se radnje r.ovim znanjem i glazbenom 
spremom. Da je tada skladao »Porina« bez utjecaja svojih profesora,, 
ne bi se nalazile u tom djelu nikakove talijanske ni njemačke fobme. 

U salonu gospođe Zapove, velike prijateljice mladih talenata, upo¬ 
znao je Lisinski genijalnog violinistu Kockerta, pa je i taj pristupio 
kućnom njihovu kvintetu, što su ga šaljivo nazvali »k. k. Kammer- 
quintetf zu Prag«. Tu su gajili jedino klasičnu glazbu. Lisinski jc tada 
tvrdio, da je svirajući i slušajući u svom kvintetu naučio mnogo više o 
instrumentaciji i o porabi pojedinih glazbala, negoli od svojih profe¬ 
sora. Ove su se lijepe glazbene večeri u njegovu stanu udomile, pa 
njegovu dušu napajale vječito novim dojmovima. 

Jednoga ga je dana ravnatelj Kittl usrećio time, što je jednu orke¬ 
stralnu vježbu Lisinskoga uzeo za podlogu svog tumačenja, i to zaradi 
nekih smjelih oseibina u ritmu i intervalima, kojih njemačka glazba 
nije upotrebljavala. Sav opojen od prevelikog blaženstva nije mogao 
da sjedi mirno kod zajedničkog ručka u čednoj gostionici, već se 
žurio kući, da na svojoj radnji istraži koješta, što je Kittl spomenuo. 
On nađe na svom stolu Štrigino pismo: 

»...Brate, znam, da si .čovjek pametan, i ako Ti kažem, da se ; 
je nesreća kod nas dogodila, koja nas sve tebi privržene u žalostno 
stanje metnu. Posljednjega dana prošloga mjeseca t. j. jučer premi¬ 
nula je u devet sati navečer tvoja sestra Marija u porodu. Nemoj si 
nesreću .ovu odveć k srcu uzeti, ta mi znamo i sav svijet znade, da si 
ju vrlo ljubio kao iskreni brat. Okani se velike tuge' i ne muči se, to te- 
moli tvoj iskren drug Štriga.« 

Vafrosiavu se smučilo. Zatvorio je oči, doteturao do kreveta i pao. 
do njega na tle. Nijedna mu suza nije navrla na oči, nijedan ga uzdah 
nije mogao osloboditi od boli, koja ga je okamcnila. Ležao je čitav 
sat sav obnemogao, u apatičnom nepoimanju događaja. Kad se je 
osvijestio, ugledao je opet pismo Štrigino. Dugo je zurio u to strašno 
mjesto: »preminula tvoja sestra Marija ...« pa je u bespomoćnom vaju 
šaptao: »Ne, ne, dobri Bog ne može biti tako okrutan!« 

Kad mu se svijest malo povratila, sjedio je dugo, prekrio oči ru¬ 
kama i dočaravao sebi milu njezinu pojavu. A tad su ga tek oblile 
vrele suze, i bilo mu lakše. Na drhtavim se nogama dovukao do gla- 



sovira, u njem je vazda treptila njegova duša, i stao preludirati 
Razgovarao je sa sestricom o mnogim uspomenama njihova djetinj¬ 
stva i pive mladosti, kako su znali sjedjeti dugo jedno uz drurfo, 
šutjeli i sanjarili. Na tipkama joj je stao pjevati .Tužaljku«, milu 
uspavanku najčišćoj ženskoj duši ... A onda se odjednom probudila 
u njem topla čežnja, da se digne za njom u sunčane vedrine. Izvukao 
je iz njedara njezin skapulir, ,pa g a nježno cjelivao. Plakao je du^o, 
vruće. Nije žalio samo nju, nego i sebe. Danas . . . kad mu je jedva 
pao u krilo tračak sreće, upravo danas morala mu se duša odmah 
opet zaviti najtužnijim velom. I opet se je pitao očajnim krikom: 
»Sto sam skrivio životu , , , ?« 

Prispjela mu je osmrtnica. Bijela velika karta sa simboličkim 
slikama: s lijeva sagnuta tužna žena, zastrtih očiju, ogrnuta plaštem, 
zvoni na pogreb, a nad njom čuči ćuk, mrtvačka ptica. S desna plače 
rodbina nad svježim grobom, iz kojega se prema visini uzdiže ljiljan 
na dugačkoj vitkoj stabljici. Prama nebesima uspinje se mlada žena, 
lišena, boii i patnja, a nad oblacima očekuju ju Vjera, Nada i Ljubav. 
S obiju strana vije se okvir od tananog maka, simbola sna i zaborava. 

Osmrtnica je bila napisana hrvatskim jezikom, što se tada vrlo ri¬ 
jetko dešavalo, pa je glasila: 

»Franjo Weigelhofer obznanjuje žalostnu vest u 
ime svoje dece Antonie, Ludmile i Franka; njezine matere 
Ane Fuks, njezine sestre Ane Pretner, njezine bratje Josipa 
i Vatroslava Fuksa, da se je svemogućemu svidilo odazvati 
s ovoga sveta u večnost njegovu suprugu, gorespomenutih koje 
mater koje rodjakinju Mari u W e i g e 1 h o f e r rodjenu 
Fuks. Ona je preminula u porodu dana 28. veljače u 91,4 sata 

posle podne u 34. godini svoje dobe, providjena svetotajstvi 
umirućih, 

Martvo telo pokojne pokopat će se na grobju sv. Roka 
dana 2, ožujka u 444 sata posle podne; zadušnice daržat će 
se dne 3. ožujka u 10 satih u jutro u carkvi sv. Marka. 

Za iskazan je pokojnoj poslednje ljubavi karstjanske po-, 
živa ju se time svekolike znanice i prijateljice. 

U Zagrebu, dne 28. veljače 1849.« 

Odjednom sune Vatroslavu mozgom: Što će sad biti s majkom? . . . 
Plemeniti ju je zet primio u kuću, da riješi Josipa obveza, koje su 
odavna istekle, pa da sjedini majku s kćerkom, A sada, gdje nema u 
kući brižne domaćice, treba drugih snažnih ruku, nego što su boležljive 
majčine. Ne će li ona šurjaku biti na teret? ... A dječica? . , . Sitno ono 
.čedo, s kojim se je jadna mati morala rastati na pragu života i smrti! 
Nevinašce ne će nikada znati ni za pravo vrelo života, za majčino mli¬ 
jeko, ni za mile njezine uspavanke. Dražesno su joj nadjenuli ime 
»Luđmila«, kao da mole, neka svaki to djetešce miluje, kao uzvrat za 
izgubljenu majčicu! 

U grudima mu se digla topla nakana. Čim se vrati kući, uzet će 
mališe na svoju brigu, neka im po njemu uskrsne majčina ljubav, Nove 
ove dužnosti pridigle su ga i osokolile, pa se je već za koji dan obo¬ 
ružao tolikom sabranošću, da je mogao pisati majčici utješljivo pismo. 

Prag, 7. 3, 1849. 

»Mila. majko moja!« 

treba li da vam javim, koju strašnu čut poćutih 
u trenutku onim, kad u Štriginom pismu čitali 
smert premile vaše kćerke, a najdražje moje sestre 
Marie, Znam, kako ja blagoj njezinoj uspomeni 
nježnih bratinskih suzah prolio sam, da zaista 
i njezini priatelji, priateljice, i ćeli rod to isto 
činio je: a zaista uboga docela i zaslužila je 
to, jerbo znamo, da ju je Bog onim krasnim 
darom nadario, kojeg mi pod imenom »dobrote 
serca« poznamo. Mila majko tešio bi vas rado 
i preko mogućnosti moje, da mi je dano; znam 
ipak da mi pero preslabo, da duboku tu 
od gorkog udesa nam svim zadatu ranu 
na jedanput izlečiti bi znao. Bog naš dobri 
to je htio, a šta da se mi svetoj njegovoj 
volji protivimo? Ne, ne, dobra mati, nasrne 
to biti, da mi i u najvećjoj nepriliki zdvojimo. 

Vam mila mati ostavila je draga naša Maria 
svog dobrog tovaruša, da vam vaše stare dane 

polepša, drobnu dečicu, koja vam u nevinosti 
svoj sladku uspomenu na izgubljenu kćer pri- 
skerbit će, kada najme na vaše i svih nas veselje 
pomalo odrastu, te dokažu, da su vredni čla¬ 
novi naše kervi. 

Dobi'i naš otac nebeski, i meni jošte dopu¬ 
stiti će, da se skoro u vaš materinski naručaj vratim, 
i da vam sve polag mogućnosti učinim kao sin, 
koj se u svakom hipu sreće, koju vam pri- 
skerbit moći će, za najsretnieg na tom svetu 
smatrat će. Nije daleko već i taj čas, doć će 
ako Bog da, a onda mati moja draga živet ćemo 
u miru božjim. Sve moje sile upotrebit ću, 
ko što mi nježna dčtinska ćut nalaže, da vam 
pokoj onaj vratim, kojeg roditeljka tekar iz- 
kusi, kada vidi, da se u nadi nad plodom svo¬ 
jim prevarila nije, za kojeg odhranjenje i 
mirni život toliko noćih u skerbi preživila 
jest. Od ove nade pun, .obodren zaufanostju 
na Onog, koj svak naš korak vidi, živim, i 
napredujem, da na vaše veselje i poštenje 
premile naše domovine jednoć kući se 
vratim. Zato jošt jedanput moli vas pokorni 
vaš sin, da se, kao i on, polag mogućnosti, 
tešite nad gubitkom predrage sestre; ta 
i mi ćemo morat stazu onu u večnost po- - 
primiti, život taj je kratak, spojit ćemo 
se s njom i mi, te sdruženi ostat ćemo onda 
za veke, bez straha, da nas opet udes razdruži. 

Tako, ako kao kerstjenici našu zadaću na tom. 
svetu točno izbavimo, obilazit će nas duh 
preminule s tim upokojena, da blagu uspomenu 
njezinu u grudih noseći za nju bogu 
se pomolimo. 

Sada nešto mila mati od mene. Znam, da 
vam je znano, da sam nekoje vreme bolovao, 
nu dobri bog i to breme odgernue je od mene. 

Opefa se ćutim silna, opeta radim, da cilj 
đospiem života. Sve će biti. Vidim u duhu, 
da će mi bog pomoći; te uverit vas mogu,' da 
se nemate na tom svetu budućnosti bojati 
dokle vam sin vaš živi u zdravlju i miru božjim. 
Mislim si večkrat, da mloga od zle sreće su 
nam naložena, ali bili bi vredni se nazivat 
pravimi kristjani, ako i najgorju nezgodu sa 
stalnost ju podneti kadri nebi bili? Trapilo 
nas koješta, krenimo samo oko do neba, 
uzđahnimo pouzdano, pomolimo se otcu 
našemu, a vidit ćemo, da smo u stanu i više 
joste lzkusiti: u veri i miru svesti polože¬ 
na je jakost, koju ništa preverći nemože. 

Premda šurjak moj mlogo zaista zgubio 
jest, ali opet nagradio ga bog dobrovoljno, 
jerho ima u vas majku nesamo svoju nego 
i slabe svoje dečice. Tako svemogući sva 
dobro uredj iva, i dobrog nikada neostavi. 

Ljute rane samo vreme leci, a što mora¬ 
lo je biti, to se je izveršiti moraio polag 
mudre volje ravnitelja sveta , 

Mila mati, dokončam ovo pismo tom 
nadom, da vam ikakvo potešenje pribavim, 
prosim vas najiskrenie, da za volju vašeg u- 
daljenog sina se štedite, da mu jednoć sladka 
nagrada bude, vas upokojenu pozdraviti, 
i dobrodošlicu iz vaših milih ma¬ 
terinskih ustah čuti: ako mi Višnji Bog 
to đovolji, sretan i presretan ću za ćeli 
laj život biti. Nu i to će doći, pa onda 
draga mati zajedno hvalit ćemo dobrotu 
Otca našeg nebeskog. Tim se blagom vašem 
materinskom sercu preporučam, i u duhu 
vašu desnicu poljubeć ostajem vaš zahvalni 
i podani sin 

V a t r o s 1 a v.« 

Svaku lijepu nadu znala je fantazija LisinsKOga ljupko iskititi. 
sada je bio uvjeren, da nije tješio majku tek ispraznim riječima. Jedva 
jc čekao, da krene kući, pa da ostvari svoje nakane. Nije mogao sebi 
zamisliti prijatnijeg života, negoli pod vlastitim krovom s »ajkomi 
s Hedom! .... Medice! — kliknula mu je duša. Nosio je sobom ^ 
nasmijanu njezinu djevojačku pojavu, kako se jedva izljuštila rz dječje 
haljinice. Njezin maleni darak imao je vazda na srcu u svdenoj ma¬ 
ramici.- Kadgod je pao u skrajni očaj, zagledao bi se u crni 

pram, da se utješi. ,, 

Nastale su školske ferije, a Vatroslava nešto svom silom a on 

na jug. Izbivao je dvije duge, teške godine, pa se m,e vise^ mogao> m 
toliko obuzdati, da počeka prljana Fabkovića, koji ,e u učiteljskoj sko 
trebao da svrši svoj semestar. Neobičnom je žurbom spremao svo, 
kovčeg, pored jadnih krpetina gizdave muzikalne radnje Ova j b 
dina bila plodnija no ikoja druga. »Grande polonaise za veliki orkesta <<, 
koja se izvodila u Pragu, a kasnije u Zagrebu, »Velika jugoslavens 
ouvertura br. I. u G-mollu, posvećena gospojam dobrovoljkinjam na¬ 
rodnih kazalištnih predstavah u Zagrebu«, kojom ,e prama strucnjac o, 
ocjeni stvorio reformatorske djelo nove struje, zatim ouvertura br. Z 
u F-duru i br. 3. u c-duru, nekoliko lijepih pjesama za jedno grlo 
orlasovir, što ih je sabrao u zbirku »Šestero českych msmh« pa ih po¬ 
svetio rodoljubu Ambrozu Vranicanu, vrsnom muzičaru i oštroumnom 

o-lazbenom kritičaru; nadalje veličanstvena »Bellona-ouvertura« za v 

l ik ; orkestar, u kojoj karakterizira bitku i metež na bojnom pol u, 
ptvetio ju je »c. kr. puku kneza Colloreda«, konačno Preradoviceva 
pjesma rugalica »Ribice lude, hodite amo«, koja podsjeća na ^kovjernu 

Hrvatsku, nepromišljenu slatku ribicu, štono se u <ai 
meku spretne Austrije, koja ju je napokon htjela da 

Najvećim je ponosom nosio kući tri izrađena cm ’ 
tavim putem iz Praga do Zagreba studirao je još svejednako Demetrov 
libreto^ Još i sad primao je iz glatkih zvonkih stihova nove mspiraci e, 
oduševljavao se pjesmama o slobodi i ljubavi. Čitavu ,e operu za - 
snovao u nekom višem ilirskom narodnom duhu, u kojem vojevan, 
za oslobođenje naroda izbija kao čista emanacija velebne narodne 
sna°e, Opera mu je stoga što heroična, što lirska Čuvao se vazda, da 
naprosto ne kopira narodnu glazbu, već je iskonske svoje os ’ eca > e ' 
odjenuo umjetničkom formom u narodnom ruhu. Sto ,e s radnjom , 

napredovao, sve je više opažao, da se korak po korak primiče idealu, 
sto ga je sebi postavio kao umjetnički cilj: narodnoj glazbi u umjet¬ 
ničkom obliku na osnovu analize i svijesne obradbe. 

Ravnatelj Kittl promatrao je budnim okom sigurni taj napredak 
darovitog svoga učenika, pa je između njegovih pjesama odabrao dvije 
i uvrstio u album, što su ga češki glazbenici posvetili kraljici. 

Napokon sc Vatroslav na žutim poštanskim kolima približavao Za- 
giebu. Dobroćudna ona tri štajerska konja oširokih bedara nijesu mu 
nosta naglo kasali. Jedva je dočekao, da dostigne cilj. Zastali su na 
Markovu trgu. Poštar je zatrubio snažno u rog, da j su mu naduveni 
obrazi gotovo pomodrili. Navijestio je time svoj dolazak cesarskoj pošti, 
gradsko; gospodi i gazdi Palainu. 

Lismski sađ e s kola na uglu Markove ulice, gdje je stanovao Štriga. 
On pozdravi Vatroslava gromkim pjevom: »Da si mi zdravo, slavjanska 
vilo...« pa ga zagili snažno, da je jadnika gotovo srušio. Onda ga je 
namjestio na divanu, pa ga znatiželjno ogledao od glave do pete. »čekaj, 
jadni moj Načo, od domaće čorbe skoro će ti zasjati obrazi!« 

Onda je bilo pričanja bez prestanka. Kad je Štriga ugledao tolike 
nove glazbene radnje, sasvim se pomamio. Grlio prijatelja i cjelivao ga, 
obećao mu svega i svašta, što mu taj čas naviralo na usta. 

Vatroslav je jedva dočekao čas, da pozdravi majku. Još iste je ve¬ 
čeri pošao do nje, da je vidi barem na čas. Djeca su već spavala, a 
dobra bakica njihala je na koljenima najmlađu kćerčicu. Starica je vrlo 
oslabila, al kad je ugledala sinka, zarumenili su joj se obrazi kao za 
mlađih dana. Izljubivši se s njime, zastalo joj je oko na tom jadnom 
porušenom tijelu, pa se od boli ugrizla za usne. A onda mu je mnogo 
pričala o miloj pokojnici, o svetačkoj joj strpljivosti u smrtnim bo'r- 
oama, kako se je napokon sa smiješkom na usnama od sviju oprostila. 
Vatroslav se zagledao u nježni onaj stvorak, što ga je bolna majka 
ostavila. Dijete nije bilo nalik na nju kao Tonka, nego na oca. Krupnim 
tamnim očima gledalo je spokojno u svijet, smješkalo se svakomu, ode- 
belim se ručicama hvatalo za svaku mu pruženu ruku. Majka Anka reče: 
»Čudno je to dijete! Nikad ne plače! Svaku svoju željicu i potrebu iz¬ 
ražava tepajući u slatkom pjevu. U te djevojčice ne će biti gorčine, 
samo smijeha i pjeva!« 

Ali ju je ilova gruda naskoro pož'elila, da je sjedini s majkom. 
Jednog dana palo je dijete žrtvom difterije, koju su tada nazivali »hau- 

lige Braune«, pa se zajedno s bratom Franjom vratila u majčino krilo, 
te su oboje nad njezinim lijesom zakopali. Sva je rodbina kasnije legla 
na počinak u prvom redu groblja blizu Rokove kapelice. 

Zatim je Vetroslav pošao, da potraži svoje drugove. Znao je, da će 
ih naći na Markovu trgu kod »Fortune«, Ugledavši Stanka Vraza, pre- 
pane se, kako se lijepi mladić-porušio. Nije ga vidio od onih dana, 
kadno je 1848. došao u Prag na slavenski kongres, što su ga sazvali 
Palacky, Jan Kolar i Havliček, vođe narodno-liberalne stranke, da 
propagiraju federativno preustrojstvo austrijske monarhije. 

Jedva što se Vraz nalazio tri dana u Pragu, buknula je ondje buna, 
pa je kano »sumnjiv političar« pod silu morao ostaviti grad, U toj žurbi 
zaboravio je ondje lijepu svoju ilirsku crven-kapu, što mu je izvezla 
Vancaškaf »mamica najstarijemu sineku«, pa i sablju, počasni dar šta¬ 
jerskih Slovenaca. Oboje poslali su češki prijatelji za njim u Sekavu. 
Posljednje se godine Vrazovo lice išaralo bolešću i tugom. Noćna straža 
na Dravi blizu tabora ljubljenoga bana uništila je pjesnika do jezgre. 
Uz stare bolove na jetrima privezala se i grdna sušica, pa se bolan 
pjesnik primakao kraju života. Slatko njegovo maštanje izblijedjelo je 
sada u žučljivim političkim ponajviše satiričkim stihovima. 

Lisinskoga primiše prijatelji one večeri silnom radošću, pa su 
odmah uglavili, da će im jedne večeri svirati u ovećem krugu svoga 
-Porina«. Tri čina sa zborovima, solima, ensemblima i orkestralnom 
instrumentacijom bili su posvema dogotovljeni, a 4. i 5. čin dobrano 
skicirani. Kasno u noći, kad se je sa Štrigom vratio u njegovu sobicu, 
jer nije imao svoga krova, nije mogao odoljeti, a da ne otvori mili svoj 
stari glasovir, kojega mu je prijatelj u svom stanu cijelo to vrijeme 
čuvao. Onda se umoran stisnuo u uskom malenom divanu, na tankim 
vijugastim nogama, i .smjesta zadrijemao. Misli su mu se prenosile preko 
krovova dviju ulica do Opatičke, Tamo je ugledao umiljato djevojačko 
lice. što se vere i poigrava u krugu šarenih lutaka, a jedna se od njih 
zove Vatroslava. Vedar djevofački smijeh dopirao je do njega, u svoj 
svježini kao prije dvije godine. 

Sjutradan bila je nedjelja, pa se Vatroslav spremao na neobično 
pomnu toaletu, čistio i svjetlao izgažene cipele i otrcano odijelo. To mu 
nije nimalo smetalo, iako nije nikad mario, da se kiti i redi, Pomišljao 
je neprestano, kako će danas ugledati Hedu, pa mu se ona prikazivala 
u stotinu preraznih slika i prizora, što mu ih je čeznuće dočaravalo. Bilo 

ob kkh bijahu bjeliji no prije, nije dakle ove godine trebalo turo¬ 
poljskog sunca. Ruke joj bijahu u kratkim pletenim rukavicama bez 
prstiju. Vatroslav se dosjetio, kako ih je prije znala nazivati »pretjeranom 
ludoscu mode«. Privikla je dakle i tome! 

Svećenik stade čitati evanđelje, a ona ustane. Znatno se protegla 
doduše nešto omršavila, al joj to podaje novu dražest vitke, „jeke 
djevice. Napokon je digla glavu ispod nezgrapnoga toga duboko, še- 
sna Tamne su ,o, se oči upravile u visoki žrtvenik sa debelim plamenim 
vostamcama. Je 1' to zaista Heda? ... A opet kao da nije!. . . Mile one 
nasmijane oci mjesu titrale nemirno i bljeskale se, već ozbiljno gotovo 
tronuto u slatko, pobožnosti gledale preda se, ne mareći za okolinu. Usne 

krulce ’ a ° da Š3PĆe m ° litVU ’ 3 rUke ' prebira]e bi )' el ° zrnje 

djedared ju je privukao uporni njegov čeznutljivi pogled. Nji- 
iove su se oci sukobile. Guste su se njezine tamne obrve poizdirfle u 
golemom čuđenju a oči ga gledale kao neki misterij, što joj se ukkuje 
pod tamjanom crkvenog svodovlja. Stisnula je plaho obje ruke na 

njedra, u strahu, da joj premilo priviđenje ne iščezne. On joj namigne 
glavom na pozdrav. Nato se ona prene, uhvati se rukama za klupu, a 
molitvenik joj se stropošta na zemlju. Majka i pobočne susjede prije¬ 
kornim su je okom prekosile. Sva smetena digne molitvenik, primakne 
ga ustima, pa ga cjelune, ali oči su sveđer u slatkoj strepnji tražile milu 
pojavu, u koju još uvijek nije mogla vjerovati, jer su je krile nemirne 

šare sa gotskog prozora. 

Vatroslav joj se nakloni dubljega tad je oblije mlaz kao prva rumen 
na ružinu pupoljku. Oči su joj živo zaplamtile, a ustašca se protegla na 
preblažen smiješak. Napokon ga je prepoznala! Ona mu kimne glavom 
dva do tri puta, premda je smjesta osjetila, da to u crkvi nije smjela 
učiniti. Sada se njih dvoje gledali u slatkoj omami, gotovo mjesu vise 
znali za se, ni za crkveni obred. Majka ju je nekoliko puta pogledala 
u čudu, nije znala razloga njezinu nemiru. 

Kad su izašli iz crkve, šapne Heda: »Mamice! Lisinski!« On ih je 
tada otpratio kući. Odasvuda su bili na njih upereni pogledi, bilo ša¬ 
putanja, primjetaba, zlobnog smiješka: otrcani umjetnik i beskućnik uz 
gizdavu kćer varoškog fiškala! Majka ga je pozvala u kuću, da se 
pozdravi s porodicom, pa su ga molili, da ostane kod ručka. 

Starije su sestre pošle na misu, a ii kuhinji ih je zamijenila Heda. 
Gospođa Ban smiješeći se ponudi mu, neka sjedne do njih, dok one 
spreme ručak, Heda je bijelom širokom svojom pregačom otrla bijeli 
kuhinjski stolac, a on sjeo k njima i osjetio poslije dvije godine po 
prvi put opet sav čar domaćeg ognjišta. Nije znao, što i kako da im 

priča, sve mu se ovdje činilo začarano. 

Kod ručka običavao je gospodin fiškal da sam vodi razgovor, a 
danas je bio osobito dobro raspoložen. Domaćica je njegovu riječ česte 
zasladila kojom pošalicom; a kćerke i sinovi, koji se nijesu usudili da 
kod stola progovore, slatko su im se smijali. Ove sedmice bila je Heda 
reduša. Oko stola vršila je malene svoje važne dužnosti vrlo pomno i 
sabrano. Majka ju je promatrala s udivljenjem, kako se čvrstom voljom 
njezino dijete svladava. Ovo susprezanje nije bilo cd djevojačke stid ji- 
vosti, već od ponosne sreće. 

Heda je bila posve harmonične naravi. Posljednje dvije godine 
sprovela je u osami svojih osjećaja, a to joj je dušu osvijestilo i obo¬ 
gatilo, Ona je znala, da ju uz umjetnika čeka život ispunjen tegobama 
J odricanjima, u siromaštvu a možda ća i u poniženju, oj u uenos i 

išla je ususret prkosnom tvrdom odlukom, vrućom stalnom ljubavi, koju 
ne će moći oboriti ni protivna volja roditelja. Ona se nije plašila ni¬ 
čega, jer je u nje bila iskonska snaga zdravog bića; pače se radovala 
toj borbi, u kojoj će koji put prenježnog i preobzirnog umjetnika bo¬ 
driti i hrabriti. Snažne ove nove crte prosjaivale su čitavim njenim bićem, 
a upravo to se Vatroslavu činilo na njoj strano i vrlo privlačivo. 

Kad je pred njime izmijenila tanjur, ruke su joj osjetljivo za¬ 
drhtale,^ to je ća i otac primijetio. Pogled Lisinskoga ju je vazda 
tražio, dvije je godine žeđao za tim časom. Poslije ručka umoli ga otac, 
neka im što zasvira. Pošli su u salon, gdje je Heda odrasle ponudila 
crnom kavom, a ocu donijela dugačku lulu. Dok ju je zapaljivala, reče 
on jogunasto: »Hedice, gle. gle, što si ti danas tako zamišljena?« 

Djevojka sagne glavu dublje nad lulom, u kojoj se duhan nije htio 
da razgori. Tek kad je otac iz širokih grudi snažno potegnuo, zatinjala 
je vatra, a Heda brzim korakom izmakne iz sobe. Čim je spremila stol, 
zastala je na pritvorenim vratima salona, da se nesmetano nagleda 
mile joj pojave. Obje je ruke pritisnula na nemirno srdašce, što se 
danas tako junački ponijelo, al joj je ipak kucalo do navrh grla. 

Dok je Lisinski svirao, tražio je uznemireni njegov pogled uzalud 
milu Hedinu pojavu, nu ona se nije vratila. Štogod je svirao, 
vrijedilo je njoj, jedino njoj. Svršavao je napokon s Preradovićevom 
pjesmom »Miruj, srce moje«, što ju je komponirao u Pragu u jednom 
času razgorenog čeznuća. Djevojke su'pjevale uz glasovir: »Nij* na 
svijetu nebo tvoje, miruj, miruj srce moje!« A on je svršio bolnim 
akordom. — —- 

Silnim je strahom čekao Lisinski, da li će se morati vratiti u Prag. 
Njegove su mu slutnje kazivale, da ga tamo opet čeka nevolja, kojoj 
ne će moći odoljeti. Kad se je sad u domovini našao usred ljubljenih 
bića i opet stao da uživa sunca, po prvi se put u njem dizao prkos, 
da se otme tutorstvu svojih dobročinitelja, koji ga besvijesno razapinju 
na vječite muke. Štriga nije nikako na to htio pristati. Umjetnik je ono- 
madne oduševio čitavo veliko društvo Iliraca, dok im je u salonu Pavla 
Hatza svirao »Porina«, pa i šest svojih dražesnih mazurka, što ih je 
posvetio domaćini, najrevnijem svom mecenu. Svi su se divili njegovu 
napretku i posve ilirskom duhu nove opere. Nato se Vatroslav latio 
posljednjeg sredstva, pa je priznao Štrigi, da ga u Pragu ni pod kakovu 
cijenu, ne će pripustiti konačnom javnom ispitu, pa bi stoga želio, da 

radi i uči kod kuće, a Kittl da njegove vježbe ispravlja. Štriga nije ni 
sad popuštao i rekao mu, da će se sam ban Jelačić za nj zauzeti u 
Pragu, a njegova riječ mora da i tamo mnogo vrijedi. 

Tužnim srcem spremao se jadnik, da opet krene u Prag. Jedva 
se otkinuo od majke i Hede. Kad je miloj djevojci na oproštaj stisnuo 
ruku, činilo mu se, kao da mu usta nešto šapću. Nije mogao razbirati 
riječi, ali joj je pogled bio mekan i odan, zjenice joj se širile od milja, 
pa je tu sliku ponio sa sobom, neka ga tamo krijepi i usrećuje, d? ne 
svisne od vječitog odricanja. 


U posvemašnoj rezignaciji prispio je Lisinski početkom listopada 
1849, u Prag, nastanio se u najjeftinijem dijelu grada, u Briickengasse 
16. polag Vltave, ne misleći, da je vlažan uzduh škodljiv bolesnim udo¬ 
vima. Zavela ga je prijatna sobica u prizemlju, da se ne mora uspinjati 
stubama. Domaćine mu bijahu dobroćudan starac, po zanatu graditelj 
glazbala, i mila nagluha starica, koja je u prečednom domu podrža¬ 
vala neobičnu čistoću. Lisinski je od tog starca naučio ugađanje gla¬ 
sovira, čime je kasnije u najkukavnijim svojim danima u Zagrebu za¬ 
služivao po koju paru. Njegov ključ za ugađanje je pohranjen u grad¬ 
skom muzeju u Zagrebu, 

Dok je s ravnateljem Kittlom dogovarao ovogodišnji program svoga 
rada, a bit će mu posljednje godište na konservatoriju, uhvatila ga od¬ 
jednom omaglica. Profesor mu je nato rekao: »Kako ste u tom lošem 
raspoloženju mogli doći u Prag? Smjesta da ste legli u postelju, pa da 
mi se nijeste digli, dok vam ne poraste snaga.« Otpustio ga je vrlo 
ljubazno. 

Groznica ga je mučila tri zimska mjeseca, pa mu tako cijepala 
snagu tijela, da se nije mogao pridići. Dobra mu je starica kuhala koje- 
kakove domaće travke, ali utaman. Bivalo sve gore, napokon je na¬ 
stupila žutica. Ležeći u potpunoj beznadnosti, prepuštao se haranju 
bolesti onom nehajnom ravnodušnošću, koja mu je bila prirođena. U 
njem se rashladilo i najžarče čuvstvo, pa je opet vruće zaželio smrt. 
Smatrao je tu blagodat jedinim rješenjem, koje bi ga diglo iz vječitih 
nesnosnih patnja. Čitava njegova mladost tekla je pod pritiskom tuđe 
volje, a vazda su mu bila krila preslaba, da se poput drugih digne d 
visine slobodne volje. 



Jednog mu dana dovede prijan Fabković milog liječnika đr. 
Mikscha, koji se začudio, da je taj slabić još na ovom svijetu. S mnogo 
dobre volje i nešto materijalne pomoći, za koju Vatroslav nije znao, 
opet su ga s mukom osovili na noge. Jadnik im za to nije znao hvale, 
volio bi, da je na domaku svojih muka. Kad mu je iznova pozlilo, rekao 
je liječnik Fabkoviću, neka piše kući, da bolesniku već nema spasa. 
Poradi sporog poštanskog prometa stigao je Štrigin odgovor iz Zagreba 
tek onda, kad je žilava narav Lisinskoga opet jednom pobijedila, i kre¬ 
nulo mu na bolje. 

Fabković je vazda bio bijesan radi Štrigine okrutne samovolje, 
koja tog patnika vječito tjera u tuđinu, premda mu za redovit rad ne¬ 
dostaje snage. Kad je Štriga napokon pisao, neka se Vatroslav vrati 
kući, Fabković mu je našao suputnika do Zidanog mosta, a dalje mogao 
se pouzdano nadati, da će kočijaš zagrebačke pošte, dobri Joža 
Gluhak, svom pomnjom paziti na njega. 

Prije Božića našao se Vatroslav opet u Štriginoj sobici, kod milog 
svog glasovira, Dok je uz njega sjedjela majka, zaboravljao je sve pre- 
turene muke. Mazila ga je i milovala, pričala mu 0 pokojnici, za kojom 
je još uvijek ljevao suze, i o Tonki, Često je povela i djevojčicu, gla¬ 
sovir su mu tad primakli do divana, pa je malenu počeo učiti glazbu. 
Velikim je zadovoljstvom promatrao, kako se u nje budi duboko razu¬ 
mijevanje za glazbu, za tanko ključanje ritma i jasnu intonaciju. 
Gledao je u njoj samog sebe kao malenog zanesenjaka, pa je zaključio, 
da je muzikalno čuvstvo neka posebna prirodna, nadarenost, ali tako 
jaka i žilava, da podaje karakterističnu crtu cijelom biću. On bi tada 
nježnom rukom pogladio tamne pramove i vruće želio, neka toj dje¬ 
vojčici služi glazba jedino za ljepotu i uživanje, ali nikada za sudbonosni 
teret. Ni ta se njegova vruća želja nije kasnije ispunila. Tonka je do¬ 
duše proživjela svijetlu mladost, sretne kratke godine braka, al onda 
istim njegovim tragom obilazila kuće u Zagrebu, poučavajući u glasovi- 
ranju, da prehrani svoju dječicu. Vrlo slična im je bila spoljašnjost i ta¬ 
lenti, vrlo slična i sudbina. 

U Tonke se u mnogočem nastavljala Marijina otmjena ćud, jedino 
što je bila do sedme godine živahna kao dječarac. Uz »onkela Nacija« 
za čas bi se uozbiljila, pa bi besvijesno poprimila Marijine kretnje i 
modulaciju njenog grla. Dok je sjedjela uz njega, ili vježbala na gla¬ 
soviru, znao bi on pritvoriti oči, pa kroz trepavice žmirkao na nju, mi- 

sleći, da vidi Mariju. Često bi je nazivao i milim tim imenom, a mala 
privikla, ne pitajući za razlog. Naskoro se među njima razvilo živo 
prijateljstvo za sav život. Kad bi Vatroslav na stubama začuo nestrpljivi 
njezin korak, zadrhtao bi od radosti i ugledao vazda opet Mariju u 
pomlađenom liku. 

Naskoro je on toliko ojačao, da je mogao sjedjeti do prozora, pa 
je bio posve siguran, da će na stanovite dane, u određen sat ugledati 
Hedu. Bilo je samo na kratak čas, dok je ona preko Markova trga za- 
krenula u Gospodsku ulicu,- ali im je obadvoma dostajalo, da im do 
budućeg viđenja zabavlja maštu. Gospodin ga je Ban koji put posjetio, 
a gospođa i Heda 'slali mu češće nešto kolača i ukuhanog voća, med 
kojim bi se znao kriti koji stručak osušenoga nevena. Jednog mu je 
dana gospodin Ban donio rješenje, da umjetničko svoje ime može od¬ 
sada rabiti legitimno i u građanskom životu. 

»MI SUDAC, ČEONIK*,SATNIK 
I OSTALI VEĆNICI SLOBODNOG I KRALJEVSKOG 
GRADA ZAGREBA 

dajemo na znanje sviuh kojih se dostoji, da čim bi mi.leta sada 
tekučega 1850. dana pako 18. meseca Sečnja u Zagrebu u Većnici 
radi pretresivanja občinskih poslovah skupa i zajedno se sastali 
bili, onda i tamo stigla je do Nas Odluka Uzvišenog Banskog Veća 
sledečeg saderžaja: 

No. 14/14 1849. 

Gospodo! 

Budući da nikakove zapreke neima od strane obitelji Vatro- 
slava Fuksa, skoje nebi mogao promeniti svoje ime. u »Lisinski« 
kao što nas uveri Vaše o predmetu tome izvjestje od 30-a studena 
pr. g, zato na molbu rečenoga Vatroslava Fuksa pristajemo i do¬ 
puštamo mu, da ime svoje na »Lisinski« promeni, i ovim se kao 
da bi mu bilo rodno i obiteljsko u buduće svagde i svakuda služi, 
te Vam ujedno i nalažemo, da mu odluku našu odmah potanko 
objavite. U Zagrebu 9-a Sečnja 1850. 

Mirko Lentulaj v. r. 

* načelnik. 

Gradskom poglavarstvu — ovdje. 

S tog- mi prednapisanu Visoku Odluku s ovim od reći do« 
reći bez “ikakvoga dodatka ili izpusta prepisati činismo, te varhu- 
toga ovo dostavernim malim pečatom našim potverdjeno svedo- 
čanstvo izdati zaključismo, kao i u istinu izdasmo. Dano u si. i kr- 
gradu Zagrebu dana odpratjenja 22-a Meseca Sečnja godine Hi¬ 
ljadu osam sto pedesete. (1850.) 

Čitao i izdao Henrik Ostoić, si, i kr. 
grada Zagreba podbilježnik. 

Ova odluka obradovala je vjerne prijatelje. Gotovo svaki dan po¬ 
sjećivao bi Vatroslava najmiliji mu Stanko Vraz, a otkada se donekle- 
cporavio, dolazio bi češće i Ivan pl. Kukuljević. Taj je sa Stogom 
snovao, kojim bi sredstvom iznova uspirili narodni žar, koji je pos lje 
nesretnih godina 1848.-1849. bio utrnuo. Štriga je tad nacrtao- 
aktovku s političkom tendencijom, a Kukuljević je po n,oj na 
brzu ruku izradio »Nenadani sastanak Jugoslavena«, za koju je Li¬ 
sinski priredio prigodnu glazbu. Bilo je još preuranjeno, stvaralačka 
je snaga u bolesnom tijelu drijemala, nije se mogla razvijati, tražilo se« 
od nje više, no što je na silu izvršiti mogla. Ovo djelo primilo je op¬ 
ćinstvo doduše prijaznom dobrohotnošću, ali ga nije moglo zagrpati 
ni riječima ni glazbom. 

Za vrijeme oporavka ispravljao je Vatroslav marljivo prvi cm 
»Porina«, pa ga već i prepisivao na čisto. Usred toga nastala je i skica 
za orkestralnu idilu »Der Abend«, u kojem talasa mirno ono lirsko 
raspoloženje bezbrižnog njegova tadašnjeg života. Kasnije u Pragu 
svršio je to djelo potpuno, pa se ondje prvi put u stališkom kazalištu 
izvodilo 7. kolovoza 1850. 

Jednog su ga dana pozvali prijatelji muzike, da ravna lično svojom 
»Jugoslavenskom ouverturom« br. 4. u g-mollu za veliki orkestar,- sto 
ju je posvetio »Gospodjam dobrovoljkinjam kazalištnih predstavah u 
Zagrebu«. Spremao se naime veliki koncert dobrovoljačkog društva u 
kazalištu, u kojem je sudjelovao muški i ženski zbor. Parada se i- 
sinški nije osjećao dosta jakim i svježim za naporno vježban,evelme 
ove kompozicije, ipak se dade na taj posao, jer se bojao, da ce pou 

ravnan,em vojničkog kapelnika posve promašiti dojam, a upravo ovo 
djelo bilo mu je milije od ikojeg drugog-iz posljednjeg doba. 

Svečano ono veče, kad se kao nekoć za poletnijih dana sastala 
sjajna garda rodoljuba, a mnoge viđene gospođe i gospođice, pa i Ba¬ 
novi s Hedom u zboru sudjelovali, razotkrila se pred Ilircima mila 
spomen-slika iz prošlih godina. Pjesnik Preradović, koji je boravio u 
agrebu u službi pobočnika narodnoga bana, ispjevao je u čast gospo¬ 
jama pjevačicama odu, koja se dijelila na ulazu kazališta i čitaoce 
razdragala. 

Na bijelom listu s trobojnim okvirom redali se stihovi: 

Kako da vam lepo zahvalimo 
I dostojno, domorodke mile? 

Kako da vam ljubav povratimo 
Kojom ste nas slatko zadužile? 

Dragovoljno, od srca pripravne 
Posvetiste svoje krasne sile 
Lepoj svarhi: da i kod nas slavne 
Udome se umjetnice Vile. 

Lepoj svarhi, al' težkoj jako: 

Uz stene se njojzi staza penje, 

A po stazi predsudje opako 
Zaprečivo navali kamenje. 

Kad tu vaše žartve bez razmjera 
I sve trude kad rodoljub smatra, 

. Nagleda se lepoga primjera: 

Sto sve može domorodna vatra. 

Vi shvatiste ko negda Garkinje, 

Kada im se takva zgoda pruži, 

Kazalište, kao hram svetinje, 

Gdje se služba narodnosti služi. 

Kako dakle da vam zahvalimo 
Po dužnosti, domorodke mile? 

Kako da vam ljubav povratimo, 

Kojom ste nas sladko zadužile? 

I najveća hvala bila b' manja 
Od dužnosti u ovoj prilici, 

Zato evo na pismu priznanja, 

Da snio vaši na veke dužnici. 

»Zahvalno obćinstvo« 
(Spjevao P. pl. Preradović.) 

Čim se je one večeri svršila ouvertura, a Lisinski odložio dirigentsku! 
palicu, nije smogao ni toliko snage, da stupi pred općinstvo, koje ga je- 
burnim klicanjem dozivalo. Tako rekavši na rukama su ga morali pri¬ 
jatelji odnijeti u Štrigin stan, pa ga dugo trti octom, dok mu se povra¬ 
tila svijest. Ta upadica, za koju se u kazalištu odmah saznalo, rastu¬ 
žila je općinstvo, naročito priređivače, koji se od te večeri velikom 
novom oduševljenju nadali. 

Nije bilo pravog prostodušnog veselja. Nove političke reforme, 
koje su u Hrvatskoj gušile slobodu mišljenja, sjedile su svakoj pra^ 
vednoj duši za šijom, pa joj prijetile zatvorom i uništenjem građanskog; 
položaja. Odozgo počela se germanizacija iznova dosljedno širiti, pa. 
je Hrvat u svom domu bio slab i tuđ.' Opet mu je pod silu utihnuo ma¬ 
terinji jezik, za koji je bio toliko žrtava prinio. 

* 

Proljetne jedne večeri 1850. zasjali su banski dvori na Markovom 
trgu ceremonijelnim svijetlom. Ban se Jelačić bio povratio iz Beča, 
doveo sebi mladu suprugu, pa ju je ove večeri prikazao hrvatskom, 
plemstvu, staležima i građanstvu, Pred širokom kapijom svaki su čas. 
stala po koja kola, prostrana i udobna sa debelim jastucima i zelenim 
zavjesama, a gizdavi kočijaš u narodnoj odori, na izlizanim mu pra- 
movima maleni madžarski čikoš sa drhtavom crnom perjanicom, za¬ 
ustavio bi vatrene gospodske konje. Iz kočije bi oprezno izmilila naki- 
ćena dama u širokoj haljini, do sedam rifa u obujmu, a iza nje suprug 
u svečanoj gali. On bi prije svega slobodno protegnuo udove, jer mu je 
vožnja bila prilično mučna, budući da se je morao zguriti u kutiću 
kola ispred širokih obruča krinoline, tog gipkog tirana mode. 

Mnoga su gospoda dolazila pješke, da se putem naužiju trpkog 
prvog proljetnog uzduha, pa su u mislima nekim radoznalim zanimanjem 
iščekivali, kako će ih se dojmiti mlada banica. Go.vorkalo se je i ša- 

putalo koješta: djevojče se je očajno branilo, u besvijesnom caru se¬ 
damnaeste svoje godine, ali je bila za nju tolika čast i presjajna sreća, 
da bi se malena barunesa Solija Stockau von Fiinfkirchen morala sma¬ 
trati presretnom, što će zasjesti bansku stolicu uz najglasovitijeg ju¬ 
naka monarhije. Jelačić ju je spazio na dvorskom plesu u Beču, kud 
je mlada pratila po prvi put svoju majku, gospođu zvjezdanog križa i 
dvorsku damu carice Jelisave. Smjesta se za njom zanio, pa se pod 
jesen svog života na brzu ruku odlučio, da taj nježni cvjetak ubere. 

Tri prva bračna mjeseca proživio je s njome u Beču, da je ne otkine 
prenaglo rođenom njezinu krugu, ali tad su ga ozbiljne dužnosti dozvale 
u Zagreb. 

Stepenice banskih dvora večeras su urešene debelim sagovima i 
bujnim zelenim granjem. Na pragu žute dvorane primao je pozvanike 
elegantan banov pobočnik, major Petar pl. Preradović, koji je dosto¬ 
janstvom^ mnogog velikaša natkrilio, pa ih dovodio u crvenu dvoranu, & 

da se banu i banici poklone. U desnom kutu do prozora bila je postav¬ 
ljena balustrada posvođena crvenim baldahinom sa zlatnim resama, 
a nad time pozlaćeni grb Jelačićeva plemena. Na baršunastom divanu 
s vitkim pozlaćenim nogama sjedjela je mlada banica među groficama 
Prandau i Nugent. Konverzacija je tekla u franceskom jeziku, a kad 
bi joj tko progovorio hrvatski, ona bi odgovarala njemački. 

Oko nježnoga oniskog joj tijela kočila se tvrda bijela svila u sitnim 
usko nabranim šavovima. Okićena kolutima od pravih starinskih bru- 
seljskih čipaka., Duboki decolte razgalio je prenježna ramena i grudi, 
na kojima je nasred srca drhtala ruža od briljanata, svadbeni dar kra¬ 
ljičin. Put joj je bila bijela i čista kao kararski mramor, kroz koji se 
provlače modrikaste žile. Djetinja ljepušasta glavica podrhtavala ie 
ispod omašne moderne frizure, chignona s odugačkim uvojcima, kao 
da je jedva nosi. Velike pak modre oči, premda su bile vične sjaju i 
.raskoši, umorile su se od konvencionalnih događaja posljednjega 
-vremena. 

Odličnu čast banice snosila je kao začarana princesa iz drevne 
-balade, koju obožava zaljubljeni trubadur. Usiljenim dostojanstvom, 
na koje su je pomno pripravljali, očito nastoji, da zatomi djevojačku 
plahost, s kojom se jedva izljuštila iz svilene čahurice djetinjstva. Sve 
su oči kritično bile uperene u nju, a njezine su misli kružile dvoranom 
s jedinom mišlju: Qu'n' dira-t-on? ... 


Usred dvorane stajao je ban Jelačić u bijeloj generalskoj odori 
sa širokim crvenim šavovima. Posljednje dvije teške godine duboko su 
zasjekle brazde u junačke orlove crte banova lica. I kosa mu je naglo 
stala sijedjeti, pa je komorni sluga' svakog jutra pomnim prstima 
Iščupavao srebrne dlačice. Oko banovih se obraza udubla neka mrka 
sjeta, koja ga je činila starijim i obnemoglijim. 

Danas mu je pogled kružio dvoranom osobitim zadovoljstvom, a 
tad se konačno zaustavio na mladoj supruzi, pa bi mu od toplog žara 
i ganuća zatreptale nosnice. S njegove je strane bilo za nju vise nježne 
sklonosti negoli strasne ljubavi. Nije više znao za onaj zdravi egoizam 
mladeži, koji bezobzirnim zahtjevima ljubljeno biće k sebi pnvija. Bio 
je vrlo obziran, da to. drhtavo biće ne preplaši, pa se nadao, 
da će se ona s vremenom uz njega priljubiti, a opreke njihovih ljeta 
da će se time izravnati. Tražio je uz nju onu tihu sreću, koju je u ša- 
renom svom životu tek tu i tamo zamirisao. 

Svečanost se započela koncertom, u kojem je sudjelovala i voj¬ 
nička banda. S obzirom na baničinu stranu krv odabrali su inter¬ 
nacionalni program. Ali je svima ugodilo, kad su pod konac zastrujali 
zvukovi »Jeke ilirskih napjeva«, karišika za orkestar od Lisinskoga. 
Ban je poniknute glave slušao pomnjivo cijeli program, dok ga nije 
Preradović upozorio na ljepote hrvatskih pučkih napjeva. Oko mu je 
živo zabljesnulo, namignuo je svome pobočniku nasmijanim usnama, a 
kad se konačno sleglo odobravanje općinstva, pročule se cijelom dvo¬ 
ranom njegove riječi: »To su zaista glasi iz grobova praotaca, koji se po 
zemlji ore i o prošastih vremenih i njihovih činih svojim unukom pri¬ 
povijedaju, U broju praotaca slava naroda ne sastoji, nego u nji¬ 
hovih činih«. 

Ove su mu riječi izvirale iz dna duše, pa su se svi prisutni tu¬ 
robnim srcem sjećali prošle slave. Ban Jelačić nije nikad prestao da 
misli jednako i dosljedno,, makar su i nastale nove prilike, koje su tra¬ 
žile o'd njega posve drugačija djela. Kad mu se pod konac života u 
svibnju 1859. stala mračiti svijest, u bistrom jednom času uskliknu 
očajno: »Moje ime pripada historiji, ona će o meni pričati. Ali ob onom, 
što sam na srcu nosio, o tom ne će ona ništa moći kazati«. 

Poslije sjajne zajedničke večere slijedio je ples. 

Započeo se kao na dvoru s konvencionalnom polonaisom, koju 
je ban sa suprugom vodio, a onda su se redali plesovi u nevezanom 

uživanju mladeži. Jelačić je tada svoju suprugu iznenadio hrvatskim 
salonskim kolom, koje se prvi put u banskim đvorima igralo. I opet 
se orili zvuci Lisinskoga, a ban je upitao Preradovića: »Gdje je hrvat¬ 
ski naš skladatelj? Zar nije pozvan?« 

»Ekscelenca, on pobolijeva od groznice. U Zagrebu vlada pošalina 
i kolera, pa se bolesnih ljudi moramo kloniti!« 

Kad su zaredali bečki valčik, polka i mazurka, približio se sta¬ 
siti grof Karlo Piandau Valpovački, poznat pod imenom »Kunštler- 
baron«, pa uz banovo dopuštenje umolio banicu, da s njime zaigra. 
Jelačić je gledao neprekidno za tim divnim parom, u kojem je klju¬ 
čala krv svježom radošću života. Sad je teksr zamijetio baničine la- 
kokrile nožice i živost temperamenta, koju dosada nije naslutio. T J 
ritmičkim njezinim kretnjama odavala se fina prirođena gracija, koja 
se razvila u mlađahnom svom pravu. 

Ban je spustio s očiju lorgnet i duboko uzdahnuo . .. 

Po starinskom običaju etikete ostavila je banica sa gospođama 
oko ponoći dvoranu, pa se svaka odvezla kući. Gospoda su ostala na 
okupu do zore, naužili se do preobilja plemenita banova vina, pa su 
onda zaključili zabavu s paprenim gulašem. Vraćajući se u prasko¬ 
zorje svojim kućama, i rastrijeznivši se u jutarnjoj maglici, pomislio 
je mnogi od njih: »Bilo je lijepo, ali nije izdaleka doseglo ilirske naše 
zabave! Nema više otvorenih ilirskih srdaca!« 

Koncem svibnja 1850. bio se je Lisinski toliko oporavio, da je 
Štriga ozbiljno razmišljao, kako bi ga opet poslao u Prag, da napokon 
dovrši nauke. Znao je, teško će ga. nagovoriti, jer mu je taj Prag omr- 
znuo. Stao mu je zato oprezno razlagati, kako će se zagrebački glaz¬ 
beni zavod prama novim pravilima, što su ih njih dvojica ove zime 
sa Šplaitom izradili, od njemačke škole pretvoriti u narodan zaved. 
Čim se Lisinski uzmogne iskazati diplomom praškog konservatoriia, 
on je bezuvjetno jedini, kojemu prema sposobnostima pripada mjesto 
zavodskog ravnatelja sa godišnjom plaćom od jedno 1000 for. (Tekar 
Ivan pl. Zajc je toliku nagradu primio). Lisinski nije nikada Štriginoj 
nadmoći mogao odoljeti, a najmanje sada, gdje se smatrao gotovo 
na kraju, svoje nevolje. I opet ga je poslušao i pomislio: »Posljednji 
je put! Dužan sam još i tu žrtvu dobrohotnim svojim mecenima i ro¬ 
doljubima! Neka bude, kako Bog dade!« 

Posljednjih dana u Zagrebu još ga je snašla duboka žalost. Za¬ 

kopali su dobroga Josipa. Za ratnog meteža imao je nekoliko kata¬ 
strofalnih gubitaka, podvostručio je nato svu svoju snagu, da se 
othrva; ali je bio loše sreće. Morao je prodati i lijepu svoju dvokat¬ 
nicu na Harmici, što se doticala širokog potoka (Assicurationi gene¬ 
rali), pa tako sve redom. Pod konac ga je ostavila vedra volja i pouz¬ 
dani njegov mir. Zagrepčani su ga upamtili, kako hoda ljeti i zimi 
s crvenim seljačkim kišobranom, pa prijateljima s njime izdaleka do- 
mahuje. 

Tužnim srcem stajao je Vatroslav pred otvorenom rakom i gle¬ 
dao, kako mu čitavim redom grobova odmiče jedan za drugim. S 
Josipom je legao u grob posljednji Fuks zagrebačke grane. Vruće se 
sada Vatroslav molio Bogu, neka mu bar očuva milenu majku, da mu 
se tri njegove želje života ispune: majku da udomi, s Hedom da se 
oženi i »Porina« da čuje s pozornice. U nadi, da se približava ispu¬ 
njenju svojih želja, bio mu je oproštaj od majke ovaj put nešto laglji, 

a ostavio joj je u susjedstvu dobru gospođu Stanu, koja će nad njom 
bditi. 1 

Napokon je otišao i Banovima, da se oprosti. Kad je pozvonio, 
otvori mu vrata malena Dragojla, bistra i živahna djevojčica od jedno 
osam godina i zavikne: »Otišli su u vinograd u Bukovec!« 

»Zar baš svi?« • v 

»Ne baš svi! Mi smo maleni ostali doma, pa nas čuva Heda!« 

Vatroslav se trgne od nenadane sreće. Unišao je u stražnju dječju 
sobu, gdje su se mališi, njih četvero, po zemlji bacakali, po starom 
sagu svoje igračke porazbacali, pa se u živom smijehu prokšeno hrvali 
i draškali. Do prozora stajala je Heda, pa je glačala čipkaste zavjese. 
Kad je ugledala došljaka, odložila je glačalo, spustila zasukane ru¬ 
kave sva smetena i zažarena. Umolila je tada Vatroslava, neka uniđe 
u drugu sobu, jer se među mališima ne može razbirati nijedna riječ. 

Bilo je vrlo rijetko, da su se našli na samu, jer je kuća vazda bila 
puna djece i odraslih. Ako su pak slučajno našli koji blaženi časak, 
onda su ga obično u velikoj neprilici utrošili u besmislene najobičnije 
nje«. Danas kao da im je sam dobar Usud prerijetku tu sreću udi- 
,e 10- Vatfoslav u su iz srca navirale tolike lijepe misli i riječi, da se 
sav uzbunio. Pritajenim je smiješkom Heda čekala, što će joj reći 

nije ga ničim htjela osokoliti; podala se tom času nekim slatkim oče¬ 
kivanjem. 


Vatroslav Lisinski 14 

* j-m* " ,0Sa 

*** K» - f Wi ope ‘ 

H i j „„klikne on prijekorno, »kako možete sa. 

' »Hedoi« usklikne o P i mu . svileni njezin pram 

sliti? . • ■ pritisnuo je ruku na n,edia, g J 

vazda počivao 0 šalice i spomen-čaše 

0„, se ogleda p. sob. ' * orotolo| , cvijeba, ». «. 

» Pl«“ e .edo« a Jhrahh fab sa velikim ladi- 

M <** — —* 

rubom i tanjurićem sa zlatnim napisom: 

»Sve što imadem, 

Od srca ti dadem« . _ 

i p „ ži ie Va.os.ava oz “ 

onda potiho: »Je l to u is i Kraljevskom sajmu, da ju 

Ona obori oči. »Kupila sam tu ^^Jrao^i, zaboraviti!« 
ponesete u Prag. Ka a iz nje pije* , ne mo g u za uspo- 

^ ^ n — 

kao vi.. •« . , j. kiielu nanola rascvalu ružicu i na- 

8ta v“rT^asV T jčin 7 vrta. Dvije postajo na 

r - je ganuto i stavi 

je u vodu. »Hvala«, šaptale joj usne i pružila mu ru.cu. 

Vatroslav nije više bio podoban, da tu rucicu ispusti. »Hedice . 

0P „r«. ~ 

S ^. tlo ljubavi a. — ... leden ledini ejelov n. bisto 

Va5e Irnucao ie le rile«, kano d. ga neito goni, „He mogao da se 
„stegne, Z.stidio se svele drskosti, pa ie sav drhtao od straha, 

“ ” , HedITa d ’s«al» “hoda kao da bule glasove s onog 1 “ 

njoj se neSto trgnule, »eš.o sasvim i.nsko, slava Uuhav,... St.,.1. 

pred njim nepomično, spuštenih ruku, pritvorenih očiju. Vatroslav 
ju je gledao s udivljenjem i svetim ganućem, osjetio čiste njezine misli 
1 osjećaje, što se pred njim razgaljuju. Tad mu je ona primakla čelo, 
s nekom ženskom pokornom podatnosti i zaklopila vjedje. On se jedva 
usudio, da se drhtavim usnama dodirne blijedog toga lica. 

Jedva što su osjetili ejelov, prekinula se odjeđared prenapeta 
suzdržljivost tolikih godina, Hedina se glavica, spustila na njegovo 
rame, a usne im se sastale. »Hedica! Moja . ,. moja Hedica . . .« 

Njih se je dvoje gledalo u blaženom zaboravku. Cavrljava su ih 
djeca napokon probudila. On je upita: »Hedice, hoćeš li me čekati?« 

Ona mu pruži obje ruke pouzdano: »Do vijeka!« 

Teškom se je mukom od nje otkinuo. Zastao je na. pragu, pa se 
opet vratio, mislio je koji čas: to je tlapnja, što mu je zavitlala moz¬ 
gom. No ovaj put je istina, kakove danas nije bio ni sanjao. Napokon 
se ipak silom otkinuo, pa je ostavio. Dok je Heda na prozoru gledala 
za njim, popela se mala Dragojla na-stolac, da se nagleda ružice. Od- 
jeanom zavikne: »Hedica, gledaj tvoja rožica je ranjena!« 

Heda skoči do stola, digne ružu i opazi sitna bijelog crvića, koji 
se uvukao kroz kalež i podgrizavao ružicu. Ona ga izvadi tankom iglom, 
pa primakne ranjenu ružicu vrućemu svojemu obrazu. Osjetila je 
hladnu svježinu, ali opojnog mirisa, što ga je tražila, nije našla. 



Lisinski je ovaj put u Pragu snosio sve tegobe vedrim srcem, jer 
je bio svijestan, da se naglim korakom primiče svome cilju. Ravnatelj 
Kittl pregledavao je pomno »Porina«, bio vrlo zadovoljan, što nje¬ 
gov učenik tako sigurnim korakom napreduje,, pa je tolikim novim 
idejama djelo upotpunio. Smiješeći se šalio Kittl: »Otkuda vam toliko 
žara i vrele fantazije? Čujte, prijatelju, tu mora nešto da je po srijedi!« 

Lisinski se nato samo blaženo smješkao. Radio je sada neumorno, 
vazda svježim poletom, pa-je do sredine kolovoza 1850. dovršio i na 
čisto prepisao drugi i treći čin »Porina«, zatim Preradovićeve pjesme 
" a jedno grlo i glasovir, »Lahku noć«: Sunce zađe, mrak proteže« 
karakterističnu čisto slavensku »Moja lađa: »Plovi, plovi, moja 
lađo«, prama Lenau-u »An die Entfernte« po Preradovićevu nre- 
vodu »Udaljenoj«: »U daljinu miso leti«, koju je poslao Hedi. 

ie jednog dana tražio audijenciju kod bana, pa ga umolio, 
neka S « na princa Rohana, pokrovi.elia pra' sk . ž ko¬ 

čija, da mimo aavod.k. pravila pripusti Lisinskoja u l«™e rsp te 1 - 
I, bila jedina eapreka, ito je prekoračio dvadesetu iodrnu, dakle 
' h... dob za primanje đaka u zavod, Str« ie uspjelo, da krera 

dcvieevim dopuštenjem kopira banovo pismo, pa je tu kop,,u po. a 
“ijatelj« u Prag, a taj ju je pokazao Kittl«. Obojica su sad mune duše 

primicao ispitni koncert tamošnjih abiturijen.ta 
s kojim« je Kittl nekoliko skladba vježbao. Jednog dana dode na ta, 
pokus LisU pa umoli ravnatelja, neka mu n«n, 

! ek , s orkestrom prosvira njegov Tongemalde »Der Abend„, da ca, , 
kai i kompozicija zvuči, Kittl je one večeri bio neob.cno nervo¬ 
zan pa g. ie osorno odbio. No mladić ovaj put n,e P0P«»‘». dok 
javia.eli nije partituru pregledao. Obrve su m« se kod tog, pmzd - 
zVle listao i prelistavao, a onda udario dirigentskim štapićem i - - 
viknuni »Aib mit den Noten! Wir wollen eine Komposition des Her.n 
Lisinski đurchproben. Bitte Achtung, wir haben wemg Zeit.« 

Skladba se vanređno sviđala. Bila je jasna slika programne mu¬ 
zike Karakterizirala je ljetno veče, kad se pastiri uz umiljatu pjesmu 
iftojL stadom vraćaju u selo, gdje ih doćekuju zvona na po^rav 
Gocpi Kad je zamnio posljednji akord, reče Kittl očitim veseljem. 
»Gospođin Lisinski, gospoda će vaš Tongemalde svirati na koncerta 

izvan programa. Zaista ste me iznenadili!« 

Lisinski je zastao u čudu, nije bio vičan tolikoj stručnjacko, po¬ 
hvali, niti tolikoj sreći, da čuje svoju kompoziciju u otmjenom orkest 
On se nekoliko puta naklonio pred sviračima i dirigentom, a ond 
umolio Kittla, da li mu smije svoje djelo posvetiti. vaj je ra 
prihvatio, pa ga bodrio; »Nur ausharren! Die Kroaten wissen nock 

nicht was sie- an Ihnen besitzen!« 

7 kolovoza 1850. izvodila se ta idila za veliki orkestar u sta- 
leškom kazalištu na ispitu apsolvenata konservatorija pod ravna- 
njem samoga Kittla. 0 izvedbi i dojmu toga djela opisao je 
drot Aibert Nostitz, predsjednik konservatorija i »ravnateljstva 
društva za njegovanje glazbe u češkoj«, njemačku svjedodžbu, u kojoj 
spominje, da je mnogobrojno općinstvo kod spomenutog ispita prmulo 
idilu »Der Abend« odlučnim odobravanjem. 

Vatroslav je one večeri s vjernim drugom Fabkovićem sjedio 
otraga kraj ulaza gledališta, da ga ne opaze drugovi iz konservatorija. 
Kad se pod konac orilo kazalištem »Lisinski, bravo, bravo! Fora, 
fora!« umaknuo je sav sretan na hodnik, pa sve dalje na ulicu. Djelo 
mu je uspjelo, pobudilo dubok dojam, al do lične slave nije mu 
bilo stalo. Fabković ga je svuda tražio, da ga dovede na podij, jer se 
njegovo ime sve tvrdokornije zvalo. Našao ga je na završnom kamenu 
pokrajne kuće, gdje je od uzbuđenja sav drhtao. Usprkos tom lijepom 
uspjehu izdalo je ovo glazbeno društvo pismenu izjavu, da se molba 
Lisinskoga glede pripusta k javnom ispitu ne može uvažiti, jer se 
protivi per. 29. zavodskih pravila. 

Jelačić bio je duboko uvrijeđen, što mu pokrovitelj konservatorija 
princ Rohan nije udovoljio molbi. U prvi čas htio se obratiti na sa¬ 
moga kralja, e bi taj nezgrapni i zastarjeli paragraf ukinuo i u kon- 
servatorij uveo moderniji i zdraviji duh. Ali se opet smirio, pa obećao 
Štrigi, da ne će zaboraviti »mučenika hrvatske glazbene muze«. 

Ogorčeni profesori nijesu mu mogli dati ljepše zadovoljštine nego 
što su mu napisali svjedodžbe, koje u glazbenom svijetu vrijede više 
od službene diplome. Jedna glasi: 

Z e u g n i s s 

kraft welchem ich bestattige, dass Herr Ignaz Lisinski aus Agram 
geb'iirtig, bei mir vam October 1847 bis December 1849 und vom Juni 
bis Mitie August 1850 die Kunst des reinen Satzes und die fnstru- 
mentation studiert und ein bedeutendes Compositions-Talent 
(besonders im Orchestersatze) an den Tag gelegt habe, welches bei 
seinem grossen Fleisse und seiner ruhmenswerthen Beharrlichkeit eine 
lebhafte Anerkennung in seinem Vaterland und die Šicharstellung 
seiner Zukunft in vollem Masse verdient. 

Urkund dessen meine Namensfertigung und Siegelbeidruckung. 

* Prag, am 17. August 1850. 

(Pečat.) I. F. Kittl 

Director des Pragers Musikcoriservatoriums. 

A druga glasi: 


Zeugniss 

wo mit bestattiget wird, dass Herr V. Lisinski aus Agrarnim Konig- 
.eiche Kroatien einen Semester hiedurch an dem Institute der r- 
ganistenschule ihn von mir iiber Contrapunkt gehaltenen Vorlesungen 
mit consequentem Flcisse beigewohnt, auf jede Aufgabe mit irnver- 
kennbaren Bewcisen von Talent eingegangen, u. in ihr mit ihm vor- 
genommenen Priifung emen in jeder Beziehung vorzuglichen Er o - 
reiner zuriickgelegten Studien im strengen Satze bekundet habe, 
v -esshalb es ihm Gefertigten nur zum Vergniigen gereichen ann, 
mit Hinweisung auf das ausgezeichnete Compositionstalent des Herrn 
Lisinski von welchem derselbe wahrend seines AiTenthaltes m Prag 
allgemein beifallige Proben ablegtc, ihn fiir einen emeiterten Kreis 
von musikalischer Thatigkeit hoherer Potenz aufs angelegentlichste 

eniipfehlen zu konnen. „ . 

Gegeben zu Prag ( eca . 

am 14. ten August 1850. C. F Pitsch 

Direktor der Organistenschule. 

Dok je Štriga pisao u Prag ogorčena pisma, grdio stan cof na 
nrvom svjetskom umjetničkom zavodu, a Fabković pravednom svo¬ 
dom dušom bučao u sobi Lisinskoga, bio je ovaj jedini, kop se ni,e 
žestio. Od malenih je nogu bio vičan, da ga svijet zapostavlja i a 
ga ne uvažava, pa nije bio ni vrstan, da prosudi istinito svoj talenat 
i zamašne vrline svoga rada. On je vazda kolebao između l,uds e 
nepravde, briga beskućnika, neiskazanih tjelesnih muka, a sve se to 
nizalo kao na krvavoj jednoj niti. Al' nad svim tim vladao je moćna 
njegov genij, koji ga je posve ispunjao, a taj .je bio jaci od ikopi 
patnja. Stoga nije ništa moglo poremetiti unutarnji sklad i ravno¬ 
vjesje njegove duše. 

Sav razblažen radi orkestralne idile i dobrih svjedodžba spremao 
je posljednji put u Pragu svoj kovčeg i složio u nj osobito pomno 
»Porina«. U njega je udahnuo najčišće emanacije svoje duše. Po¬ 
sljednjih je dana dovršio i čist opis trećega čina, pa je na rukopisu 
zabilježio: »dovršeno 26. kolovoza, na imendan mile moje majke«. ^ 
Zahvalnim se srcem opraštao od svojih profesora i nekih od¬ 
ličnih muzičara, pa i od veselih drugova. Najteže bilo mu je da se- 

otrgne od toplih grudi miloga prijana Fabkovića. Malenomu se uči¬ 
telju ovaj put nije žurilo u Zagreb, premda je gizdavu svoju diplomu 
već nosio u džepu. Zagledao se tamo u oči mile jedne kolegice, koju 
je kasnije poveo u Zagreb. Marija je Fabkovićka u Hrvatskoj našla 
drugu svoju domaju i odgojila cijelu generaciju vrlih hrvatskih žena, 
ostavivši nam spomen u nekoliko vrijednih knjiga, što originalnih, što 
prevedenih iz češkoga. 

Kod posljednje zajedničke večere sa drugovima s konservatorija 
bio je Vatroslav vrlo razigrane volje. Nije mogao da zatomi veliko 
svoje veselje, «što ostavlja na uvijek grad, u kojem je našao toliko 
nedaća, da bi shrvale i orijaša«. 

Kad je u Zidanom mostu ugledao dobrog poštara Jožu Gluhaka 
iz Zagreba, uskliknuo je; »Zdravo Joža! Nikad više ne buš me pelal 
na sjever! To je zadnji krat!« I zaista je bilo zadnji krat! 

Štriga ga je dočekao raskriljenih ruku pa mu rekao: »Dok se 
nisi udomio i čestit kruh našao, ostani kod mene, ima mjesta u mojoj 
komorici. Dolbio sam dopust od mog šefa zemaljskog arhiva, pa idem 
u Križevce na branje. U jesen, kad se vratim, bit će, ako Bog da, i za 
tebe izdašne žetve. Treba da sad čekamo na glavnu skupštinu glaz¬ 
benog zavoda. Kanonik Kralj misli, da će se zavod morati posve ras¬ 
pustiti, a škola ukinuti, jer nema članova, koji bi plaćali profesore. 
Ja ti pak velim, da je to zločin, U kazalištu bane se talijanski i nje¬ 
mački pjevači bez grla i glazbene naobrazbe, a poduzetnik ubire od 
nehajnog općinstva zlatne pare. Nama je od prijeke potrebe glazbena 
škola, koja će podržavati hrvatsku glazbu, istjerati tuđince, pa nam 
othraniti hrvatski glazbeni podmladak. Načo, tebe čeka velika zadaća! 
Ali treba snage i ustrajnosti, pa ti zato, sinko, idi češće u Samobor 
k staromu Livadicu! Znaš, kako te štuje i voli. Tamo ti je oštar uzduh, 
a vina, da bi od njeg i mrtvi oživjeli!« 

Vatroslav se toplo smješkao. Mili prijatelji, vjerna majka, nježna 
ljuba, sve ga je usrećivalo, otkad se riješio Praga. 

»A1 sad nastoj, brate, da dovršiš čistopis cijele opere, pa onda 
ajd s njome na pozornicu! Skrajnje je vrijeme, da ondje opet uskrsne 
hrvatska pjesma . .. Iako nisi donio diplome, operom ćeš im pokazati 
još bolje, što si naučio. Pa onda ti je mjesto ravnatelja na glazbenom 
zavodu posve sigurno. Budi bez brige!« 

Sjutradan pošao je Lisinski u audijenciju banu Jelačiću. Crna je 





surka -kroz nevoljne godine izgubila sav svoj sjaj, proživjela po koje 
lijepe ali ponajviše teške časove. Danas je ispod nje kucalo srca u 
ponosnoj sreći: Vatroslav je nosio banu svog »Porina« kao dokaz, da 
njegov godišnji prinos od 100 for. nije bio uzaludan, 

Jelačić ga je vrlo ljubazno primio, čitav je sat prijateljskom po- 
vjerljivošću s njime razgovarao, sokolio ga, da ne malakše. Banove 
riječi su ga toliko osokolile, da je pošao izravno u Opatičku ulicu, da 
isprosi Hedu. 

U posvemašnoj neiskusnosti praktičnog života smatrao je budući 
svoj život osiguran time, što su mu prijatelji proricali i obećavali. 
Dakle naprijed! 

Kad je spomenuo gospođi Ban, kako je došao da u oca isprosi 
Hedu, preplašila se dobra žena pa mu rekla: »Dragi Lisinski! Poslu¬ 
šajte me! Nemojte se prenagliti! Heda će svakako biti vaša. Ali poče- 
kajte, dok svoju budućnost osigurate i sasvim uredite. Nadajmo se, da 
ćete u kratko vrijeme steći lijep položaj, koji odgovara vašemu znanju, 
pa onda ćemo s Božjom pomoći slaviti vesele svatove .... Heda već 
šije svoju opremu, škrinja joj je napola napunjena! Vidite, da se ne 
šalimo!« 

Vatroslav je poniknuo glavom. U taj čas provirila je Heda na 
vrata, a kad ga je spazila, zablijeskali se joj zubići, a oči su mu go¬ 
vorile: »Strpljen, spašen!« On se dubokim uzdahom zadovoljio gospo¬ 
đinim savjetom; ta ne može više dugo biti. Budućnost mu se smiješ’! 

Mir i samoća u Štriginoj sobi pogodovali su njegovu radu. On je 
sada prepisivao i dva posljednja čina pa i ouverturu. Na čelo djela 
napisao je lijepim kaligrafskim pismenima, da tu operu posvećuje pri- 
janu Štrigi. 

Nekoliko je puta kroz ferije pošao u Samobor do Nestora hr¬ 
vatske glazbe, Ferde Livadića Samoborskoga, koji ga je vazda očinskom 
ljubavi primao. Put do Samobora nije uvijek bio lagan', jer preko Savć 
nije bilo mosta sve do štajerskih Brežaca. Vožnja bila je najsigurnija 
na kolima Martina Bedenka, vrijednog gostioničara samoborskog. Kraj 
potoka Gradne do klaonice imao mu djed, zatim otac, a sad on sam 
poznatu gostionicu, kuda bi se svraćali putnici iz Kranjske, što bi do¬ 
lazili preko Žumberka, pa i mnoga vlastela i plemići iz bližnjih i daljnih 
dvoraca. 


Svake subote krenuo bi Bedenko sa starinskim svojim omnibusom 
u Zagreb, jer bi vozio Samoborce na tjedni sajam, a uvečer bi se vraćao 
s punom kirijom zagrebačkih gosti. Ova je starinska kola baštinio od 
svoga djeda, koji je na njima običavao voziti putnike do Zidanog 
mosta, pa je podržavao sveze s Grazom i Bečom. 

Ta su znamenita kola počivala na četiri omašna točka, iznutra su 
bile dvije dugačke klupe, napunjene sijenom i pokrivene crnom kožom, 
a nad njima bio je krov obložen debelom kožom, postavljen u polukrugu 
iznad jakih obruča kao u ciganskih kola. Sa strane iznad sjedala bila su 
dva otvora, poput seljačkih prozorića sa debelim kožnatim kapcima 
bez stakla, U zimsko doba ili za kišnih dana čvrsto bi ih Bedenko za¬ 
vezao, pa bi u tu škrinju dopiralo svijetlo, jedino preko njegove glave, 
koja bi se cijelim putem flegmatično ljuljala. 

Kum je Bedenko svakom čestitom čovjeku bio prijatelj, svakoga 
y primao u kola, pa od njega tražio za put u Zagreb ili natrag po 30 kraj¬ 

cara »šajna«. Putem ipak nije volio, da ga tko smeta neslanim šalama 
i glupim dosjetkama, Pušio je kratku svoju lulu, pa se zabavljao po¬ 
sebnim svojim mislima. Tko bi ih znao? Kad su se obijesna zagrebačka 
gospoda putem odveć razvikala, kum bi Bedenko stara svoja dva klju 
^ seta ošinuo bičem, a oni bi po neuređenom drumu sa dubokim jaknama 

stali poskakivati, pa se škrinja drmala i njihala, da bi čovjeku od muke 
zasjevnulo pred očima. 

Kad su došli do Save, svak bi se mahom razbistrio. Nije bila šala 
prijeći preko vode. General je Ramberg doduše imao na papiru gotove 
nacrte i proračun, kako bi se kod Podsusjeda sagradio valjan most. On 
je spise preuzeo od svoga predšasnika, a taj od svoga, pa tako čitav 
lanac predšasnika sve unatrag do nepoznatog doba. Tekar godine 1872. 
počeo se most graditi. 

Dotle je prevažala preko Save putnike, marvu i kola svake vrsti 
jaka štajerska skela, izgrađena vrlo čvrsto i solidno, ali je ipak trebalo 
da. bude vrlo spretan splavar. Kad se kum Bedenko približio obali, na 
daleko bi zaorio junački njegov poklik: »O-hoj! O-hoj!«, a. splavar bi 
doplovio u plitku vodu. Da mu valovi ne otjeraju splava, privezao ga 
u visini za debelo uže sa željeznim kolutom, a drugo uže bilo razapeto 
1 preko vode, pa je skela išla sigurnim pravcem. 

Bedenko je sad tjerao nuz položitu obalu, Trgnuo bi snažno vojke, 
Konji bi živo potegnuli, putnici se od straha i opreza uhvatili za sje- 

dala i remenje, silna bi kola zaškrinula i snažnim se zaletom skotu- 
rala na daske. Pod tom bi se težinom zanjihao splav, za nekoliko stopa 
zaronio u vodu, ali bi se naglo opet dignuo na površinu, tek što bi se 
teški kotači, obloženi gustim ilovim blatom, čestito oprali. 

Bojažljivi bi putnici izišli kraj obale iz kola, pa prelazili na skelu 
pješke. Čim se je škrinja sigurno smjestila, šćućurili bi se kraj po¬ 
uzdanog splavara, pa bi pomnjivim okom pratili svaki njegov kret, koji 
ih je vodio do sigurne mete. 

Zagrepčani i Samoborci odavna su privikli toj ekspediciji, pa 
premda se pod kumom Bedenkom još nije desila nijedna nesreća, ipak 
bi se svak prekrstio prije no što se dao na vodu. Istim ovim putem, 
usred zimske mećave, krenuo je nekoć oko Božića dr. Ljudevit Gaj 
na vlastitim svojim kolima u pohode desnom svomu prijatelju Ferdi 
Livadiću, pa je na drndavim kolima zasnovao napjev najljepšoj svojoj 
himni »Još Horvatska ni propala«. 

Na dan sv. Ane bilo je u Samoboru od pamtivijeka veliko pro¬ 
štenje, pa se Livadić, spremao, da sa svojom vrijednom ženom Katicom 
rođ. Preisinger kod obilata stola dočeka goste iz Zagreba. U njegtovu 
kuću tik uz glavni trg domaći je narod rado zalazio. U prostranom dvo¬ 
rištu sa sjenovitim kestenima i bujnom travicom bio je dubok bunar, 
koji je davao obilato svježu pitku vodu. Najveća soba u prvom spratu 
»palača« primala je do pedeset gosti, a sa njezinih se prozora mogao 
čovjek nagledati predivne šumovite gorske okolice, pa se koji put i na¬ 
slušati žarke podoknice, što ju je zagrebačka mladež svome vrijednom 
starini rado priređivala. 

Livadić je najvolio slušati, kad je mladež pjevala njegove kompo¬ 
zicije, premda je tvrdio, da ne zna pravu narodnu žicu pogoditi. Po¬ 
radi toga je cijenio osobito Lisinskoga kao novoga apostola, a kad se 
kod njegova stola sastalo odlično društvo zagrebačko, a među njime naj- 
viđenija hrvatska imena, vazda bi Livadićev sin Kamilo umjetničkim ra¬ 
zumijevanjem uvrstio u program neke lijepe napjeve Lisinskoga. 

Vatroslav je ipak najvolio da ide u Samobor, kad nije bilo proštenja 
ni svečanosti, kad je sa starinom ili sa Kamilom mogao da se prođe 
predivnim krajem, ili da s njime ili sa umnom gospođom Katicom sjedi 
u hladovitom vrtu. To je bio za nj zaista odmor i oporavak, kojega je 
nužno trebao. Žalio je silno, kad je mladi Livadić krenuo u Munchen 
na više nauke, pa im se raspao skladni kvartet, 

Čim je nastupila jesen, nije se Vatroslav više maknuo iz Zagreba,, 
nadajući se, da će sada naći željkovanu službu. Nastanio se u zračnoj, 
sobici na Savskoj cesti, koja se posljednih godina posve preobrazila.. 
Još za Josipova života morala se žrtvovati oranica za oranicom, ka¬ 
snije se cijela ponosna očevina rastrgala sudbenim putem, dražbovala 
i rasparcelirala. Na lijevoj strani blizu Ilice stale su nicati što čedne- 
purgarske, što gospodske kuće. Oveći dio zemljišta prekupile su milo¬ 
srdne sestre od reda sv, Vinka, a najjužniji su dio prodali nekomu in~ 
dustrijalnom poduzeću. Ono je tamo podignulo veličanstvenu zgradu, 
u kojoj se god, 1864, obdržavala prva hrvatska gospodarska izložba 
(sveučilište), zatim bila bolnica, kasnije su u nju stavili tvornicu žigica, a 
onda duhana. Ondje je bio ravnateljem i upraviteljem tast muzikologa 
Kocha, pohrvaćenog kasnije Kuhača, 

Za slobodnih je časova najvolio Vatroslav polaziti na sajmište (Zri- 
njevac), gdje su široki prostor u četvorini velikog opsega obrubljivali 
lijepi vrtovi zagrebačkih građana, dok se na istočnoj strani dizala vo¬ 
jarna sa širokim talijanskim hodnikom poput arkada. Na zapadnoj 
strani sajmišta bio je velik Weigelhoferov voćnjak (ugao kavane^ 
»Zagreb«); ondje bi Vatroslav često našao majku i Tonku. Nemoćna sta¬ 
rica bolesnih nogu nadzirala bi tamo povrtlarske poslove, da bude do¬ 
bromu zetu bar od neke pomoći, Tonka je tad već polazila privatnu nje¬ 
mačku školu gospođe Struppi u gornjem gradu, jer nije bilo druge. Tamo- 
su se sastajale djevojčice građanskih i nižih plemićkih porodica, a uči¬ 
teljica ih je odgajala njemačkim duhom i knjigom. 

Kad se Štriga vratio iz vinograda, reče prijatelju: »Nemoj se začuditi, 
ako jednog dana iz tog službenog zatvora izmaknem. Ne će me oni duga, 
mučiti suhoparnim onim paragrafima, po kojima misle da moraju švakomu, 
čovjeku krojiti sudbinu i imetak. Jok! nije to za Štrigu! , . . Samo dok 
se smjestim u glazbenom zavodu!« 

Tamošnji su poslovi oko preustrojstva vrlo sporo tekli. Došla i. 
prošla zima, a pravila, što ih je Lisinski s -Šplaitom i Štrigom izradio,, 
nijesu tamo gore bila po ćudi: previše bi se toga srušilo i na novo po¬ 
stavilo, kako to luda ova mladež, smišlja; a najgore je što bi došlo do 
rasula sadašnje njemačke uprave. U pouzdanoj jednoj sjednici zaviknuo, 
je predsjednik Klobučarić, slobodnog varoša Karlovca sudac, više var- 
međa sudbenog stola prisjednik i kasniji predsjednik banskog stola:: 



»Što ćete od tih ilirskih zanesenjaka? Štriga je pretjeranec, a Lisinski 
ne zna niš!« 

U svibnju 1851. došlo je napokon do glavne skupštine, u kojoj je 
Šplait krasnim govorom obrazlagao potrebu, da se pravila glazbenog 
zavoda s temelja promijene. Skupština je njegov predlog sa većinom 
-glasova primila, pa je njega i Lisinskoga ovlastila, neka predlože nova 
opravila. Tekar u kolovozu 1851. primila je glavna skupština nova pra¬ 
vila, pa ih potvrdila, ali do praktične provedbe još dugo nije došlo. 

Međutim su se kompozicije Lisinskoga u ormaru sve više nagomi¬ 
lavale, nikome nije bilo od njih koristi, a najmanje samomu skladatelju, 
koji je od vječitog čekanja i izlišnih nada teško stradao. Tad se on Štri- 
ginom ponukom obrati na »Maticu ilirsku«, ne bi li mu pomogla. U sredi¬ 
šnjem odboru sjedjele su tada same odlične glave: Kukuljević, Bogović, 
Ilijašević, Ivan Mažuranić, Petar Preradović i Bogoslav Šulek, Mogao se 
dakle nadati, da će prosvijetljene ove duše njegov očajni položaj potpuno 
-shvatiti. 

Rubrum molbenice: 

Slavnomu odboru 
Matice jugoslavenske 
pokorna moljba. 

br. 80. god. 1851. 

»Gospodo! 

Domorodnim i zaista velikodušnim žrtvam mojih zemljakah 
zadobih priliku, da u glazbi višji stepen izobraženja postignem, 
i boravih zato kroz 3 godine u slavnom Pragu. Tako se vratih amo, 
u domovinu, da ovde ćelom dušom posla se primim, nakoliko polag 
mogućnosti miloj domovini koristit bi u stanu bio. — Tako prodje 
čitava godina, a ja, koj samo time zahvalnost prama domovini do¬ 
kazati mislih, ako u njoj i za nju samo radim — ja rekoh — borim 
se tugom, nevoljom. — Dali je to za cilj, za kojeg postignutje 
mlogi mojih zemljakah mene u daljini materialno podupirali su?? 
Dali je time stvar dokučena? — Dali ništa više za želeti nema? 
O, da sam to znao, da se kod nas samo" ono teženje — koje baš 
duševnim gladom nazivati mogu — zato probudi, da posle 


osamljeni, zaboravljeni stinjemo, ko izgubleno stado, želio bi, dai 
mi bog ni ćuti ni sposobnosti kakove za umetnost podeli, želio bi u. 
prostoti život svoj terati—jer i onako, ko svaki drugi, vidim se 
bez cilja u domovini osamljena. 

Do sada napisah 90. delah, medju njima, kako Vam, gospođo* 
znano bude, nalaze se dve opere. — Broj mojih proizvodah dam 
za dan raste, a ja neimam nikakve prilike, da takove svetu pre- 
dademj zamolih privatne ljude, koji predložene po meni njima, 
žrtvice niti nebi ćutili, da mi pomognu; jedni se izpričaše, da im pre- 
vratno ovo vreme toliko i toliko škode učini, drugi na moljbe moje 
niti odgovora dali, — a tretji, kojim stanje moje priobčih, raz- 
cviljenim srcem svoje simpatie pokazali su, nu suzama se detca 
batrivit mogu. 

Zato slavnome odboru matice predlažem ovu moju zaležitost* 
i prosim, da mi Vi, gospodo, koji tu kao prava jezgra domorodnih 
ljudih stojite, koji znate, šta će reći, umetnikom bez od¬ 
ziva b i t i, da mi Vi pomognete, bez da se zavodu tome ikakva 
šteta učini. 

Na dva načina kadri ste to izvest, najmre: ili prisvojite za 
družtvo matice komade moje za tisk priredjene; ili mi za tiskarske 
troškove malenu glavnicu uzajmite, — Ako prisvojite koj proizvod 
moj, zamolio bi Vas, da mi za život moj nešto opredielite, tako od 
komada, kojeg tisk na 70 for. đošo bi, prosio bi Vas nagradu od pri¬ 
like 30. fl. — i tim načinom čitav trošak iznosio bi 100 fl. — i jošte- 
pripravan sam, sam poslove tiska i korekture obvršivati. Ako mi 
uzajmite, molim samo za 70 for. koje za izdavanje neobhodno 
trebam, a Vi možete od mene za veću sigurnost i to pravo zadobiti* 
da novci dolazeći najprie za namirenje matičinog fonda pobrani 
budu — ostali pako višak meni ostane. 

Vidim unapred da Vam, ko i meni, prvi način shodnii bude* 
— A ja polag slabog mog mnenja mislim, da prva svrha matice jesL 
u obče samo težiti, da se ukus za izobraženje razširi; a to sigurna 
se time najprie postigne, tim većma, ako ja samo takove stvari za 
tisk priredim, koje su sa literarnom poesiom u užjem savezu kot- 
pesme — izvadak iz operah, ili pobrani narodni napevi. Za primar 
mogu dovesti Lubjlančane — koji već nekoliko proizvodah izdali su-. 

U čvrstoj nadi, da Vi, gospodo, ovaj korak dragovoljno po- 

ekipirati ćete, moram samo još to primetnuti, da je on posledno 
u domovini mojoj — jer već sa strahom pomislim na položaj moj 
budući, koj će me prisiliti, da tudjim bogom se klanjam, da sate 
mog života radi uzdržanja tudjincu posvetiti morat ću. 

Time na dobar uspeh nadajući se, ostajem u dubokom što¬ 
vanju — U Zagrebu 8/9 1851, 

Slavnog odbora pokoran-sluga 

V. Lisinski 
skladatelj.« 

U starim »Matičinim« zapisnicima našao se odgovor na tu očajnu 
rmolbu; 

»Zapisnik sjednice od 26. rujna 1851. 

Podpredsjednik: Ivan Kukuljević, 

-Mirko Bogović, Stjepan Ilijašević, Ivan Mažuranić, Petar Pieradović, 

-Bogoslav Šulek i Franjo Žužel. 

Broj 7.) Pretresana bi molbenica g. Vatroslava Lisinskoga, 
umjetnika u glazbi, gdje moli od družtva »Matice« podporu pri 
izdavanju svojih dielah glazbenih. 

Zaključak. 

Buduć da je § 2. Pravila opredjelenju takove podpore ili iz¬ 
danju glasbenih umotvora na troškove družtva protivan, to se 
nemogaše molba izpuniti. No povodom- ovim odluči se, da se 
pripravi predlog za Veliku Skupštinu „Matice” od strane ravna¬ 
teljstva, po kojem bi u krug predmetah troškom »Matice« izdavat 
se imajućih i glasbeni umotvori spadali. Osim tog će se od strane 
Ravnateljstva Velikoj Skupštini predložiti osnova, koju g. Mirko 
Bogović sastaviti obeća, za utemeljenje „Družtva za podupiranje 
umjetnosti”, ne bil'.se tako inicijativa utemeljenju tog družtva od 
čianovah „Matice” učinila. 

Ima se odpisati, da se u načelu prima ponuda njegova i da će 
„Matica” svaki svezak, kojega prosude radi u smislu pravilah 
Družtva § II. poslao bude, po odluci odbora svaki put tiskat 
dati i njemu nagradu od 100 iztisaka opredjeliti.« 

Ovaj zaključak »Matice Ilirske« iz »zapisnika siednicah literar¬ 
nih III. str. 23. i 24.« bi dojavljen skladatelju, koji je tada stao nove 

nade gojiti, da će mu djela, na koja je utrošio svu svoju umjetničku 
snagu, napokon pokazati domovini; da nije uzalud živio i patio. 

Kad je doznao, da će se glavna skupština »Matice Ilirske« sastati 
tek u travnju 1852, god., svu je prikupio strpljivost, da čeka bez uzru- 
javanja, bez zlovolje. Bodrio se i junačio. 

24. travnja 1852. obdržavala se napokon glavna skupština »Ma¬ 
tice Ilirske« za godinu 1851. Lisinski čekao je mukom još tri dana, 
ali onda pošao drhtavim srcem u Matičinu pisarnu, da čuje odluku. 
Al’ gle, ondje nema u zapisniku ni riječi o tom predlogu, ni spomena 
o osnivanju posebne sekcije pod imenom »Društvo za podupiranje 
umjetnosti«. 

I opet mu propala lijepa jedna nada. Ostao mu je dakle još glazbeni 
zavod. Na Štriginu molbu preporučio ga je sam ban Jelačić za ravna¬ 
telja i učitelja. Taj je zavod vazda bio privatno poduzeće, pa nije 
spadao pod kompetenciju banske vlade, no s obzirom na banovu želju 
imenovali su ga »besplatnim« nadzornikom glazbene škole. Oni še 
nijesu pouzdavali u »hrvatske nove pokušaje« i njihove propagatore, 
njima je vrijedila još uvijek jedino njemačka i talijanska škola. 

Štriga je od jada i bijesa proklinjao nesavjesno to natražnjaštvo, 
nerazumni odbor i svu tu instituciju, dok se Lisinski tomu ime¬ 
novanju, ma i bez nagrade, silno poradovao, jer je ušao u onaj djelo¬ 
krug, za kojim je odavna težio. Štriga nije pojmio to preidealno ras¬ 
položenje, pa mu je u najžešćem gnjevu doviknuo: »Bogec si bil, 
bogec huš ost.al, dok si živ!« 

Prenaivnim dobrodušnim srcem nije Vatroslav primijetio, kako 
mu u zavodu potcijenjuju sposobnosti, kako ga učitelji i odbornici 
svakom prilikom ponizuju i pred đacima sramote. Svu tu zlobu 
smatrao je žalosnim »hrvatskim jalom«. Opterećivali su ga poslovima, 
koji nijesu bili uvijek dostojni njegove službe; odredili mu zatim, da 
sastavi novi školski pravilnik, dakako njemačkim jezikom, u kojem 
su se obuka i razgovor vodili, nametnuli mu pasku nad školom i đacima, 
tražili od njega, da vježba vokalne mise, da dirigira koncerte i uredi 
stari prašni arhiv, A kada da ide za zaradom? 

Vedrog je srca vršio sve te poslove, te bi koji put gladan uz¬ 
dahnuo: »Kamo sreće, da ustima ne treba zalogaja!« Kolikogod mu je 
Štriga spočitavao, da radi ludo, on bi govorio: »Doći će vrijeme, kad 

budu znali cijeniti moj rad, pa će me onda ipak imenovati ravna¬ 
teljem!« Njegovo izvješće glasi: 

Rubrum:' 

»Izvjestje vrhu 
godišnjeg poslovanja 
; u poslovih nadzirateljstva 
školnog kao i ravnateljstva 
glasbe družtv: — SI. ravnatelj¬ 
stvu družtva priateljah glasbe 
Zagrebačkog i SI. Skupštini 
đružtvenoj na pregled dano 
po unutra 
pođpisanome. 

22. XI. 1852. 

Slavno Ravnateljstvo! 

Usled povčrenih meni po ravnateljskoj seđnici jošte Me- 
seca Prosinca prošle" god. poslovah, — koje za obaviti ia 
si od rečenog vremena dosad u interesu družtva Zagre¬ 
bačkog priateljah glasbe za najveću dužnost držo 
sam,, i držat ću, dokle god moju reč glede obećanog iz- 
vršivanja povčrenih meni družtvenih poslovah natrag ne- 
uzmem, i takove ravanateljstvu nepredam ■— slavnomu 
Ravnateljstvu, kao i slavnoj celokupnoj skupštini družtva 
sledeće izvestje na pregled dajem: 

a) , Odkad bi mi nadzirateljstvo učionah društvenih predano 

bilo, razredio sam polag okolnostih vreme predavanja po 
letu od 11 do 3/21 o podne — a posle podne od 5 do i/ 2 7. 
satih — po zimi-a posle podne od 4 do 146. 

b) . Za nauke glasbene odredih sledeće knjige: 

1. Teoriu glasbe od Gjure Wiesnera 

2. d = pevanja od Wintera 

3. d = gudalah od 

4. Violončela. 

c) . Uveo sam mesečne izpite, koji služit mogu k tome da se 

tim Iaglje sposobnosti pitomacah spoznaju, L da isti pitomci 
u vežbanju glasbe tim većma neprekinuto napreduju. 

Br. 1. d) Štono priklopljeni pod br. I. mesečni zapisnici na očivid po¬ 
stavljaju. 

e) Iz navedenih i objavljenih nadzirateljskih poslovah postupajuć 
Br. 2. predajem zajedno pod br, 2. koncom god. 

školne (1851.-2.) napisano u prisutju GG, učiteljah (cčlo- 
kupni ipak zapisnik nadalje budućeg poslovanja radi zadr- 
žujem) Oertla, Švarza i Lichtenegera, izvestje o napretku 
mladeži, polazeće družtvene škole, u kome zajedno vidit se 
može 8. darovah koje usled sedničke odluke najboljim uče¬ 
nicima razđelih. — Radi množine pitomacah i radi nespo¬ 
sobnosti starih pultah pribavih 

I) s dozvoljenjem odborah najprie 4 a posle jošte toliko ukupno 
dakle 8 školnih pultah, koji potrebočama koristno odgovaraju, 
kao i 2 svećnjaka za veliku tablu, koja se kod pevanja upo- 
trebljuje. 

g) Buduć, da se u novo vreme crkveno pravo u ovdašnjoj c. k. 
akademii od 4. do 5, sata posle podne predaje, a u ono isto 
vreme zajedno i glasbena predavanja držana bi — prituži se 
g. Molnar crkvenog prava Učitelj ravnateljstvu ovome, koje 
opet usled dopisa istu tužbu družtvenomu ravnateljstvu 
skladnoglasja priopći — na što prečastni G. Ravnatel Iv. K. 
Kralj rečenu tužbu s uputkom poveri meni, da ja stvar ili 
sam rešim, ili tekničkom odboru predam; — videći ipak da ja 
do konca god. (t. jest do 22-a Studena 1852.) sam bio kadar 
stvar ovu obaviti, uputih g. Učitelja gusaljah Ant. Švarza, da 
u dolnoj kojoj sobi do tog časa predavanja svoja drži, dokle 

. se glede te stvari po odborima ili novi konak nadje, ili pako 
shodnim putem predmet reši; štono podpisani što najiskrenie 
slav. Ravnateljstvu za rešenje predlaže; i zajedno obodva 
Br, 3. dopisa pod br. 3. priklopi. 

h) Po odborih naloženo mi bi, da Obveznice za stareše, koji 
svoju decu u družtvene učione kanili bi pošiljati, u hrvatskom 
i nemačkom jeziku napišem, štono čineći za pretresivanje 

Br. 4, takove pod br. 4 prilagam tom opažkom, da, dokle god zavod 
naš u obziru financialnog svog stana bolje i veće sigurnosti 
neima, kojom kadar bi bio stareše tako obvezati, da decu svoju 
polag volje nebi iz učionah uzimali — rečene obveznice jošte 

neupotrebimo. Radi štilizacie ovih obveznicah predalo mi je 
ravnateljstvo 

i) 4, obveznicah, koje GG, Felderer, Baik, Maria Javand i Iv. 
Lupert od sebe jošte prie nove organizacie ovog družtva dali 
su; — koje obveznice ovde u originalu opet ravnateljstvu 

Br, 5. vraćam pod br. 5, 

k) Originalni Manuskript g. pokojnika Šplaita, koj pravila novia 
načinio je, predajem ravnateljstvu, koje meni takovi jošte 
početkom godine ove radi tiska poveri; koj tisk po meni tako 
u hrvatskome kao i nemačkome jeziku obskrbljen bi: pod 

Br. 6. br. 6. 

l) Naloženo bi meni, da nastroje glasbene, koji na vlastitost 
družtva spadaju, pregledam; štono čineći, popiso sam takove, 
koje družtvo nadalje zadržati može, a koje radi starine i ne¬ 
sposobnosti imade precčniti i prodati — koji posao, ‘kad 
takav GG. Načelniku gospodarstv. družtv. odbora A. Vancašu 
i kapelmajstoru Mati Mulleru poveren bi, sa istim popisom 
predao sam. — Glede nastroj ah zadržanih imam primetiti, da 
se takovi u većim redu držati bi imali, a pokvareni, ako to 
ovde nije moguće, da se morali bi kamo drugam popravka 
radi poslati. 

Br. 7. m) Pod br. 7. dajem uputak za uredjivanje učionah, koji meni 
za novi system povereno bi, time slav, ravnateljstvu natrag; 
bez da sam ga upotrebit mogo, buduć, da niti uputka za uči¬ 
telje, niti nadziratelja, i tajnika družtvenog odbora tako teh¬ 
nički kao gospodarski jošte načinili nisu, 

n) Buduć, da još sve do sad učitelji bez ugovorah obstoje, čini 
podpisani. time ravnateljstvo pozorno, da takove čim prie 
načmit daoe; u kojih celokupni uputak za učitelje napisan će 
biti, 

o) Kolikom god radostju podpisani poverene sebi poslove kao 
nadziratlej učionah, i kao ravnatelj družtvene glasbe poprimio, 
i polag mogućnosti obavljati se je potrsio — doživio je žali¬ 
bože kojekakovih slučajevah, gdeno sam ni kadar bio više 
pomisliti, dali je on po družtvu za nadziratelja i ravnatelja 
glasbenog izabran — i potvrdjen, ili ne — moli on za veću 
svoju sigurnost od strane Ravnateljstva, da ono njemu d o- 

lični, shodni uputak pismeno po odboru po¬ 
tvrdjen u buduće preda -— na koj uputak oslanjajući i 
pozivajući se bar će u stanu biti presapiti štono u njegove 
dužnosti dira ili ne. 

p) Glede družtv. Arkiva pozorno ima podpisani da čini SI. 
Ravnateljstvo, ako napomene, kolikom teškoćom i brigom 
kad mu je koj komad potreban, da si ga pribavi ,— uzrok 
tomu je glavni taj, da g. Gjuro Vizner u starih svojih letah 
nije kadar, svaki krat, kad se zamoli, da iz dalekog svog stana tia 
u gornji Varoš pospeši, da se svi družtv. komadi drže pod 
zatvorom u Akademičkoj sali, kamo višeputah pod velikom 
prošnjom tekar unići je moguće. Toga radi misli podpisani, 
da se ima arkiv donle istome nadziratelju učionah i ravna¬ 
telju družtv. glasbe poveriti, dokle družtvo kadro bude jednog 
tajnika uz platju držati, koj zajedno i službu arkivara ovrši- 
vati će moći. 

r) Po nalogu Gna. Gymnazialnog ravnatelja Premru zabranjeno 
je u najnovie doba djakom njegovim, koji učione glalsbene 
polaze, dva predmeta u njih polaziti, usled koje naredbe i 
doista već više mladićah od jednog predmeta izostalo je. 
Podpisani uveren, da ravnateljstvo jedno drugome u sistem 
naukah nikada dirati nije smelo, niti neće iz razlogah ovih: 
1. Da naš zavod od Vis, Ministarstva potvrdjen stoji. 2. Da, 
ako mladež znanosti si kakove pribaviti hoće, koje mu ćut 
plemenitim načine, ona se nikada, i od nikog uzdržavati može, 
tim većma, ako dužnosti svojoj zadosta učini. 3. Đa, ako u 
Gymnaziumu dozvoljeno je (dapače zapovjedano jest] r i- 
sanje, neprepisane jezike, kaligrifiu učiti, — si¬ 
gurno glasbu, najplemenitiu sviju znanostih učiti nitko pre- 
prečit neće moći; — podpisani usled dopisa rečeno ravna¬ 
teljstvo gymnazialno upita, neka se izjavi, kakovu naredbu 
glede toga djacima naložilo je; da se ravnateljstvu glas. 
učionah pismeno izreče, do ovo u stanu bude to svome opet 
dotičnome ravnateljstvu predložiti rešenja radi. 

I tako poslove svoje kroz godinu dokončajući, iz obćeg 
cilja, koj svakome revnome članu jest: uzdržanje i pobolj¬ 
šanje korisinog rog zavoda, —■ izlazeći — predaje time tako 

SI. Ravnateljstvu, kao i SI. Skupštini na pregled s tom 
prošnjom, da malenu tu žrtvu, koju on dragovoljno položi, 
tako primiti izvolje, kako god ju on od srca rado podneo te. 

U Zagrebu 22. Studena 1852, 

V. Lisinski 

Nadziratelj družtv: učionicah, 
i ravnatelj glasbe društvene.« 

U Lisinskoga bila je neke. pasivna snaga, žilava i ustrajna, jača u 
podnašaniu negoli u poduzimanju. On je no.sio u duši kroz sav svoj 
vijek ono čarno povećalo fantasta, kroz koje se ne vidi sićušna mržnja 
i rovanje. Sve mu se prikazivalo u zračnim kolobarima dobrote i is¬ 
krenosti. Nikad nije pojmio, da bi ga u glazbenom zavodu rado svrg¬ 
nuli, dok je gradio na narodnoj podlozi. Borio se s glađu kao nikad 
prije. Obilazio je opet kuće, da poučava mladež, pa je prepisivao i 
manje svoje skladbe i posvećivao ih raznim ličnostima u nadi, da će ga 
za tu pažnju nagraditi. Al’ sa strepnjom bi omjerio svako jutro trošno 
jedino odijelo, što se na mršavom tijelu već i kidalo. 

Jednog se dana odluči, da zatraži pomoći u šurjaka. Taj ga je 
manjim svotama češće potpomagao, ali ove nijesu dostajale, ni da se 
okrpa. Teškim se srcem riješi na to, pa mu pošalje u zalog operu 
-Ljubav i zlobu«, zaklinjući ga, neka mu pomogne. Opera neka je šur- 
jakova svojina sve dotle, dok je ne iskupi. Franjo je toj molbi udovoljio, 
premda je kao spretan trgovac držao, da ta partitura nema veće prak¬ 
tične vrijednosti. Ipak ju je pridržao sudeći, da je bolje spremljena kod 
njega, negoli kod bezdušnih »prijatelja muzike«. 

Tadašnja politička struja, što je u mutnim vodama vukla za sobom 
malenu Hrvatsku, bila je upravo protivna glazbenom radu Lisinskoga. 
Rodoljubi i bivši mu meceni povukli su se sa garišta ilirske lomače 
u tišinu, pa je svuda vladalo mrtvilo. Najsjajniji vođa, Ljudevit Gaj, 
čamio je u bijedi, progonjen, omražen kod bivše svoje braće; grof pak 
Janko Drašković, najsvjetlija kruna Ilirstva, morao je da ostavi 
Zagreb. Gizdavu svoju očevinu bio je utrošio što u narodne svrhe, 
što u putovanja širom svijeta, pa ga je u starosti i bolesti pritiskivala, 
koji put velika briga. Zapao je tad u lihvarske ruke, iz kojih se nevješt 
i neiskusan u razboritom raspolaganju dohodaka nije mogao iskopati. 
Tad se obratio desnom svom prijatelju Metelu Ožegoviću, velikom žu¬ 


panu varaždinskom i poklisaru na saboru u Požunu žalosnim ovim 
pismom: 

Iz Zagreba 7. 9. 1853. 

»Presvetli gospodine! 

Iz priloga uviđit hoćeš Ti mc-i milovani Sinko kako ja na sveršetku 
života moga zapao jesam u bedu, da moje rente godišne — jedini moi 
žitak stradati, i zbog prevare čifutah čekajuč na tp rekuč od glada po¬ 
gibati moram, 

Acta, koja po zapovedi višnje, na tužbu Pauline Herzberg gore po¬ 
slana jesu dokazuje, kako ona po svojoi caucie mene sigurnog čini. 
Tamo uvidit ćeš, da judiciarni popis već onda učinjen 18 hiljada f. čini 
nu sada potlam kale od one dobe već tri rate meni izplačene biahu, 
sada četvrta log ruina meni se ostavlja pod tim izgovorom, da u po¬ 
četku concursa zemaljski sud i njojni gibući imetek je popisati dal — 
kojega popisa isti sud kašnie popravlja, i pripoznava za njoinog zalo¬ 
ženog imetka, els Bainski sud ex formalitate ne prijema. Eto pako po- 
cimanje zadnje dana ruina concursa; a ti znadeš, kako dugo to trajati 
može, i gledeč kako se Erdodiev concurs provukao jest, kako 
daleko meni se pravica odgadja; zaoto do duše te umoljavam pomozi, 
i ispričavai odvetnika mojega, i kako drugo pitanje zarad pravice! 
imetka Pauline Herzberg gore doide pomaži, da se njoi svoistvo toga 
imetka dosudi, iz kojega ja živiti mogu. 

Jer već tri leta patim boli i pomešanje u glave, i durma traječeđa 
šuma i verteža, ele drugač u telu, želudcu i nogah sasviem zdrav jesam 
— svi lik ari hervacki i Gradački nemogaše pomoći — lainske zime 
u Reke bio, i od ondašnjeg Hoematickog likara puno se pomogao 
jesam, ele potera za mojum godišnium rentum poterala me je amo, a 
sad gje baš se pripravio jesam sveršiti zimus u Reci vračtvo, eto 
mankanje novacah mene ustavlja, i kako u zimi prolaz kroz one grozovite 
planine često nemogući biva, još mene lahko ustaviti može, ako do prve 
dana studnja ne proidjem — hi daklje druga žalost me nuka tebi opet 
nepriličan biti tum molbum, da ako pravdena pomoć dosta skoro ne 
bi mogla dospiti, ti meni sjednum hiljadum forin(ta) pomožeš, koje ja 
u svake rente zafalno z 1/4 vratiti do duše se zavezujem. 

Moi Contract je dosta dobro intabuliran, a Čifut jedan u Concursu 

cbečao je 210.000 i. i moje izderžanje contractualsko z 4 hiljadi, tu 
daklje sigurnosti dosta ti nuditi mogu za tvoju dobrotu, koju da ti Bog 
; 0 s i tamo nadomesti. Ako taki moje zasluge za domovinu plaćene mesu, 
tak bar ti ne zameri, koi znadeš, što sam žertuval, kada teoe toliko 
napastujem, i primi na dalje u svojem prijatelstvu svoga staroga 

Janka.« 

Pod konac života nije odlični grof imao već ni vlastitoga krova, 
već se morao skloniti kod rođaka u Radgoni u Štajerskoj, gdje ,e i 
umro. Prema običnoj sudbini snažnih narodnih pregalaca diglo mu se 
ime i slava iznova poslije mnogih godina, kad se je jadno srce odavna 
raspalo i grudu zemlje svojom krvcom nahranilo. Draškoviceve su tada 
kosti prenijeli u Zagreb, a najveću počast iskazale su mu onda one sta¬ 
rice i njihove kćeri, koje su se nekoć zagrijale knjižicom »An Iiimens 
Tochter ...« Kad je povorka krenula s novog kolodvora prema Mi i - 
goju, stupale su u nepreglednom redu u dubokoj koroti, a svaka ma u 
srcu svome svježi vjenčić plela. 

« . * 

U velikoj bivšoj zgradi sestara Klarisa (Opatička ulica br. Jj, 

državna blagajna) bila je kroz mnoge godine smještena zagrebao a 
pošta, na dohvatu svim uredima, društvima i imućnijem općinstvu. Stoga 
ie gornji dio Opatičke ulice nosio ime Poštanske ulice Upravitelj poste 
bio ie vrijedni Štajerac Palain, čovjek bistar i dobroćudan, U prostrane 
. s taje smjestio snažne svoje konje saleburške pasmine, a u suse troja 
kola, prave trbušaste kule, u kojima bi našlo mjesta sest putnika, nji¬ 
hove torbe i vreće, pa još i sva sila svežanja i kosara 

Saobraćaj grada Zagreba s vanjskim svijetom podržavao se ponaj 
više putem Zidanog mosta. Tko je htio poći u svijet bez 
kočije, trebao ie nekoliko dana unaprijed da se prijavi, pa J-- - 
odmah da plati. Tekar u rujnu 1862. dojurila je amo prva željeznica, 
pa sebi naskoro prokrčila put sve do Siska. Dobroćudni i oprezni star 
građani ipak se nijesu mogli odlučiti, da joj povjere svoje ti,eloi 
zdravlje, pa su i nadalje polazili »na Štajersko« na sigurnim domac - 

k0ll Ustovna je pošta dolazila u Zagreb tri puta na sedmicu. To su 
vazda bili važni dani, pa je onda u mnogim uredima zasđao posao, 
dok bi svi redom pisma pregledali i svjetske novine proc 

XVI. 








su od ranog jutra čekali na poštu, a ostalima ju je nosio u kuću listonoša, 
invalid iz talijanskog rata, pa bi primao za svako pismo po sekser, a 
često i čašicu rakije. 

Palain smatrao je građanskom dužnošću, da kao zavičajnih grada 
Zagreba po mogućnosti potpomaže njegov razvitak. Čim se je ovdje 
ugnijezdio i lijepu okolicu obišao, začudio se, što građani ne mare, 
da sjenoviti lijepi prostor ispod Popova tornja urede, već služi 

jedino živahnoj igri bosonoge djece, a u predvečerje brbljavim ba¬ 
bama. 

Zagreb je tada imao tri kavane, jednu u »Narodnom domu«, drugu 
u kazališnoj zgradi, a treću na Harmici. Nije dakle bilo na odmet, da 
se podigne četvrta na sjevernom obronku usred omorika, što su ih po¬ 
sadile Klarise. Palain je ondje sagradio paviljončić, uredio kavanu 
s biljarom, u gotske prozore stavio stakla u narodnim bojama, s desna 
smjestio kuhinju s podrumom, a s lijeva osobito prijatnu sobu oboja- 
oisanu šarenim cvijećem. U nju je smjestio tri bijela stola, mekane po- 
jastucene stolice, veliko ogledalo u zlatnom okviru, a naokolo po zido¬ 
vima slike sa čednim ljubavnim prizorima. Kad bi ga tko upitao: »Čemu 

to?«, naskubio bi poštar usne, zažmirio lukavo i šapnuo: »Slastičarna 
za naše dame!« 

Nad kavanom uredio je terasu taracanu crvenim opekama i ogra¬ 
đenu zelenom ogradom. Tamo je igrala promenadna glazba. Iznad 
ulaza kavane kočila se gizdavo odugačka ploča »PALAIN-HALLE«, 
a novo se šetalište prozvalo »Nodpromenade«. Za lijepih dana, naro¬ 
čito nedjeljom, sastajale bi se ovdje Ilirke u nedjeljnim haljinama, po¬ 
sjedale bi po klupama i hladile se malim lepezama od bijele kosti, 
pa bi u bezazlenom domjenku prorešetale sve događaje one sedmice. 
Pomalo su se priučile i na slastičarnu, a kako bi poslužiteljka vazda 
zatvorila vrata do kavane, nitko ih nije smetao. Nečijom nepoznatom 
rukom izbijeno jedno okance od mutnog stakla zamijenilo se običnim, 
pa su koji put kroza nj provirivale ljubopitne oči. 

Često je na terasi svirala banda omiljele ilirske pjesme i poznate 
napjeve iz talijanskih opera. Tad bi gospoda izašla iz kavane među 
dame, pa s njima šetali po uskim puteljcima. No čim bi pao mrak, čedno 
se one razišle svojim domovima. - 

Poslije godine 1848. ta se slika znatno promijenila. Nezadovoljstvo 
i vječita uzrujahost i napetost ovladaše muškarcima, ratne žrtve i 

surova zbilja na bojištu i u taboru ugušile su na posljetku sav ilirski 
entuzijazam i napunile im duše teškom mrzovoljom. Dame su se tada 
tužile, da je nestalo nježne obzirnosti i galanterije. 

Od njih su muževi sada tražili, da se povrate u tihe skučene pri¬ 
like, iz kojih su ih nekoć izmamili. No one nijesu bile podobne, da 
tome udovolje. Lijepo doba zajedničkog društvenog rada nije se dalo 
izbrisati naprosto iz pameti. Neobični događaji izmamili su ih nekoć 
iz jednoličnog života; kudgod su bile stupile preko kućnog praga, 
svuda su ih dočekali Ilirci tražeći od njih srčanosti i požrtvovnosti. 
Bile su im tada vjerne sestre u borbi i radu, a duša im je uz to procvala 
u slobodnijem mišljenju. Osvijestile su se i upoznale, da ima u žene 
zapravo više snage, nego što je može utrošiti jedino na svagdanje 
kućne poslove. 

Novine i knjige, saborski govori, političke promjene, sve ih je to 
i nadalje zanimalo. NjihovaSse pomoć nije više tražila; stoga su toplu 
vatru probuđenih interesa sa zajedničkog žrtvenika prenijele na do¬ 
maće svoje ognjište i u srca svoje djece. Petar Preradović ocrtao je 
duše tih žena prelijepim riječima: »U domaćem krugu ima dosta slo- 
vinskih krepostih, koje samo izpod ženske r,uk e razcvjetat se mogu 
na toliko, da mirisom svojim blagotvornim cielom rodu oltar kade«. 
(»Kraljević Marko«). 

Godine 1851. u rano proljeće vodao je poštar Palain na"»Nordpro- 
menadu« bolesnog pjesnika Stanka Vraza, susjeda mu iz »dvorane«. 
Vodio bi ga ispod ruke, polagano postajkujući, a iza njih je nosio sluga 
Velić mekan naslonjač. Poštar bi ga primaknuo pod smreke, gdje su 
prvi plahi traci sunčani igličaste grane ugrijali, pa bi bolesnik jetku 
svježinu pohlepno udisavao. Njih dvojica imali su nekoć svoje koli¬ 
jevke u susjedstvu domova u siromašnom selu Cerovcu, ali oko sela 
dizale su se bijele crkve na visokim brežuljcima i na glavicama lozom 
obraslim, otkuda bi svaki Štajerac motrio s radošću bujne poljane 

svoga zavičaja. "> 

Putovi života rastavili su tada drugove iz djetinjstva, ali su se slu¬ 
čajno opet našli, kad je Stanko Vraz postao tajnikom »Matice Ilirske«, 
pa su ih dijelili jedino debeli zidovi Dvoranskog prečca. Za književni 
rad nije Vraz bio više sposoban. On se od nekog vremena naglom 
procesu sušice tek slabašnim krelutima opirao, ali ne na dugo. Kad bi 
ga pohodio prijatelj Lisinski, našao ga je svaki put slabijega, kao da 


















se u pjesniku nešto ruši i izgara. On bi tad zurio u to milo lice, ali nije 
znao, čime da ga tješi. 

Želja za životom rasla je u bolnog pjesnika soneta u istoj mjeri, 
kako mu je tijelo propadalo. Prelijepa njegova duša trudila se neiskaza- 
nim naprezanjem, da bude jaka, silna, kao nekoć, da se uzdrži u pre- 
đašnjoj moći, kojom je sva nježna srca opajala, »jer bez moći nema ni 
radosti!« U toj divskoj borbi morao je napokon pomalo da popušta. 
Jednog je dana listao slovensku knjigu, pa suznih očiju Lisinskome 
pokazao Vodnikove riječi : 

Ni kćeri, ni sina 
Po meni ne bo, 

Dovolj' je spomina: 

Me pesmi pojo! 

Onda se grčevito uhvatio za prijatelja i očajno zaridao: »Ne ću, ne ću 
da umrem! Život je prelijep!« ... 

Na promenadi posjedale bi oko pjesnika mlade Ilirke, sve su nje¬ 
govu srcu bile mile, pa ih je gledao slatkom tugom. Od proljetnog im 
se uzduha zarumenili obrazi, a povjetarac smjelo poigravao tananim 
skutovima i širokim rukavima. Ponajčešće boravile bi uza nj kćeri 
Malinove, zatim Paula, kćerka njegova liječnika dra. Kriegera i duho¬ 
vita Anka Atanackovićeva. Sa ženama znao se pjesnik vazda spora¬ 
zumjeti bolje negoli s muškarcima tvrdog značaja. 

Bolnim su srcem tražile uzalud topao njegov pogled, što su ga 
sada zasjenjivale teške patnje. Kroza nj nije više prosjajivala svesil- 
nica Ljubav kao nekoć. Kratak mučan dah kidao bi mile njegove riječi, 
a tanane iscijeđene ruke grčile bi se nestrpljivo. Pritajenim su suzama 
djevojke primijetile, kako se na tom idealnom licu ruši ljepota, kako 
gasne žar.,, 

Jednog dana, bilo je 24. svibnja 1851,, preminuo je Stanko Vraz 
do svog prozora usred svibanjskog sunca, pa ga je ondje našao po'r 
dvornik Horijan Pećmk posve samoga. Na usnama mu je bio smiren 
smiješak, U veličajnoj povorci, dostojnoj kraljevske njegove duše, ot¬ 
pratili su ga Zagrepčani na vječni počinak. Bilo je usred zvjezdane 
noći u zagasitom plavetnilu čistoga etera. U svačijoj je ruci podrhta¬ 
vala baklja, koja je nemirnim plamsanjem dočaravala antičnu sliku 
talijanskog pogreba za vrijeme Petrarke, najvećeg pjesnika soneta. 









Lisinski je u neutješljivoj žalosti kroz cijelu noć prebirao po 
milim pismima i bilješkama, što ih je toliko godina primao od najnjež- 
nijeg svog druga. Tad je našao i ove retke: 

»Kao što pjesnici trebaju duh narodni da crplju, 
tako će i napjevi vremenom postati VODA ŽIVOTA, 
iz koje će negda naši slagaoci 
napajati svoje umotvore duhom narodnim.® 

Lisinski je zaronio u duboke misli. On je prijatelja potpuno ra¬ 
zumio. BIO JE PROROKOM ZA BUDUĆI HRVATSKI GLAZBENI 
STIL. 


Godine 1851. nastupila je u Hrvatskoj nova politička uprava, t. zv. 
»Bachov sistem«, Jelačić je doduše ostao banom »Hrvatske, Slavonije i 
Dalmacije«, ali se banska vlada pretvorila u c. kr. namjesništvo, na¬ 
zvano službeno »k. k. Statthalterei«, a najveći narodni junak zapao je 
u ovisnost od tuđinske činovničke uprave. 

Hrvatska je tada bila razdijeljena u šest županija, u kojima su se 
sva važna mjesta popunjala Nijemcima ili takovim Hrvatima, koji su 
bili voljni, da dosljedno provode i šire germanizaciju. Do godine 1854. 
bilo im je djelo uspjelo tako daleko, da je njemački jezik opet zavladao 
čitavim javnim životom, uredima i školama. 

Jelačiću je uspjelo jedino to, da je hrvatsku crkvu otkinuo od 
Madžarske. Tada je biskupsku stolicu u Djakovu zasjeo duševni go¬ 
rostas Josip Juraj Strosmajer, koji je kasnije zametnuo borbu protiv 
nepravde i tlačenja i tomu ostao vjeran kroz sav svoj vijek. Sa svojini 
se idealima povukao u progonstvo, neustrašivo dizao svoj glas na kon¬ 
cilu u Rimu, svuda i svagda tražio pravo i slobodan razvitak svog na¬ 
roda, napredak i kulturu, koja se ne smije ometati i zaustavljati. Svaki 
svoj plameni govor, kojim je znao opčarati i lične svoje dušmane, za- 
počimao bi zakletvom : »Tako mi Bog pomogao !« 

Stisnutim zubima i zgrčenom pesnicom gledao je Ivan Kukuljević 
onamo gore, otkuda se narodna svijest guši i tlači. Uzalud mu bilo 
golemo djelo, danica je izgubila jasni svoj sjaj, sve zaglibilo u ropstvo i 
špijunstvo. Cenzura je zabranila slobodu štampe, izdavanje knjiga,'dje¬ 
lovanje društava, narodne zabave. Svi su književnici bili sumnjivi, pa 

234 


su presmjeli duhovi, kao Kukuljević, Mirko Bogović, učitelj Ivan Fili— 
pović, Štriga i drugi, dopali istrage i zatvora. 

Neki hrvatski velikaši i vlastela, koji su vazda rado služili kao tra¬ 
banti prijestolja, nijesu se usudili da po>dignu svoj glas na obranu hr¬ 
vatstva, već su radije pristali uz »Bachove husare«, kako su rodoljubi 
ponijemčeno činovništvo nazivali. Štriga je ostavio mjesto u zemaljskom: 
arhivu, na brzu ruku se vjenčao s »milovidnom djevicom« Julijanom 
Videc, u koje je bilo prekrasno sopran-grlo, pa je s njome pošao na više 
glazbene nauke u Beč. Biskup ih je Šrot podupirao sa 7000 for,, pa je 
mladi par uz izvjesne profesore prijestolnice u opernom pjevanju tako 
naglo napredovao, da im se iza tri četvrti godine već nudili engagementi.. 

Štriginim odlaskom izgubio je Vatroslav najjači svoj potporanj, pa 
nije znao, kuda da se djene. U glazbenom zavodu bivale su prilike sve 
jadnije, pa se uzalud nadao, da će doći do priznanja. 0 tome je pisao 
milom znancu Aleksi Zellneru, sinu zegrebačkog koralista, koji se u 
Beču podignuo do profesora i prvog tajnika konservatorija : 

». . . . Kako je vama poznato, bio je naš glazbeni zavod već u 
posljednjim trzajima, ali mi smo toga siromaha ipak opet na noge po¬ 
stavili. Sada je zavod kako tako organiziran, imademo i nove statute,, 
po vis. ministarstvu potvrdjene i pohvaljene, ali i ti statuti stoje na ža¬ 
lost samo na papiru. Da se u praksi ne vrše, tomu je kriv odbor, u koji 
su ljudi birani samo za to, da im se iskaže počast. Ovi ne mare, da li 
umjetnost ostaje umjetnost, ili ne, premda imade i medju njima izuze¬ 
taka, ali samo veoma malo ...... 

». . . . Moja malenkost ima čast, -— ali samo čast! — biti nad¬ 
zornikom škola, te je ta malenkost primorana davati privatne lekcije,, 
da ne postane još veća malenkost. Kako to prudi mojemu zvanju, gdje 
sam se morao posvetiti kompoziciji, i kako to djeluje na fantaziju, koja. 
bi trebala poticanja i njegovanja, ali koja je dobila u toj zemlji strašan 
udarac od apatije; to prepuštam vašem mudrom i savjesnom sudu.« 

». . . . Mi imademo i narodno kazalište, na kojem se od početka 
saisone vucare kojekakovi talijanski »Minnesangeri«, povadjeni, — čini 
mi se — iz mletačkih laguna. Ravnatelj te čete dobiva u nas mal ne 
sve badava, samo da nema velikog troška, a iz zahvalnosti nasamaruje- 
nas svakom zgodom, t, j. ne nasamaruje nas glazbenike, nego zagre¬ 
bačko općinstvo, koje i ne opaža, kamoli da razumije postupak toga 
varalice. Bože moj, ono šuti što od mnogostranog neukusa, što ođ 

-straha, da ne pokaže svoju inkompetenciju, i da posrne onako, kako je 
posrnulo s dobacivanjem vijenaca . , . 

»Vječna je šteta, što se naš glazbeni zavod posve ignorira, jer ako 
ikada, to bi sada mogao zadovoljavat svojoj svrsi. Kako bi lijepo mogao 
uzgojiti glazbene sile ze buduće kazalište! U tom slučaju ne bismo tre¬ 
bali namicati sila iz tudjine.« 

Pa tako se ima i s mojim radnjama, kojih imam dosada 
kakovu stotinu. Niti prijatelja ne mogu naći, koji bi htio moje kompo¬ 
zicije preporučiti kojemu bečkom nakladniku, da ih iznese na bijeli 
•svijet, kamoli da bi se tko sam u mene upitao. Iskreno ispovijedam, da 
sam već često mislio, da biste upravo vi mogli u toj stvari posredovati, 
budući da uživate velik ugled u umjetničkom svijetu. Ja ne bih iz po¬ 
četka tražio honorara od nakladnika, te bi mu smjesta poslao nekoliko 
-svojih boljih njemačkih popijevaka.« 

Svagdanje brige bivale su za Lisinskoga sve nesnosnije. Otkad ga 
]e ostavila sestra, a pogotovo sad, kad je izgubio oba tijesna prijatelja, 
.pala je skrb za svaku sitnicu na nejaka mu ramena. Nije bio vičan da 
se brine za se. Koji put bi se kod popodnevnog orkestralnog ili pjevačkog 
pokusa dosjetio, da taj dan još ništa nije okusio, osim onog lončića mli¬ 
jeka, što mu ga je gazdarica svakog jutra postavila do postelje. Bilo je 
za nj odveć mučno, da svoj život razumno uredi. Sav mamuran od gladi 
i slaboće tad bi pao u najbližu gostionicu, ondje naručio obilatu večeru, 
pa često morao za nju platiti više, no što su mu prilike dopuštale , . , 
Sjutradan se koji put našao pustoruk. Glava bila mu je još i sada va¬ 
zda krcata harmonijama, pa mu je uvijek bilo potrebnije, da novi motiv 
stavi smjesta na papir, nego da jadno tijelo nahrani. 

Nerazložnost i lakomislenost bile su odsjev aristokratske mu 
■duše, koja se nije snalazila u sićušnim stegama svakidašnjosti, jer je u 
nje potreba za širokom slobodom bila mnogo jača. Malene svoje do¬ 
hotke od poučavanja djece nije nikada znao dovesti u sklad, pa je 
često zastao kao bespomoćno dijete pred neugodnim čudom. Bilo mu je 
najmučnije tražiti tuđe pomoći. Kad je uzeo pero u ruku, da se obrati 
na kojeg imućnika, zarudili su mu se od stida obrazi, smatrao se bo¬ 
galjem, koji kuca na tuđa vrata. Nikad mu nije padalo na um, da su 
-drugi skrivili njegovu nesreću, goneći ga naprijed pod silu. U uhu su 
mu često ječale Štrigine riječi: »Bogec si bil, bogec buš ostali, dok 
si živ!« 

- , . Kod porodice Brlić-Mažuranić u Brodu na Savi nalaze se u ostav¬ 
štini hrvatskog književnika Andrije Brlića dva pisma Lisinskoga, koja. 
jasno svjedoče, kako se morao ponizivati i tražiti sveze, da svoje glazbe, 
u svijet protura. 

»Gosp. Andriji Torq. Brliću 


»Gospodine prijatelju! 


u Djakovu. 


Evo Vam pošiijam moje novosastavljeno kolo slavonsko za P. F, 
— horvatskoga neimam za sad — i sigurno bi se požurio — nu kopista 
mi je lenština. 

Sa onomadne poslanim Mazurom i kadrilom iznaša sve ukupno, 
2 for. sr. Jošte Vas imam najuljudnije moliti, kakovim načinom da ja 
onih 200 nar. napevah po G. Augugstinoviću pobranih dobiti mogu za 
prepisati — to mi nekako javite, 

Osvedočen nadalje o Preč. Gosp. Biskupu Strosmajeru kako od- 
sviuh stranah čujem da on velikodušno osamljen umetnost podupira — 
usudjujem se Vas zamoliti — bi li Vi tu dobrotu imali, i njemu nekako 
od moje strane najpokorniju prošnju izrekli glede dopuštenja da mu 
jedan od mojih glasbenih proizvodah posvetiti bi smio: vrlo biste me 
time obvezali — ako tu milost steći bi mo^o, 

U Vaše prijateljstvo preporučajući se, čekam sa željom na odgovor. / 
Vaš pokoran 


V. L i s i n s k i. 

U Zagrebu 20./2. 1852.« 

Brlić mu je odgovorio na to 21. ožujka 1852. 

»Štovani gospodine! Dični narodni umjetniče! 

Na štovani Vaš list od 6. pr. mj., koji sam biskupu proštio, imam — 
\ am od njegove strane odgovoriti, da će mu neizmjerno milo biti, pri¬ 
miti posvetu napjevah za misu, prodiku i druge svetčanosti u narodnom 
duhu tako, da se i crkvenost time u obzir uzme. Čim dakle budete pri¬ 
pravili Vaše sastavke, molit ću, da ih priobćite meni, pa ću ih ja poka¬ 
zati presv, gosp. biskupu, koji u podupiranju umjetnosti, osobito gdje se- 
ista slaže s istinama vjere, u kojoj je on biskup, najveću nasladu žitka 
svog nahodi. 

Osta.jem s odličnim štovanjem 

Vaš iskreni dr. B r 1 i ć.« 

Na to je Lisinski odgovorio: 

»Dragi gospodine! 

Dobivši Vaš odgovor uvidj eh sa radost) u tako blagu naklonost 
presv. g. Biskupa kao i Vaše u njega glede mene zaštite — i bl'ago- 
darim Vam na tom iskreno. Zajedno mi Vi pišete — da za posvetu 
bi se crkveni predmeti bolje pristojali — što i ja šam predvidjam ; 
jzato namšravam nekoliko napevah (za ćelu misu najmre, prodiku i 
■druge svečanosti) u narodnom duhu za puk tako napisati da se oni, kao 
u nemačkoj Hajdnovi napevi, u narod uvedu, tim laglje se takodjer 
postići će, ako se svakome organisti jedan iztisak pošalje; ali istina, 
ja to tekar za nekoj čas aogotovit mogu; za taj par već odprie mislio 
sam da presv. Go. Biskupu 3 komada posvetim, koji su svi moralnog 
sadržaja, kao »Otče naš« od Trnskoga, —• »Moja ladja« i »Lahku noć«' 
od Preradovića, koje posledne, mislim, da ste već i sami ovde čuli; i 
'koji obću pohvalu postigoše. 

Zato evo usudjujem Vam predložiti jeli bi ove 3 komade za po¬ 
svetu priredio ili pako gore rečene napjeve; i molim Vas najuljudnie, 
da mi glede toga čim prije dovoljne odluke od strani presvj. Go. Bii- 
:skupa pripor-učiti izvolite. 

One dva forinta primio sam. Time ostajem u čvrstoj nadi da mi Vi, 
»kao dosad prijateljsku-podporu neuskratite, i zajedno 

ostajem sa iskrenom zahvalnostju Vaš pokoran 

V, Lisinski.« 

Škola glazbenog zavoda bila je kroz mnogo godina smještena 
na Kipnom trgu (kuća Derenčinova). Niski stropovi nijesu doduše 
pogodovali akustici, ali odbor je raspolagao vrlo slabim sredstvima, 
pa je bio sretan, da ga trpe ondje. S vremenom bilo im je ipak pre¬ 
tijesno, pa su našli jeftin stan od četiri sobe na Potoku (Tkalčićeva 
ulica br. 19.), gdje su cijelo pročelje u prvom katu zapremali. Za¬ 
vodske su pak koncerte držali u »Dvorani«. 

Ondje su poučavala tri profesora: Antun Schwarz, temperamen¬ 
tan guslač i kasnije dirigent u kazalištu; Oertl, čelist iz Dresdena, 
tip njemačkog muzičara, onizak i dobroćudan, temeljit i flegmatičan; 
a u pjevanju Lichtsnegger, visok, suhonjav, nad ušima sa starinskim 
uvojcima kao »Papa Haydn«, u crnom krilatom kaputu i sa vječito 
blagim smiješkom. Njemu je Vatroslav predao Heđu, neka metalni 


njezin ali usavrši. U njegovoj sobi ravnao je Lisinski pokusima za 
koncerte i svečane mise, za koje je sticao lijepu hvalu, ali nikakove 
nagrade. Morao je pače vazda pripravljati nove zborove pa i dječje, 
a da nije primao -plaće. 

Jednoga dana, dok je s učenicima vježbao za ispitni koncert 
oveću svoju novu skladbu »Jutro« za mješoviti zbor od sedam glasova, 
potraži ga neki glazbenik iz Praga. Donio mu pozdrav iz glazbenog 
kruga, koji mladog Hrvata nije zaboravio. Oni su ga pozivali na od¬ 
lično mjesto dirigenta i zborovođe, koje mu jamči osim lijepog stalnog 
dohotka još i tu pogodnost, da će se njegove kompozicije, što će u 
koncertima steći povoljnu kritiku, štampati u nakladi društva. Osim 
toga je društvo voljno, da propagira i njegove opere. 

Češki muzičar primijeti: »Tamo su gore dočuli, da Hrvati ne znadu 
cijeniti vaš talenat ni vaše narodno glazbeno blago, na kojem im Česi 
upravo zaviđaju!« 

Lisinski je nevoljno trenuo ramenima. 

»Kod vas u Hrvatskoj odveć su jadne glazbene prilike, a da bi 
talenat vašeg kova našao udovoijenja. Mislimo stoga, da ćete tu po¬ 
nudu rado primiti.« 

No Vatroslav nije još uvijek našao odgovora. Spustio se na stolac, 
prekrio rukom oči, sav je drhtao. Pred njime je prvi put zasjalo 
sunce, ... a! ga vodi daleko, daleko_ 

Napokon digne glavu i reče odlučno: »Hvala vama! Molim, po¬ 
ručite i odboru najdublju moju zahvalu! Prevelika je za me čast!... 
Istina, pravo kažete, Hrvati ne znadu cijeniti svoga čovjeka. Tko za 
njih uzradi, mora propasti! Nemo prppheta in patria ... Ali ja ne 
radim za cijenu, niti za priznanje, niti za slavu... Ja radim. . . 
jer . . , jer... naprosto ne mogu drugačije! . ,. Bit ću presretan, ako 
možda položim temelj za razvitak jugoslavenske narodne glazbe, ako 
stvorim možda narodni glazbeni stil, što će ga poslije mene snažniji, 
smjeliji talenti nastaviti i usavršiti. Ta zadaća moga života, u koju 
sam dosada utrošio svoje zdravlje i blagostanje, odveć mi je mila, 
a oa bih je mogao napustiti za volju blistave budućnosti. .. zarad 
sebičnosti!« 

Češki ga je muzičar gledao u čudu, prekosio sažalnim pogledom 
ispaćeno to tijelo u trošnim dronjama, »Ali pomislite, gospodine Li¬ 
sinski, ako služite nama, služite i svojoj braći! I tamo vas čeka polje, 




po kojem možete sijati narodno cvijeće. To je upravo misija, koja 
vas čeka... Stoji vam prosto, da se vratite u domovinu, čim vas 
ona pozove.« 

Lisinski se vajno nasmjehne: »Ne, ne, dragi gospodine, vi ne 
znate, što je hrvatsko srce! . , . Hrvata veže vjernost uz svaku grudu 
zemlje. Što su mu patnje veće, to mu je i ljubav vjernija! Stoga hvala 
vam, ne mogu nikako da primim lijepu tu ponudu!« 

Češki ga je poslanik ostavio sav u čudu i nezadovoljan, pa je 
putem gunđao: »Jadni zanesenjak!« 

* 

Jednoga dana pozove predsjednik Klobučarić, član kazališnog 
odbora dobrovoljaca i glazbenog zavoda, Lisinskoga k sebi, te mu 
priopći, da će oba umjetnička zavoda pripraviti u kazalištu sjajnu 
večer u slavu dočeka Nj. Veličanstva cara i kralja. On mu predaje 
ovime misiju, da pribere što veći broj glazbenih grla, što će pod nje¬ 
govim ravnanjem pjevati »carevku«. Osim toga neka sklada koncertnu 
jednu ouverturu, koju će one večeri lično dirigirati, a za njom neka 
slijedi »Ljubav i zloba« u najpomnijoj izvedbi. Za soliste pobrinuo 
se odbor. Pozvao je iz Beča Štrigu sa ženom, da pjevaju glavne dio¬ 
nice, Obrena i Ljubicu, pa i Stazića. Obećali su im tako sjajne na¬ 
grade, da će svakako rado doći. 

One se je večeri Lisinski sav opojen vraćao u svoju sobicu, bru¬ 
jalo mu u glavi, zvonilo u ušima i stao smjesta skicirati »koncertnu 
ouverturu br. 7.« za veliki orkestar u D-duru. Odabrao je oblik i 
sadržaj njemačke ouverture, da time ugodi ukusu najviših gosti, 

. Pripreme su tekle u živahnom tempu, svaki se pojedini član sma¬ 
trao sretnim, što će stupiti pred ta sjajna lica. Štriga je primio poziv 
vesela srca i javio, da će on i žena pjevati besplatno, a odbor neka se 
tim njihovim honorarom pobrine za vrstan zbor. Štriga je onih dana 
upravo trebao da pjeva za engagement u »Karnthnerthor-Theater« 
(bečko dvorsko kazalište), al se ipak odlučio da krene u Zagreb, da 
uzveliča svojim pjevom operu »Ljubav i zloba« i njezina tvorca. Ka¬ 
zališni je odbor međutim sudjelovao i kod općenitog programa za 
kraljev doček, pa su Uglavili ovaj raspored : 

Nj. Veličanstvo mladi car i kralj Franjo Josip I. trebao je stići 
iz Varaždina u Zagreb 2. listopada 1852. u 3l/> sata popodne. Kod 

prvog slavoluka u Jurja vesi (Maksimir) dočekat će ga velikaši i 
odlična gospoda. U gaju će biti postavljen krasan šator, u kom će 
kralj primiti poklonstvo. Putna će ondje kočija zaostati, kralj će za- 
jašiti konja, pa će uz odličnu pratnju banderija i konjanika krenuti 
kroz dugački drvored jablana u grad. 

Na početku Vlaške ulice bit će postavljen drugi slavoluk. Tamo 
će vladara dočekati načelnik grada sa zastupstvom, da ga svečano 
otprati u hrvatsku prijestolnicu. Pred crkvom sv. Kralja primit će 
vladara visoko svećenstvo sa cijelim klerom, uvest će ga u crkvu, 
gdje će se otslužiti svečani »Te Deum laudamus«. Zatim će kralj uz 
veliku sjajnu pratnju jašiti preko Harmice, Duge i Kipne ulice, Kipnog 
trga i Pivarske ulice u banske dvore. 

U večer bit će u kazalištu operna predstava »theatre pare«, kojoj 
Će pribivati kralj s velikom svojom pratnjom. Pretplatnici loža po- 
zivlju se, da za svečanu tu predstavu odstupe svoje lože besplatno 
za kraljevu pratnju. — 

Cijela se zagrebačka, varaždinska i križevačka županija priprav¬ 
ljala na raskošan doček, čistili i redili skupocjene svoje odore kao 1848., 
kad su dočekali narodnoga svoga bana. 

Glazbeni je zavod osjetio više no itko, koliko treba da prinosi 
k savršenom izvedenju programa, pa se Lisinski trudio bez noćnoga 
počinka, da Hrvatskoj pred najvišim forumom, osvjetla lice. 

Skupio je velik zbor od tri sta pjevača preraznih staleža i za¬ 
nimanja. Uvježbao je s njima besprikorno »carevku«, da je time odbor 
posve zađavoljio. Zatim je složenim orkestrom od vojničke bande i 
diletanata uvježbao novu koncertnu ouverturu, a u kazalištu »Ljubav 
i zlobu«. Njegovo je tijelo radilo divskim naprezanjem, nije osjećalo 
umornosti, jer je bio razmahao krila kao nikada, da pokaže svome 
narodu, što može i znade. 

U nekoj večernjoj sjednici, u koju nije bio pozvan, odlučio je 
odbor na Klobučarićev predlog, da se program, koji miriše odviše 
na slavensku, s temelja promijeni. Pozvali su na brzu ruku neko 
talijansko društvo, da pjeva »Lucreciju Borgiu«; koncertna ouvertura 
Lisinskoga i njegova opera neka izostanu iz programa, a »carevku« 
neka pred Nj. Veličanstvom dirigira profesor Schwarz impozantnom 
svojom pojavom. Smjesta su brzojavili Štrigi, da ne treba doći, ali taj 
nije primio brzojava, pa je sa .ženom iznenada osvanuo u Zagrebu. 

Vatroslav Lisinski 1 6 

Ovdje je našao Vatroslava u suludom očaju- Sva pritajena gor¬ 
čina cijelog mu potištenog života, u kojem se nizala vječita razočara¬ 
nja, zapostavljanja i odricanja, razbuktila se sada po prvi put žestokim 
plamenom srdžbe i ljutine. Napokon je ipak progledao. 

Sve dosad bio je strpljiv u neiskazanim mukama, zarad čega 
- su ga okrstili »prenaivnim i nepraktičnim stvorom.« On nije planuo, 
kad je kao mlad pravnik s odličnom naobrazbom služio četiri godine 
kao besplatni vježbenik, a da nije tražio ni dopusta, ni potpore; nije 
planuo, kad je preustrojivši glazbeni zavod ondje radio besplatno tri 
godine, vršeći službu za trojicu; ali sada je ipak planuo. Bilo je prvi 
i posljednji put u životu. 

Jedva je vjerovao svojim očima, kad je ugledao na pokusu tali¬ 
jansko operno društvo vrlo slabih sposobnosti, što mjesto pomno 
pripravljene hrvatske opere pjeva »Lucreciju«. Mjesto koncertne 
ouverture, koju je stvarao usred noći, a ipak njome oduševio- svirače, 
na brzu su ruku spremali »Proslov«, a »carevku«, kojom je htio da 
svome odboru pokaže, što dirigent može postići i sa najneskladnijim 
materijalom, ako se u svoj posao razumije, dirigirat će sada drugi. 

Kroz više dana polazio je redovito na pokuse, da se uvjeri, nije 
li tlapnja usijanih mu moždana, što ga muči' besmislenim prikazama. 
Nadao se sveđer, da, ćc odbor odbaciti nespretni taj novi pokušaj, 
a uvježbane da će se skladbe dostojno izvoditi. Napokon ga je Štriga 
poveo sa sobom, da se ne izvrgava ruglu. 

Iza nekog vremena, dok se ponešto smirio, išao je na Štriginu 
ponuku do Klobučarića, da ga umoli, e bi ga s obzirom na dokazani 
uspješni rad od tri godine napokon imenovali plaćenim ravnateljem. 
Za koji dan primio je kratku poruku, da je otpušten. Na njegovo su 
mjesto postavili za ravnatelja uz primjeren dohodak mladog čovjeka, 
prožetog njemačkim duhom. 

Primivši taj dekret nasmijao se gorko. Sjetio se Čeha i njihove 
sjajne ponude. Ali mu u srcu ječalo: »I dandanas bi ju odbio!« 

U posljednje doba zanemarivao je svoje učenice, pa i bolesnu 
majku. Kad ju je opet pohodio, našao je uz nju Stanu Lipovčićku, a ta 
ga je obzirnim riječima stala pripravljati na skoru katastrofu. Va- 
troslav je potiho unišao k bolesnici, sjeo do njezinih nogu, pa je počeo 
ljubiti mile te staračke ruke, koje su od vodene bolesti nabrekle. 



Vruće je suze gutao u se, nije mogao čistom savjesti da majčici gleda 
u oči, jer svog obećanja za njena života nije iskupio. 

A tad je odnesoše na tihi brijeg sv. Roka, gdje ju je vjerna zem¬ 
ljica pokrila, pa ju sjedinila s Andrijom, Marijom, Josipom i dje¬ 
čicom. Odjednom zajaukne Vatroslav iz dna duše: »Svi me ostavlja¬ 
te! , ,.« pa se sruši na tle. 

Franjo i Stana trudili su se oko njega, da ga pridignu. Lice mu je 
Poprimilo izraz Raspetoga, koji ne može da snosi muke. Oči su mu 
se.uduble, a onda zaklopile. Tad osjeti on tople malene ručice, što 
ga miluju kao svježe vrelo života, On rasklopi oči: malena je Tonka 
presenećenim pogledom zurila u njega, grlila ga i na hladne usne po¬ 
ljubila, On ju je gledao preplašeno, gotovo zatravljeno: oko mlade 
glavice kružila je aureola odabranih mučenika . .. 

* 

Iza tih golemih uzrujavanja slijedila je posvemašna iznemoglost, 
-Ostavivši se preko srca omiljelog mu glazbenog zavoda, posvetio se 
sada posvema pouci u glasoviranju. Kad je ustrebalo, ugađao je i 
glasovire,- pa se zahvalnim srcem sjećao dobrog starca Čeha, koji ga 
je u taj posao uputio. 

U tužnom njegovu životu sjale su sada sauno još dvije zvijezde: 
Keda i Tonka. Obje su nastojale, da jadnog umjetnika toplom ljubav¬ 
lju zaogrnu, kako ne bi osjećao nepravdu života. Heda je sada vazda 
smišljala, kako bi mu se pribavila stalna služba, da jednom udu u 
zajednički dom, u kome se nadala kraj najveće čednosti da će mu 
biti lijepo i udobno. Bila je svi jesna o tom, da će ga dobrom hranom 
i ljubaznom njegom pridići, pa da će ojačati. Odjednom mu osvane opet 
malen tračak nade. 

Ban Jelačić izdao je svome narodu proglas, (13. pros. J851,), ko¬ 
jim je pozvao imućnike širom domovine, neka žrtvuju prema moguć¬ 
nosti oveću svotu za osnutak hrvatskog narodnog kazališta. Banska 
je vlada imenovala već i ravnateljstvo, u kojem bijahu znanci Lisin- 
skoga, predsjednik Ambroz Vranicani Dobrinović, odbornici arti¬ 
stičkog odjela dr. Demeter i Kukuljević, a u gospodarskom Malin i 
Pavao Hatz. Banov je poziv urodio neočekivanim plodom, pa su 
smjesta krenuli na djelo. Iz tih čednih početaka, malenih igrokaza i 
lakrdija, razvijala se zgrada hrvatske opere. Ali tada nije još bilo 

pjevača ni ensembla, ni zbora, osim malene čete vještih dobrovoljaca., 
Lisinskomu je procvala nova nada, da će s vremenom zasjesti 
dirigentsku stolicu. A onda je v pomislio na svog »Porina«. Hoće li 
ikad doživjeti presjajnu tu sreću, da čuje svoju operu? Zvuči li onako,, 
kako mu bruji u glavi, dok prelistava partituru? Nema za komponista. 
većeg uživanja, nego kad oveće svoje djelo čuje s potpunim pjevačkim 
i orkestralnim aparatom. Tu »presjajnu« sreću nije s »Porinom« doče¬ 
kao. Tekar g. 1857. uspjelo je Zagrepčanima, da ju dijelom iznesu,. 
Demeter je tada pisao Kukuljeviću: 

. Štriga i njegova supruga u društvu još nekolicine pjevanju, 
vještih dobrovoljaca izveđoše više pojedinih arija, povećih recitativa, 
ensembla i zborova uz popratu fortepiana, izmedju kojih nije bilo 
baš nijednoga komada, koji nebi bio električno i porazno djelovao na. 
svekolike .slušatelje, svi smo bili ganuti, svi uzhićeni. ,. Potan'ka ka¬ 
rakteristika, narodan, uprav slavenski izraz i divan poetični uzlet, 
sve to našao sam u tolikoj mjeri, da se upravo ponosim, što mi je 
sreća pala u dio, da sam mojim stihovima dao povoda tolikom 
umo tvoru.« 

»Ako je ova muzika na nas učinila tolik utisak već uz pratnju, 
jeanostručnoga fortepiana bez svake pripomoći teatralne zasjene, 
kako bi morala stopram djelovati, da se izvede u kazalištu sudjelo¬ 
vanjem velikog orkestra, mnogoglasnih zborova, čarobije mimične 
predstave, velikolijepnosti dekoracija, slikovnosti naših narodnih 
odjeća i pozorištne razsvijete ... To bi morao biti neopisiv utisak: 
i kolikom silom mogao bi djelovati na živahnu ćud slavenskih sluša- 
laca! No da li će nam ikad pasti u dio sreća vidjeti na pozornici; 
shodno predstavljeno to prekrasno muzikalno djelo? Ta misao -zabav¬ 
lja i muči me neprestano odkad sam pokusio neobične slasti te divne: 
kompozicjje .. .« 

Ni Demetrovoj želji nije bilo udovoljenja, jer se »Porin« tek 2,. 
listopada 1897. pod intendantom Miletićem, u izvrsnoj priredbi Nikole 
pl, Fallera, u potpunom svom čaru prikazao. 

* 

Jedne nedjelje prije podne usp'injao se Lisinski najmilijim svojim; 
putem kroz Kamenitu i Opatičku ulicu do Banovih. Bio je vrlG> 
uzrujan i zamišljen. Otkad su ga ostavili svi pouzdani prijatelji, a. 


sva mu rodbina počivala pod zemljicom, nije mogao da podnosi sa¬ 
moće. Heda je jedina, što njegovu životu još podaje smisla i lje¬ 
pote. Danas će je zaprositi. Šest već godina čeka, da mu uđe pod 
siromašni krov, da mu vida ranjene njegove grudi, tamnim očima da 
ga hrabri i čeliči. U njima usijana njegova glava nalazi rashlađenja 
kao da roni u svježu svetu vodu. 

Danas ga je obuzela nenadana srčanost, neki prkos. Neka se jed¬ 
nom riješi najžarče pitanje njegova života. Gospodin ga je Ban pri¬ 
mio ljubazno kano obično, ponudio ga likerom, koji je nedjeljom bio 
vazda u pripremi. Opazio je u Vatroslava neku prikrivenu radost, 
stao ga nukati, da mu se povjeri. 

, »Magnifice! Čemu da duljim! Jur šest godina ljubim vjerno vašu 

kćerku Heđu! Ako se ne varam, udostojila se ona, da meni nevrijed¬ 
nome prikloni zlatno svoje srce. Ako me smatrate dostojnim trajnog 
vašeg prijateljstva, cijenjenog vašeg rodbinstva ... molim vas, po¬ 
dajte mi Hedu za suprugu!« — ganutljivim je djetinjim pogledom 
zagledao u oca. 

Gospodin se varoški fiškal jedva primjetljivo trgnuo, odveć ga 
je to iznenadilo i preplašilo, Lisinski bio mu je vanredno mio, cijenio ga 
je zarad bistroga značaja,i glazbenog genija, kojemu se muzikalna nje¬ 
gova duša duboko klanjala. Ali je čovjek bolestan, bez stalne službe, ne 
može se ni sam prehranjivati. 

Pogledao mu u oči, kako sjedi pred njim sav drhtav od iščekiva¬ 
nja, i silno mu se dao na žao. Zar da ga i on još ponizi . . . ? Bio je 
duboko dirnut bezazlenim tim pogledom. U toj netaknutoj duši mora 
■da je posebna neka svetinja. Bitni život umjetnikov leži očito u svi¬ 
jetu, koji je pred zbiljom zastrt nekom čamom koprenom neiskustva. 
Zlo i realne brige leže daleko, izvan njega, dalje od same smrti. Kad 
briga i nužda kroz nju upru tvrdi svoj prst, pa se njime dodirnu umjet- 
nikova čela, mora on da se na mahove rastrijezni, ali čini je udovo¬ 
ljio najprečim potrebama, silom im se othrva, opet se zavije u svijetle 
svoje zrake i vraća se u svoj svijet iluzija i priviđenja, što mu dušu 
hrane i oplođuju . . . 

Teško se gospodin fiškal iz tih misli prenuo pa tražio oprezno 
riječi, da umjetnika ne uvrijedi. »Nijeste se prevarili, dragi prijatelju, 
mi vas svi vrlo cijenimo, i ljubimo! A kakovim dohocima mislite, da 
biste svoju porodicu mogli uzdržavati?« . 















Lisinski ponikne nikom. Gospodin ga Ban stane dobrohotno 
hrabriti: »Vi ste svršili juridičke i filozofske studije, govorite i pišete 
pet jezika, pa ste zato sposobni, ,. hm... za činovničku karijeru.. 
Mi imademo sada vrlo malo sposobnih mlađih ljudi. Promislite ! . . . 
Ako ste voljni, pobrinut ćemo se za namještenje. Mislim, da ne će biti 
teško.,, a možda će vam dosta jati vremena i za glazbu ,. . zaista bi 
bila šteta, ako bi domovina izgubila najvrsnijeg svog kompozitora.« 

Lisinski je još dublje poniknuo glavom. U osjetljivoj boli stisnuo 
je obje ruke na grudi, bilo mu da zaplače. Došlo i do toga, da mu 
otmu bit njegove biti — muziku! On se u tom času nalazio u naju- 
ža'snijem položaju, pred odlukom, kako je nije 'bio zamislio ni u naj¬ 
gorčim časovima. Lišiti se muzike . . . ? ! Ili Hede .. . ? ! Jedno mora da: 
žrtvuje... oboje ne može da pridrži! Bilo bi odveć lijepo... Kako 
će ... ? Njih obje srasle se odavna u njem, dijelovi su jur njegove- 
osobnosti, pa se ne dadu raskinuti, 'kao što ni duša mu od tijela, a da 
ne prestane živjeti... 

»Promislite, dragi prijatelju, pa evo vam onda i moga djeteta!« 

Gospodin je Ban ustao i pružio mu ruku: »Poslat će vam Hedu«, 
i ostavio ga na samu. Pred vratima našao je svoju ženu, koja je u. 
dubokom strahu prisluškivala. »Ni-jesi li ga možda uvrijedio...?« 

Gospođin Ban odmahne glavom, spusti se u naslonjač i objema 
rukama prekrije oči: »Sad sam žrtvovao svoje dijete!« 

Žena ga je gledala osupnuto, dosjetila se, da je zapravo ona kriva,, 
jer nije branila, kad se u mladih stala buditi ljubav, pa ga nemirnom 
savješću upita: »Kako ć.eš sada...?« 

»Moramo mu naći namještenje kod uprave, da se barem znade,, 
tko je i što je, da ima neki naslov, a ne samo — muzikuš!« —- 

Mjesec dana hodao je Vatroslav ulicama kao bezuman, u bolnoj 
neodlučnosti, koja mu je cijepala dušu. Kad je sjedio uz Hedu, ona bi 
ga tješila: »Ima vremena!« On možda nije slutio, da djevojka isto to¬ 
liko pati. Nije htjela da primi životnu njegovu žrtvu, a opet bila je 
svijesna o tom, da je jedina podobna uščuvati mu život. Ljubavne je 
njezine osjećaje nadbijala nježna ženska briga oko njegova blagostanja. 

Znala mu je tada crtati budući njihov život. Ona će bditi nad njim, 
uzet će sve brige na se, radit će i štediti, kako ju je majka naučila. 
Poslije ureda dočekat će ga, makar u jedinoj njihovoj sobici, s toplom- 
večerom, a onda će on uz .glasovir zaboraviti sve dnevne neugodne; 



poslove. Skladbe, što će ih skicirati, ona će kroz dan na čisto ko¬ 
pirati, podržavati pismeni saobraćaj sa nakladnikom, koji će se ja-' 
mačno naći u Češkoj. Šteta, što se nijesu već i prije s pomoću ta¬ 
mošnjih prijatelja pobrinuli. 

Vatroslav bi joj tada pogladio pramove, poljubio je u čelo, ali 
bi o tome šutio. Llsjeklo se preduboko ... 

Jednog su dana roditelji čekali Hedu do ručka, ali nje nije bilo. 
Podne je odavna odzvonilo, svaka građanska kuća već sjela za stol, 
pa tako i kod Banovih. Otac je već glasno izmolio »očenaš«, postajao 
nestrpljiv, krivio majku, što je djevojka pošla od kuće bez dopuštenja, 
pa još i sama, što građanskoj kćeri nimalo ne priliči. Svi su oko stola 
pokunjeno šutjeli. Nešto se zbilo! Ali što...? 

Odjednom stupi Heda u sobu sva zažarena i drhtava od velikog 
uzbuđenja. Ona poljubi oca u ruku: »Oprostite!« 

»Gdje si bila?«. 

»Kod bana Jelačića!« 

»Hedo! Kćerko! Što si uradila? ... Po što si pošla?« 

»Umolila sam ga, da Vatroslavu nađe mjesto u pravnom odjelu !« 

»Pa zar te je primio? ...« Ocu su zasjale oči s odvažnosti njegova 
-djeteta. »Tko je ikad vidio, da žensko čeljade ide na svoju ruku pred 
bana? :< 

Heda je porumenila. »Znam, da nije u redu! Ali što ću.,.? 
Podvornik me nije pustio unutra. Onda je došao major Preradović . ., 
.pa ,. 

»No ... je 1’ možda bio drzak?« 

»Ne . , , ne znam, samo mi je rekao, da ban voli gledati crne oči, 
pa me odveo unutra.« 

»A onda . ..?« 

»Ban je bio vrlo ljubezan, rekla sam mu, da sam vjerenica Lisin- 
skoga, pa da molim za njega namještenje kod pravnog odjela. On mi 
je odgovorio, da je Lisinski zaista zavrijedio, da mu se pruži pomoć. 
Onda je nešto zabilježio. Kad sam otišla, ipekao je, neka pozdravim 
Lisinskoga, ali i mog oca, kojemu čestita na takvoj odvažnoj kćeri.« 

»Ej, dijete moje, ipak nije bilo u redu! A Bog zna, da li je Lisinski 
s time sporazuman ? -- —« 

Tri dana iza toga događaja bio je otpor Lisinskoga skršen. Na 
brzu ruku Sastavio je molbenicu za namještenje kod zagrebačkoga 

zemaljskog suda, jer se bojao, da ne bi prekršio vjere, što ju je sinoć 
položio u Medine ruke. 

Zatim je pošao do gradskog načelnika Kamaufa, pa ga umolio za 
svjedodžbu o ponašanju, koju treba molbenici priložiti. Gradsko mu 
poglavarstvo nato izdalo ovaj spis : 

Broj 24. 

»Od poglavarstva glavnog kraljevskog grada Zagre¬ 
ba s ovim službeno priznajese, da vatroslav 
Lesinsy inače domači gradjanski Sin pošto bi 
Nauke ovdje izučio Čes ćelo vreme svog u 
gradu ovim od Mladosti bavlenja sebe mirnog 
poslušnog i čednog tako izkazao je, da 
glede njegove Čuđorednosti ništa spolom 
opaziti se nemože, da pače u obziru svog 
moralnog života i Zaslugah koje si je sa svo¬ 
jima redkum umetnostjum u skladnoglasu 
za čitavu domovinu stekao vsaku preporuku 
punom merom zaslužio. 

U Zagrebu dne 3. Sečnja 1851. 

Načelnik 

Kamauf«. (Mali pečat). 

Međutim mu je došao iz Karlovca Lipovčić i dao mu napisati 
svjedodžbu o pređašnjem njegovu službovanju kod banskog stola, 
Nedavno su bili onamo premješteni, što je Stanu i Kloticu vrlo ra¬ 
žalostilo, ali ih je Vjekoslav utješio time, što je ondje stekao vrlo 
lijep položaj kano priv. predsjednik mjenbenog i zem. suda. 

Ovaj je spis glasio: 

»Sviedočba. 

Podpisani time priznajem, da gosp. Vatroslav 
Lisinski, prie Fuks, kao prisežni bilježnik 
visoke banske stolice kroz cielo vrieme 
njegova poslovanja u toj struci, od godine 
najme 1842,- do godine 1847., sve njemu po meni 


povierene pravničke poslove što najtočnie 
i najbolje na moje podpuno zadovoljstvo 
obavljao jest, te ovom sviedočbom, na koliko 
ona njemu za preporuku u buduće služit 
bi mogla, njegovu hvale vriednu revnost, 
točno i pravedno uporavljenje u okrug 
pravosudja zasiecajućih zakonah u izver- 
šivanju povierenih mu pravničkih poslovah 
sa pripravnoštjti tverdim i jamčim, 

/ 

u Zagrebu dne 28-a prosinca 1852, 

Vekoslav Lipovčić c. kr, 
Menbenog i Zemaljskog Karlovačkog 
suda priv. predsednik«. 

(Pečat). 

■s 

Rješenjem od 1. travnja 1853. primio je Lisinski dekret, kojim bi 
imenovan privremenim askuitantom u području c. kr. banskog stola 
uz pripomoć od 300 for. godišnjih pod uvjetom, da u roku od dvije go¬ 
dine položi sudački ispit. 

Siromah gotovo se okamenio. To je pogrda, kojom mu se koja 
zlobna auša hoće da naruga. Hvatao se za glavu, zurio proširenih zje¬ 
nica preda se kao lud. Što je život od njega učinio , ..? Pisarčića! Uz 
godišnju »pripomoć!« Diurnista! Kukavnog roba! ,,, Kuda su majčine 
lijepe nade , , ,? Kuda očekivanja ilirskih rodoljuba, prijateljstvo, žrtve 
mecena za »apostola slavenske glazbe« ... u dronjama! Kuda prijatan 
dom s Hedicom . . .? Jao! 

Otada uspinjao bi se svakog jutra u gornji grad do banskog stola. 
Kad bi putem sreo svoje pretpostavljene, juridičke osobe višeg ste- 
pena, svečanih ukočenih lica, morao je duboko da skine šešir. Onda 
b; prošao uskim vlažnim dvorištem u mrku izbu kraj bunara, pa sjeo 
za klimav stol, sav poprskan tintom, izglodan od miševa i štakora, 
a možda i od gladnih njegovih predšasnika. Nikad amo sunca, ni 
svijetle zrak§! Kad bi otvorio prozor, da komoricu izvjetri od teškog 
zadaha plijesni i vlage, od vanjske se topline stala cijediti u polaganim 
kapljama sivkasta neka spora tekućina. Ona je žilavom strpljivošću 
razarala sve malo pomalo nježni ustroj hrvatskoga mučenika, A taj 

je ovdje po čitave dane rješavao službene spise u zastarjelom nje 
mačkom stilu, a cijele se noći kinio u beznadnom odricanju svega,, 
svega ... 

* 

Franjo se morao odlučiti, da u veliko svoje kućanstvo uvede, 
spretnu žensku glavu, koja će se brinuti za opustjeli dom. Izbor mu 
je bio vrlo težak. Mlada djevojka ne bi privikla ustaljenoj njegovoj 
ćudi, pa se napokon odlučio za čestitu udovicu Barbaru rođ. Bogović 
iz Jaske. Ona je bila okretna i marljiva žena s bistrim pogledom u 
svijet bez sentimentalne natruhe ili viših zahtjeva, Nikla je iz imućnog 
građanskog sloja, u kojem djevojka zarana privikne radu i štednji. 
Blagosovene njezine ruke vazda bi se micale, a ispod njih cvjetalo bi 
u Franjinoj kući blagostanje. 

Za nj bijaše osjetljiva briga, kako će se Tonka snaći uz novu 
majku. Pronicava ta žena nije s početka dirala ,12 to sanjarsko stvo¬ 
renje, što je upravo prolazilo kroz osjetljivu dob, između djetinjstva ’ 
djevojaštva. Ona nije sebi zri to trla glave, pa je sudila, da se djeca ne 
mogu predobiti slatkim riječima, nego ljubaznim udovoljenjem njihovih 
potreba i željica. Brinula se oko Tonke, kano da joj je rođena kći, 
dok joj nije odjednom zasjao put do malenog srca. 

Jednoga su dana ukućani donijeli s tavana onu kolijevku, u kojoj 
su se. Weigelhoferova dječica redom odnjihala; a posljednja u njoj 
bila Luđmila, što se vazda samo pjesmom uspavljivala. Tonka se sada 
zagledala u čudu u maljušni strani stvorak, imenom Marija, koja se 
legitimnim pravom svog sitnog života u miloj klimavoj škrinji udobno 
smjestila, nasmijanim modrim očima zurila u stari/u sestiicu, pa se 
svome bitisamju očito radovala. Ovo čedo kao da je bilo poslano od 
Boga, da u kući uspostavi ipređašnji umilni porodični saobraćaj. Pala je 
s njime posljednja ograda, pa je opet nastao u kući prijatan život, 
prodahnut međusobnom ljubavlju. 

Kad bi ih pohodio Vatroslav, da ih obiđe i Tonku da poučava, 
odvela bi ga ona na tihim prstima do, kolijevke, neka se nagleda dje¬ 
vojčice, što je svaki dan bivala ljepša, pa joj ispod pletene kapice već 
i provirivali plavokosi pahuljasti uvojci kao u najgizdavije lutke. 
Tonka) se za sestricom toliko zanijela, da ju je brižno dvorila i njego¬ 
vala, dok je nije postavila na noge, pa se svom kućom razlijegao 
prpošni dječji smijeh, po^ svim kutovima tapkale nesigurne nožice. 



Franjo je odavna odlučio, da pošalje Tonku u institut Pirckert 
u Giac, gdje je nekoć Marija primala pomnu svoju naobrazbu. Ali 
Vatioslav ga je vruće molio i zaklinjao, neka mu ne otme djevojčice, 
slatku utjehu, koja ga toliko podsjeća na Mariju, a posljednja mu 
je rodica po kryi. 

Otkad su se Lipovčićevi preselili u Karlovac, preostala mu jedino 
Franjma i Banova kuća, a on je siromah vazda bio željan, da se negdje 
u toplom kojem domu bar na čas stisne. Koji put bi mu se misli svra¬ 
ćale na Kloticu. Bila mu posljednjih godina nekako čudna, nerazum¬ 
ljiva. Kad se je od nje opraštao, stavila je svoju ruku u njegovu, 
drhtala i blijedjela, a onda odjurila u svoju sobicu, pa se ondje zaklju¬ 
čala. Čudni djevojački hiri! Vatroslav ih za života nije odgonenuo! 


Kroz zimu običavali su Banovi da svake nedjelje pred večer pri¬ 
maju znance i prijatelje. Domaćin bi se tada najviše radovao dolasku 
bivših drugova iz »črne škole«, kanonika i prebendara. Ovi su nekoć 
bili većinom ubogi'đaci, žedni naobrazbe, pa su se sklonili u biskupski 
seminar, gdje su mladu svoju krv morali zatorpljivati u strogoj službi 
Gospodinovoj. Neki, kao Franjo Ban, nijesu se mogli odreći svijeta. 
Pored iskrene pobožnosti ipak su za vremena skinuli mantiju, pa su 
krenuli na juridičko polje. 

Kroz godine dovinuo se Ban — kajkavsko mu je ime prije bilo 
Bane'k časne službe varoškog fiškala, gdje je brojnim svoiim poslo¬ 
vima upravljao pravedno i zdušno, imajući vazda na umu dobrobit 
glavnoga varoša i njegovih stanovnika. Time je stekao lijep dohodak 
i dobar glas, koji se prenosio i na njegov gostoljubivi dom. Prostrani 
njegov stan u vlastitoj kući vazda je bio prenapunjen mnogobrojnom 
dječicom, ali je bilo i neograničenog gostoprimstva. 

Čim bi se preštimana i prečasna gospoda sastala, sjela bi za kar¬ 
taški stol. To bijaše starinski uzan stol, naoko posve čedan i bezazlen, 
ali kad bi spretna ruka zakrenula osovinom, tad bi se rasklopio, pa 
bi se ukazala široka ploha u pravilnoj četvorini prekrivena zelenim 
suknom. _ 

Domaćin bi tada donio tarok-karte. Ilirci su se ponosili i tvrdili, 
da je malo naroda, gdje bi bile tako lijepe karte kao njihove. Na tvrdom 
omotu bilo je štampano : 

»Osobito 

fine narodne karte 
za tarok sa slikami 
od hervatskih, 

slavonskih 1 

i dalmatinskih 
gradovah i okolicah 
napravljene i izdate po 
Josipu Racku 
u Zagrebu«. 

Te su karte bile okićene u naočitom šarenilu primitivnim slikama 
domaćih najpoznatijih mjesta, portretima nekih kraljeva i seljačkih 
tipova u narodnoj nošnji. Bio je kralj Krešimir, Držislav i knez Lazar, 
a onda šestinska snaša i momak, kao i Trenkov pandur. Iz grada Za¬ 
greba bile -su slike: »Narodni dom«, biskupov grad, manastir milo¬ 
srdnica, Strelana, Jurjaves, Tihi stan [mirna koliba), gornji'varoš za¬ 
grebački i dolnji varoš zagrebački; nadalje iz okolice: Susjedgrad, Sa¬ 
mobor, Lobor, Krapina, Ozalj, Varaždin grad, Toplice Varaždinske, 
Trakoštjan, Barilović, Dubovac, Turanj (Tounj), Lepoglava, Jakovje, 
Gornja Bistra, Novigrad i Oštrica; napokon iz daljnjih mjesta: vodovod 
kod Solina, slap na Krki, hram Eskulapov u Spljetu, slap na Cetini, 
palača Dioklecijanova u Spljetu i fratarski manastir u Dubrovniku. 

Tad bi još iz koje reverende izmiljele oprezno malene opasne whist- 
karte, pa i one za preferance, te bi se zametnula živahna igra. Kartalo 
se od navade i iz izvjedljivosti, ali nikada radi dobitka. Vrlo rijetko bi 
zamijenili groše »šajna« sa srebrom. Domaćica je međutim pred svakoga 
kartaša postavila omašnu izbrušenu čašu s domaćim bukovačkim vinom, 
budno bi natakala i pazila, da se ni pred kim ne blijeska ispraž¬ 
njeno dno. 

U pokrajnoj bi sobi posjedale gospođe, pa su usred živog čavrljanja 
često provirivale u treću sobu, gdje bi se mladež u veseloj igri razma¬ 
hala. Ako bi primijetile, da se tamo aranžira »polstertanc« sa dopu¬ 
štenim cjelovima, onda bi smjesta koja majka sjela među mlađariju, 
da pripazi, da se mladići kod te nove slobodne igre, koja je 
nažalost ušla u modu, ne bi odveć slobodno ponašali. 

Među gospođama zauzimala je uvijek prvo i najčasnije mjesto 
uvažena »ilirska mamica«, Josipa pl. Vancaš, a među djevojkama nje- 

zina kćerka Otilija. Vancaševi bijahu najtjesniji prijatelji Banovih, nji¬ 
hove su se kuće prislanjale jedna uz drugu kao sestre, pa ih je dijelio 
samo tanak zid. Domišljate djevojke pronašle kroza nj neki telegrafski 
saobraćaj s pomoću kuckanja, kojim su se vrlo dobro sporazumijevale. 
Otilija bila je više godina učenica Lisinskoga, pa joj je jednom za 
imendan posvetio četvorku »Ljubice«, sastavljenu prema češkim na¬ 
rodnim motivima. Ta se štampala u Beču, pa se svuda tako sviđala, 
da ju je skladatelj kasnije udesio za maleni orkestar od šesnaest 
glazbala. 

Za vrijeme večere sastali bi se prečasna gospoda sa gospođama 
u prostranoj blagovaonici, gdje su ih Banove kćeri izmjenice pomno 
dvorile i nudile pečenjem i kolačima, S obzirom na dame govorilo se 
kod stola hrvatski ili njemački, ali inače se učena gospoda najvoljela 
služiti latinštinom. Domaćin, u kojega bijaše snažna pjesnička žica, 
znao bi ih tada zabavljati improviziranim latinskim i kajkavskim sti¬ 
hovima, u kojima je izbijao vedri njegov humor. Čim su ih djevojke 
poslužile cigarama i lulama, pa ove zapalile, otprhnule bi one do mladog 
društva, koje ih je željno iščekivalo. 

Tamo su na brzu ruku prostrle stol, donijele u omašnim šalicama 
domaću kavu, pravu smokvinu »Feigenkaffe«, što ju je svaka spretna 
domaćica sama sušila i pržila, a k tomu omašan nadimak (Kugelhupf) 
ili vruće pokladnice. 

Najmilija im je zabava bila oko glasovira, uz gusle, flautu i pje¬ 
vanje; U tome su se napose odlikovala Banova oba veća sina. U najsta¬ 
rijeg Franje bio je lijep bariton, kojega je neko vrijeme na konserva- 
toriju u Pragu školovao. Kasnije ga je Josip Freudenreich mamio k po¬ 
zornici, ali otac nije htio da pristane, jer »život glumca nije bespri- 
koran«. Morao je dakle u činovnike, a tek poslije očeve smrti po¬ 
svetio se zagrebačkom kazalištu, gdje su ga zaposlivali jednako u operi 
i opereti kao i u drami. 

Svaki član mladoga toga društva morao je da štogod prinese 
zabavi. Djevojke su najvoljele pjevati pjesme Lisinskoga radi ljubavne 
topline i sladjahne sentimentalnosti. Skladatelj ih je vazda na glaso¬ 
viru lično pratio, pa bdio nad pravilnim i skladnim izvađanjem. Od 
nekog vremena svirale se već i, Hedine skladbe, od kojih je kasnijih 
godina profesor Vjekoslav Klaić odabrao tri najbolje za svoju pje¬ 
smaricu. Po očevoj želji morala bi tada Heda s bratom pjevati dvopjev 

Lisinskoga »Mati i sin«, što ga je ovaj komponirao za javni koncert 
glazbenog zavoda. Te su glazbene večeri pokazivale, koliko imade 
glazbenog dara u Banove djece. 

Tad bi zaredao ples. U tren oka iznijela bi mladež stolove i stolce, 
pridigla sagove, pa ih smotala, a napokon pokrila maramicom kanarinca, 
da može nesmetano spavati. Lisinski bi sjeo do glasovira, pa im ne¬ 
umorno svirao, štogod bi zaželjeli. Mladež je najvoljela valčik. Zglobovi 
su okretnih nožica treperili, uvojci oko nasmijanih glavica vijali i le¬ 
pršali, sva bi životna radost u toplim tjelesima podrhtavala u vrelom 
uživanju uz kratak ritam triju četvrtinka. Glave mladića besvijesno se 
priklanjale raspupanim djevojačkim usnama, iz kojih bi ih omamljivao 
kratak topao dah, pa su se teškim uzdahom svladavali, da ne reknu koju 
presmjelu, preljubažnu riječ. 

Vatroslav slijedio bi tada očima Hedu, svaki njezin kret u gibanju 
prekrasnih linija strojnog joj tijela. Često joj je bilo vrlo neprijatno, 
što se ne može oteti iz kola plesača, jer je opazila, kako se premilenom 
mladiću tanke crte odricanja oko drhtavih hosnica pomalo produbljuju, 
•a to ju je ljuto boljelo. Znala je, da mu je duša bez zavisti, ali je slu¬ 
tila, da se u njem bori krv i žar, čemu nema'za nj udovoljenja. 

Kad se mladež razglagolala i udarila u slobodnije šale, sjela bi 
Heda do njega posve blizu, da bi se njihova tjelesa gotovo doticala. 
Gledali bi se neopaženo blijeskavim očima i šaputali malene besmislene 
riječi, ali slatke i preslatke. 

Točno u deset sati osvanule bi na pragu stroge majke, Vrijeme je, 
da se krene kući! Čule su se živahne molbe, vruća zaklinjanja:‘»Samo još 
jen'jedini tanec!« pa su nezasitnoj mladeži morale da popuste. Kao da 
im je posljednji u životu, odigrali su ga vatreno i smiono, mlada bi se 
tjelesa privijala toplije jedno uz drugo, al matere bi nestrpljivo zanji- 
hale glavama: »Bože, Bože, ta današnja mladež . . .?!« 

Onda se živim čavrljanjem opraštali od domaćice, dok nije nitko 
smio buniti gospodu. Kartaška im je igra i čisto hrvatsko vino razigralo 
maštu. Umjesto klasičnih latinskih rečenica okliznula bi se i po koja 
krupna kajkavska. Oči su se upalile, čaše su se iskapale u naglijem 
tempu. Domaćica nije više zalazila među njih, već bi sluga trbušaste 
polične boce stavljao na pod do vrata, a domaćin bi tada napunjavao 
čaše, Obično je na Markovu tornju već odbila ponoć, a inoši prečasne 
gospode u Banovoj kuhinji još uvijek dremuckali. Glave bi im klonule 



do koljena, ali bi se nemilo trgle, kad bi im se zaoštreni nasmoljeni brk 
zadr'o u prekrštene ruke, 

Trebalo je svakiput dočekati gospodu, jer nije, bilo lako usred noći 
s lampašem u ljevici mamurne glave naći put preko Sto stuba do Kap¬ 
tolskih vrata. Često je inoš vodio svoga prečasnoga do starinske gizdave 
kurije u ljubaznom zagrljaju. Kad bi stupio u široko dvorište, obraslo 
gustom travicom, dozivao bi i mirio kućnoga psa, da ne zalaje. Ne treba 
cijeli Kaptol da dozna, da je prečasni ove noći odocnio. 

* 

Lisinski provodio je svoje dane u uredskoj komori u neiskazanim 
mukama. Bio je vičan, da svoje dužnosti vrši potpunom sabranošću, 
no usred suhoparnog piskaranja često bi ga zabavljala zavodljiva 
mašta, pa ga vabila, neka se otrese jada. Ispod pera izvirali bi umjesto 
paragrafa umiljati glazbeni motivi, poskakivali u hromatičnim lje¬ 
stvicama oko njegove glave pa odjekivali zvučnim akordima. 

Tad bi on očajno odbacio pero, naslonio se nauznak, a teške bi mu 
se suze cijedile, niz mlohavo lice. Jesen je bila na pragu! Zgražao se, 
kad je pomislio, kako će zimu preturiti. Kad je dočuo, da je raspisan 
natječaj za kotarskog aktuara, sastavio je molbenicu. Na brzu je ruku* 
sve svoje potrebne dokumente kod bilježnika dao prevesti na njemački, 
jer ih inače ne bi primili. Jedino sjajne njegove dvije latinske svjedodžbe 
iz filozofije i prava vrijedile su u originalu. 

»Hochlobliche k. k, Organisirung-Commission! 

Auf Grundlage des unter 26. Juli 1. J, im Amtsblatte No, 171. der 
Agramer Zeitung ausgeschriebenen Konkurses fiir die bei den kk. Be- 
zirksamtern der Konigreiche Kroatien und Slavonien zu besetzenden 
Dienststellen nimmt sich der ergebenst Unterfertigte die Freiheit,' um 
gnadige Ertheilung einer B e z i r k s-A c t u a r -S t e 11 e sein Bittgesuch 
liiemit zu unterbreiten. 

Um seine Eignung fiir diesen Dienst rechtfertigen zu diirfen, fiigt 
der in aller' Ergebenheit gefertigte folgende Urkunden bei, u/ zwar in 
Bezug auf die im Konkurse angegebenen Bedingnisse: 

A. ad 1. Seinen Taufschein šub: A, 

B. et C. ad 2. Zeugnisse iiber vollendete Rechts-Studien sub B et C. 

ad 3. Vermag Bittsteller mit Sicherheit angeben, dass ihm 

die DEUTSCHE, KROATISCHE und LATEINISCHE 
Sprache griindlich eigcn, und dass er sich der FRAN- 
ZOESISCHEN, wie auch BOEMISCHEN bei Uiber- 
setzungen aus der 3. erstgenannten mit Leichtigkeit 
bedienen konne, 

Den bisherigen ofentlichen Dienst betreffend fiihrt 
der ergebenst Gefertigte folgende Dokumente an: 

a) amtliches Zeugniss der hoben k. k. Banaltafel sub 
D, seine Beeidigung als Juraten ersichtlich gemacht 
wird. 

b) in dieser Eigenschaft trachtete Bittsteller seiner 
Pflicht durch volle 5 Jahre nach Kraften zu ent- 

sprechen, laut Zeugniss sub E, 

Im Herbste jedoch des J. 1847, der Aufforderung seines 
hočhsinnigen Vaterlandes folge leistend, und in sich 
fuhlend, dass er gleich jedem anđern nach Moglichkeit 
zum geistigen Emporkommen desselben mitzuwirken 
verpflichtet sei, unterbrach der Gefertigte seine bis- 
herige Laufbahn, und verweilte um die hohere Aus- 
bildung in der Tonkunst zu erreichen, unterstiitzt vom 
Lande 

3 Jahre in Prag, wie dies die Urkunden sub F, et G- 
bezeugen. 

Die in diesen Zeitraume vorkommenden Liicken glaubt 
Unterzeichneter mit dem sub H. beiliegenden arzt- 
lichen privatschreiben rechtfertigen zu konnen, 

Nach diesen 3 Jahren fiir immer nach Agram zuruck- 
gekehrt, brachte Bittsteller hier die Zeit zu, laut 
Zeugniss sub I, stets hoffend, dass er seinem nun- 
mehringen Berufe gemass durch strebsames Wirken und 
Ausharren dem Vaterlande jene hohe Schuld abzu- 
tragen im Stande sein werde, Derart, um sein Leben 
fristen zu konnen, war ergebenst Gefertigter notge- 
drungen, Unterricht in der Musik zu ertheilen, und 
da er nach manchen Beschwerden zur Einsicht kam, 
dass ali sein Warten hinsichtlich- einer Sicherung 
seines ktinftigen Lebens hoffnungslos, ergrief er zur 



ad 7. 
ad 8. 


ad 9, 


L. 


Zeit des unter 12, Dezember v, J. von der hohen k, k, 
Banaltafel ausgeschriebenen Konkurses die sich ihm 
bietende Gelegenheit, und das Gliick vard ihm zu 
Theil vom hohen k, k, Justitzministerium am 10, April 
d. J, als Askultant mit einem jahrlichen Adjutum von 
300 fl, laut Beilage sub K, gnadigst ernannt zu werden, 
in welcher Eigenschaft er nach abgelegtem Diensteide 
am 27. desselben Monats dem kk, Agramer Landes- 
gerichte zugetheilt, mit allen Kraften seinen Pflichten 
nachzukommen. sich bestrebt, umsomehr, da ihm nun 
die Zukunft gesichert, und er mit Festigkeit und in- 
nigster Vorliebe sich dem Rechtsfache, als seinem erst- 
gewahlten Berufe ganzlich widmen kann, und will, 

Ferner fiihrt Bittsteller an: 
dass er ledigen Standes; 

dass er seinem Wissen nach bloss mit Josef Czuczy 
Kriegskanzlei-Adjunkten des hierortigen KK, Militar- 
Gouvernements als Geschwisterkind in Verwandschaft 
stehe, und 

dass er kein unbewegliches Eigenthum besitze, und 
auch keine Pachtung inne habe. 

Letztlich ist in Bezug auf des Bittstellers Namens- 
anderung zur Rechtfertigung die derselben hoheren 
Amts ertheilte Befugniss hier sub L. beigefugt, 

Somit den Konkurs-Bedingungs-Punkten befriedigend 
entsprochen zu haben meinend, wagt der ergebenst 
Unterzeichnete seine unterthanigste Bitte zu wieder- 
holen in der innigsten Uiberzeugung, dass er mit der 
Anfangs angesuchten Dienststelle verbundenen 
Pflichten genau und zur Zufriedenheit nachkommen 
zu konnen, sich fahig fuhle, und demselben mit regstem 
Eifer entsprechen wolle, da ihm von jenem Augen- 
blicke, als er abermals in offentlichen Dienst getretten, 
dieselbe Bahn zu verfolgen gestattet ist, der er sich 
von Jugend an als seinem wahren, und einzig ge- 
vvahltem Ziele gewidmet. 


Vatresla v Lisinski 

Hienut mit schuldiger Hochachtung zeichnend verbleibe 

Agram, am 27, August 1853, 

einer Hochlobl. Organisirungs-Commission unterthanigster Diener 

und Bittsteller 

* 

V, Lisinski 

Askultant beim k. k, Landesgerichte in Agram.« 

Kao svagda u životu podavao se opet varavoj nadi, da će ovaj put 
uspjeti. Čekao je povoljno rješenje, čekao, ali ga živ nije dočekao, 

I teglio je dalje, Kojiput su ga oblile suze, misleći na sva uzaludna 
naprezanja. Premda se je vazda potcjenjivao, premda je bio svijestan, 
da se svaki pravi umotvor rađa zaista samo u ljutim borbama duše, 
ipak je vjerovao u svoja djela. Upoznao je, da mu pomalo dozrijevaju, 
da se usavršuju, pa da treba jedino mira, vremena i daljnih studija, 
pa bi dosegao uzvišenu svijetlu metu čiste umjetnosti. U sadanjim će 
pak prilikama posve zaglibiti. 

Očajno je znao sklopiti ruke. Gdje su prijatelji, kojima za volju 
je krenuo trnovitim putem? Gdje meceni, da ga izbave. . . slobodu 
da mu vrate i polet duše . ., Da ga zaštite od gladi ... Pa i najvjerniji, 
Alberto Štriga, bio ga je ostavio. Krenuo je u svijet, otkad mu je u 
domovini zamrla narodna pjesma, Izobrazivši se u Beču za opernog 
pjevača višeg stila, gostovao je u mnogim velegradovima s potpunim 
uspjehom, al je uza to u Zagrebu pridržao za sav život svoje mjesto 
kao pristav zemaljskog arhiva i do smrti ubirao mirovinu. Kad se je 
vratio kući i ovdje našao, da je ugušen sav rodoljubni žar, u dubokom 
se ogorčenju povukao u samoću, udomivši se u prijatnom vinogradu 
Okrugljaku nad sv. Žaverom, pa se posvetio ekonomiji. Kasnije se od-* 
jednom probudio umjetnički žar iznova, pa je stao širom svijeta ponovo 
buditi smisao za narodnu pjesmu, Obišavši Beč, Prag, Berlin i Petro- 
grad malo da mu nije u posljednjem gradu uspjelo da iznese »Porina«, 
jedino što mu je nečija jača protivnička ruka prikazivanje osujetila. 
Najznamenitiji taj glazbeni agitator Hrvata borio se sve do konca ži¬ 
vota, da iznese »Porina«, Tri mjeseca prije premiere u Zagrebu izne¬ 
nada je izdahnuo usred Ilice pred bolnicom mil. braće, (7. III. 1897.) 

Nastala jesen. Neobično je bila neprijatna i tmurna. Vlaga s ured¬ 
skih zidina upijala se kroz trošne ljetne haljine i mršave mišice Lisin- 
skoga sve do kostiju. Umjetnik bivao iz dana u dan slabiji. Za jesenskih 


dana, dok je sipila prodirna kišica, kroz sivu je jutrenu maglu klipsao 
u ured bez toplog ogrtača, pa ga zahvatila malarija. Katkada nije 
mogao ni da se digne. Ponio bi zato često svoje spise kući, pa je radio 
u postelji. Njegovi su mu pretpostavljeni nemarni taj polazak ureda 
uzeli za zlo, smatrali ga »nediscipliniranim muzikalnim individuumom«,' 
pa mu stali plaćicu stezati na one dane, kad je faktično u uredu 
radio, odmjerili mu u buduće dohodak pod naslovom diurnuma. 

Jednog mu je dana gospodin Ban poslao svog prijatelja i vještog 
liječnika dra. Zlatarovića, neka ga točno pregleda. Taj je ustanovio 
vodenu bolest u progresivnom stepenu. Saznavši Vatroslav za tu 
diagnozu, zakrikne kao ranjena zvijer: »Majčina bolesti« To mu je 
bila jedina porodična baština. 

, U ljutim ovim časovima stigla ga je teška napast. Neki mu je 
znanac, imenom Novosel, predao 28 for., što ih je dugovao Weigel- 
hoferu. Morao je iznenada otputovati, pa je umolio Vatroslava, neka 
ta; maleni dug povrati svome šurjaku. Ovaj nije mogao odoljeti pre¬ 
velikoj kušnji, pa je za tu svotu sebi nabavio toplo odijelo, jer se nadao, 
da. će je vratiti, čim što zasluži. 

Mjeseci su odmicali, kruta ga zima zatekla bez ogrijeva, ni od 
kuda nade za ikoju nuzaslužbu, da otplati dug. To ga je silno mučilo. 
Pred očima mu lebdjela slika iz mladosti, žalosno lice majčino i Mari¬ 
jino, kad je potajice založio očevu zlatninu. U uhu inu tada ozvanjale 
posljednje sestrine riječi: »Naći, budi uvijek dobar... i pošten!« 

Drhtavim je rukama izvukao iz njedara maleni njezin skapulir i 
toplo ga cjelivao. Čuvao ga je sve dosada, bio je uvijek dobar i 

pošten-a sad je jadan zabrazdio. »Majčice!« — zakriknuo je, da se 

je orilo po studenoj mrkoj sobici. »Što da radim?« Bespomoćno se ogle¬ 
davao. Čemu da krije svoj grijeh? Čemu da vara plemenitoga Franju? 
Ispovjedit će mu istinu .... 

U silnoj uzrujanosti napisao je nesuvisle ove riječi: 

»Lieber Schwager ! 

Ich wage nicht in Deine Nahe mich zu zeigen — 
viel weniger unter Deine Augen zu kommen ■— 
vergessend auf so viele Freundschaft und Redlich- 
keit, mit der Du mich behandeltest, — wagte ich 
diese auf schlechte Art zu missbrauchen. 


258 


259 
















Verzeihe mir, peinigend ist das Gestandniss, 
lllein es muss geschehen. Noth hat mich gezwungen, 
und Gott wird mich gewiss wegen meinem Leicht- 
sinn strafen — ich verbrauchte zur Tilgung einer 
dringenden Zahlung jene 28 fr. die mir der 
Novosel iiberreichte. 0 Gott! schrecklich sticht es 
mich in der Seele die vom Schamgefiihl gebeugt ist — 
hier hast Du einen Schuldschein,.... rechne meine 
gesammte Schuld und stelle sie aut 
verloren ist sie Dir nicht — nur ich armer 
bin verloren, nie werde ich von diesen 
Gewissensbissen befreit — — Lebe wohl und 
zufrieden, verzeihe mir, der sich nicht 
mehr erlaubt Deine Thiirschwelle zu betretten. 

Dein 

Ignaz Fuks-.« 

Kad je'papirić složio, bijelom malenom hostijom zalijepio', nekako 
mu je odlanulo, kao djetetu, što je nepromišljeni -svoj čin majčici pri¬ 
znalo. Koliko li je puta dobri šurjak u nevolji pomogao, a kad mu je 
htio zahvaliti, odmahnuo bi dobroćudno. Vatroslavu bila je pomisao 
užasna, da ga Franjomožda smatra lakoumnim čovjekom .. . Mučio se i 
razmišljao, kako bi se uspeo do više službe, u kojoj bi mogao dokazati, 
da je sposoban i za samostalniji pravnički rad. Sve uzalud. Nije bilo 
moćnih prijatelja među ponijemčenom gospodom. Kad se je fiškal Ban 
zauzimao za njega, više bi juridičke glave .slijegale ramenima s pri¬ 
mjedbom: »Što 1 ćemo! On je zaneseni muzikuš!« 

Dok je jednog dana pregledavao prispjelu uredsku poštu, pade mu 

u ruke pismo Štrigino iz Praga: 

,., »koncertovao sam ovdje u Pragu, pa su se Tvoje pjesme 
i neke arije iz »Porina« [Kocelinj najbolje dopale. I ravnatelj 
Kittl je bio tamo, pa me je pitao za Te. On ne.može pojmiti, kako 
Te u domovini mogu tako zapostavljati. On Te zove, da dodjes 
medju bratski češki narod, jer Te trebaju, a Ti bi našao za svoju 
muzu veliko zadovoljenje...«-, 

Lisinski šapne ganuto: »Mili Česi! Zar me još uvijek nijesu zabo¬ 
ravili!« Al’ kako da ode, nemoćan je...; sve uzalud!! 


XVIII. 

















Česi su ga zaista dostojno cijenili. Kad su nekoliko godina iza 
njegove smrti u otmjenu glazbenu zbirku »Češke perly« uvrstili i dvije 
skladbe Lisinskoga, pisao je o njem u tekstu biograf mu Josip Vrani- 
czany: 

... »Nado, koli si okrutna, kad nas varaš! Ubogi Lisinski! Od onog 
časa, kad se povratio u domovinu, ne dočeka više sretnoga dana. Sve 
njegove zamisli razbiše se na čvrstim zaprekama, na koje je u domovini 
naišao. Nekoliko je godina promijenilo domovinu, promijenilo ljude i 
njihove nakane. Nastojanje Lisinskoga o utemeljenju narodne učione i 
narodnoga kazališta, gdje bi on mogao živo djelovati, ostade bez odziva, 
bez potpore; ono ostade puki, slatki san, puka krasna namisao! Započe 
koncertirati u Zagrebu, gdje se je mnogo njegovih komada izvadjalo, 
ali su se koncerti slabo polazili. Zamišljao je mnogo toga, ali uspjeh 
bijaše uvijek — nikakav!« --— 

Kasna jesen obravši sve prezrele plodove, dotakla se i bolesnog 
umjetnika, da ga pokosi, al mučeništvo mu još nije bilo iscrpeno do 
kraja. Ostavila ga, da iskapi žuč i pelin do dna gorke čaše. Banovi su 
tada odlučili, da ga smjeste u istu onu sobicu, u kojoj je nekoć našao 
mira i prijatne pažnje. Dr. je Zlatarović tvrdio, da ne može ove zime 
preživjeti. 

Jednog ga je dana odvela Heda u prijatnu onu odaju, koju mu je 
najnježnijom pažnjom uredila. Oko postelje metnula bijele zavjese, na 
pod prostrla mekan sag, a pred prozor ovjesila košaricu s nevenom. 
Kad su se zastali na hodniku — kao nekoć, držeći se vjerno za ruku, 
opet je padala na njih svijetla zraka i zadrhtala u njihovim očima —• 
kao nekoć! Lisinski je šaptao: »Sjećaš li se, lasto moja, ovdje smo se 
prvi put ugledali! ,,.« 

Bilo im je, kao da je od onog dražesnog prvog susreta minuo čitav 
jedan ljudski vijek. Tuge i brige tijesno su ih svezale, a njihova je 
ljubav ostala djevičanski san, skladan i bogat, kao narodna pjesma. 

Kroz zimu je Heda bila presretna, što ga je mogla dvoriti i nje-* 
govati svetim pravom prirođenog joj materinstva. Ona je sebi još sveđer 
uobražavala, da će ga pridići. Uz njegov ležaj izrađivala je male svoje 
kompozicije, ponajviše za jedno grlo uz pratnju glasovira. On joj nije 
nikad popravljao, neka traži, neka nađe sama svoj put. Kad bi on koja 
glazbenu ideju nabacio na papir, tad ju je morala prosvirati ili pjevati, 
U tom bezbrižnom miru nastale su neke omanje kompozicije, u kojima 

je proplamsao njegov genij. Kojiput bi ga ipak potražio Štriga, ili koji 
prijatelj iz slavnijih dana, pa bi obično ponijeli sobom te malene »uspo¬ 
mene«. On ih je razdavao vesela srca, da im se donekle oduži, 

Općinstvo je njega odavna zaboravilo. Ono je vrlo promjenljive 
ćudi. Iste one vijence slave, kojima danas daruje umjetnika, sjutradan 
će vlastitom rukom raščupati, pa ih uz nov slavopjev staviti pred noge 
onomu, koji ga znade na drugi način zabavljati. Stara ilirska poslovica 
vrijedi i za Lisinskoga: 

Imaš me, ne znaš me; 
izgubiš me, spoznaš me. 

* 

Čim je granulo mlado proljeće, a prve blage zrake stale milovati 
zemlju, počela je Heda svog bolesnika voditi na promenadu. Gazda bi 
Palain iz kavane doturao- pod granato drveće meki naslonjač, u kom je 
nekoć Stanko Vraz jadno svoje tijelo- sunčao. Često bi ga sada spo¬ 
minjali. Lisinski je tamo vani bio sav blažen, usrkavao je požudno 
svježe zračno valovlje, što je sa Zagrebačke gore amo strujalo, pa se 
rukama hvatao milih ovih duša, koje mu toliku slast pripravljaju. 

Osjećao se vrlo slab, jedva je stajao na nogama, koje su u vodenoj 
bolesti stale oticati. Potpunom sviješću promatrao je napredovanje 
usjasne te bolesti: bilo sve isto kao u majčice. To su bila gorka spo¬ 
minjanja! On je najvolio sjedjeti čelom prema kapelici sv. Križa. Nje¬ 
gova je ruka počivala u Hedinoj, zagledao bi se u siromašni oltar sa tri 
potamnjela drvena križa, u sredini Raspeti sa krvavim znojnim čelom, 
s obiju strana razbojnici, što se grčevito previjaju. 

Poslije Uskrsa počeo bi se katkada ondje sakupljati narod, da 
krene na prvo proljetno proštenje u Bistricu ... Subotom pod večer na- 
grnula bi čeljad iz zagrebačke okolice, smjestila se po Kipnom trgu, pa 
bi u molitvi i nabožnoj pjesmi dočekala župnika sv. Marka, U prasko¬ 
zorje nedjeljnog jutra krenula bi tad povorka put Bistrice, mnogo gra¬ 
đana i gospođa, koje žele tamo ispuniti svoj zavjet. 

Tada bi stara kapelica sv. Križa zasjala u bajnom svijetlu vošta- 
nica, ovjenčanih prešarenim umjetnim cvijećem i crvenim vrpcama, a 
župnik bi usred mirisavih borovičinih maglica blagoslovio narod, koji je 
pred njim pao na koljena. Kad je Vatroslav tu lijepu sliku gledao i 



slušao umilni narodni pjev, dosjetio se prelijepih Bistričkih dana, Vra- 
zova soneta i neustrašivog gorostasa, kajkavskog književnika ... Od¬ 
jednom mu svane nejaka nada: i onda je bio posve obne-mogao, pa se 
opet pridigao. Nema li možda i sad za njega spasa? ... Videći toliku 
seljačku krepčinu i mladenačku svježinu raspalila mu se mašta, stisnuo 
bi Hedinu ruku i šapnuo: »Gledaj, Hedice! U toj se je kapelici vjenčala 
moja sestra Marija. Kad ćemo nas dvoje stupiti pred oltar?.,,« 

Hedi bilo da zaplače. Kad nije više smogao snage, da prevali kratak 
put do sunca, najmili su. mu Banovi sobicu u vili »Mojmir« (Jurjevska 
ulica br. 30), gdje je pred prozorom cvjetao jorgovan i titralo vazdan 
sunce, Heda je tad bez njegova znanja obredala njegove imućnije znance, 
pa isprosila tu i tamo po koju potporu. Jednog se dana čak odvažila, 
da ode banici. Ovaj je put ušla na malena južna vrata, kuda su kretala 
prosta kola i služinčad, pa je ovu umolila, neka je odvedu pred banicu. 

Gospođa ju je saslušala teplom žalbom, predala joj nešto zlatniša 
i nareaila, da se Lisinskomu iz banske kuhinje šalje svaki dan ručak. 
No kako je stajalo do volje bahate šlužinčadi, to se često dešavalo, da 
je bilo za bolesnika jedva lončić juhe. Bilo i dana, kad nije bilo ni 
hljeba. 

Heda se u toj nevolji opasala neobičnim junaštvom. Ona je slijedila 
svoju sudbinu nekom izvjesnom ravnodušnošću, nikad se nije tužila, 
nije se obazirala na se, jedino na milog patnika, za kojega se je znala 
ponosna čela ponizivati. Njemu za ljubav bila je podobna da poduzme 
i najgorči korak. Djevojka prirođene nasmijane ćudi prometnula se u 
sestru bolničarku, u strpljivu ženu patnicu, što svoju ljubav nosi u srcu 
svijetlim prijegorom. Kruto vrijeme i vječite nedaće iz ljubavne su pje¬ 
sme njezine mladosti potiho izbrisale redak po redak, dok je ostalo 
samo čarno spominjanje i vruća samilost. 

Vatroslav je sada ponajviše ležao u postelji, Heda bi primakla do 
njega stari glasovir, stavila mu pod leđa debele jastuke, a on bi kojiput 
prebirao po tipkama. Bilo mu je vrlo mučno, al ih se nije mogao osta¬ 
viti. Nad posteljom visjela mu vazda milena uspomena iz prvoga slavnog 
doba, kad su njegovom budnicom dočekali dra. Gaja, što se vraćao iz 
Dubrovnika. To je bila posvetna pjesma naštampana na bijeloj svili u 
zlatnom okviru, što ju je primio za imendan. (Nalazi se u narodnom 
muzeju u Zagrebu.) 

' Sonet je nosio naslov: 

»Pesan 

gosp. Vatroslavu Lisinskomu [ 

(Fuksu) 

pravah I. godine slušao- 
cu i prijatelju najmili- 
emu prigodom 
godovnoga dana 
31. serpnja 1841. 
u znak pobratimstva poklanja 

Josip Serbanić ' : 

Bilježnik občine Kraljevac. 

* 

Kad tihi mesec za proljetne noći 
S treptećim traci stanak moj okruži, 

A spevni slavulj sa vetrići sdruži. 

Žubore svoje bližnoj u samoći, : 

Nekakva težnja na me sa svom moći 
Nad je me tada, serce mi raztuži, 

Raztuži mi serce, i poziv mi pruži, 

U čarne luge da ustanem poći, 

A1 kada hitrim ti perstima strune 
Prebirat sedneš i milenih vajah 
U nje prelivat staneš ćuti pune: 

Na sanje krilih sa telesnoga sveta 
Dižeš me iz tog u krajeve raja, 

Ah živi, živi sretan mnoga leta!« 

Na tim se milim nespretnim stihovima dobre hrvatske duše prive¬ 
zala sva Vatroslavova mladost, jer se je tada počinjalo vrijeme, koje 
ga je uzneslo do umjetnosti. Minulo je i ugasnulo kao prelijepo ilirsko 
doba! Umjesto gorčine zavukla mu se u srce vruća žalba: ostavit će na 
tom svijetu dvije mile ženske duše. Kuda će one svoj put proslijediti? 

Svako je popodne željno iščekivao Tonku, koja bi putem vazda 
ubrala po koju zelenu grančicu, da mu njome okiti postelju. Vani se 
bilo razmahalo čamo proljeće. On ga je gledao posljednjim odricanjem. 
Kad bi djevojčica sjela uz njega, na haljinicama mu je donijela svježine 

VATROSLAV LISINSK1 

i ugodnog hlada. Ona mu je tad odsvirala svoju zadaću, vježbe i skale, 
a on bi svaki prstić pomno pratio. Činilo mu se koji put, da se je njih 
troje ovdje združilo u ljubljenu malenu porodicu, u kojoj je svako za- 
tomljivalo svoje uzdahe, da drugoga ne ražalosti. 

Jednog je dana zatražio u Hede partituru »Porina«, Ona ju je na 
njegovoj postelji prelistavala, pa su zastali na mnogom lijepom mjestu, 
u kojem je glazbeno njihovo uho razbiralo zvukove orkestra i pjevača. 
Odjednom se njegova glava spustila nauznak, svijetla mu se kosa pro¬ 
sula po jastuku, a objema je rukama milovao milo : svoje djelo, dok su 
mu se suze polagano cijedile niz obraz. »Tri su moje želje života ipak 
hile presmjele . .. presmjele ,.. zato su se izjalovile! . .,« 

Heda mu je glavu privinula k sebi, otrla mu suze s obraza, pa su 
dugo, dugo ovako počivali, slijedeći svoje misli, koje nijedno nije htjelo 
da izrekne. Kad je unišla Tonka, gledala ih je u čudu. On ju je dozvao 
k sebi pa rekao isprekidanim dahom: »Čuj, dušice, odnesi »Porina« 
dobromu tvojemu ocu i reci mu, neka mi oprosti.. . sve neka oprosti! ,. .« 

Blijede su mu ruke svejednako milovale note, nije se mogao otki¬ 
nuti ni sada, odveć su ga podsjećale na najljepše časove inspiracije. 
Tonka je sveudilj u njega zurila, podilazila ju neka slutnja, da se ovdje 
pripravlj a nešto .., bogzna što .,. neki bezimeni grozni čas, 

Vatroslav bio je silno uzrujan. S Hedinom pomoći skinuo je s vrata 
maleni svileni skapulir, pa ga djevojčici stavio oko vrata. »Nosi ga, du¬ 
šice, dok živiš! Majčina sveta ruka bdije nad tobom!« 

Onda je izmorenih sila priklopio oči, a Heda digla s postelje tešku 
partituru, Nato je zahtijevao sv. pismo, iz koga mu je običavala često 
čitati. U njem bili su pohranjeni oni njemački stihovi, što ih 1 je nekoć u 
praškoj bolnici za smrtno opijelo sebi napisao. Posljednjih ga je dana 
bio izradio za četveropjev. Sad ga je izvadio, »Hedice, zlato moje, ... 
učini mi tu ljubav . ,, predaj to Lichteneggeru .,, neka mi to pjevaju , 
znaš . . .« 

Heda je s Tonkom kleknula do postelje. Obje je njegove ruke 
držala u svojima i s užasom primijetila, kako bivaju sve hladnije, gri¬ 
jala ih topiim svojim dahom, stavila ih sebi na grudi, pa ih milovala. 
Kad mu je otrla znojno čelo, nije je više puštao od sebe. Šaptao joj je 
umornim isprekidanim glasom: »Uboga moja Hedice, ... slutio sam ... 
nas dvoje nikad .,. nikad pred oltar,... prevelika sreća ... ni jesam je 
zavrijedio .,, Oprosti!...« 

Oko njihovih čela titralo je mlado sunašce 31, maja 1854. Njegova 
je glava klonula, teško je stao grcati. Heda je vrućim pogledom tamnih 
joj očiju htjela da uspiri u njega još jednom životni žar. I još se jednom 
zagledalo jedno u drugo u beskrajnoj ljubavi. A tad im se zamutio vid,... 
Suze su se u njihovim očima pretvorile u jasne zvijezde nebesnice. 


Konac. 


POSLJEDNI LISTAK. 


Time je mila naša mati, miljenica Lisinskoga, Tonka, dovršila pri¬ 
čanje ličnih svojih uspomena. Sjedjeli smo ono popodne na starom Ro- 
kovu groblju oko humaka mile naše Fuksove rodbine. Majka je pomi- 
lovala sanljivom rukom visoki željezni spomenik, na koji su padali mlaki 
traci jesenskog sunca. Tad šapne: »Gledajte, kako se je ugrijao!« 

A mi zapitasmo: »Majčice, reci, kakov mu je bio sprovod? Je T 
svečan?« 

Njoj su zadrhtale usne, zagledala se u uvelu jesensku travicu, što 
se tihano lelijala do nogu spomenika. »Svršilo se vrlo tužno . .. otpratili 
su ga na počinak rodbina i neke prijateljice, sabralo se i nešto druge 
gospode i jedno osam pjevača. Prema želji Lisinskoga trebali su mu ot¬ 
pjevati posljednju njegovu skladbu, ali je bila pogana neka ruka odnijela 
rukopis .. . Tad su tužaljku na brzu ruku zamijenili drugom, što su pred 
svijetom i štampom zatajili. Na taj način ponestalo je više skladba iz 
posljednjeg doba, 

A onda nastavi isprekidanim grlom, kao da se stidi, što treba još 
spomenuti: »Kod ukopa ne vidjeh gorljivih njegovih prijatelja, ni samoga 
Strige, Nije bilo spomen-govora, ni obične slave. Kako je jadnik živio, 
tako i umr'o, nepriznat, zapušten ... a naskoro su ga- posve zaboravili. 
Dvadeset mjeseci iza njegove smrti tražilo gaje rješenje »povjerenstva 
za organizaciju«, kojom se ona njegova molba za aktuara odbija, jer je 
mjesto dobio drugi. Napokon se spis vratio u ured s kratkom pripo¬ 
menom: »gestorben«. 

»A Heda, majčice?« 

»Heda? . ., Ne ću nikad za života zaboraviti golemu njezinu žalost. 
Bila je sva skršena, »ta crna njegova lasta«. Od nijeme se boli gotovo 
okamenila. Na dan ukopa odvezla ju je susjeda grofica Sermage put 
Šestina, da ne čuje tužne zvonjave sa sv. Marka, Dugo, dugo nije se 
mogla smiriti, Vrlo je često zalazila k nama, pa smo zajedno pregle¬ 
davali ujakove note. A onda je rado spominjala časove, kad ih je 

stvarao. Meni je bio ostavio neke instrumentalne, a njoj mnoge vokalne 
radnje. No kasnije ... sjećate se, odnio ih je Štriga ... da ih pregleda«. 

»Iza nekoliko godina morala Heda popustiti volji roditelja, koji su 
bili zabrinuti za neizvjesnu njezinu budućnost. Ona se priklonila vrlo 
čestitom mladiću, poštanskom natkontroloru Strgaru, Ostavila je troje 
djece, dva sina pa i kćerku Gabrijelu, udatu za profesora Švrljugu. Djeca 
ju pamte mirnu, strpljivu i vrlo plemenitu. 

Na dan prije svog vjenčanja sabrala je Heda cijelo svoje maleno 
blago, pisma Lisinskoga iz Praga, listiće iz spomenara, ljubavne njegove 
stihove i osušeno cvijeće, pa je vjernom rukom odnijela na njegov grob. 
Ondje je sve složila na rpu, pa je zapalila. Kad su sitni plamečci lizali 
oko krhkih uspomena, nestalo je cvijeća i spomen-listića, a Heda se 
opraštala od mladenačke svoje ljubavi i suznog svog djevojaštva.,,« 

Jednog nam je dana mila majka, čuvarica tolikih prelijepih uspo¬ 
mena, preminula. Mi smo tada uspomene Lisinskoga — u koliko ih 
kućni jedan požar nije uništio, — spremili u posebni pretinac. Često 
obilazio bi nas blijedi lik velikoga toga ilirskoga patnika. Čekao je dugq 
i strpljivo — kao kroz sav svoj život — na glasno rješenje zatrpanih 
mu boli i varavih nada. Katkada zazvonila bi nam u uhu majčina opo¬ 
mena: »Sve, što sam vam o njem pričala, iznesite pred pijetetne hr¬ 
vatske duše — dok ih jednom bude!« 

Čekali smo dugo, vrlo dugo, čitav jedan ljudski vijek. Sad je na¬ 
došao krajni čas, dok ne iščeznemo i mi s ovog svijeta, a s nama da ne 
padnu u zaborav uspomene, što ih je vjerna njegova Tonka kroz sav 
svoj život na toplim dlanovima čuvala u njegovu spomen. 

Tad sam stala obilaziti češće prijatne starce i starice iz kruga Li¬ 
sinskoga, da s njima uronim u prošla vremena, u lijepe naše patrijar¬ 
halne domaće običaje. Kako li divno znade i danas pričati svježa starica, 
kuma i tetka Josipa Jugović, rođena Fuks, sestrična Lisinskoga. Na nje¬ 
zinim mi je usnama procvao iznova stari naš dom na Iličkom drumu i 
purgarski njegov život. Poznavala ih je sve, što tamo kraj Rokove ka¬ 
pelice mirno snivaju. A koliko li dražesnih i turobnih prizora iz mladosti 
Hedine i Lisinskoga znala mi je pripovijedati gospođa Gabrijela Švr- 
ljuga-Strgar, Hedina kćerka, a naročito najmlađa joj sestra gospođa 
Vodvarka rođ. Ban, kako li ljupko ozvanja kajkavština, kad se njome 
služi vjerna duša. Tek prije kratkog vremena smo je predali toploj 
zemljici. 

A onda sam češće potražila i Kloticu Lipovčićevu u pensionatu 
u Vlaškoj ulici. Primičući jednom k usnama stručak proljetnog cvijeća, 
što sam joj ga donijela za uskrsni pozdrav, uskliknula je umilna starica: 
»Je 1' da, to mi šalje Lisinski?!« 

Zatim je naravnala čipkastu svoju bijelu kapicu nad pomno po¬ 
češljanim srebrolikim pramovima, pa je stidno šaptala: »Nitko nije 
slutio ... kako sam ga kroz sav svoj život ljubila! , ., Zato se nijesam 
udala!. .. Pst! To je tajna!« — Iza mjesec dana išnivala je svoj san 
■ do kraja, 

Često sam rado boravila u zemaljskom arhivu, koji krije ponosno 
naše blago iz prošlosti, i u intimnom gradskom muzeju, gdje me ravna¬ 
telj dr, Emilije Laszovvski strpljivo znao voditi i toplim svojim prika¬ 
zima preda mnom razotkrivao svu utihnulu draž ilirske prošlosti. 

Pred mojim je tada očima pukla mnoga izblijedjela uspomena iz 
djetinjstva, koje je sezalo u poilirsko doba. Odjednom su oživjela po¬ 
znata mi lica: Preradović, Haulik, Strosmajer, Kukuljević, Gaj, De- 
meter, Vukotinović, Bogović, Fabković, pa onda iz glazbenog zavoda: 
Oertl, Schwarz i idealni Lichtenegger. 

Susretali smo ih ponajviše na promenadi ili u kazalištu. O svakom 
nam je dobra maja znala pričati, o važnom njihovu patriotskom nasto¬ 
janju, A najznatnija njihova djela osvijetlio bi nam pokojni ujak Matija 
Mesić, prvi rektor hrvatskog sveučilišta, 

U tom kasnijem spominjanju zaprela me je s njima tanana siva 
paučina i prenijela me u doba gorljivih Ilira, U središtu svijetlog 
ovog kola stupao je bolnim hromim korakom ujak Lisinski. Svaki 
njegov uzdah privezao se uz koji kliktavi narodni događaj, pa i uz ča¬ 
sove otrijeznjelog razočaranja. 

Tad nijesam više bila vrsna, da mučeničku tu pojavu izlučim iz 
okvira, u kojem se sjajio mili moj rođeni stari Zagreb s dobroćudnim 
svojim građanima i strpljivim ženama, U tom prijatnom zaronjivanju 
stale su mi ruke plesti ovaj vjenčić najintimnijih porodičnih uspomena 
usred domaćih javnih događaja. Ako sam ih odveć bujno iskitila, ne 
zamjerite! Tako biva vazda, kada bake pričaju. 

U Zagrebu, 1. listopada 1918. 

Autorica. 

GDJE JE ŠTO. 

Glava prva. Slovensko podrijetlo Lisinskoga, — Otac Andrija, 
majka Anka, djeca Marija i Ignac, nazvan Naći, — Krsni 
list. — Adoptirana djeca Anka i Jakov. — Prvi rastanak 
sa sestrom Marijom. — Utjecaj njemačke naobrazbe. 5—16 

Glava druga. Lisinski u gimnaziji. — Odabrano zvanje uči¬ 
telja i orguljaša. — Marijin povratak iz Graza, — Hrvatski 
kuplet, — Učitelj Sojka, — Marija bratova učiteljica u 
glasoviranju. —■ Izgledi za polazak konzervatorija u Pragu. 

Odabrano zvanje muzičara. — Prvo orguljanje kod sv. 

Katarine. — Samonikli motivi. — Anka i Jakov ostave 
dom. — Stana Wernerova. — Plaha Marijina ljubav. 16—28 

Glava treća. Gimnazijalna matura 1837. — Radnici oko »Ma¬ 
tice Ilirske«, — »Danica« u građanskim domovima. — 
»Pervenac«. — Kumovi Wernerovi. — Slanina lička pjesma. 

— Lisinski koleba između dva idola. — Očeva smrt. — 

Josipova zakletva. — Franjo Weigelhofer. — Svečani 
ukop po zagrebačkom građanskom običaju, — Stana polazi 
za suca Lipovčića. — Kritične imućtvene prilike porodice 

Fuchsove. — Lisinski ne može u Prag, ’ 28_41 

Glava četvrta. Wiesner-Morgenstern, koralist. — Nacijev 
prvi posjet,. — Ozbiljne glazbene studije. — Sukob u 

mladićevoj duši, borba između narodne i umjetne glazbe. 41_45 

Glava peta. Lisinski u filozofiji. — Ilirska ideja odušev¬ 
ljava mladež, —■ Književno-rodoljubni sastanak kod grofa 
J&nka Draškovića: Dragutin Rakovac, Stanko Vraz, dr. 

Demeter, Vjekoslav Babukić, dr. Ljudevit Gaj, Wiesner- 
Livadić, Ljud. Farkaš — Vukctinović, Ivan Trnski, Alberto 
Štriga. — Draškovićeva. »Disertacija«. — Rasprava ® 
latinici i ćirilici i novom jedinstvenom pravopisu, — Draš- 
kovićevo djelce »Ein Wort an llliriens hochherzige Toch- 
ter.« — Lisinski prvi put u otmjenom krugu. — Dubok 
dojam njegove improvizacije. ~ . 

Glava šesta. Weigelhofer isprosi Mariju. —■ Rastanak s Mari¬ 
jom i teška nervozna kriza. Kompozicije bivaju samostal¬ 
nije. — 1838. prvi narodni koncert u varoškom teatru. — 
Draškovićevo djelce probudilo plemkinje. — Nikola 
Zdenčaj: »Na poklon svim. Ilirkam«. — Novi grb »Danice 
Ilirske«, simbol zajednice svih juž. Slavena. —- »Poziv u kolo 
Ilirsko« od Pavla Stoosa. —• Ilirski pokret u punom jeku. — 

Stanko Vraz. ■— Poziv za »osnutak stalnog kazališta u 

narodnom duhu«, — Gajevo propagatorsko nutovanje. _ 

Tužni Slovaci — Štamparnica Gajeva. —- Narodni pjevač 
Alberto Štriga. —■ Njegov sudbonosni dolazak u Fuchsovu 
kuću. — Glazbeni pokret Iliraca, na čelu Ferdo Wiesner 
Livadić-Samoborski. — Prvo akademsko pjevačko društvo. 

— Mali »muzikdirektor«. — Vježbe i pokusi u Tuška- 

načkoj šumi. — Promjena imena u »Lisinski«. — Stoosovu 
pjesmu »Iz Zagorja« Lisinski uglazbio. — Demeter udesi 
za taj naipjev budnicu »Prostim zrakom«. — Prvi veliki 
uspjeh Lisinskoga, 61—80 

Glava sedma. Dovršene akademske nauke g. 1842. —Otisak 
svjedodžbe. — Lisinski se odluči teško ža činovničku 
karijeru. — Besplatno mjesto vježbenika kod banskog stola. 

— Prve znatnije kompozicije. — Prvo »salonsko kolo« 
po glazbi Lisinskoga vodi grolinja Sidonija Erdody. —■ Lisin¬ 
ski postaje popularan. 80—36 

Glava osma Svečana proslava šestogodišnjice oslobođenja 
od mongolskog- i tatarskog jarma. — Mar domaćih obrt¬ 
nika. —■ Gizdavi gor. grad, feudalni dvorovi, javne zgrade, 
kuće uvaženih građana, transparenti, stihovi, posvetnice, 
rasvjeta. — »Bulla aurea«. — Svečana sjednica, sjajni 
ples, — Draškovićeva pjesma, —- Car Ferdinand zabranjuje 
ime ilirsko za novine i spise. '— Opasna tendencija za 
hegemoniju Austrije. — Težnja, da se u Hrvatskoj uvede 
madžarski jezik — Dragutin Rakovac: »Mali katekizam 
za velike ljude«. — Draškovićev put u Beč. — Horvatsko 
madžarska stranka biva sve jača i opasnija. -—■ »Hrvatska 
čitaonica« Iliraca, »madžarsko-horvats'ki kasino«. — Žestoke 
borbe među strankama«. — Građanski i porodični život 
u Zagrebu. — Loto-kolektura, sastanci gospođa. — Prva 
učenica Lisinskog Klotica Lipovčićeva. — Marijina kćerka 
Tenka, miljenica Lisinskoga, — Štriga ga nuka, da sklada 
narodnu operu »Ljubav i zloba«, 87—102 

Glava deveta. Mučno komponiranje opere, nedostaci libreta. 

— Lisinski služi besplatno tri godine, mora se baviti 
podučavanjem u glasoviru i pjevanju. — Neke arije pjeva 
Štriga u međučinu u kazalištu, i dvopjev iz prve opere sa Si¬ 
đeni j om Erdody-evom u Strelištu sa silnim uspjehom, —- 
Lisinski opaža nedostatke opere. —■ Štriga plane. —■ Dr. 

Demeter prerađuje libreto, Lisinski glazbu. — Priprave za 
izvedenje u kazalištu. — Premiera se mora odgoditi radi 
»restauracije«. — Stranački se razdor zaoštrava. -— Turo¬ 
polje kreće protiv Zagreba. — Kukuljevićev historijski govor 
u saboru godine 1845, — Teški dani, ■— Krvoproliće na Mar¬ 
kovu trgu, Ilirci padaju od vojničkih taneta talijanske 
regimente. — Nedužne žrtve, — Pjesnik Mirko Bogović 
spašen od hrabre Ilirkinje. —• Prvi bojkot u Zagrebu protiv 
strane soldateske. — Grad u dubokoj koroti.— Veličanstven 
ukop mladih žrtava. — Prvi glasovi pomirbe. — Bogovićeva 
pjesma o »jalu hrvatskom«._Izvedba ilirske opere go¬ 

dine 1846. — Lisinski postaje slavan. — U- nevolji založio 
očevu uru. — Skrušeno pismo majci. —• Majka kod Weigel- 
hoferovih, ■— Varoški fiškal Ban daje ubogome sklada¬ 
telju zaklonište. —- Prvi susretaj s kasnijom vjerenicom 
Hedvigom Banovom, — Gospođa Ban, debra mamica, —- 
Lisinski poučava Banovu djecu. — Vjerni prijatelj Stanko 
Vraz i tri njegove beznadne ljubavi. 103—131 

Glava deseta, Vraz vodi Lisinskoga na oporavak u Bistricu, 

— Opat Ivan Krizmanić, zagorski abbe. —■ Gnijezdo ilirske 
književnosti. — Prvo hrvatsko gospojinsko društvo. — Pis¬ 
mo grofa Janka Draškovića zagorskim gospođama. — 

Krizmanićeva slava. — Lisinski uglazbio Vrazov sonet. — 
U Bistrici otkrivaju mu se tajne narodne glazbe. — Povra¬ 
tak u Zagreb. — Duboka tuga radi Hede. — Mora seliti 
iz Banove kuće. 

Glava jedanaesta. Štriga sprema za Lisinskoga novu 
operu, — Demeter piše libreto »Porina« —■ Život i rad dra. 
Dimitrija Demetra. — Historijski događaj 25. stud. 1860., 
izagnan njemački jezik sa pozornice. — Josip Freuden- 
reih uz Demetra. — Dcmetrova sudbina hrvatskog trud- 
benika. — Lisinski se hoće posve posvetiti glazbi ; dogovor 
sa Štrigom o »Porinu« i Pragu, — Marijina djeca, prva 
glazbena pouka s pomoću pjevanja i plesa. — Heda i 
njezine lutke. 

Glava dvanaesta. Stari samostan Klarisa, prva hrvatska 
djevojačka škola u Opatičkoj • ulici. — »Narodni dom« 
nazvan »Dvorana«. — Ilirsko narodno ruho. — Opis sjajnog 
plesa u »Dvorani«. — Štriga sastavlja pjevački kvartet, 
Lisinski dirigent. — 1847. putuju u Beograd i Banat. — 
Pismo s puta dru. Gaju. — Kukuljević izvojštio u saboru 
sankciju hrv. jezika. — Prvi i posljednji koncert u korist 
Lisinskoga. — Njegov put u Prag. — Prinosi mecena za 
njegove nauke: — Teški oproštaj s Marijom. — Premašio 
dob redovitog učenika. — Nove nevolje i oskudica. — Sud¬ 
bina njegova »Kola«. — Nove kompozicije. — Ravnatelj 
Kittl. — Pismo Mariji iz Praga uoči političkog prevrata 
god. 1848. 

Glava trinaesta. Nemirna godina 1848. — Put deputacije 
u Beč pod vodstvom Gajevim. — Izbor Josipa Jelačića za 
hrvatskoga bana, — Politički san »trojedne kraljevine«. — 
Sjajni ples u »Narodnom domu« u slavu Jelačiću. — Hi¬ 
storijska saborska skupština. -— Kukuljevićeva budnica 
»Slavjanka«. — Banov manifest Madžarima. — Marseil- 
laise. — Ratne žrtve domorotkinja. — Vlastela dižu vojsku. 
— Kukuljević osnuje »Narodnu gardu«, a akademičari 
»Đačku legiju«. — Jelačić navješćuje Madžarima formalno 
rat. — Polazi prema carevoj zapovijedi, da oslobodi Beč, 
onda kreće na Budimpeštu. — Hrvati primaju za nagradu 
sramotni »oktroirani ustav« i teške prijetnje. — Svesilnik 
ruski car Nikolaj I. uguši ustanak. — Vjerni graničar. — 
Smione Ilirkinje. 

Glava četrnaesta. Dr. Ljudevit .Gaj i njegov udes. — Li¬ 
sinski propada u Pragu od gladi i bolesti, — Liječ. svjedo¬ 
džba dra. Mikscha. — - Škcnder Fabković, učiteljski pri¬ 
pravnik, njegov spasitelj. —- Snovi o novom opernom stilu. 
— »K. k. Kammerquartet.t.« — Pismo Štrigino o Marijinoj 
smrti. — Nove teške brige radi majke. — Pismo majci za 
utjehu. — Lisinski se sprema na praznike u Zagreb s mnogo 
novih kompozicija i tri gotova čina »Porina«. — Prijatelja 
Vraza nalazi bolesnoga. — Susretaj s Hedom u crkvi sv. 
Marka. — Štriga ga nuka, da se vrati u Prag. 

Glava petnaesta. Lisinski ući u Pragu ugađati glasovire. — 
Tri mjeseca teške groznice i nesnosnih mulca. — Želi smrt 
kao jedini sigurni spas. — Dr. Miksch i Fabković šalju ga u 
Zagreb — Majka i Tonka uz bolesnika. — Vatrcslav gleda 
u Tonki viziju Marijinu. — Legitimiranje imena »Lisinski«. 

— Kukuljević hoće novom aktovkom da probudi umrtvjele 
duhove, Lisinski ju poprati glazbom, — Uspjeh srednji, nema 
više oduševljenja. — Orkestralna idila »Večer, — Lisinski 
dirigira u Zagrebu svoju moll-ouverturu, nose ga sunirtva 
kuci, “ Preradovićeva -prigodnica u čast domorotkinjama. 

Lisinski klone od iznemoglosti. — Sjajni ples u počast nove 
mlade banice. Lisinski mora u proljeće 1850, još jednom 
u Prag, da položi konačni ispit i da stekne diplomu. — 

Nada'se mjestu u glazbenom zavodu u Zagrebu. — U zimi 

izradio nova hrvatska pravila sa Šplaitom i Štrigom _ Tri 

velike želje njegova života, koje se nikad ne ispunjuju. _ 

Oproštaj s Hedom. ' 200_211 

Glava šestnaesta. Pohvala ravn, Kittla. — Jelačićevo 
preporučno pismo princu Rohanu u Pragu radi Lisinskoga. 

Ravn, Kittl izvodi na koncertu u Pragu idilu Lisinskoga 
»Večer<o — Molba Lisinskoga odbijena. — Kittl ga bodri. 

Svjedodžbe Kittlova i Pitscheva. — Lisinski ostavlja Prag 
za uvijek. — Štriga ga opet smjesti u svojoj sobici. — Nade 
za. budućnost. — U audijenciji kod ibana Jelačića. — Put 

u Samobor, Bedenkov omnibus, vožnja preko Save, _ U 

Livadićevu domu nalazi okrepe. — U glazbenom zavodu 
zapinju poslovi. — »Umjetnik bez odziva« moli »Maticu 
Ilirsku«, da mu štam-pa skladbe. — Glavna skupština ne 
vodi o tome računa. — Jelačić ga preporučuje glazbenom 
zavedu za namještenje. — Imenuju ga besplatnim nadzor¬ 
nikom. — Ne sviđaju im se »hrvatski pokušaji«, — Izvješće 
za glavnu skupštinu glazbenog zavoda. — Lisinski zapada 
u sve veću oskudicu, haljine se na njem gotovo raspa¬ 
daju, On založi kod šurjaka operu »Ljubav i zloba«. — 

Rodoljubi i meceni povukli se sa garišta ilirske lomače, — 

Sijedog grofa Draškovrća pritiskuje glad i nevolja, obraća 
se za pomoć na prijatelja Melela Ožegovića. — Zagrebačka 
pcsia, poštar Palain. — »Nordpromenada« sa »Palain- 

Halie«. — Bolest i smrt Stanka Vraza. 211_2.34 

Glava sedamnaesta. »Bachov sistem«, potpuna germani¬ 
zacija Hrvatske. — Štriga polazi >sa ženom u Beč na glaz¬ 
bene nauke, postiže sjajnu i unosnu karijeru. — Pismo 
Lisinskoga Zagrepčaninu Zellneru u Beč. — Ne nalazi ni 
od kuda pomoći. — Dva pisma Brliću; hoće da posveti bi¬ 
skupu. Strosmajeru neke kompozicije. —. Povoljan Brlićev 
odgovor. — Glazbena škola u Zagrebu i njeni profesori, — 

Češki muzičar i sjajna ponuda. — Lisinski otklanja. — 

Pripreme za carev dolazak 2. listopada 1852. — Lisinski 
pozvan, da provede umjetnički program. — Sklada novu 
ouverturu, pripravlja izvedbu »Ljubavi i zlobe«. Sjajan do¬ 
ček i svečanosti. — Najveće razočaranje Lisinskoga: uza¬ 
ludan njegov trud, plodove pobiru drugi. — Moli u glaz¬ 
benom zavodu plaćeno mjesto. — Otpuštaju ga. — M°ajka 
umire, a da sin nije iskupio svog obećanja. — Nova nada: 
dirigentsko mjesto u kazalištu, — Demetrov sud o »Porinu«. 

■ Prosidba: ili — ili. — Heda ide u audijenciju k banu 

Jelačiću. — Otpor Lisinskoga skršen: ide u činovnike. _ 

Svjedodžba magistrata o njegovu vladanju. — Lioovčićeva 
svjedoćba o pređašnjem službovanju. — Dekreto'm od I, 

4. 1853. privremeni askultant, gotovo diurnist. Kukavni 

rob. — Vlažna uredska komora, Lisinskoga propast. — 

Franjo uzima drugu ženu, malena kćerka Marija. 234—251 

'Glava osamnaesta. Nedjeljna večer u Banovoj kući. — 

Kućni koncert, zabava, ples. — Vancaševi. — Prečasna 
kaptolska gospoda kod kartanja. — Molba Lisinskoga za 
kotarskog aktuara. — Nije dočekao živ rješenja, da je 
mjesto podijeljeno drugomu, — Lisinski pade u malariju, 
zatim u vodenu bolest. •— Teška napast, očajno pismo 
Franji. — Štrigin poziv neka dođe u Prag. Prekasno! — 

Skladbe Lisinskoga u češkoj zbirci. — Vraća se sav porušen 
u prijalnu sobicu u Banovoj kući. — Heda mu jedina 
pomoć i vjerna bolničarka. — Na »Nordpromenadi«, proš¬ 
tenje kreće na Bistricu, mile uspomene, — Stara kapelica 
sv. Križa na Kipnom trgu. — Poslednji stan u vili »Moj- 
mir«. -— Heda obilazi gradom, traži potpore. — Lisinski 
prima hianu iz banove kuhinje, ovisi o milosti kuharovoj. — 

Posvetna pjesma nad njegovim krevetom. — Izjalovljen 
život, neispunjene želje. — Težak rastanak s »Porinom«, 

— Smrt na pragu. — Smrtno opijelo. — Oproštaj s Hedom i 
Tc-nkom. 251—267 

Posljednji listale. Tonka predaje, uspomene svojoj djeci, 

neka ih pričaju pijetetnim Hrvatima, dok ih jednom bude. 267-269 


I. VatrGslavLisinski, slika iz mladih dana. Originalna lito¬ 

grafija u sveučilišnoj knjižnici u Zagrebu. 

II. Marija Fuchs, udata W e i g e 1 h o f e r, sestra Lisin¬ 

skoga, po uljenoj slici, original u porodici Kasrovvitz-Cvijić. 

III. Grof J anko Drašković, originalna litografija u zem. 

arhivu u Zagrebu. 

IV. A lb e rito pl. Št riga, po akvarelu, original u porodici uči¬ 

telja Štrige, 

V. Građansko strelište, stara litografija, original kod 

prof. ara. Branimira Šenoe. 

VI. Ivan p 1. Kukuljević, pb reproduciranoj litografiji iz 

djela »Ivan Kukuljević« od Božidara Kukuljevića, iz 
danje_ »Braće hrv. Zmaja«. 

VII. Tri medaljona, nosioci glavnih iđoga na prerađen »Ljubavi 

i zlobe«: 1. grofica Si đoni ja R u b i d o-E r d 6 d y, crtež 
iz umjetničke škole u Zć grebu, 2. Franjo Stazi ć-S to- 
ger i 3. K amilo Liva di ć, originalne fotografije kod 
prof. dra. Br. Livadica. 

VIII. Opat Ivan' Kri z m a n i ć, originalna litografija u zem. 
arhivu u Zagrebu. 

IX. Staro Hodočašće Marije Bistrice, crtež prama 

starom originalu, iz umjetničke škole u Zagrebu. 

X. D r. Dimitrije D e m e t e r, originalna litografija u zem. ■ 

arhivu u Zagrebu. 

XI. Instalacija bana Jelačića u Zagrebu, stari 

drvorez, original u zem, arhivu u Zagrebu. 

XII. Hrvatski ban Josip Jelači-ć, originalna litografija u 

zem, arhivu u Zagrebu. 

Aiil. JJr. Ljudevit Gaj, originalna litografija u zem. arhivu 

u Zagrebu. lg4 

XIV. Snimak posljednje stranice partiture »Purina«, original u 

sveuč. knjižnici u Zagrebu. “ 21.4 

X \ . Livadićev dom u Samoboru, kolijevka budnice »Još 
Hoivatska ni propala«, originalna fotografija kod profesora 
dra. Br. Livadica. 2 ig 

XVI. Stara kavana na »Nordpromenadi«, oriđinalna 

fotografija u gradskom muzeju u Zagrebu, 230 

XVII, Stanko V r a z, po uljenoj slici, original kod' »Matice 

Hrvatske« u Zagrebu 234 

XVIII. H edviga Banova, vjerenica Lisinskoga, kasnije udata 
Strgar, povećana fotografija iz porodične slike, original kod 
njezina sina Ivan Nep. Strgara, ravn. učitelja u Pcdr Pod- 
gajcima. 2 60 . 

XIX. Osmrtnica Lisinskoga, štampani original kod tfđe 01<*e 

Kralj u Zagrebu. 0 “ 255 

XX. A n t o n i j a W e i g e 1 h o f e r udata C vi j i ć, ^i-euđata 
L u k š 1 ć, .nećakinja Lisinskoga, čuvarica njegovih uspo¬ 
mena; povećana fotografija iz porodične slike, original kod 

njezine sestre Marije ^Veigelhofcr udate Karaš. 268 


UKRASI : 

Naslovni list izrađen u umjetničkoj školi u Zagrebu, silhueta Lisin- 
Sivoga prama poprsju prof. Frangeša, 

Vj enčić po starom originalu, slova posvete prama karakteru ilirskog 
pisma, „ B 

P or o di č n i ž i g Fuchsovih izrađen po originalnom pečatu. 

Grb »Danice ilirske« izrađen po staroj pribodači iz Gradskog 
muzeja u Zagrebu. “ 

Umjetnički arangement ovog djela od prof dra 
Branimira Šenoe. . v 

ISPRAVCI : 

Str. 52. 5. alineja, redak 1. »velikog reformatora« mjesto »infor- 
matora«. 

.Str. 91. opaska pod zvijezdom »kao bajno sunce . . .« spada u gornji tekst 
Str. 135. 3. alineja, redak 1 . »Lisinski« mjesto »Vraz«. 

Str. 209. »Josipova smrt« pomutnja u datumu zarad netočnog pričanja 
rodbine; iz osmrtnice Lisinskoga se vidi, da ga je brat Josip preživio. 

